
“ 
Stai kaip aš tapau turtinga: vieną penktadienį pusę pen- 
kių buvau namie. 

Turtinga? Daugeliui turtinga. Kai kam pasiturinti. Aš 
pasakyčiau - neprastai pasiturinti. Pagal visus standartus. 
Turiu butą, kurio vienam žmogui per akis: plotą, kuris 
daugumoje pasaulio miestų (ir prastesnių, ir prašmatnes- 
nių) būtų laikomas per dideliu. Turiu didingą kabinetą. 
Turiu du miegamuosius, nors antrąjį miegamuoju gali 
laikyti tik nekilnojamojo turto agentai, mat jeigu jame 
pastatytum lovą, daugiau niekas netilptų. Turiu norma- 
lų prieškambarį, padorias vonią ir virtuvę ir - štai kur 
prabanga - dar vieną, būsimą vonios kambarį su tuale- 
tu ir praustuve. Butas dviejų aukštų, taigi platūs laiptai 
praplečia erdvę. Man visada taip ramu tapsėti minkštu 
jų taku. Namo viršuje visad gera šviesa, sienos senos ir 
storos, nepraleidžiančios kaimynų garso atakų, o kad bu- 
tas yra trečiame aukšte ir apsuptas medžių (rūpestingai 
pasodintų prieš šimtą metų, iki tol atlaikiusių išmetamą- 
sias dujas ir motociklininkų šėliojimą), gatvės triukšmas 
manęs irgi nepasiekia. Per dvi saulėtas savaites, kurios 
šioje šalyje atstoja vasarą, aš džiaugiuosi stogo terasa ir 
galimybe savo augalėliams pakvėpuoti grynu oru. 


Dažnai pagalvoju, kodėl gi aš taip mėgstu augalus; iš 
pradžių maniau, jog traukia gamta, raminama žaluma. 
Paskui ėmiau įtarti, kad augalai yra kaip kambariniai gy- 
vūnėliai tiems, kurie abejoja savo sugebėjimais prižiūrėti 
keturkojus. Mirus augalui, ištinka kaltės priepuolis, tačiau 
aspidistra nežiūri į tave gailiomis akimis, jeigu neišvedi 
jos laukan, ir neįmanoma gedėti kaktuso. O šiais laikais 
iš kur dar gauti deguonies? 

Taigi turiu baisybę vietos. Daugelis šeimų gauna ten- 
kintis mažesniu būstu. Sieninė spinta tokio didumo, kad 
ant akių kiekvienas drabužėlis. Mano kompaktinių plokš- 
telių lentyna tvarkoma pavyzdingai, o nykštukinis miega- 
masis - net nesmagu sakyti - paverstas avalynės sandėliu, 
jame glaudžiasi šimtas devyniolika porų batelių. Šitai, 
reikia pasakyti, jau tikrai nesaikinga, nes beveik niekur 
neinu iš namų, o po butą šlepinėju basa. Pasiteisindama 
norėčiau pabrėžti, kad juos sukaupiau per dešimt metų 
ir jais paprastai save apdovanoju už gerą darbą ir elgesį. 
Jeigu tai yda, ji visiškai nekenksminga. 

Nors aš ir mano turtas gyvename nesusigrūdę, šis Lon- 
dono rajonas nėra prestižinis: municipalinis parkas prie- 
šais mūsų kvartalą - laukinės žalumos džiunglės pilkų 
pastatų tundroje - beveik nevilioja paukščių (oro tarša, 
regis, bus išnaikinusi visus sparnuočius, išskyrus grasiuo- 
sius karvelius), tačiau traukia visokio plauko perėjūnus. 
Riaušės, susišaudymai, automobilių nuvarymas, apiplė- 
šimai, muštynės, pro langus išmetami matracai, šlapini- 
masis - visą šią turtingą tokios nemalonios veiklos paletę 
galima stebėti iš mano patogaus rotanginio krėslo. 

Iš pradžių vis skambindavau policijai. Negreit supra- 
tau, kad policija nenori nieko girdėti apie tokius dalykus. 


Arba ji išvis nepasirodydavo, arba atslinkdavo praėjus 
keturiasdešimčiai minučių po skambučio, taigi net nepa- 
slankiausias pažeidėjas spėdavo išgaruoti. Šios problemos 
sprendimas paprastas ir aiškus, keista, kad visa toji dau- 
gybė ministrų, politikų, valstybės tarnautojų ir visokių 
dykaduonių visokiose biurokratinėse įstaigose, kuriems 
gerai mokama, kad ją spręstų, nesprendžia. 

Bet štai kur svarbiausias koziris. 

Man priklauso ir butas apačioje, antrame aukšte. Nors 
nėra didžiulis, vienam ar dviem Žmonėms būtų kaip tik, 
jeigu kada nors nutarčiau išnuomoti. Jis pasirodė rinkoje 
per mano pirmąją praturtėjimo bangą, be to, nekilnoja- 
masis turtas — viena geriausių investicijų. To niekas neuž- 
ginčys, nes į Londoną pramynė takus Etiopijos taksistai, 
Albanijos akordeonistai, Švedijos prekybininkai internetu 
ir mafijai tarnaujantys Rusijos aliuminio baronai. Be to, 
kai apačioje irgi savas butas, nėra pavojaus, kad kam su- 
drumsiu ramybę naktine muzika. 

Ir dar. Bloga, tačiau turiu pinigų ir banko sąskaitoje. Su 
didelėmis palūkanomis. Ne kažin kiek, bet šeimai užtektų 
pragyventi metus ar dvejus, o juk aš dar visą laiką uždir- 
bu. Yra, aišku, geresnių investavimo būdų, tačiau - su- 
prantu, kaip baisiai skamba, - manęs pinigai nedomina. 
Baisiausiai patinka juos leisti, bet nepakenčiu sukti galvos, 
kaip kuo gudriau juos kur nors įdėti. Iš tikrųjų man nei 
šilta, nei šalta. Nepatinka laikyti pinigų banke, nes iš tiesų 
jie tenai pūna, be to, kaip ir kiekvienas Žmogus, neken- 
čiu bankininkų (mėgstu seną anekdotą: „Kaip vadiname 
tūkstantį gyvų iškeptų bankininkų? Gera pradžia“.). | 

Šiuo metu išleidžiu nedaug, nebent kelionėms. Dra- 
bužių fronte esu pasirengusi viskam. Vestuvėms, laido- 


tuvėms, vakarėliams, interviu, gundymui: celofane guli 
dizainerių modeliuotos suknelės. Nepadoriai brangios 
apatinės drapanėlės nepaliestos tebėra pakuotėse. Mano 
garderobas mažai dėvisi, nes dirbu namie, todėl visas 
krūvis tenka pižamai ir treningui. 

Muzikos turiu daugiau, negu pajėgiu išklausyti. 

Mano butas nėra milžiniškas, bet man tarnauja tūks- 
tančiai vergų. Lietuvių pianistai, korėjiečių smuikininkai, 
islandų tenorai, olandų operos primadonos, amerikiečių 
arfininkės, senegaliečių violončelininkai, baliečių būgni- 
ninkai - man muzikuoja beveik visų tautų vergai, gyvi ir 
mirusieji. Galiu juos priversti griežti kiek tik noriu kartų, 
garsiau arba tyliau. 

Tačiau gyvas vargas, kai reikia pasirinkti muziką. Pir- 
masis pasirinkimo etapas paprastas: aukštyn, žemyn arba 
per vidurį. Jeigu nori aukštyn arba žemyn, kyla klausi- 
mas, kiek aukštyn ar kiek žemyn. Jei esi paniurusi, ar tas 
niūrumas toks, kurį norėtum papuošti dar vienu liūdesio 
sluoksniu? O gal nori išblaškyti įkyrią graužatį? Ojei esi 
pakilios nuotaikos, gal nori šokinėti lig lubų? Baisiai sun- 
ku atspėti, kokios muzikos patiktų klausytis, bet kartais 
nepataikius irgi būna visai malonu. | 

Galų gale kiek muzikos įmanoma išklausyti? Aš dirbu 
namie, vadinasi, galiu jos klausytis daug daugiau negu vi- 
dutinis tarnautojas, tačiau turiu daugiau kaip penkis šim- 
tus plokštelių — tai penkiolika rinkimo metų, gimtadienio 
dovanos, kalėdinės dovanos, dovanos, lydinčios žodžius: 
„Aš norėčiau tave nurengti“. Jei kasdien klausytum po 
dvylika valandų, reiktų šešių savaičių be jokios pertraukė- 
lės, o juk daugelį kūrinių, paprastai vertingesnių, būtina 
išklausyti kelis kartus, tik tada pradedi įsijausti. Didžio- 

sios muzikos, savaime aišku, galima klausytis dešimtis 
kartų vis kitaip žavintis. Padariau išvadą, jog pirkti dau- 
giau būtų grynas pasileidimas, nes turima muzika aprėpia 
visas dvasios sritis, po dvi tris plokšteles menkiausiam 
jausmų krustelėjimui, nors net neabejoju, kad susigundy- 
čiau kokiu nauju įrašu, žadančiu dar daugiau. 

Didis didžio kompozitoriaus kūrinys - tiesiog neiš- 
senkamo džiaugsmo šaltinis. Vieno koncerto fortepijonui 
turiu net dvidešimt penkis įrašus, tačiau tik nusipirkusi 
dvidešimt penktą plokštelę susirūpinau, ar tik man ne- 
skystėja protelis. 

Mėgti didį kompozitorių trupučiuką netgi gėda. Aiš- 
ku, vis tiek mėgsti. Nors atrodo taip neoriginalu, taip tin- 
gu, taip nuobodu. Skonio dalykai visada kelia tam tikrą 
nesmagumą: niekas nenori taikytis prie minios, bliauti 
su visa banda. Tokiam troškimui visiškai priešingas troš- 
kimas skelbti gerąją naujo atradimo naujieną; mes nori- 
me, kad ir kiti patirtų tokį pat malonumą, tačiau iki tam 
tikros ribos. Neįsivaizduoju žmogaus, netgi klausančio 
nesuprantamiausios ir klaikiausios muzikos, kuris ja 
žavėdamasis netrokštų, kad ir kiti jaustų tą patį. Turbūt 
nesinorėtų išdalyti savo maisto ar pinigų, bet mes labai 
mielai visus apdalijame savo nuomone. Norime, kad kiti 
ją laikytų svaria, o mus - dalyko žinovais. Norime, kad 
kiti manytų, jog mes gyvename įdomiau. Tačiau mums 
reikia dvasinių Susitikimo vietų. Tokio sielos Kilimandža- 
ro, kad, visi jį aplankę, galėtume sakyti apie kitus daly- 
kus: šitas žemesnis arba aukštesnis už Kilimandžarą, arba 
tokio pat aukščio. 

Be muzikos, turiu didžiulę filmoteką, o lėkštės dėka — 
šimtus televizijos kanalų, ir nors jų savininkai iš kailio 

neriasi, kad į juos nepakliūtų nieko protingo, retkarčiais 
ima ir pražiopso. Taigi nors mano turtas gan kuklus, ga- 
liu galvą dėti, kad joks diktatorius, joks valdovas, joks 
už mane didesnis turtuolis namie neturi geresnių sąlygų 
pramogauti. Netgi tie, kurių turtai beribiai, teturi vieną 
galvą, vieną burną, dvi ausis, dvi akis ir vieną malonumų 
vietelę. Kiekvienas smagumas turi ribas. Prieš šimtą metų 
netgi žmogus, valdantis nuosavą valstybę ar pasakiškus 
turtus, nebūtų galėjęs šitaip lepintis, dar prieš penkias- 
dešimt metų būtų galėję tik magnatai, o dabar kokaino 
vartotojai pramogų turi daugiau negu proto. 

Turtingumas prasideda ne tada, kai turi kelias jachtas, 
o kai jauti perteklių ir laisvę. Ir kai Žinai, kad jų neprara- 
si. Aš galiu važiuoti į miestą ir susipirkti naujus baldus, 
naujus drabužius arba nuskristi į bet kurį pasaulio kraštą 
ir tenai tinginiauti visą mėnesį liukse su milžinišku mini 
baru ir nykštukiška vonia. 

Žiauru, tačiau jei gyveni vienas, finansinis skirtumas 
tarp gyvaliojimo ir pertekliaus visiškai nedidelis. Vienas 
dalykas, kai nori užauginti aštuonis vaikus, bet jei pasi- 
seka išvengti nuomos naštos ir paskolos, viskas eina kaip 
per sviestą. Vargu ar yra didesnių malonumų, kaip užda- 
ryti duris palikus už jų pasaulį ir susikurti savą. 

Beje, tapau beveik turtuole ne dėl savo sumanumo ar 
darbštumo. Turtas buvo šalutinis noro lankyti flamenko 
pamokas produktas. 

Šokis labai panašus į kultą: įtraukia vis labiau ir labiau, 
už jį moki vis daugiau ir daugiau, tačiau retai pasitaiko 
proga pačiam iš jo nors kiek uždirbti. 

Kai buvau šešiolikos metų, tėvą kankindavau kauly- 
dama daugiau pinigų, kad galėčiau, be daugybės kitų šo- 

kių pamokų, į kurias vaikščiodavau, lankyti ir flamenko 
klasę. Žinodamas, kad vis tiek nusileis, jis iškėlė sąlygą: 
„Aaa, tada turėsi užsirašyti ir į ką nors naudinga“. Mudu 
pakankamai pažinome kits kitą, todėl supratau; kad jis 
turėjo galvoje ką nors, kas vėliau duotų galimybę užsi- 
dirbti pragyvenimui. Aš tesėjau pažadą, bet per vėlai. Kol 
prisiruošiau stoti į vietos koledžą, visi žŽmoniški dalykai, 
pavyzdžiui, kompiuterinė grafika, kurios tikrai labai norė- 
jau mokytis, buvo perpildyti, dar blogiau, nebebuvo vietų 
į jokį nors kiek patinkamą dalyką. Liko vienui vienas bent 
kiek pakenčiamesnis dalykas, kur dar buvo laisvų vietų, — 
šiek tiek sunkesnė matematika. Beviltiškai ieškojau bent 
kiek lengvesnės matematikos, tačiau tokios neradau. Taigi 
atrodė, kad manoji kompiuterinio dizaino karjera nutrūko 
pradinėje stadijoje, ir aš grieždama dantimis bandžiau iš- 
siaiškinti, už ką toji matematika šiek tiek sunkesnė. 

Taip ir neišsiaiškinau, nes šiek tiek sunkesnės mate- 
matikos dėstytojas pardavė automobilį, nusipirko pneu- 
matinį grąžtą ir namo rūsyje ėmė urbti skylę ketindamas 
pasiekti Žemės centrą ir taip įrodyti kažkokią teoriją. Jį 
pavadavo kompiuterinės grafikos dėstytojas, taigi moks- 
las vyko taip: šiek tiek sunkesnė matematika susitinka 
kompiuterinę grafiką ir tyliai sėdi kertėje; tai buvo lai- 
kas, kai kompiuterinės grafikos mokymas, galima saky- 
ti, užsibaigdavo kompiuterio įjungimu. Tačiau tėtis buvo 
teisus. 

Kai po keleto metų teko atsisveikinti su šokiu, tapau 
dizainere, visų pirma todėl, kad sugebėjau įjungti kom- 
piuterį ir piešti. Jeigu su tokiomis kvalifikacijomis bandy- 
čiau prasibrauti į šį verslą dabar, manęs nekviestų kalbėtis 
net ir dėl priimamojo sekretorės vietos. 

Taigi už savo turtus turiu dėkoti dizainerės darbui. Tu- 
rėjau tam tikrą reputaciją ir telefoną, todėl ir praturtėjau. 
Buvo penktadienio pavakarys, aš jau rakinau duris, nes 
ėjau nusipirkti mėtų arbatos, kai suskambėjo telefonas. 
Galėjau eiti ir išeiti, palikti tvarkytis atsakikliui, bet aš 
pakėliau ragelį ir gavau darbo. 

To darbo nenorėjau. Kai dirbi nepriklausomai, gauni 
pasiūlymų atlikti darbą, kuris turėjo būti padarytas va- 
kar. Girdi, jiems reikia dar vieno veikėjo kompiuteriniame 
žaidime. Mano savaitgalis būtų virtęs bemiegiu pragaru, 
be to, neturėjau ūpo. Galimasis darbdavys, piktas japo- 
nas projekto vadovas, irgi nenorėjo duoti man to darbo. 
Jis įtūžęs skundėsi, kaip paskutinę minutę jį apgavęs di- 
zaineris - nutaręs dirbti Bankoke žigolu; kaip šimtai kitų 
patyrusių, kvalifikuotų dizainerių, jam žinomų Japonijoje, 
visi užsiėmę: atostogauja, kenčia dvasinę krizę, guli patale 
po nelaimingo slidinėjimo, gimdo arba dalyvauja realybės 
šou. Putodamas jis išpyškino šalis, kuriose ieškojo pagal- 
bos, - Amerika, Vokietija, Prancūzija, Ispanija, Bulgarija, 
Lenkija, Indija. 

Jam vardijant visus neįtikėtinus įvykius, kurie šimtams 
talentingų dizainerių sutrukdė apsiimti jo siūlomą darbą, 
aš taip ir užuodžiau prakaitu ir gaižiu tabaku pradvisu- 
sius jo drabužius (ne iš karto susigaudžiau, kokia ilga 
jam buvo ši diena, nes Tokijuje jie gyvena devyniomis 
valandomis į priekį); jis buvo labai piktas ant manęs, netgi 
manęs nekentė, ir jaučiau, jog jis laukia, kad aš atsiprašy- 
čiau Aėl viso jo vargo. Nors jam aiškiai verkiant reikėjo 
dizainerio, vis tiek su manim ilgiausiai gromuliavo mano 
CV, kol pagaliau, be galo nemandagiai, pasiūlė man tą 
darbą. 

Aš jo nenorėjau. Bet kai esi laisvas dizaineris, negali 
imti ir atsisakyti. Tave be paliovos kankina baimė, kad 
po to niekas su tavimi nebesišnekės, ne tik kad nebeduos 
darbo. Žodis „ne“ tiesiog sustingsta lūpose. Jį ištarus kar- 
jera katastrofiškai nutrūktų; dėl jo užsitraukčiau atlygi- 
nimą lemiančių dievų nemalonę. Vis dėlto norėjau, kad | 
šitas darbas dingtų man iš akiračio. 

Taigi štai ką pasakiau: „Turėsite kreiptis į mano ad- 
vokatą“. Išėjau, nusipirkau arbatžolių neabejodama, jog, 
daugiau apie tą darbą nebeišgirsiu, nes jokio advokato 
aš neturėjau. Juo labiau kad advokatas, kurio neturėjau, 
tikrai būtų išvažiavęs kur nors leisti savaitgalio, o jei ir 
ne, būtų mane pamiršęs. 

Ašjo nebuvau pamiršusi. Viename vakarėlyje vilkausi 
paltą, kai šis advokatas priėjo prie manęs ir sako: 

— Mano specializacija - intelektinė nuosavybė, norė- 
čiau išdulkinti tau smegenis. 

Banali replika, bet vykusiai pritaikyta ir be įteiklios 
šypsenėlės, tarsi ją būtų ištaręs, tarkim, personalo vadybi- 
ninkas. Ne vienas tų užgaulių pasiūlymų, kai visas malo- 
numas - užgauti kitą. Jis buvo girtas, aš buvau nusiteikusi 
tam. Po visko jis davė man savo vizitinę kortelę, bet aš 
taip ir nepriėmiau jo pasiūlymo atstovauti mano intere- 
sams, nes man to nereikėjo, be to, kiekviena moteris žino, 
kad po šito įvykio retai atsilyginama paslaugomis. 

Juokinga, bet kaip tik tą rytą paėmiau jo kortelę, per- 
plėšiau ir įmečiau į šiukšlių dėžę. Nekenčiu netvarkos ir 
nereikalingų daiktų (tik bateliai reikalingi mano sielos 
ramybei), mėgstu, kad viskas būtų savo vietoje, o vedu- 
sio intelektinės nuosavybės gynėjo kortelei vietos tikrai 
neturėjau. Dabar bus labai tinkamas būdas išsisukti nuo 

siūlomo darbo. Ištraukiau kortelę iš šiukšliadėžės ir per- 
skaičiau japonui telefono numerį. Neabejojau, kad viskas 
tuo ir baigsis. 

Vėliau sužinojau, kad advokatas jau rakino kabineto 
duris, kai suskambėjo telefonas, ir jis grįžo tik todėl, kad 
tikėjosi skambučio iš vieno siro, lakroso žaidėjo. Jis ne tik 
mane prisiminė, bet, kol grįžau apsipirkusi, spėjo išplėšti 
man sutartį, garantuojančią krūvą pinigų, o svarbiausia — 
procentinį honorarą. 

— Net saldu, kai girdi, kaip kitame laido gale žmogus 
kūkčioja. - Aš niršau, bet nebuvo kaip prisipažinti. 

Tą savaitgalį iš viso miegojau keturias valandas, darbą 
baigiau pirmadienį po pietų, visa kita - reguliarių išmokų 
srautas. Keista, kad japonai man sumokėjo, nes laisvai 
galėjo nesumokėti. Išgauti pinigus iš firmos, esančios už 
dviejų gatvių, ir tai nemenkas žygis. 

Neteko sutikti nė vieno Žmogaus, žaidžiančio tą Žai- 
dimą. Net nesu mačiusi, kad jis būtų pardavinėjamas 
Londone (tiesa, labai nė neieškojau), tačiau, sprendžiant 
iš mano gaunamų čekių, Japonijoje jis populiarus. Kito- 
kiomis, normaliomis aplinkybėmis už gautą užmokestį 
būčiau galėjusi nusipirkti dvi ar tris poras gerų batelių, o 
dabar likau pusės namo savininke. 

Taigi vienintelis mano patarimas norintiems praturtė- 
ti - nereikia stengtis. 

Lipu Žemyn į vestibiulį. Aš apie jį galvoju kaip apie pa- 
plūdimį, kur bangos išplauna visokias šiukšles ir med- 
galius. 

Guli keletas laiškų, adresu į apačią, taigi kiti gyven- 
tojai dar nesirodė arba išėję prieš laiškininko atėjimą, bet 
man nėrannieko. Keturis vokus, besitrinančius vestibiulio 
kertėje, kurių buvimą kenčiau ne vieną savaitę, pasiimu 
išmesti. Truputį liūdna, kad man nieko nėra, mat nors 
mano, kaip ir daugumos mūsų, gaunamą korespondenciją 
sudaro beveik vienas šlamštas, giliai širdyje rusena viltis, 
kad vieną gražią dieną atplauks kokia nors gera žinia. 

Partrepsiu į savo trečią aukštą, į virtuvę. Butą pasirin- 
kau viršutiniame aukšte todėl, kad, nori nenori, būčiau 
priversta pajudėti. Net kelionė į spaudos kioską parei- 
kalauja kuklių pastangų. Pasitaisau pusryčius ir imuosi 
našlaičiais likusių laiškų. Paštas apačioje vestibiulyje tegul 
dar paguli, nors Žinau, kad adresatai neateis jo pasiim- 
ti. Adresatai čia nebesilanko kaži kiek metų, ko turėtų 
dabar pradėti lankytis? Vis dėlto jaučiu privalanti tiems 
laiškams rodyti pagarbą, nors tai ir beprasmiška, kol jų 
krūvelė ima mane erzinti arba išauga tokio didumo, kad 
gali paslėpti man skirtus laiškus, taigi ir galimas geras 
naujienas. 

Jeigu turėčiau naują bent vieno buvusio gyventojo, 
kurių daugelį pažinojau (bendriausia prasme), adresą, 
tikriausiai įveikta kaltės persiųsčiau laišką, bet neturiu. 
Niekam nereikalingas paštas, laukiantis seniai iškeliavu- 
sių adresatų, užkemša mano paplūdimį. 

Gerdama kavą išskrodžiu vokus. Kodėl nesiliauju taip 
elgusis? Atplėšti svetimus laiškus - jaudinantis dalykas, 
bet įdomumas prapuola, kai pamatai, kad laiškų autorių 
gyvenimas toks pat didingai nuobodus kaip ir tavo pa- 
čios, o jei atgalinis adresas priklauso kreditinių kortelių 
kompanijai, supranti, kad linksmumo nenusimato. Bet aš 

vis tiek, prieš išmesdama laiškus į šiukšliadėžę, juos atplė- 
šiu norėdama įsitikinti, ar kokie nors nelaimingi pagrobti 
asmenys nesiunčia beviltiškos žinios ir nelaukia išpirkos, 
ir dar todėl, kad šalia vilties sulaukti geros Žinios gyva ir 
viltis bent kiek pasijuokti. 

Pirmas vokas didelis, rudas. Jis mane jau seniai ner- 
vino didumu, galinčiu uždengti mažesnius, bet svarbius 
laiškus man, pranešančius gerą žinią. Adresatas - kažkoks 
ar kažkokia E. Lambert. Per tuos dešimt metų, kuriuos iš- 
gyvenau čia, E. Lambert nepasitaikė ir pirmą kartą į šiuos 
namus priklydo E. Lambert adresuotas laiškas. 

Iš voko ištraukiu storą sekso žaisliukų katalogą. Kas- 
met jų, regis, parduodama milijonai, tad kyla klausimas, 
ar šioje šalyje dar yra bent vienas vyras, moteris ar vaikas, 
galintis apsieiti be subinės kaiščio. Adresas ant voko visiš- 
kai teisingas, net pašto kodas be klaidos, taigi laiškas čia 
atkeliavo ne dėl laiškininko žioplumo. Galbūt kompanija 
siunčia katalogą į kiekvieną šalyje esantį namą tikėdama- 
si, jog vis tiek kada nors kas nors voką atplėš? 

Kitame voke yra pranešimas spaudai, adresuotas žur- 
nalistui, išsikėlusiam prieš ketverius metus, pataisantis 
pranešimą spaudai, kurį suplėšiau prieš keletą mėne- 
sių, - jis buvo apie naują medvilnės vaisiaus dėžutės rūšį. 
Keistas daiktas, nes Žurnalistas Mičas recenzuodavo kino 
filmus, be to, neįsivaizduoju, kaip galima išvesti naują 
medvilnės dėžutės rūšį. Ką jos galima pakeisti ir kodėl 
žmonėms tai turėtų rūpėti? Pranešimas spaudai dviejų 
puslapių ilgumo ir nieko nesakantis - vienas gražiausių 
tuščio pliurpimo žiedų. Žinokit, susižavėjau. 

Beje, Mičas buvo nepakenčiamas padaras. Metų metus 
vestibiulyje laikė atrėmęs į sieną pulo stalą. Niekad nepa- 

dėdavo valyti bendrųjų vietų, bet pamatęs mane kovojan- 
čią su purvu visad sakydavo „kitą kartą aš“. Aš galvoda- 
vau, ar būtų taip pat nepakenčiama, labiau nepakenčiama 
ar Mažiau nepakenčiama, jeigu jis išvis nieko nesakytų. 
Vis dėlto labiau nepakenčiama, nes tai jis sakydavo ne 
man, o sau. Bandydavo sau įteigti, jog nėra šmikis. 

Dar labai garsiai leisdavo salsos muziką. Kartą trečią 
valandą ryto mane ištrenkė iš lovos garsai, panašūs į 
netikėtą vakarėlį, prasidėjusį bute po manimi. Apsiren- 
giau ir jau eisiu protestuoti, bet išėjusi ant laiptų supra- 
tau, kad muzika griaudėja ne iš buto antrame aukšte 
(tada nebuvau dar jo nusipirkusi), o iš buto pirmame, 
kur gyveno Mičas. Blogiausia, kai kas nors nustato gar- 
sumą kaip stadione, yra tai, jog tavo įnirtingo beldimo 
į duris niekas negirdi. Jis buvo užsibarikadavęs salsa ir 
narkotikais. 

Vis dėlto jis atsiprašė ir pasiūlė paskolinti vaizdajuos- 
čių, jomis buvo tiesiog užmūrytos jo buto sienos. Tuo pa- 
siūlymu taip niekad ir nepasinaudojau, vėliau supratau 
priežastį - man labiau patiko Mičėo nemėgti. 

Iš trečio voko išlenda rausvas kvietimas į vakarą klube, 
kuris įvyko prieš mėnesį, ir skirtas merginai, išsikrausčiu- 
siai prieš dvejus metus. Paskui atplėšusi voką radau Silvi- 
jai adresuotą prašymo kreditinei kortelei gauti blanką. Sil- 
vija išsikėlė prieš trejus metus, bet jeigu tebegyventų, jau 
galėtų būti trisdešimties skirtingų kortelių savininke. Gal 
ir buvo laikas, kai kreditinių kortelių kompanijos gaudė 
pasiturinčiuosius, tačiau dabar jos labiau taikosi į nieko 
neturinčius. Ji gyveno kambariuke, kurį nekilnojamojo 
turto agentūra apibūdino kaip butą iš kiemo pusės. 

Mudvi susipažinome viename vakarėlyje šiaurės Lon- 
done. Taip toli šiaurėje, jog aš visiškai nusivariau, kol te- 

nai pakliuvau, o pakliuvusi supratau, kad padariau klai- 
dą. Svečiai jau buvo nustoję linksmintis, o dar tik dešimt 
valandų. Prieš kelionę atgal pasiėmusi išgerti įsišnekė- 
jau su Silvija. Netrukus išsiaiškinome, kad abi gyvename 
pietiniame Londone, tame pačiame rajone, toje pačioje 
gatvėje ir netgi tame pačiame name. Jau devynis mėne- 
sius gyvenome viename name ir dar nė karto nebuvome 
mačiusios viena kitos. 

Iš pradžių Silvija truputį sunerimo: pamanė, kad esu 
kokia nors kvanktelėjusi ir ištvirkusi didmiesčio būty- 
bė, nedorais tikslais mėgstanti sekioti paskui nepažįsta- 
mus žmones ta dingstimi, kad gyvenanti tame pačiame 
name. 

Pradedu įtarti, jog esu tobula, o tai jau negerai. 

Po civilizacijos ratais pakliuvusios atsiskyrėlės džiunglių 
gentys sutraiškomos. Jas pražudo ne tokie jau paprasti 
dalykai. Bėda ne tai, kad jos prasčiau ginkluotos už įsibro- 
vėlius, kad nemoka prisitaikyti arba neturi ko parduoti. 
Jas priploja supratimas, jog jų įsitikinimams atėjo galas; 
nieko baisaus patirti, kad yra geresnis būdas sumedžio- 
ti laukinę kiaulę, kad sintetiniai audiniai irgi praverčia 
ar kad norint prekiauti reikia pramokti svetimos kalbos. 
Kai mums naudinga, visi mokame nuostabiai prisitaikyti. 
Vienas sutryptas įsitikinimas — nemalonu, tačiau regėti, 
kaip visi tavo atsakymai mėtosi lyg šiukšlės užkariautojų 
gatvėse... Nepataikyti loterijoje skaičiaus arba peršlapti 
todėl, kad nepasiėmei skėčio, nes manei, jog nelis, yra 
kas kita negu sužinoti, kad visa šeima tavęs nekenčia ir 

kad banko, kuriame laikei viso gyvenimo santaupas, išvis 
niekada nebuvo. 

Ką rodo prarastas tikėjimas, jog viskas bus gerai: ar 
kad paprasčiausiai tu pagaliau suaugai, ar kad tau gal- 
voj negerai? Aš daugiau nebesvajoju. O jei ir svajoju, tai 
vangiai. Panašiai žiūri futbolo rungtynes, kai nepalaikai 
nė vienos komandos, nepažįsti nė vieno žaidėjo ir išvis 
nesidomi šiuo žaidimu, - tai tik būdas prastumti laiką, o 
į rezultatą tau nusispjaut. 


Sakydama „tobula“ neturiu galvoje tobulumo. Iš tikrųjų 
nelygu kaip žiūrėsi į šį terminą. Esu padariusi du gėdin- 
gus dalykus; jie nebuvo baisiai gėdingi, bet, kita vertus, 
man visai patiko, o šito neturėtų būti, jeigu esi tobula. 
Vienas buvo susijęs su futbolo klubu. 

Aš pykstu. Aš pykstu dėl mažų dalykų. Geriau ar blo- 
giau pykti dėl mažų dalykų negu dėl didelių? Pykti dėl 
didelių dalykų yra suprantamiau, kita vertus, nepykti 
dėl didelių dalykų reikia nemažos savitvardos. Taigi tik- 
riausiai leistina pykti dėl mažų dalykų, jeigu vis dėlto 
susivaldei ir nesupykai dėl didelių? Mažytės atostogos 
pailsėti nuo drausmės. Kita vertus, kadangi aš savo gy- 
venime galiu pykti tik dėl mažų dalykų, turbūt tai yra 
mano silpnybė. 

Aš pykstu, kad šį rytą negavau čekio. 

Jau beveik metai, kai laukiu šito čekio. Suma nedidelė. 
Mažytė. Keista, tačiau tai, kad „Hit 6 Run“ nesumoka 
man šitos mažos sumelės, erzina labiau, negu ji nebūtų 
sumokėjusi didelės sumos. Galbūt faktas nemalonus ir 

smerktinas, tačiau Žmogus bent jau supranti priežastį, ko- 
dėl nesumokama didelė suma: norima kuo ilgiau prilai- 
kyti pinigėlius. Tačiau „Hit 6z Run“ yra didelis, klestintis 
koncernas. Vienos dienos maistas auksinėms žuvelėms 
priimamajame jiems kainuoja daugiau negu kalbamoji 
suma. 

Man pasisekė. Šitų pinigų man visai nereikia. Dar dau- 
giau - jeigu net reikėtų, ne kažin ką su jais nuveikčiau, 
nes pinigai labai maži. Paaiškinsiu, kodėl man taip svarbu 
gauti tuos pinigus. 

Firma mane pati susirado. Aš jų neieškojau. Man buvo 
paskambinta ir pasiūlytas darbelis. Moteris, su kuria kal- 
bėjausi, buvo apimta nevilties. Aš draugiškai sutikau. 
Dizaino atžvilgiu tas darbas buvo tarsi koks indų suplo- 
vimas. Padariusi nusiunčiau sąskaitą, kaip tikra profesio- 
nalė. Tada pradėjau laukti. 

Pirmiausia buvo sąskaitų dingimo etapas. Nusiunčiau 
tris. Padėtį komplikavo tai, kad ėmė dingti darbuotojai, 
su kuriais kalbėjausi. Pradėjau reikalą su Heter, perėjau 
prie Donos, toji mikliai virto Geila, paskui kažkokia, ku- 
rios vardo neprisimenu, ir pagaliau Nikola. Nė viena jų 
neturėjo supratimo apie mano užmokesčio istoriją ir nė 
viena nejautė noro gilintis į ją. 

Skambindavau maždaug kas tris savaites, nes nenorė- 
jau įkyrėti, ir visad pirmiausia maloniai paplepėdavau su 
merginomis, pasiteiraudavau, kaip sekasi, ar geras buvo 
savaitgalis, parodydavau susidomėjimą jų gerove. Su 
Geila netgi ilgai šnekėjausi apie bėgioti tinkamą sportinę 
avalynę: šnekučiavausi, nes mėgstu pasirodyti mandagi. 
Esu įsitikinusi, kad mandagumas nieko nekainuoja, tačiau 
padeda gyventi šiame pasaulyje, be to, naiviai tikėjausi, 
kad širdingumas pagreitins čekio atvykimą. 

Geriausias išsisukinėjimo būdas, kai nenori kam nors 
mokėti, yra pažadėjimas sumokėti tuojau pat. Jeigu man 
būtų buvę pradėta atsisakinėti žodžiais: „Greičiau kiek- 
vienas duosime ranką nukirsti, negu sumokėsime tau 
nors pensą“, bent jau būčiau turėjusi pagrindo pagalvoti 
apie kokį nors teisinį puolimą, nors už man priklausančią 
sumą joks advokatas nesutiktų net mirktelėti. 

Bjauriausia, kad šitaip elgdamasi firma nė neketina 
manęs erzinti. Tiesiog visi ten tokie makaluotojai. Šiuo 
metu, atrodo, esu etape, kuris vadinasi „šį ketvirtadienį“. 
Kai tiktai paskambindavau ir paaiškindavau negavusi 
čekio, būdavau sutinkama nepatikliai ir irzliai, su aiškia 
užuomina, jog pati esu kalta: kažkokiais apžavais kliu- 
dau tokiam paprastam procesui. Mano pašnekovė giliai 
atsidususi tardavo: „Tuoj pažiūrėsiu“. Dešimt minučių 
palaukus, nelaimingas balsas pranešdavo: „Bus išsiųsta 
šį ketvirtadienį“. 

Sukandusi dantis vėl skambinu. Nikolą pakeitė Maba- 
rakas. Lyties pasikeitimas man suteikia vilties. Aš nupasa- 
koju įvykių chronologiją ir čekio nebuvimą. Man dėstant 
Mabarakas nebrazda ir nedūsauja. Jis sako: 

— Aš tuoj pažiūrėsiu ir jums paskambinsiu. 

Paprastai nepasiduočiau tokiam klasikiniam atsikra- 
tymui interesantu, tačiau vyriškas Mabarako dėmesys 
įkvepia pasitikėjimą. Man norisi tikėti. 

Vėliau tą dieną jis iš tiesų paskambina. 

- Jūs suklydote: nesate nieko mums dirbusi. 

— Atsiprašau? | 

— Aš patikrinau, neradau, kad būtumėt mums ką nors 
dirbusi. 

— Aš jums sakau, kad dirbau. 

— Patikrinau, nieko neradau. Su kuo nors mus supai- 
niojote. Bijau, jog daugiau niekuo negalėsiu padėti. 

Aš apakusi. Visiškai priplota. Jeigu tai būtų daroma 
tyčia, taktika super. Pasisamdai Žmogų suremontuoti buto 
ir, kai ateina laikas mokėti, išrėži, jog darbas nepadarytas. 
Kaip jis įrodys, kad šitą sieną išdažė geltonai? Pagalvoju, 
gal reikėtų baigti šitą medžioklę. Visą priklausiusį užmo- 
kestį tikriausiai jau būsiu išleidusi telefono skambučiams. 
Sėdžiu ir stebiu, kaip organizmas priima kapituliacijos 
idėją. Skrandyje susidaro apmaudo gumulėlis ir tolydžio 
auga. Skrandis šią idėją atmeta. Norėčiau, kad priimtų, 
bet atmeta. O su skrandžiu nepasiginčysi. 

Tada prisimenu: nors jie man nesumokėjo, nors nieko 
tokio nenuveikiau, tik pavaliau keletą pikselių, dėl kaž- 
kokios keistos priežasties esu įrašyta jų tinklalapio pra- 
diniame puslapyje. 

Kalbėdama su Mabaraku jį pasiunčiu į jo paties kom- 
panijos tinklalapį, kur mano pavardė aiškiai įrašyta tarp 
visų kitų, prikišusių nagus prie jo. Mabarakas neturi ko 
sakyti. Šis nenuginčijamas mano teisumo įrodymas jį er- 
zina. Aš laukiu maždaug dešimt minučių. 

— Kitą ketvirtadienį jums bus išsiųstas čekis. 

Einu į paplūdimį paimti pašto. Nuo „kito ketvirtadie- 
nio“ praėjo savaitė, o čekio nėra. Du laiškai man ir du 
Silvijai. Be kreditines korteles siūlančių reklamų flotilės, 
tebeplaukiančios jos farvateriu, nuolat plaukia laiškai iš 
skolų išieškojimo agentūrų. Šįryt pirmas laiškas jai yra iš 
skolų išieškojimo agentūros, pasivadinusios „Didžiosios 

Britanijos skolų išieškojimo agentūra“. Jokių vaizduotės 
blyksnių, agentūra, įsikūrusi Kiderminsteryje, gana ne- 
vykusiai bando vaidinti rūstybę. Įdomu, kad visos skolų 
išieškojimo agentūros, regis, įsikūrusios šiaurinės miesto 
dalies landynėse. Laiškai mane prajuokina, nes maždaug 
treji metai, kai jie mėnuo po mėnesio žada vis tą patį: ką 
nors daryti. 

Reikalavimas sumokėti niekieno nepasirašytas, tur- 
būt tam, kad toks baisus prasikaltėlis nesumanytų kam 
nors keršyti. Laiškas prasideda: „Jūs atkakliai nekreipiate 
dėmesio į mūsų ankstesnius laiškus...“ Advokatai ir ant- 
stoliai visada grasina imtis priemonių, tačiau po kokių 
penkių laiškų rimtai niekas į tai nežiūri. Smagiausias esti 
kartą per metus jų atsiunčiamas laiškas, kuriame tėra vie- 
na frazė didžiulėmis juodomis raidėmis: 


DUODAME DVIDEŠIMT KETURIAS VALANDAS 


Na na, rašykit savo arklinėmis raidėmis, jeigu jau tokie 
užsispyrę. Svarstau, kiek jiems atsieina šitas skolų išieš- 
kojimas. Visi laiškai skubūs. Popierius gan Žmoniškas, 
ir nors laiškai surinkti standartiniu šriftu, kažkas, kad ir 
kaip menkai apmokamas, turi prie jų gaišti. 

Antras laiškas kitoks. Iš Dano Veitino agentūros. Jie 
dar nebuvo rašę. Stilius šmaikštus. „Niekur nepasislėp- 
site ir nepabėgsite. Sumokėkit. Sumokėkit, kol galima.“ 
Po šiais žodžiais priklijuota didelė spalvota nuotrauka, 
joje karatistas alkūne perskelia tris, atrodo, betono plytas. 
Jis Žiauriai susiraukęs, aišku, nuo pastangų, kurių reikia 
plytoms perskelti, tačiau norėta jį parodyti dar baises- 
nį ir grasesnį tam atvejui, jeigu suskaldytų plytų būtų 

negana. Parašas po nuotrauka skelbia: „Mūsų atstovas 
Odlis Benetas mėgsta draugiškai užsukti“. Kompanijos 
adresas - Nugrimzdusi Sala, vietovė, apie kurią nesu gir- 
dėjusi, tikriausiai dar vienas užkampis šiaurėje. 

Yra ir prierašas. „Mes žinome kelią į Londoną.“ 

Man paskambina Garba. 

— Tikiuosi, Oušen, tavo savijauta puiki, - sako jis. — 
Suomija gatava. 

Nedaug tokių kelionių agentūrų kaip Garbos: dedu 
galvą, kad ji unikali. Jis dirba ne už pinigus. Na, už pini- 
gus, žinoma, tačiau tai, ką jam sumoku, iš tiesų neatspindi 
jo įdedamo vargo. Pinigai nėra tokie jau visagaliai. Gal 
jie ir kalba, bet dažnai taip neaiškiai arba nesuprantama 
kalba. Pabandykit žuvų krautuvėje užsisakyti vestuvinį 
tortą, kad ir siūlydami dešimteriopą rinkos kainą. Daugu- 
ma žuvininkų tiesiog nesivargins skambinti artimiausiai 
konditerijai, nes jiems tai būtų pernelyg neįprasta. Užuot 
apsidžiaugę galimybe užsidirbti pinigėlio, jie stebėsis, ku- 
rių galų neinu į kepyklą. Gerai, kad aš turiu Garbą savo 
specialiems poreikiams tenkinti. 

Garba padeda man todėl, kad mėgsta netradiciškai 
mąstyti. Tačiau pinigai jam - didelis džiaugsmas. Jis, 
pavyzdžiui, atmirko nuo vokų neantspauduotus pašto 
ženklus, kad vėl galėtų panaudoti. Parduotuvėse skai- 
čiuoja grąžą. Restorane patikrina kiekvieną sąskaitos ei- 
lutę. („Nemanau, kad šitas kokteilis buvo vertas tokių 
pinigų. Šitas koktelis nebuvo tiek vertas. Žinote, užteks 
vieno svaro.“) Jis turi begalę giminaičių ir vis giriasi, kiek 

neįtikėtinai mažai jiems išleidžia per Kalėdas ir kaip ke- 
tina toliau mažinti šias išlaidas. Taip, išvyniojęs dovanas 
vynioti. Viešbutyje tikrai vagia tualetinį popierių ir elek- 
tros lemputes (pakeičia jas senomis, kad nereikėtų mokėti 
baudos, - panašiai ir su mini baru: jeigu jame yra degtinės 
ar džino buteliukų, išgeria, pripila vandens ir stropiai pa- 
stato į vietą). Valgo tai, kas prekybos centre esti visiškai 
nukainota. Jis mėgsta šaltą dušą ir šaltą vonią ir aiškina, 
kad muilas kenkia odai. | 

Tačiau Garba nėra senamadiškas nagas. Jis irgi moka 
džiaugtis gyvenimu. Jeigu nori sužinoti, kur Londone 
pigiausiai galima nusipirkti brangiausio viskio butelį, jis 
pasakys; jeigu nori sužinoti, kur nusipirkti pigiausią golfo 
lazdų rinkinį, jis pasakys. Anot jo, smagiausia valandėlė 
jo gyvenime buvusi tada, kai, atsistojęs į eilę prie gėjų 
klubo ir žavėdamasis priešais stovinčiu stovėtoju eilėje, 
staiga suprato, jog nebereikia laukti, nebereikia mokėti už 
įėjimą, nebereikia pirkti gėrimų ir panašiai. Paprasčiausiai 
vyruką, stovėjusį priešais, jis pasikvietė namo. Nuo tos 
dienos nebeidavo į jokį gėjų klubą, tik atsistodavo į eilę. 

Kariauti su atsiskaitymo jėgomis jam yra kūrybinis 
nuotykis, matematinės tiesos meilė. Garbai tikrai svar- 
bu už elektrą nepermokėti septynių pensų, nes dievina 
tikslumą, be to, tuos pinigus jis galėtų skirti kuriam nors 
savo verslui. Be kelionių agentūros, Garba turi dar keletą 
pinigų darymo projektų: samaninių skulptūrų dirbtuvę, 
sveikinimo atvirukų firmą ir skorpionų fermą. 

Aš rengiuosi vakarui. Kildama iš vonios susiduriu su nuo- 
latine problema: kiek elegancijos norėsiu tampyti. Puo- 
šiuosi tik vykdama į užsienį, taigi puolu gražintis. 

Lipu apačion į Suomiją. 

Krapštausi su užraktu, kai durys staiga atsidaro ir 
mane karštai pasveikina Mika, dvidešimt kelerių metų, 
bet, manau, atrodantis ne taip, kaip jam norėtųsi atro- 
dyti dvidešimt kelerių metų. Ant kaktos suveržta marga 
skarelė modelio, roko žvaigždės ar keliolikmečio karei- 
vėlio prastai organizuotame kare stiliumi, su tokiu išeisi 
sausas tik būdamas modeliu, roko žvaigžde ar keliolik- 
mečiu kareivėliu. Negražu skubotai teisti žmogų, tačiau 
Mikai, atrodo, jo skarelė simbolizuoja kelionių aistrą ir 
kario panieką; ji prastai dera prie Mikos išvirtusio pilvo 
ir raudonos fizionomijos, labiau tinkančios šešiasdešimt- 
mečiam alkoholikui. 

Vienoj rankoj Mika laiko cigaretę, kitoj - „Lapin Kulta“ 
butelį. Toks entuziastingas pasisveikinimas tikriausiai pa- 
aiškintinas keturiais jau tuščiais „Lapin Kulta“ buteliais, 
stovinčiais ant šaltų minimalistinių baldų. Man patinka, 
kaip Garba apstatė butą. 

Kiti du svečiai yra pora, Silja ir Tuomas, tarptautinės 
teisės specialistai, dirbantys banke ir aiškiai sutrikę dėl 
Mikos nenumaldomo potraukio prie „Lapin Kulta“. Visi 
trys puikiai kalba angliškai, nors man patiktų, kad Mika 
taip nesipuikuotų idiomomis. Jis užgrobia pokalbį ir kaip 
niekur nieko nušluoja visas Siljos ir Tuomo pastangas 
keisti temą. 

Apie Helsinkį tiek spėju paklausti: 

— O kaip Helsinkio... 

— Helsinkis. Helsinkis — tai ne Suomija. Aš jums pasa- 
kysiu, kas yra Suomija. Iš pirmo žvilgsnio Suomija yra 

miškai ir ežerai. Ežerai ir miškai. Miškai ir ežerai. Ežerai 
ir miškai. Miškai ir ežerai, ir ežerai. - Mika gardžiai už- 
sitraukia cigaretę. Matau, kad Silja su Tuomu vos laikosi, 
bet nenori muštynių tokį ankstyvą vakarą. 

— Taigi, - sakau, - miškai ir ežerai, kas dar... 

— Tačiau kiek kartų žvelgtum į Suomiją, vis tas pats. 
Neaprėpiami miškai ir ežerai. Suomija — baisiai klaidi- 
nantis vardas. Juk Suomijoje beveik nėra jokių suomių. 
Jokių gyventojų. Dabar noriu, kad įsivaizduotumėt, kaip 
aš dar penkias minutes kartoju „miškai ir ežerai“, kol taps 
nebepakeliama, - tai ir yra Suomija. Atidus stebėtojas dar 
išskirtų sauną ir mobiliuosius telefonus. - Jis vėl užsitrau- 
kia cigaretę. - Taip, mes dar turime šiaurės elnių ir uodų. 
Elniai smirda, uodai gelia. Miškai ir ežerai varo iš proto. 
Štai kodėl jau penkeri metai, kai gyvenu Madride. 

Mano kelionių vadovas patarė būti pasirengusiai to- 
kiam dalykui: nors suomiai draugiški, tačiau vertina gerą 
tylą ir mėgsta kompanijoje tylėti, kaip kitos tautos - kom- 
panijoje gerti alų. Mikos aiškiai nebuvo mieste, kai tas 
vadovas buvo parašytas. Na, o dėl gyvenimo Madride... 
lengva įsivaizduoti, jog tokioje mažoje šalyje kaip Suomija 
Mika išvaromas iš kiekvieno baro. 

Miką apima girtas snaudulys. Silja su Tuomu mane 
tardo, ką būtina pamatyti Londone. Jie daug geriau už 
mane žino apie teatrus, parodas, koncertus. Aš juk na- 
misėda. 

Iš dalies todėl, kad Londone niekas neveikia. Niekas. 
Daugiau kaip prieš du tūkstančius metų Julijus Cezaris 
pastatydino tiltą per Temzę. Karalienės Elžbietos laikų 
žmonės irgi pastatė tiltą per Temzę, nesvarbu, kad jiems 
trukdė įsitikinimai, esą iš pūvančio mėšlo randasi antys, 

o kai kuriuose kraštuose čiabuvių viena pėda tokia di- 
delė, jog gulėdami aukštielninki gali ja prisidengti kaip 
skėčiu. Visame pasaulyje tautos stato daugiamylius tiltus 
per šėlstančias sraunias upes. Rusai ir amerikiečiai kuria 
kosmines stotis, o mes negalime iškelti padoraus tilto virš 
penkiasdešimties pėdų stovinčio kaip lėkštėje vandens 
tarp Šv. Povilo katedros ir Teito galerijos. Britų pastangų 
vaisiai - pavėluoti, per brangūs, nenaudingį, juokingi. 

Kartais man įdomu, ką mąsto priemiesčių gyventojai, 
valandą mirkstantys lietuje, nes jau antrą dieną jų trauki- 
nys trečią kartą iš eilės neatvyksta mašinistams padaugi- 
nus arba nesiteikus ateiti į darbą, vėluojantys pas gydy- 
toją, pas kurį užsirašė prieš dešimt mėnesių, negalintys 
pasiguosti atostogų viltimi, nes gyvenimas sostinėje iš 
jų ištraukia paskutinį pensą, nors beraščiai vagišiai, ką 
tik juos apšvarinę, visiškai nebaudžiamai parduotuvėse 
tuština jų bankų korteles, - man įdomu, ką mąsto visi 
tie priemiesčių gyventojai. Per dažnai apie tai negalvoju, 
nes pernelyg liūdna, be to, nėra reikalo. Londonas neįma- 
nomas ir veikiai jame nieko neliks, išskyrus investicinių 
bankų tarnautojus, politinio prieglobsčio prašytojus ir 
turistus. Ir mane. 

Tačiau Silja ir Tuomas džiaugiasi savo viešnage. Mika 
maldauja padavėją nenešioti „Lapin Kulta“ po butelį. Jam 
atgabenama visa dėžė, ir jis pradeda ją likviduoti tokiu 
tempu, kad paskui norisi pasakoti visiems draugams. Po 
pietų aš pasidairiau po Helsinkį. Mane sudomino nedi- 
delis plotas krantinėje, kur stovėjo metalinių rėmų eilė. 
Žmonės daužė kilimus, užmestus ant tų rėmų. 

— Ar kilimų daužymas - toksai sportas? - klausiu. Pa- 
sirodo, ne. Tiesiog Helsinkio piliečiams išskirtas plotas, 

kuriame jie gali daužyti kilimus šnekučiuodami su kai- 
mynais. Tada Silja paaiškina, kodėl miesto centre, Senato 
aikštėje, stovi caro Aleksandro Antrojo statula. 

— Turistai dažnai stebisi, kad Helsinkio centre stovi 
ruso paminklas. Tačiau valdant carams mes gerai gyveno- 
me. Visko išsiderėdavome. Suomiai — derybų meistrai. 

Suomijos istoriją sudaro du dideli skyriai. Iš kairės ją 
spaudė švedai, iš dešinės rusai. Švedai išeidami paliko 
keletą pilių ir švedų kalbą. Rusai išeidami nieko nepaliko, 
tiktai keletą sukiužusių karčemų, bet paskui retkarčiais 
vis siųsdavo savo vilkus ir branduolinio kuro atliekas. 

Tada Silja su Tuomu susiginčija, katras geriau moka 
švediškai. Vieną vasarą, būdama šešiolikos metų, Silja pa- 
bėgo į Stokholmą tobulinti švedų kalbos Žinių. Ji dirbo 
ligoninėje valytoja. 

— Mes buvome mokomos specialios valymo technolo- 
gijos, nes net mažulytė mikrobų kolonija po kriaukle gali 
žaibiškai išplisti. 

— Kokia gi slaptoji Švedijos ligoninių technologija? 

— Be paliovos viską valyti. 

Silja smulkiai pasakoja, kaip visą dieną plušusi naktis 
leisdavo naktiniuose klubuose, net yra bučiavusi Švedijos 
karaliaus asmens sargybinį. Toks įspūdis, kad Siljai gaila 
praeities, tos šešiolikmetės, kuri apsieidavo be miego ir 
jautėsi saugiai, nes turėjo namus, kur galėjo grįžti. Pa- 
žiūrėti ji mano amžiaus, apie trisdešimt, tačiau toji narsi 
šešiolikmetė jau giliai pasislėpusi. Aš suprantu. Praeityje 
pati esu pridariusi dalykų, kurių dabar nebedaryčiau, ne- 
besugebėčiau. Tie dalykai jau taip tolimi mano sugebėji- 
mams, jog atrodo, kad mane apgauna atmintis. 

— Ne, jis tiktai gyrėsi, kad tarnauja karaliaus asmens 
sargybiniu, - prieštarauja Tuomas. - Naktiniuose klubuo- 


31 


se ir aš būdavau Švedijos karaliaus asmens sargybiniu. 
Arba pasižymėjusiu naikintuvo pilotu. 

— Tu per menkai moki švediškai, kad galėtum apsimes- 
ti Švedijos karaliaus asmens sargybiniu. Geriausiu atveju 
galėtum būti Malmės mero šuns vedžiotoju. O aš tikrai 
bučiavausi su Švedijos karaliaus asmens sargybiniu. 

Atvyksta užkandis: lokienos paštetas, skonis geras, gal 
tiktai per daug pipirų. Nuostabiausia, kad paštetas tikrai 
lokienos. Man trupučiuką nesmagu valgyti lokieną: iki 
tol nesu susidūrusi su lokiais. 

— Lokiai reti, bet vis tiek jų per daug, - sako Tuomas. 

— Nenorėk miške sutikti lokio, - sako Silja. - Jie nebe- 
bijo žmonių, pasidarė miestų lokiai. Sugadinti lokiai. Ne- 
begeri lokiai. Nenorėk sutikti net lokio suminkštėjusiomis 
smegenimis. 

Nei Silja, nei Tuomas ar Mika nėra nė karto sutikę 
suomiško lokio. Toliau aptariamas bendravimo su lokiu 
etiketas. Siūlomi tokie taktiniai variantai - apsimesti ne- 
gyvėliu, narsiai nesitraukti iš vietos ir dainuoti, tačiau 
Mika prieštarauja: 

— Gerbk gamtą ir nupilk tą suknistą lokį. 

Silja rekomenduoja kaimo buities muziejų Seurasaa- 
rio saloje, kur galima pamatyti aštuoniolikto devyniolikto 
amžiaus suomių trobas. 

— Bet nepamirškit atsargumo. Ten daugybė voverių. 
Pavojingų voverių. 

Mika spjaudosi alumi. 

— Voverės nepavojingos. Jos mažos ir rudos. 

Silja nesutinka: 

— Voverės kanda. Gali užlipti ant galvos. Pažįstu vieną, 
kuriam įkando voverė. 

— Voverės Seurasaario saloje moka tarnauti. Duodi rie- 
šutų, ir nubėga. 

— Mano draugas kaip tik penėjo voveres, ir viena 
įkando. Mat jis pristigo riešutų. Voverės visada nori jų 
daugiau. 

Ginčas užsitęsia. Mums atneša dar du patiekalus: žalio 
su prieskoniais elnio faršo (faršas kaip faršas, tik Žinai, 
kad Žvėrienos) ir pagaliau pagrindinį valgį, kurį virėjas 
patiekia bemaž atsiprašomai - tai balta žuvis su bulvė- 
mis. Puiku, jokių prieskonių ar padažo, kuris trukdytų 
gardžiuotis balta žuvimi ar bulvėmis. 

— Nieko suomiškesnio nėra, - sako virėjas. 

Aš išmokstu posakį „būti užsispyrusiam kaip ostgo- 
tas“ ir išbandau penkiasdešimt išmoktų suomiškų žodžių, 
tarp kurių yra „miškas“, „ežeras“ ir „lokys“. 

Ilgą laiką tylėjęs, Mika pratrūksta rypuoti: 

— Kadaise visi mane mylėjo. Kai turėjau dvidešimt 
metų, buvau garsiausias Suomijos poetas ir visi mane my- 
lėjo. Kas man pasidarė? - Pamačiau, kaip Silja susižvelgė 
su Tuomu. Garsiausias? Poetas? Mylimas? Užuojauta su- 
rakina jiems lūpas. 

Esama profesijų, kurių gretose esi visad laukiamas. 
Vieną vakarą guli lovoje bedarbis, be jokios kvalifikaci- 
jos, nesiprausęs, tysai neskalbtam patale neturėdamas nei 
draugų, nei pinigų, nei ateities, staiga, o stebukle, vienas 
menkutis proto krustelėjimas, ir tu nebesi nulis, nevykėlis, 
tu esi poetas. Galų gale juk visiškai nebūtina daug rašy- 
ti. Yra ir daugiau profesijų, prie kurių lengva prisiplakti: 
dainininko, kino prodiuserio, statybų rangovo, šokėjo. 
Niekas neprivalo tau mokėti. 

Manau, ne aš viena tokia. Neabejoju, kad dauguma 
patraukliausių merginų, - ne, nemanau, jog būtinas pa- 

trauklumas, - taigi neabejoju, kad dauguma merginų kokį 
šeštadienio vakarą yra sutikusios kino prodiuserį. 

Pradžia ta pati: vieną vakarą guli lovoje susisukęs į 
patalynę, laimėjimų fronte nieko naujo, vienintelės gy- 
vybės formos, dar galinčios tave pakęsti, veisiasi virtuvės 
kriauklėje, staiga vėl vienas menkutis proto krustelėjimas, 
ir nebesi nevėkšla, o esi erelis, šeštadienio vakarą galintis 
eiti į miestą ir liepti moterims nusirengti arba intymiai 
bendrauti. Dauguma pasiųs velniop, bet viena kita - ne. 

Kuo tikras kino prodiuseris skiriasi nuo apsišaukėlio 
kino prodiuserio? Ogi niekuo. 

Prisistatyti lengva —- pamini keletą gan sėkmingų kino 
filmų, kuriuos dauguma miglotai prisimena, bet kurių 
vaizdajuostės tikriausiai niekas neturi, taigi titrų nepa- 
tikrins. Na, ojei tau pasisekė turėti tinkamą pavardę arba 
pasiryžęs ją pasikeisti, svetimą karjerą gali nušvilpti leng- 
viau negu lagaminą. Apsivilkti baltą chalatą ir vaidinti 
daktarą daug pavojingiau, nes nesunku įkliūti, o jei nori, 
kad pasisektų, reikia paplušėti. Tapti garsiu kino prodiu- 
seriu galima per vieną vakarą, štai kodėl tiek daug akto- 
rių ir šokėjų dūsaudamos išsineria iš apatinių drabužėlių. 
Geriausia, kad būtų įtikimiau, būti kino prodiuseriu kitoje 
šalyje. Anglijoje būk prancūzų kino prodiuseriu, Italijo- 
je - amerikiečių. 

Taip nutiko ir man. Dekoracijos buvo įspūdingos: ak- 
sominis viešbučio kambarys (lengvai prieinamas su sveti- 
ma kreditine kortele). Prancūzas prodiuseris pasakė labas, 
atsisegė kelnių užtrauktuką ir smiliumi griežtai parodė į 
savo kapoklį - o gal aš kartais nepastebėjusi, kad pokal- 
byje pasirodė šis svarus elementas? 

Mano sprendimą nulėmė tai, kad to vyriškio neapken- 
čiau iš pirmo žvilgsnio. Vis dėlto išėjusi uždaviau sau 

klausimą. Galbūt aš pasielgiau neprotingai? Galbūt pra- 
šyti oralinio svetingumo - tiesiog įprastinė šios veiklos 
tvarka? O gal tai tik mokestis? Keli gurkšniai bjaurasties 
už lengvą gyvenimėlį? 

Tokių į egzaminus panašių situacijų pasitaiko visą lai- 
ką, tačiau, ne taip kaip per akademinius egzaminus, nie- 
kad nesužinai atsakymų. Tik šį kartą pataikiau teisingai, 
nes kino prodiuseris buvo suimtas ir iš jo prodiuserystės 
liko tik kostiumas ir vogta kreditinė kortelė. Jis neketino 
atsiprašinėti, aiškino „kelias savaites daręs laimingas ne- 
gabias moteris“, nes žadėjęs joms darbo. Mintyse jos jau 
buvo profesionalės. Tai buvo tobula laikina simuliacija. 
Jos galėjo girtis draugėms, svajoti, kaip išleis netikėtai 
dribtelėjusią krūvą pinigų, jaudintis, kaip bus klausinė- 
jamos apie mitybos ir apsipirkimo įpročius. 

Gal jis netgi buvo teisus. Valkata prie vieno naktinio 
klubo, į kurį vaikščiodavau, iš tuščio plastikinio butelio 
sumeistravo kažką panašaus į fotoaparatą; jį spustelėda- 
mas išgaudavo garsą, panašų į užrakto spragtelėjimą. Vos 
prisiartindavau prie klubo tikėdamasi atliekamo bilieto, 
jis imdavo paparaciškai lakstyti aplink apsimesdamas, 
kad fotografuoja, ir entuziastingai klykauti: „Žiūrėkite, 
kas čia! O Dieve, žiūrėkite, kas atėjo!“ Būdavo baisoka ir 
malonu. 

Statybos rangovai. Dar viena nepaprastai lengvai įgy- 
jama profesija. Prisipažįstu, vieną tokį sutikau, kai bu- 
vau jaunesnė ir patiklesnė. Įsivaizdavau, kad toks darbas 
reikalauja didžiulės atsakomybės, ištvermės ir baisybės 
pinigų. Nieko panašaus. Jei nori būti statybos rangovu, 
nieko šito nereikia. Reikia tik mąstyti. Užtenka žiūrėti į 
pastatą ir mąstyti: jį galima rekonstruoti. 

Mano sutiktasis statybos rangovas turėjo šiokio tokio 
turto: sportinį automobilį (seną senutėlį, bet ne senoviš- 
ką), tik aš nesusigaudžiau, kad jis ir gyvena tame auto- 
mobilyje visus pinigėlius sukišęs į lopinėlį žemės, kur 
anksčiau stovėjo saldainių krautuvėlė, tačiau tokiame 
Londono rajone, kur per amžius niekas nenorės gyventi. 
Praeidama tenai po kelerių metų pamačiau, kad lopinėlis 
tebėra neužstatytas. 

Alkoholio ir vyrų mišinys yra klaikiai nuspėjamas: 
triukšmas, verksmingumas ir alkoholio sukelta impoten- 
cija. Mikos akys pritvinko ašarų. 

— Mano žmona! - ūbauja jis. - Mano žmona... - pa- 
kartoja garsiau ir nelabai nuoširdžiai sukūkčioja. - Ji 
mirė. - Jis tankiai kelis kartus baksteli pirštu į alkūnės 
linkį. - Perdozavimas. 

Aš vos nenusikvatoju. Dievaži, taip norisi kvatotis. 
Galimas daiktas, visa tai tiesa, bet nepanašu. Per mano 
trumpą pažintį su Mika suvokiau, kad jam tik reikia kitų 
dėmesio, o pats tuščias, be jokių paslėptų gelmių. Mika 
visas paviršiuje, kaip picos sudedamosios dalys. Mika 
neturi nei miškų, nei ežerų. Sielvartas prieš dešimt pintų 
būtų buvęs truputį įtikimesnis. Yra tokia beveik geležinė 
taisyklė: kas garsiai reikalauja užuojautos, yra mažiausiai 
jos nusipelnęs. Esama Žmonių, kurie neturi jausmų, jiems 
tik atrodo, kad turi. Bet aš nieko negaliu įrodyti. Dar gali 
būti, kad Mika treniruojasi prieš naktį, kai pradės „man 
reikia geros moters, kuri mane išgelbėtų“, ritualą. 

Garbai sekasi rinkti svečius. Tačiau kiekviename va- 
karėlyje pasitaiko koks iškvešėlis. Niekaip nesuprantu, 
kodėl taip atsitinka: ar kad pasaulyje per daug iškvešėlių, 
ar kad iškvešėliai nenusėdi namie. Jie mėgsta platinti savo 
išgverimą. 

Atnešamas desertas: gintarinės spalvos uogos su plak- 
ta grietinėle. Tai tekšės, stengdamiesi nepastebėti Mikos 
audringos dramos, praneša man Silja ir Tuomas. 

Mika užbaubia: 

— Štai kodėl aš geriu. Štai kodėl negaliu rašyti. Štai ko- 
dėl esu nelaimingas. 

Man į galvą ateina žodžiai: nustok lakti, nustok dejuoti, 
susirask darbą, ir pasijusi daug geriau. Bet šito nepasakysi 
balsu, nes tai patarimas, 0 patarimo, nors ir geriausio, 
niekas neklauso, be to, išeitis tiesiog akis bado, tikriausiai 
apie ją pagalvojo ir Mika. Viena gyvenimo pamokų: net 
keista, kad daugelio problemų sprendimas akivaizdus ir 
paprastas, bet retai įgyvendinamas. 

Už mano lango - gyvoji nusikalstamos veikos enciklo- 
pedija. Pro savo langą, nesugaišdama daug laiko, nedėda- 
ma jokių pastangų, esu regėjusi apiplėšimą, užpuolimą, 
padegimą, narkotikų platinimą, muštynes ir išžaginimą. 
Dar nesu mačiusi žmogžudystės, nors šioje apylinkėje 
žmogžudysčių apstu, ir buitinių, ir profesionalių. Čia žūti 
daug lengviau negu kur nors kitur Londone. Sprendimas 
irgi paprastas — daugiau policijos. Be abejo, nusikalstamu- 
mo neišnaikinsi, bet vis dėlto daugiau policijos = mažiau 
nusikaltimų. Labai liūdna, kai paskambini policijai, kaip 
aš po visų tų epizodų po langais, oji arba nekelia ragelio, 
arba atvyksta po keturiasdešimties minučių, arba išvis 
nepasirodo. . 

Silja ir Tuomas, nepaisydami Mikos, skundžiasi, kaip 
jų gyvenamajame kvartale vakarais besibūriuojantis jau- 
nimas niokoja savivaldybės pasodintas gėlių lysves. Taip 
ir matau tą jaunimą - neabejoju, kad net mano žvilgsnio 
jie neatlaikytų. 

Aš svarstau, kuriuos praskiepų grabaliojimo, rankinių 
išplėšimo, automobilių deginimo, narkotikų prekybos, 
pasižaidimų pistoletais, oralinio sekso fiestos, apibūdi- 
nančių mano gyvenamąjį kvartalą (juokingiausia, kad su 
visais tais smagumais vis tiek nepigų), momentus reikė- 
tų papasakoti svečiams. Aš vardiju gausias tarptautines 
nusikaltėlių brolijas, atstovaujamas mūsų rajone: rusus, 
jamaikiečius, italus, turkus, kolumbiečius. Įdomu, kad jie 
trupučiuką pavydi. Tikras vargas dėl civilizacijos - ką su 
ja darai, vos ją gauni? 

Siljai su Tuomu dar labai patinka angliškas kaimas; 
matyt, jiems jis keistas. Aš pati į anglišką kaimą nesutik- 
čiau net kojų nusivalyti. Puikiai prisimenu, kaip rugpjū- 
čio mėnesį drebėjau palapinėje, paskui stengiausi apeiti 
karvių blynus, dagius ir gervuoges, taip pat karves („ste- 
bėtinai bolševikiškas“, kaip sakė mūsų žygio vadovas) ir 
bebrus, apniktus visokių ligų ir ieškančių bėdos. 

— Esam tiek skaitę apie tai knygose, - vienu balsu tvir- 
tina Silja ir Tuomas. Tuo viskas pasakyta. Paskaitai apie 
ką nors ir užsimanai pamatyti savo akimis. Turbūt mano 
susidomėjimas šiaurės elniais ir grybais atsiduodančiu jų 
šlapimu yra to paties galo. 

Mika nugrimzdo į save. Mes griebiamės istorijos. Aš 
nieko neišmanau apie istoriją, juolab apie Suomijos isto- 
riją, bet kuo daugiau sužinau apie kitas šalis ir jų kultūrą, 
tuo labiau įsitikinu, kad galima išgalvoti ką nori, vis tiek 
tai bus įvykę. Kur nors. Kada nors. 

Kažkas prisirišo prie šešių grifų ir nušoko nuo uolos 
bandydamas skristi. Savaip išviręs kiaušinį, ožkaganys 
tapo karaliumi. Valstybė uždraudė juoką. Iš Siljos, rėžian- 
čios sklandžią paskaitą, sužinau apie Didžiąją Rūstybę ir 

Mažesniąją Rūstybę - slidžius Suomijos istorijos tarps- 
nius. Laukiu Labai Nemalonaus Dalyko ir Gan Bjaurios 
Priekabės, bet jie nepasirodo. Tačiau neabejoju, kad kaž- 
kur tūno. Blogiausia karai. Šešių dienų karai, dešimties 
dienų karai, trisdešimties metų karai, šimto metų karai, 
futbolo karas, netikras karas, beprotiškas karas. Dženkin- 
sų ausies karas. Duok kokį nori vardą. Kur nors turėtų 

Dievaži, istorija - vienos pjautynės. Maža šalis visada 
užgrobiama. Jeigu esi didelė šalis, visada užgrobi mažas 
šalis, o kai nevyksta invazija, visad galima pradėti pilie- 
tinį karą arba persekioti kokias nors mažumas. 

Apmokėjusi sąskaitą pakraupstu. Kilsteliu antakius. 
Tikriausiai niekad nesu tiek suplojusi už valgį. Londo- 
no gyventojai, atrodo, iškrypėliškai didžiuojasi Londono 
kainomis. Vieta gali būti nuolatos drėgna ir dvokti, visos 
paslaugos veikti taip, tarsi mus kasdien bombarduotų 
priešo aviacija, bet vis tiek čia gyvename, nors daugu- 
ma nepajėgia išsimokėti. Mes laikomės įsikibę. Priimame 
bausmę. Ir džiaugiamės už Londono ribų irgi radę pasi- 
baisėtinas kainas. 

* Duodu arbatpinigių padavėjai. Ji buvo mandagi ir stro- 
pi, bet ne daugiau. Kai kurios tautos išsiskiria kelnerystės 
sugebėjimais, tačiau ne suomiai. Komplimentas? 

Mika pasiūlo visiems sauną, tačiau aš nesutinku prieš 
jį išsirengti. Esu supažindinama su saunos istorija, Mika 
pasakoja apie saunos muziejų, turintį retų fotografijų, jose 
barzdoti devyniolikto amžiaus pabaigos vyrai raičiojasi 
sniege — juokingas vaizdas ir dabar, ir tada. Sauna manęs 
nevilioja, per daug turistiškas užsiėmimas. Silja ir Tuomas 
atsisveikina rodydami susirūpinimą, kad aš lieku viena 

su Mika. Buvo smagu susipažinti su Silja ir Tuomu. Ma- 
lonu žinoti, jog ir kitur esama protingų bei kultūringų 
žmonių. 

— Mane kankina depresija, nes visas mano turtas yra 
nedidelis jaunas miškelis, jo niekas nenori pirkti, nes me- 
dienos kainos labai kritusios. - Mika susigūžia ruošdama- 
sis lemiamam puolimui. 

Per daug Mikos nekaltinu. Tokia technika. Įžūlumo jis 
turi: Žino, kad nepatinka man, kad yra klaikiai apsirengęs, 
pernelyg prisisprogęs užsiimti seksu, bet vis tiek lenda. Jis 
taip nuleipęs, jog abejoju, ar įstengtų pasismaukyti. Vos 
laikantis ant kojų pulti - tokia technika. Vyrai griūna ant 
jūsų iškorę liežuvį. Moterys pačios kaltos, kad jiems at- 
leidžia tokius triukus. Kita vertus, jeigu nebūtume tokios 
atlaidžios, žmonių rūšis jau būtų gerokai praretėjusi. Man 
rodos, vyrai iš prigimties nesugeba suvokti, kad klaus- 
dami tokių nesąmonių kaip: „Ar turi draugą?“ ir paskui 
nusiplėšdami visus drabužius, kol jūs esate virtuvėje, ne- 
padaro jokio įspūdžio. 

— Aš nežinau kelio, - sako Mika, kai aš grūdu jį pro 
duris. 

— Ne tu vienas, - atsisveikinu. 

Užlipusi į viršų pažiūriu televizorių. Bandau pasikar- 
toti tuos penkiasdešimt suomiškų žodžių, nors nelabai 
turiu galimybę, nes dauguma Suomijos televizijos laidų 
angliškos, be to, mano jau matytos, subtitrai minimalūs, 
tačiau juose vis išlenda žodis „advokatas“. 

Žinios skaitomos suomių kalba. Žinios nuostabios tuo, 
kad jų turinį gali atspėti netgi nemokėdamas tų penkias- 
dešimties suomiškų žodžių. Žinios visad susideda iš leng- 
vai atpažįstamų elementų. Kad ir kokioje šalyje būtum, 

visada pradedama taip: šiandien Didysis Šulas pasakė... 
Tai, ką jis pasakė, beveik visada galima apibendrinti frazė- 
mis „mes pagerinsime“ arba „mes pagerinome““ Jei šalis 
demokratinė, toliau riejasi ir drabstosi purvais kokie nors 
mažesni šulai; jeigu nedemokratinė, rietenų nepamatysi, 
tik bus drabstomi purvais visokie užsieniečiai arba ma- 
žumos. 

Beveik visada gausu politinių Žinių, nes politikos ap- 
žvalgininkų kaip šunų, be to, kiekvienoje šalyje visada 
atsiras koks gudrutis politikas, kuriam skandalo liepsnos 
laižo padus. Tada laikas pamėtėti keletą katastrofų. Jų 
vietą žinių laidoje lemia geografinė padėtis. Žinių vedė- 
jo bičiuliai: badas, potvynis ir gaisras, perkarę benamiai, 
raudančios bobulės, dažnai rodomos tam, kad žurnalistas 
galėtų jas apdovanoti savo užuojauta, o jūs galėtumėt pa- 
sijusti smagiai, nes jūsų namas tebestovi. Tada eina karai, 
rodomi barzdoti vyrai su šautuvais ir bananų formos dė- 
tuvėmis. Kainos - visada tinkama tema, nes jos arba per 
žemos, arba per aukštos, taigi nervina. Tas pats pasaky- 
tina apie valiutų kursą: arba per aukštas, arba per žemas. 
Kaip gyva neprisimenu nė vieno pranešimo, kad kainos 
būtų buvusios tokios, kokių reikia. 

Ir, aišku, jeigu išlenda kokia tema, apie kurią nieko 
nežinai, paprastai ji grynas šlamštas. Kai paskutinį kartą 
rodė geras riaušes, televizijos filmavimo grupė kalbino tik 
jų organizatorius, o tie aiškino, kad padegti parduotuves 
ir plėšti sporto prekių centrus juos privertusi policija. Te- 
levizininkai nesivargino kalbinti sudegintų parduotuvių 
ar išplėštų prekybos centrų savininkų. | 

Visos Žinių laidos ar bent jau visos mano matytos ži- 
nių laidos absurdiškos tuo, kad, nesvarbu, kas vyksta, 

nustatytas vienodas jų trukmės laikas: dešimt, penkio- 
lika ar trisdešimt minučių. Kaip būtų smagu, jeigu jie 
skėstelėtų rankomis ir pasakytų, kad jokių bėdų nėra, tik 
neparduota krūvelė kopūstų, taigi pažiūrėkit animacinį 
filmuką. Bet ne, vis tiek kiša kažkokią imitaciją. Nieką, 
kuris įkūnija kažką. 

Iškyla didysis klausimas - kodėl mums reikia žinių? 
Žmonės, nežinantys, kas valdo šalį, vis tiek trokšta ži- 
nių. Ar todėl, kad klausantis žinių galima susidaryti savo 
nuomonę? Ar todėl, kad jos mums duoda apie ką kalbė- 
ti - apie Žmogiškąjį klimatą? Dauguma skaitytojų, padėję 
laikraštį į šalį, jaučiasi galintys valdyti pasaulį. 

Kaip gali kas nors būti? Kaip gali nebūti nieko? Ar kas 
nors tėra užsimaskavęs niekas? Tikriausiai galima visa tai 
išsiaiškinti sėdint kambaryje. Niekada nemėgau naujųjų 
digerių, kurie skelbiasi ieškantys pamatų, nors iš tiesų 
nieko panašaus nedaro. Jie labai didžiuojasi savimi, tie 
nieko nekasantys kasėjai, bet, mano supratimu, yra ne- 
vykėliai (tikrai apgailėtini nevykėliai), turtingi piemen- 
galiai, neturintys kur dėti laiko. Kaip pažinti, jeigu pats 
toks tapsi? | 

Tai panašu į vienintelį garsą, kurio niekad negirdi, — 
savo paties knarkimą. | 

Mačiau, kad Siljai su Tuomu aš patinku, bet jiems buvo tru- 
putį neramu dėl manęs. Vakarienė su manimi jiems buvo 
atostogų pokštas, nedidelis pakvailiojimas Londone. 

— Mes buvom pakviesti vakarienės, kad vienam žmo- 
gui sukurtume suomišką atmosferą. Buvo labai gera, bet 
keista. 

Man patinka keliauti, tačiau tam net nereikia eiti iš 
namų. Per pastaruosius dvejus metus aplankiau Japoniją, 
Ekvadorą, Jordaniją, Italiją, Nigeriją, Indoneziją, Braziliją 
ir Kiniją. Mėgstu pasinerti į kokią nors šalį, trupučiuką 
pasimokyti kalbos, skaityti apie ją ir stebėti. Palydovinės 
antenos lėkštė ant stogo suteikia beveik viską, jeigu dar ko 
trūksta, randu internete. Keletą mėnesių siurbiu medžia- 
gą, paskui apatiniame bute Garba surengia man vieną kitą 
teminę vakarienę. Garba neriasi iš kailio apstatydamas 
butą ir jį puošdamas, už tai, žinoma, reikalauja karališko 
atlyginimo, tačiau dirba puikiai, nors galėtų netgi mažiau 
stengtis. 

Niekada nesakyk „ne“. Kai esu kviečiama susitikti mieste, 
visada sakau „taip“. Pirmiausia visad yra galimybė, kad 
Žmogus, norintis su tavim susitikti, turės keisti savo pla- 
nus arba išvis atidėti pasimatymą. Vėliau, progai artėjant, 
visada gali atsisakyti darbų ar ligos dingstimi ir visada 
gali pasiūlyti, jog su džiaugsmu paruoštum vakarienę, 
jeigu tas Žmogus sutiktų ateiti pas tave. Dėl gerų vaišių 
dauguma mano draugų ir draugių mielai sutinka vargti 
net ir ilgą kelią. Be to, visi užsiėmę. Ar dažnai matai ar- 
timiausias drauges, jeigu tau ne aštuoniolika metų arba 
jos negyvena šalia? Mes visi Londone sulendame į savo 
plyšelius, nors aš, ko gera, įlindau per giliai. 

Niekas nepastebi. Retkarčiais kas nors parypuoja, ko- 
dėl neužeinu į svečius, tačiau kitas patogus, nors ir liūd- 
nokas dalykas yra tai, kad jeigu nematai savo pažįstamų, 
jie tave pamiršta. Norėdami tave prisiminti, žmonės turi 

tave matyti. Kvietimų gaunu vis rečiau. Bet aš nesu atsi- 
skyrėlė. Todėl ir organizuojuosi keliones. 

Manoma, kad sėdėti namie kenkia sveikatai, iš dalies 
taip ir yra. Tačiau beveik viskas kenkia sveikatai. O ką 
reiškia išeiti iš namų? Miestas tave apkvaitina, prikiša 
kaip kalakutą visokių kasdienių nesąmonių: šimtai ba- 
nalybių užkemša, užtemdo ir galų gale visiškai atima 
protą. 


Galą tam padarė moteris su vestuviniu tortu. Aš ėjau į 
metro, kai pamačiau moteriškę, šaligatviu svirduliuojan- 
čią su triaukščiu tortu. Nusistebėjau, nes žinojau, kad arti 
niekur nėra konditerijos, be to, netoliese nebuvo jokio au- 
tomobilio ar durų, kurių link ji galėtų vairuoti; neįtikima, 
bet atrodė taip, lyg ji būtų išnešusi tą tortą pasivaikščioti 
ir dabar vargtų. Dar neįtikimiau buvo tai, kad, kai ją pasi- 
vijau, ji man spyrė į pilvą. Labai skaudžiai, aš susiriečiau 
dvilinka. Moteris ir tortas nužygiavo savo keliu. 

Ne dėl šito nustojau eiti į gatvę. Tačiau tai buvo taškas 
ilgo nemalonaus sakinio gale. Jau senokai pastebėjau, kad 
visada pareinu namo prasčiau nusiteikusi, negu išėjau. 
Gerai, jei grįžtu tik pavargusi, bet paprastai dar ir dėl ko 
nors pasipiktinusi. Londone niekas neveikia ir kas trys 
jardai esi prašoma pinigų arba lytiškai santykiauti. Šiuo 
atžvilgiu mano rajonas pirmauja, bet panašiai yra ir visa- 
me Londone. Visur skaitau, kad Londonas kadaise buvo 
skirtas pirmiausia turtingiems žmonėms. Dabar jis atro- 
do skirtas valkatoms, bepročiams, girtuokliams ir chuli- 
ganams. Na, bent tiek naudos, kad aš tapau elgetavimo 
triukų žinove. 

Gal paaukotumėt keletą pensų? Tai primityviausias bū- 
das. Reikia būti arba labai įžūliam, arba atrodyti visiškai 
apgailėtinai. Būtinas rekvizitas: antklodė ant pečių (nors 
rugpjūčio mėnesį atrodai baisiai kvailai) arba nepamai- 
nomasis šuo su pavadėliu, idealiausia - abu. 

Žinoma, dauguma londoniečių tokiam vaizdui jau at- 
sparūs. Jeigu atrodai žydintis dvidešimtmetis, reiks ilgai 
paplušėti, kol užsidirbsi kreko dozei. Šio amato meistrai 
žino, kad svarbiausia akių ir dvasios kontaktas. 

Taigi akiratyje žmogus, klausiantis: Gal žinote, kaip nu- 
vykti į Tvikinhemą? Kai kas nors klausia kelio, kiekvienas 
mūsų intuityviai stengiasi ką nors atsakyti, taip arba ne. 
To pakanka. Jau pakliuvai. Po šito sunku nueiti neišklau- 
sius pasakos, kaip mūsų veikėjas tik šį rytą išėjo iš ka- 
lėjimo (taip ir atrodo) ir nori pamatyti naujagimį sūnelį 
Tvikinheme, kuris tiesiog ranka pasiekiamas. Šis būdas 
turi daugybę variantų: Ar netoliese nėra ligoninės? Ar kur 
nors čia nesutikote policininko? 

Aš ne vagis. Šią repliką vartoja beveik išimtinai stambūs 
vyriškos lyties atstovai, su kuriais susiduri prastai ap- 
šviestoje gatvėje; potekstė tokia: jis galėtų tave į smulkius 
miltus sumalti, taigi už susitvardymą dera parodyti šiokį 
tokį dosnumą. Padėkit man išlikti doram. 

Aš ligonis, man reikia gultis į ligoninę. Kai širdis alpsta 
kreko, ši replika gali pakilti į strategiškai neįsivaizduoja- 
mas aukštumas, pavyzdžiui: Esu ligonis, slaugau ligonį tėvą 
ir man Skubiai reikia aplankyti ligoninėje gulinčią seserį, 0 ji 
turi du ligonius vaikus, kuriems per jų gimtadienius paskirta 
operacija. | 

Aš ką tik paskolinau vienam žmogui visus savo pinigus, 
todėl dabar jūs turite man paskolinti. Šiuo metu šis variantas 
jau mažiau paplitęs. Kažkada „skolinti“ buvo populia- 

resnis už „duoti“. Ir ne vieną kartą, kai aš pasigailėjau, į 
paduotą monetą buvo dėbtelėta su panieka. „Tik tiek?“ 
Matyt, kaip kitados aristokratai tikėjo, kad viskas skir- 
ta jų malonumams, taip dabar varguomenė šventai tiki 
savo teise būti apipiltai visokiomis gėrybėmis. Ir visada 
pirmiausia prašo pagalbos tie, kurie paskutiniai siūlo pa- 
galbą kitam. 

Mano visų laikų mėgstamiausias posakis, ant kurio, 
beje, užkibau, štai koks: Man jokių pinigų nereikia. Pasi- 
gėrėkite, koks genialumas. Sustabdai gatvėje žmogų ir 
sakai žodžius, kurių jis mažiausiai tikisi: Man jokių pinigų 
nereikia. Aš tik noriu pasikalbėti. Moteris, kuri man šitaip 
sakė, atrodė siaubingai, kaip ir visos kreką vartojančios 
prostitutės. Ašarodama ji man aiškino, kad per gimtadienį 
gatvėje buvusi užpulta ir apiplėšta (ir parodė žaizdas, pa- 
našesnes į užpūliavusias blusų sukandžiotas vietas), kai 
ėjo važiuoti į ligoninę Sajerensesteryje (kuris niekaip ran- 
ka nepasiekiamas) aplankyti mirtinai sergančios motinos. 
Gal galite padėti? - paklausė ji, man rodos, tiksliai pagal 
susitarimą, nes juk visad yra tikimybė, kad aš šastelėsiu 
į automobilį ir pamėtėsiu ją šimtą mylių. 

Moteris su tortu buvo juolab pavojingesnė, nes ne- 
buvo koks skustagalvis su pitbuliu. Jeigu jau negalima 
pasikliauti moterimi, nešančia vestuvinį tortą, kuo tada 
pasikliauti? 

Antrą kartą atsidūrusi metro pajutau nuovargį. Kojos 
tapo it švininės, akys merkėsi. Įlipusi į traukinį supratau 
neturėsianti energijos nuvažiuoti į centrą, ne tik kad grįž- 
ti atgal. Aš vos nenualpau. Išlipau ir paršliaužiau namo 

visiškai nusistekenusi nuo tos pusvalandinės išvykos. 
Daugiau nesiryžau kišti nosies iš namų. 

Įsitikinau, kad ir nėra reikalo niekur eiti. Dirbu juk 
namie. Kone visas mano gyvenimas vyksta plačiajuostės 
prieigos internetu. Be to, Londonas - pristatymų miestas. 
Galbūt vairuotojai dažnai po kelias valandas ieško mano 
adreso, nes tik vienas kitas susigaudo, kad 55-tas numeris 
yra tarp 53 ir 57, tačiau beveik viskas tiek iš parduotuvių, 
tiek iš užsienio gali būti pristatoma. Man nėra reikalo eiti 
į pasaulį, pasaulis pats ateina pas mane. 

Vis dėlto baisoka, kad atėjo galas pramogoms. Man 
vis dar teikia malonumą valgis, muzika, bateliai ir pasi- 
plepėjimas. Šiurpu net pagalvoti, kad šitų dalykų noras 
galėtų išgaruoti kaip ir noras eiti iš namų. Tada jau niekas 
nebesulaikytų atplūstančio siaubo. 


LA 


Vakaro dangus lauke - neįmanomas violetinės ir rudos 
spalvų mišinys. Debesys kvadratiniai. Žiūrint į juos gal- 
von lenda vienintelė mintis - kad vaizdas visiškai ne- 
tikroviškas. Kaipgi debesis gali būti kvadratinis? Jeigu 
į savo darbus įkiščiau kvadratinį debesį, gaučiau pylos. 
Bet gamta daro kaip jai patinka ir nesilaiko žodžio, nors 
ir ką tu manytum. 


a 


Kodėl norų slopinimas atrodo toks svarbus? Jeigu sa- 
vojo aš gniuždymas yra savojo aš esmė, kuriems galams 
savasis aš išvis reikalingas? Tai tas pats kaip gauti gatvėje 
skrajutę, liepiančią ją išmesti. 

Beldimas į duris. Labai retas įvykis, ir ačiū Dievui, nes 
tai gali būti tik kas nors iš kaimynų. Nelaikau savęs iš 
prigimties atšiauria, bet vis dėlto nekenčiu savo kaimy- 
nų. Labiausiai nekenčiu Džeraldo, nes jis čia nebegyve- 
na. Nuomoja savo butą bukagalviams kaip Džekas, su 
kuprine atsibeldęs iš Naujosios Zelandijos. Jis ir stovi 
už durų. 

— Esu Džekas iš apačios, - sako. Mes matėmės ne vieną 
kartą, ir jis vėl prisistato ne iš mandagumo ar bijodamas, 
kad galiu jo neatpažinti. Ne, jis vėl prisistato todėl, kad 
smegenyse trūksta tikrovės ląstelių, reikalingų man pri- 
siminti. 

— Gal paskolintumėt kamščiatraukį? Aš tuoj pat jį grą- 
žinsiu. 

— O kas atsitiko aną kartą, kai pasiskolinai kamščia- 
traukį ir Žadėjai tuoj pat parnešti? 

Jis imasi galvoti apie tai. Susiraukia taip, lyg būčiau 
paklaususi apie actekų karalių dinastijas. 

— Taip ir neparnešei, - pasufleruoju. 

— O, tikrai, - sako jis, patenkintas, kad prisiminė. Ne- 
žinau, ar visa Naujoji Zelandija tokia, ar tik man taip 
nepasisekė, kad apačioje gyvena penki bukiausi nauja- 
zelandiečiai. 

— Taigi? 

- Po minutės parnešiu. Būtinai. 


Kitą dieną lipu į pirmą aukštą atsiimti kamščiatraukio. 
Jokiu būdu nepasakyčiau, jog aš labai prisirišusi prie to 

kamščiatraukio arba kad tas kamščiatraukis vertingas. Jis 
nekelia jokių sentimentų, nebuvo šeimoje paveldimas iš 
kartos į kartą. Tai pats paprasčiausias masinės gamybos 
kamščiatraukis, labai pigus kamščiatraukis. Ir man visiš- 
kai nesvarbu, kad vienas mano daiktas iškeliavo iš buto. 
Ne, kamščiatraukį noriu susigrąžinti todėl, kad man rei- 
kia atsikimšti butelį vyno. 

Jau iš kaži kur mane pasitinka smarvė Džeko bute. 
Šito vieno kambario buto vos užtenka vienam žmogui, 
ką jau kalbėti apie ordas jame susispaudusių naujazelan- 
diečių. Nėra smagu skųstis dėl triukšmo, o paprašyti, kad 
sumažintų smarvę, juo labiau neprisiverčiu, nors ir kaip 
norėčiau. 

— Labas? —- sako Džekas, atidaręs duris. Žiūri į Mane 
išsižiojęs. Jokios nuovokos, kas aš tokia. Aš paprašau 
kamščiatraukio. 

— Mielai paskolinčiau, bet mes neturime kamščiatrau- 
kio, - aiškina Džekas. Ne, jis nepiktybiškas, netgi nori 
padėti. Aš jam primenu, ką jis veikė aną dieną. Nema- 
nau, kad jis manimi tiki, bet vis dėlto, padedamas kitų 
naujazelandiečių, penkias minutes knisa miegmaišius ir 
varto butelius, kol ekshumuoja kamščiatraukį. Kas rytais 
Džeką aprengia? Ant jo net negali labai pykti. 


A 


Einu į paplūdimį. Jis užverstas šlamštu. Atrenku tai, ką 
reiks nedelsiant išmesti, kai prie durų pamatau dūluojant 
figūrą. Užpakaliniame bute birbia skambutis. Niekas.ne- 
atsiliepia. Nutariu atidaryti duris ir žmogui padėti. 
Aukštas plonas vyriškis. Didelė pailga galva ir jokių 
pečių. Panašus į stačią medvilnės dėžutę arba užsispyru- 

sį spermatozoidą, stovintį ant uodegėlės, bet šiaip pusė 
bėdos. 

— Silvija? — šypsosi jis. 

— Atsiprašau, prieš kaži kiek metų išsikėlė. 

— Nereikia, Silvija, nieko neapmausit. 

Be karatė aprangos ir siaubingos grimasos aš jo nepa- 
žinau. Tai skolų išreikalautojas. 

— Kodėl jums neužlipus pas mane? Odlis, tiesa? 

Įžengęs į mano butą, Odlis profesionaliai dairosi ieš- 
kodamas įrodymų, kad esu Silvija, ir įkainodamas mano 
turtą. Jis, aišku, skiria, kur užuolaidos brangios. 

— Norėčiau šnektelėti apie vieną skolą, - sakau. - Juk 
jums sekasi darbas? 

Tokia skubotą išvadą darau remdamasi tuo, kad Odlis 
atėjo į šį namą: pirmasis skolų išreikalautojas, pasirodęs 
čia per dešimtmetį organizuoto skolų išieškojimo. Papasa- 
koju apie „Hit ėt Run“ skolą man. Gal jis galėtų padėti? 

— Šaltuč, - sako jis. - Ką tik norit išreikalausiu, ir dar 
traškučių maišelį primesiu. 

— O kaipjūs dirbate... smurto gal nesigriebiate? 

Saldu įsivaizduoti, kaip apspardomi firmos darbuo- 
tojai, bet Žinau, kad jei taip atsitiktų, iš tikrųjų jausčiausi 
nekaip. Be to, neaišku, kas konkrečiai kaltas. Visi tie be- 
smegeniai, kurie mane mulkino, varo į pasiutimą, tačiau 
jie neatsako už kompanijos valdymą, o vadovybė - juo 
labiau. Kaltininkas tūno kažkokiam plyšy. Neprieštarau- 
čiau, jeigu darbuotojai būtų kaip nors pažeminti, bet var- 
toti fizinę jėgą - jau per daug. 

— Kada nors sėdėjote? - klausia jis. 

— Sėdėjau? 

— Kalėjime. Jeigu esi sveikos galvos, reikia labai svar- 
bios priežasties veržtis į kalėjimą. Priplūki Žmogų - sėdi. 

Grasinimas, kad primuši, kartais padeda, tačiau net ir 
tada daugiau vargo negu naudos. Neketinu sėsti tik dėl 
to, kad kažkas nenori sumokėti už skambučius savo mer- 
ginai, kai ji buvo Australijoje. 

Jis mosteli į mano televizorių ir muzikinį centrą. 

- Jaučiu, kad jums tų pinigų nereikia? 

— Nereikia. 

— Matote, dauguma mano klientų panašūs į jus. Jiems 
pikta ne dėl pinigų, o kad kažkas iš jų pasijuokė. Iš tiesų 
visa tai ne tiek pinigų, kiek principo klausimas. O kai 
kuriems mano klientams - priemonė įspėti. Kol sulau- 
kiu rezultatų, aš kainuoju nepigiai. - Odlis paaiškina, 
kad jam turėsiu sumokėti dvidešimt ar trisdešimt kartų 
daugiau už sumą, kurią noriu atgauti, - nelygu kiek laiko 
kompanija atsilaikys. - Aš turiu savo komandą ir pagal 
situaciją parenku tinkamą įvaizdį. Jūsų atvejis, pasipū- 
tusi didelė kompanija su tviskančiu priimamuoju, ideali 
Vilfui. Jeigu aš nueičiau ir paprašyčiau, kad man leistų 
su kuo nors pasikalbėti, visą dieną taip ir prarymočiau 
spoksodamas į auksines žuveles, o jei net ir prisibraučiau 
prie ko nors, man būtų parodytos durys, o jei dar spyrio- 
čiausi — iškviesta policija. Bet pasirodžius Vilfui bus visai 
kita dainelė. Tasai žmogutis yra pensininkas. Tik žvilgteli 
į jį, ir jau nori kviest greitąją. Net ir neišgėręs yra tik ma- 
žuliukas, drebantis, susisukęs aštuoniasdešimties metų 
žmogeliukas. Taigi reikia, kad su ramentais įklibikščiuotų 
Vilfas, nežmoniškai lėtai ir sunkiai, nučiurusiomis, nafta- 
linu dvokiančiomis pensininko drapanomis. 

Biuro administratorė turės pusvalandį žiūrėti, kol jis 
pereis priimamąjį švokšdamas ir šiurpiai vartydamas akis. 
Tada prabils: „Labas rytas. Labai atsiprašau, kad gaišinu, 
žinau, jūs labai užsiėmusi, tačiau mano anūkei jūsų firma 

skolinga pinigų“. Ir ledai pajudės. Kad ir ką firma bedary- 
tų, jai šakės. Ji laimėti negali. Geriausia išeitis - tučtuojau 
išrašyti čekį. Jeigu Vilfas liks biure, katastrofa. Jis visąlaik 
verkšlena, kartais balsu pravirksta, netgi apsišlapina. Jei- 
gu darbuotojai bandys jį išvaryti, dar didesnė katastrofa. 
Net policija bus Vilfo pusėje. „Labai atsiprašau. Baisiai 
nemalonu trukdyti ir įkyrėti. Žinau, koks sunkus jūsų 
darbas, bet mano anūkė...“ Pasitaikė vienas viršininkas, 
kuris net praėjus savaitei po Vilfo geriausio pasirodymo 
nesumokėjo pinigėlių, - bet visi jo darbuotojai padavė 
prašymą išeiti. 

Odlis palieka man savo vizitinę kortelę. Manau, kad 
pasinaudosiu jo paslaugomis. Jis man nusišypso: 

— Aš nenorėčiau prarasti darbo, bet, pavyzdžiui, jūs 
galėtumėt kam nors pasiųsti sąskaitą už kokį nors nepa- 
darytą darbą. 

— Ką tai reiškia? 

— Mano draugas Filas gyvena iš fiktyvių sąskaitų. Siun- 
tinėja sąskaitas įvairioms kompanijoms, ir kai kurios ap- 
moka jas. Pasak jo, reikia didelės firmos ir tokio didumo 
sąskaitos, kad apsimokėtų ją siųsti, bet ne tokios didelės, 
kad finansininkams kiltų įtarimas. Taigi pasiunti buhal- 
terijai sąskaitą už atliktas paslaugas, kokias nors niekuo 
neypatingas. Dauguma firmų į jas nekreipia dėmesio, bet 
užtenka, kad kelios atsiųstų čekį. Jis uždirba gerai, bet 
visą dieną kiurkso namie, gamina sąskaitas. Kartais ir pa- 
čiam maga pabandyti, bet kad aš mėgstu judėti. 

Tikriausiai Odlis kalba nekvailai. Prieš septynerius 
metus man buvo apiplėštas butas. Apiplėšimas ne toks 
jau ir baisus: paimti keli daikteliai, bet išlaužtos durys, o 
jos buvo brangios. Kaip eisi ieškoti naujų durų, jeigu senų 
nebėra? Draudimo kompanija mano ieškinį taip apkarpė, 

kad nieko nepešiau, o mano finansinė padėtis ir šiaip jau 
buvo liūdna. Taigi kai prieš dvejus metus į butą vėl įsi- 
laužė, prikūriau visą sąrašą pavogtų daiktų: ne norėdama 
pasipelnyti, o tam, kad, kai draudimo kompanija mane 
vėl apmaus, nelikčiau be skatiko. Kelis mėnesius vilkinu- 
si, draudimo kompanija sumokėjo už sugalvotus daiktus, 
bet ne už tuos, kurie iš tiesų dingo. 

Daugiau buto nebedraudžiu. Pavogtus daiktus leng- 
vai galėsiu pakeisti naujais. Šiuo atžvilgiu esu laiminga, 
daugelis žmonių to negali. Jeigu viską prarytų gaisras, 
pinigai būtų menka paguoda netekus mėgstamų batelių ir 
niekučių, be to, žiūrėkim tiesai į akis, draudimo kompani- 
ja vis tiek neapmokėtų nuostolių. Tiesiog draudimas šito 
nedaro. Žinojimas, kad jo naguose mano nėra nė cento, 
visad labai pataiso nuotaiką. 

— Dėkui už kavą, - sako Odlis. Jis rodo į šiukšliadė- 
žėje gulintį tušinuką, kažkokios labdaros organizacijos 
atsiųstą Žmogui, išsikėlusiam iš šito namo prieš penkerius 
metus, ir skirtą sąžinei pažadinti. - Išmetat, ar ne? 

- Taip. 

— Žinau, kad šiukšlės jūsų. Bet gal neprieštarausite, 
jeigu jį pavogsiu? 

— Prašom pasiimti. 

— Ne, aš turiu pavogti. Jeigu jūs nieko prieš. 

- Pirmyn. 

Odlis įsikiša tušinuką į kišenę. 

— Kai mano tėvas mirė... Na, jis mirdavo dažnokai. Gal 
kokius dvidešimt kartų mirė. Bet iš tikrųjų mirdamas su- 
šaukė visus savo sūnus. Mūsų septyni. Ir jis pasakė: „Vai- 
kinai, už lango džiunglės. Gal manot, kad žinote, kaip 
tenai baisu, bet iš tikrųjų nieko nenuraukiat. Žinau, ne 
vienas jūsų baigs vogdamas iš bažnyčių, apgaudinėda- 

mas savo mylimiausius žmones, išklausydamas kaltinimą 
žmogžudyste, užsiiminėdamas kanibalizmu, simuliuoda- 
mas nuosavą mirtį, bėgdamas nuo įstatymo, darydamas 
visokius baisius dalykus, tarp jų - kalėjime su kitais vyrais 
salotų užpilą panaudodamas laisvalaikio pramogėlėms, ir 
šiaip susidurs su kitokiomis neišvengiamomis gyvenimo 
situacijomis. Noriu pasakyti, kad visais jumis didžiuo- 
juosi ir visada didžiuosiuosi, nesvarbu, kur būčiau. Esat 
šaunūs vyrukai. Bet prisiminkite, jog yra keletas dalykų, 
kuriais nieku gyvu neturite užsiimti. Niekada nedirbki- 
te draudimo firmoje. Niekada nedirbkite savivaldybėje. 
Į Londoną važiuokite tik tada, jei reikia ką pavogti ar pri- 
mušti“. Todėl jam atminti visada ką nors nukniaukiu. 

— Bet nesimušat? 

- Jau ne. - Ašjį palydžiu į paplūdimį. Staiga jis pakelia 
dešinę koją ir spiria sau į užpakalį. - Nekreipkite dėme- 
sio, toks nervinis tikas. 

Norėčiau duoti jam patarimą dėl apavo, bet pataupau 
kitam kartui. 


Man paskambinama dėl paklydėlio čekio. Dabar su ma- 
nim aiškinasi kažkokia Vel. Parašiau dar vieną protesto 
laišką, bet iš tiesų stebiuosi, kad firma nepatingėjo skam- 
binti. 

— Mes pasidomėjome jūsų pinigų reikalu, - sako ji. 
Kam šita įžanga? Kodėl negalima tiesiog pranešti, kad 
mes jau išsiuntėme čekį? Atsiprašome dėl pavėlavimo. — 
Bet, matote, jūsų atlyginimas išsiųstas Marsijai Ist. 

— Kas ta Marsija Ist? 
— Nežinau. 

— Aširgi nepažįstu jokios Marsijos Ist. Nesu girdėjusi 
apie jokią Marsiją Ist. Kurių galų mano pinigus išsiuntėte 
nežinia kam? 

- Įvyko aiškus nesusipratimas. 

— Tai pagaliau išsiųsite man tuos pinigus? 

— Taip. Kai tik juos atgausime iš Marsijos Ist. 

— Palaukit. Jūs išsiunčiate mano pinigus visiškai kitam 
žmogųui, bet aš turiu laukti, kol juos iš jo susigrąžinsite? 

— Taip. Mes ją paskubinsime. Neturėtų ilgai užtrukti. 

Aš nerandu žodžių. 


"A 


Galvoju apie Odlio pasiūlymą. Nutariu samdyti jį. Darau 
tai todėl, kad turiu iš ko mokėti. Ne tik dėl skolos išieš- 
kojimo, bet ir dėl įdomumo. Matau, jog Odlis panašus į 
Garbą. Nesikrato netipiškų užduočių. Mėgsta padaryti 
daugiau negu reikalaujama. Ir mėgsta, kad už tai būtų 
mokama. Ir teisingai. 

Aš jam paskambinu, mes aptariame darbą. Jis kupinas 
sumanymų. 

- Jūs norite paerzinti, pažeminti ar visiškai sužlugdy- 
ti? - klausia Odlis. —- Turiu įspėti, kad visiškas sužlugdy- 
mas trunka mėnesius, metus ir nepasiekiamas daugumos 
klientų kišenei, be to, gali pakenkti sveikatai. Prieš jį už- 
sakant reikia gerai pagalvoti. O aš apsiimu tokį darbą tik 
įsitikinęs, kad skola didelė. 

Įdomu, ką pasirinkti taikiniu. Firmos direktorių? Galų 
galejis už viską atsakingas. Ar vyriausiąjį buhalterį? Jam 
tenka didesnė kaltė. Kita vertus, juk vyriausiąjį buhalterį 
pasamdė direktorius. Gal jis ir niekuo dėtas, kad aš ne- 
gaunu pinigų, bet vis tiek kaltas. 

Sunku būti neetatiniu darbuotoju. Jeigu esi savo me- 
džio viršūnėje, puiku. Bet šiaip liūdna. Reikia labai steng- 
tis norint gauti darbo, reikia labai stengtis norint gautą 
darbą padaryti gerai, jei svajoji gauti daugiau darbo, o 
paskui, nori nenori, turi labai stengtis, kad gautum savo 
atlygį. 

— Kaipgi atrodo paerzinimas? - klausiu. 

— Duodu pavyzdį. Pasamdome Vilfą, pasipuošusį 
labiausiai šlapimu dvokiančiomis drapanomis, jis kūk- 
čiodamas įsverdi į prašmatnius verslo pietus ir kreipiasi 
vardu į direktorių: „Pitai, kodėl tu nesišneki su savo tėvu? 
Kodėl apsimeti, kad aš nesu tavo tėvas?“ Žodžiu, pliurpia 
taip, kad atrodytų, jog jie artimai pažįstami. Na, objektas 
visada gali pasakyti, kad Vilfas - koks nors beprotis, ir 
galbūt juo bus patikėta, o gal ir ne. Tada aš skambinu ir 
sakau: sumokate? Vilfui dar nė karto neteko pasirodyti 
per pietus daugiau kaip du kartus. 

— Kuo skiriasi pažeminimas? 

— Tarkim, objektas yra vedęs ir vienas išeina iš kokio 
klubo ar restorano. Į jo draugiją mes infiltruojame jau- 
ną gražuolę, ir nesvarbu, kur vyksta veiksmas; kokiame 
nors tarpduryje ar mūsų darbuotojos bute, ji padaro taip, 
kad jis palaikytų jai švarkelį, ir žaibiškai lieka nuoga iki 
pusės. Striptizo šokėja Steisė, kuri man talkina, moka 
taip mikliai nusitraukti palaidinukę, kad beveik nespėji 
pastebėti. Tada ji nugara prisispaudžia prie švarkelio, ir 
kai kitas mūsų darbuotojas fotografuoja, atrodo baisiai 
panašu, kad objektas ir laiko švarkelį, ir girtas grabalioja 
papus. Na, jeigu nereikėtų išieškoti skolos, reikalas būtų 
slidokas, panašus į šantažą. Tada aš skambinu ir sakau: 
sumokate? Ir vėlgi - objektas gali aiškintis, kad nuotrauka 
sufabrikuota. Galbūt juo bus patikėta, o gal ir ne. Leng- 

viau sumokėti. Mes sakome: išsiųskit pinigus, ir nuotrau- 
ka išgaruos. Žmogus girdi tai, ką nori išgirsti. 

— Kažkaip nepanašu į pažeminimą. 

— Bet kai jis sumokės, mes vis tiek nusiųsime nuotrau- 
ką jo Žmonai. 

— Gerai. O visiškas sužlugdymas? 

— Na, apie šį būdą plačiau nekalbu, jeigu nėra sutarties 
su klientu. 

— Aš sutinku. 

— Tai Žiaurus būdas. 

— Aš sutinku. 

— Nenoriu būti klaidingai suprastas. 

— Aš sutinku. 

— Bet aš noriu paaiškinti. Visišką sužlugdymą esu or- 
ganizavęs tik du kartus. Papasakosiu apie vieną atvejį. 
Aš padėjau draugui. Jo vaikelį partrenkęs girtas vairuo- 
tojas gavo niekingus šešis mėnesius kalėjimo, vadinasi, 
tris mėnesius sprendęs kryžiažodžius išėjo į laisvę. Galite 
suprasti, ką jautė mano draugas. Aš ir pasakiau: aš tau 
padėsiu, jei mane suprantate. Tik nedaryk nieko neapgal- 
voto, pasakiau. Pasakiau, kad esu pasirengęs labai veiks- 
mingai padėti, jei mane suprantate. Pasakiau, kad kai jau 
aš padėsiu, daugiau niekam niekad nebereikės tau padėti, 
jei mane suprantate. Reikalas bus sutvarkytas. Bet jis man 
sako: „Odli, nežudyk jo. Priversk sumokėti“. 

Tokią operaciją reikia kruopščiai suplanuoti. Kad vis- 
kas eitų kaip per sviestą. Čia kaip ir su kosminio laivo 
paleidimu į Mėnulį - ką nors padarai ne taip, ir gauni 
brangiausią pasaulyje fejerverką. Mes kelias savaites ieš- 
kojome atsakymo. 

— Ir koks jis buvo? 

— Išpučiama kramtomoji guma. Paklauskite mane apie 
kramtomąją gumą. 

— Papasakokit apie išpučiamą kramtomąją gumą. 

— Mūsų objektas mėgo važinėti. Didžiuliu automobiliu. 
Mes pradėjome durų spynelę užkišti kramtomąja guma. 
Nelygu kiek automobilis stovėdavo, spynelė būdavo be- 
veik arba visiškai sugadinama. Kai taip atsitinka keletą 
kartų, suima pyktis, bet kai nesiliauja, kartojasi savaitė po 
savaitės, mėnuo po mėnesio, tai jau ne pyktis, o kažkas 
kita. Iš pradžių buvo lengva, bet paskui objektas atspė- 
jo, kad yra persekiojamas, tada turėjome griebtis kontr- 
žvalgybos priemonių: saugotis vaizdo stebėjimo kamerų, 
žiūrėti, ar jis nepasamdė ko nors sekti automobilio. Jis 
išbandė viską. Pakeitė automobilį. Sustiprino garažo ap- 
saugą. Bet mes buvome kantrūs, kartais laukdavome kelis 
mėnesius, kad būtų didesnis netikėtumas. Bėda maža, bet 
visiškai jį pribaigė. Matot, jeigu mes būtume darę dar ką 
nors, pavogę šunį, išdaužę langus, nebūtų buvę taip blo- 
gai. Nemalonumai, kaip ir visa kita, turi įvairuoti. Klijuo- 
tojas kas kartą būdavo vis kitas, kad, jei būtų pastebėtas, 
atrodytų, jog jį kankina ne pavienis persekiotojas ar koks 
beprotis, o pasaulis. Tai blogiausias iš visų įmanomų da- 
lykų - nepaneigiamas įrodymas, kad prieš tave eina visas 
pasaulis. Žmogus, nemėgstantis važinėti, būtų greitai pa- 
sidavęs, bet jis norėjo važinėti, todėl liko be nervų. 


Einu į paplūdimį. Šiukšlių net tiršta. Štai kanceliarinių 
prekių reklaminė brošiūra, adresuota Kirpalui Singhui, 
jau dešimt metų čia negyvenančiam. Kas trys mėnesiai 
jam ateina brošiūra su šypsančiu kompanijos prezidento 

pono Lokharto veidu viršelyje, apsuptu firminių aplankų 
ir skirtukų nuotraukomis. Ponas Lokhartas - senas žmo- 
gus, jis bando suvaidinti šypsantį, pasitikėjimą įkvepiantį 
gerąjį senelį, bet atrodo toks, koks ir yra: ryklys, bandantis 
apsimesti šypsančiu, pasitikėjimą įkvepiančiu geruoju se- 
neliu. Ta pati fotografija puošia brošiūrą visus tuos metus, 
kai ji siuntinėjama; užtenka užmesti akį, ir supranti, kad 
nenorėtum dirbti jo kompanijoje. 

Savo darbe aš niekad nepajėgiu į šypseną įdėti tiek in- 
formacijos. Tikra senelio šypsena labai mažai kuo skiriasi 
nuo apsimestinės senelio šypsenos. Galbūt toks jau mano 
trūkumas - nemoku jos paversti pikseliais. Panašiai yra 
su prostitutėmis, slankiojančiomis parkelyje. Jų laukimo 
stiliaus beveik neįmanoma atkurti. Jos nieko konkrečiai 
nesitiki, tiesiog laukia. Kai kurios pasipuošusios nedvi- 
prasmiškomis kekšių regalijomis, tačiau dauguma ne, 
gal todėl, kad neturi sveikatos net menkiausioms pastan- 
goms. Jas išduoda laukimas, bet aš niekad nesugebėjau 
perprasti tokios subtilybės. 

Ponas Lokhartas dar siūlo už dyką (pigaus sumuštinio 
kaina) užrašinę, jeigu užsakymą išsiųsi iš karto. Šis kata- 
logas labai vertingas. Jis man primena, kad yra tarnautojų, 
kurių pagrindinis darbas - sklaidyti panašius katalogus 
ir užsakinėti stovus susegamiems pranešimų plakatams 
ir peršviečiamus segiklius; kad yra tarnautojų, kurių pa- 
grindinis darbas - juos pristatyti, ir tarnautojų, kurie jais 
naudojasi. Ir esama tarnautojų, kurie užsakymus siunčia 
iš karto, kad tik gautų už dyką užrašinę. 

Silviją laiškais atakuoja dvi naujos skolų išišškojinis 
agentūros. Dar jai atėjo brošiūra iš monetų kalyklos, siū- 
lanti aukso monetų seriją, skirtą didžiosioms žmonijos 

istorijos gairėms atminti: ugnies pažabojimui, rato, sep- 
tynmečio plano, pokalbių šou ir t. t. išradimui. 

Imuosi savo korespondencijos. Yra laiškas iš „Soulste- 
aler“, prašantis sumokėti už keletą užsakytų knygų. Pik- 
ta, nes aš jau sumokėjau. Sumokėjau prieš metus, paskui 
dar kartą po pusės metų. Sakydama „sumokėjau“ turiu 
galvoje, kad mėginau sumokėti. Teisingai užpildytą čekį 
pasiunčiau teisingu adresu. Tai pakartojau po pusmečio 
ir dar sykį - prieš tris savaites. Čekiai, atrodo, neįveikia 
jų gynybos linijų. 

Nesmagu žinoti, kad tenai esama Žmonių, kurie mane 
laiko sukčiuviene, kurie stato į vieną gretą su Silvija ir 
kitais parazitais, perėjusiais per šitą namą. 

Antras laiškas, galiu pasakyti, bus įdomus. Pačiupinė- 
jau, vokas storas, sunkus. Tačiau adresuota nei šiaip, nei 
taip. Adresas išspausdintas mašinėle, taigi atrodo oficia- 
liai, bet pavardės nėra. Tik vardas - Oušen - ir adresas. 
Štai kodėl pasilikau jį pabaigai. 

Atplėšiu ir suglumstu, paskui nustėrstu. Laiške vienui 
vienas žodis: „Labas“. Ir parašas - Volteris. 

Labas. Tas žodis gali būti labai stiprus, veiksmingas. 
Buvo toks juodaodis, visą dieną stypsodavo prie metro 
stoties užsikvempęs ant turėklų ir, išlindus iš požemio 
kokiai patraukliai ar netgi nelabai patraukliai moteriai, 
sakydavo: „Labas“. Nepastebėjau, kad kokia moteris būtų 
jam ką atsakiusi. 

Jo galimybės buvo labai kuklios. Tiesa, jaunas ir spor- 
tiškas, bet atrodė per skystas būti net narkotikų prekeivių; 
jo higienos įpročiai nekėlė pasitikėjimo, drabužiai - tiesiai 
iš ryto muštynių, ir labai abejotina, ar žmogus, visą dieną 
prasitrynęs šalia metro stoties, turėtų labai ką pasiūlyti 
nakčiai. Tačiau jo technika buvo tobula. Kantriai tykantis 
voras, ištariantis tik tą „labas“. Paprastai. Tiesiai. Jokio 

švilpimo, jokių gestų ar praeinančių moterų kalbinimo, 
taigi ir jokio atkirčio. Jis galėdavo stovėti kiaurą dieną ir 
išstovėdavo kartodamas savo „labas“. Mat šito pakako, jis 
žinojo, kad pakanka. Jei moteris susidomėdavo, jai užtek- 
davo sulėtinti žingsnį ir pasukti galvą. Tada jau būdavo 
galima derėtis. Per dieną praeina tūkstančiai moterų, vie- 
na kita gali ir pasvarstyti: kodėl ne? Na, ojeigu moteris 
susidomėjo, užteks tik ją užkalbinti. 

Volterio „labas“ paprastas, tiesus. Tas jo „labas“ nepa- 
prastai galingas, galingesnio norėdamas nesugalvotum. 

Mat Volteris jau dešimt metų miręs. 

Skambinu Odliui. 

— Turiu jums dar vieną darbą. Pamatysite, kad jis labai 
praplės akiratį. Reikės vykti į užsienį. 

Iškalbinga tyla. 

— Alio? - sakau. 

— Aš neimu darbo užsienyje. 

— Sakėt, kad mėgstate judėti. 

— Mėgstu. Bet ne užsienyje. 

Koks netikėtumas... Paprastai Odliui energija ir pasi- 
tikėjimas veržiasi per kraštus, keista girdėti jį sutrikusį, 
net išsigandusį. 

— Bet kodėl? Ar nemėgstate skristi? 

— Ne. Visko nemėgstu. | 

— Na, gerai, nesvarbu, - sakau išmušta iš vėžių. Odlis 
atrodė geriausia išeitis. 


Kitą dieną Odlis skambina man. 
— Aš esu bailys, - sako. 

— Karatė meistras negali būti bailys. 

— Ir dar kaip gali. Aš žinau, ką sakau. Boksas, karatė, 
būti pirmam karaokės varžybose - visa tai nulis. Esu bai- 
lys, bet nenoriu būti bailiu be butelio. Jeigu jūsų darbas 
įdomus, aš sutinku vykti. Tačiau finansinės injekcijos ver- 
čiau tegu būna stiprios ir dažnos. 

— Visi ko nors bijo. 

— Ne visi. Esu sutikęs tikrai kietų vyrukų. 

— O koks buvo kiečiausias? 

— Vieną vakarą su keturiais broliais ėjau per gatvę, kai 
važiuodamas automobilis pasignalizavo. Padėtis buvo 
pusėtinai pavojinga, mes šlitinėjome ant asfalto, bet jam 
nebuvo reikalo pypsėti. Aš jam parodžiau gerai žinomą 
ženklą, tada sužviegia stabdžiai, išlipa tasai bernas ir 
žengia prie mūsų maudamasis pirštines. Kresnas toks. 
„Na?“ - sako taip tyliai, kad vos girdėti. „Na?“ - ir vis- 
kas, tyla. 

Mes manome, jog esame penkiese, jis žino, kad mūsų 
penki, mato, kad mes vienas, du, trys, keturi, penki, o 
jis tik vienas. Negirtas, nėra jokios moters, kurią reikėtų 
nustebinti. Čia Halo miestas, ne šiaip koks, jeigu naktį 
gatvėje eini prieš penkis, baigi ne mėlynėmis paakiuose, 
o reanimacija. Arba jis - kiečiausias vyrukas visame mies- 
te, arba prašosi į dantis. Mes su broliais susižvalgome, 
jisai sako: „Taip ir maniau“ ir grįžta prie mašinos. Dažnai 
prisimenu tą vakarą. Kartais suima pyktis, kad nevožiau 
jam, nes norėtųsi Žinoti, ar jis tikrai galėjo atsilaikyti. Taigi 
smalsumas. Blogiausia - nepatenkintas smalsumas. 

Pasakoju Odliui apie Volterį. Ne taip kaip dauguma 
plepių, jis moka klausytis. 

— Kaip jūs su juo susipažinote? 

— Susipažinau su juo Barselonoje, - sakau. 

BARSELONA 


Policininkė. Urvinė moteris. Mokytoja. Mokinė. Prancū- 
zė tarnaitė. Auklė. Drovi nuotaka. Pilvo šokėja. Kareivė. 
Geiša. Žvaigždėlaivio „Kovos kirvis“ verti kostiumai. 
Kostiumai buvo labai svarbi šou dalis, nes nusivilkus 
juos ir striukutę choreografiją likdavai su tuo, ką Chorchė 
visada vadina glajumi. Aš vaidinau Prancūzę tarnaitę ir 
Auklę, nes man tiko jų kostiumai. Kitos merginos turiniu 
buvo patenkintos, išskyrus Mariną, kuri visad stengdavo- 
si prastumti istorijoje ir mitologijoje neva pasižymėjusias 
moteris, apie kurias nė vienas mūsų nebuvo nieko gir- 
dėjęs: akmenimis užmėtytas filosofes, karalienes, kurių 
vaidmuo sukultūrinant bulvę nepakankamai įvertintas, 
pagrobtas politikes, fanatiškas chemikes. 

— Ne, - sakydavo Chorchė. - Publika žino, ko nori. 

— Jai tikriausiai pabosta spoksoti į policininkę, šiurkš- 
čiai paimamą iš užpakalio, - nepasiduodavo Marina, vai- 
dinanti policininkę, šiurkščiai paimamą iš užpakalio. 

— Jokiai publikai niekad nenusibosta policininkė, 
šiurkščiai paimama iš užpakalio. Dešimt metų. Nė vie- 
nos tuščios vietos. 

— Reikalinga pažanga, Chorche. 

— O kam? 

Chorchė teisus. Inercija - vienas smagumėlis. Mūsų 
publika paprastai susidėdavo iš turistų, o likusiuosius 
vargu ar būtum priprašęs mūsų šou žiūrėti antrą kartą. 
Nors pasitaikydavo ir išimčių. Kartais užklysdavo šito 
verslo žurnalo (nėra srities, kuri neturėtų žurnalo) recen- 
zentas. Amžinai atsirasdavo televizijos prodiuserių, atėju- 
sių „ieškoti medžiagos“; vos tik jie prisistatydavo Chor- 
chei, tas juos išmesdavo lauk. Du tris kartus per savaitę 
apsireikšdavo senutėlis dermatologas su varlike, toksai 
daktaras Alfonsas. Tikras mėgėjas, bet jam tradicija buvo 
aukščiau visko. Iš jo gaudavau meilius laiškelius, dailiai 
parašytus anglų kalba: „Nesu matęs tokios Prancūzės tar- 
naitės nuo pat Amsterdamo prieš trisdešimt metų“ arba: 
„Nuostabioje Auklės scenoje su jumis buvo šiurkščiai pa- 
sielgta. Tikiuosi, viskas gerai. Jūsų užpakalio panorama 
man suteikė nepamirštamą vakarą. Ištikimiausias jūsų 
bambos gerbėjas“. 

Klubo atlikėjų kaita buvo didžiulė, mat, nors pinigai ir 
sąlygos buvo puikūs, kai priprasdavai scenoje tai daryti, 
darbas tapdavo gryniausia nuobodybe ir tas nuobodulys 
darydavosi vis labiau nepakeliamas. Taip pat toks darbas 
neužtikrins tau vietos; na, tokių vietų apstu, tačiau tose 
vietose visur darysi tą patį, be to, šiai karjerai lemta būti 
trumpai. 

Kai aš ten dirbau, mūsų trupėje buvo Kristiana (liuk- 
semburgietė, ūgis - šešios pėdos ir vienas colis, galėdavo 
sutvarkyti apsaugininkus), Nadia (rusė, dvidešimt dvejų 
metų, bet atrodė dvylikos), Severina (prancūzė, biustas 
kaip du Žindantys kūdikėliai), Erika (švedė, biustas kaip 
banko kortelė), Lu ir Sju (akrobatiškos lesbietės iš Dalaso), 
Marina (šveicarė); šitame karštame svetimšalių legione 
darbavosi ir trys simboiiškos ispanės: Lurdes ir dvi Pa- 

tricijos (šiedvi atrodė panašios kaip du vandens lašai, bet 
galėdavo galvą nurauti, jei kas palaikydavo jas seserimis 
ar supainiodavo, vis dėlto dirbti tą pačią naktį negalėda- 
vo, nes buvo panašios kaip du vandens lašai). Viena buvo 
vadinama Dejuokle Patricija, o kita - Triskart Dejuokle 
Patricija; Dejuoklė Patricija pusvalandį dejuodavo, kad 
negali gauti tinkamo plaukų džiovintuvo, Triskart De- 
juoklė Patricija dejuodavo pusantros valandos - retas iš 
mūsų galėdavo ištverti tapatybės nustatymo procesą). 

Ir pagaliau pati lydkrosnė - Heidė (belgiškai argenti- 
niškas kultūrinis augalas: šviesiaplaukė, tobula, nenuma]- 
domai nešvanki). Kalbūs vyriškiai jos akivaizdoje imdavo 
mekenti kankinami vaizduotės. Heidei net nereikėdavo 
nieko daryti, užtekdavo būti savimi; scenoje, prisigrūdu- 
sioje nuogų moterų, ji viena atrodydavo nuoga. Heidė 
pasirodydavo šou pabaigoje, kai publika pavargdavo nuo 
besigrumdančių kūnų ir imdavo pleventi tylutėliai pašne- 
kesiai. Užkulisiuose girdėdavai vyrus kriokiant taip, lyg 
jie degtų ugnyje arba būtų ketvirčiuojami. Man rodos, jos 
paslaptis slypėjo antakiuose, nors kartą teko praeiti pro 
jos užpakalį persirengimo kambaryje - tvokstelėjo kaip 
nuo besikūrenančios krosnies. Netgi vyrukai, kurie dirbo 
su mumis, tikra amerikiečių, vengrų, italų, lenkų ir britų 
mišrainė, atrodo, jau niekad nenorėsiantys nė pažiūrėti į 
tobulą blondinę, šalia Heidės nerasdavo sau vietos. 


Sekso krosas 
Išgirdus pasiūlymą dalyvauti tikro sekso šou, pirmutinė 
reakcija buvo nusijuokti ir pasakyti ne. O galbūt pasakiau 


ne ir tada nusijuokiau, kai mano draugė Ember (praeitą 

vasarą dalyvavusi tokiame šou su savo vaikinu) pasiūlė 
vieną vasarą padirbėti klube Barselonoje. Savininkai buvo 
labiau linkę samdyti poras, bet Ember sakė, jog man bus 
surastas partneris. Perspektyva, kad mane scenoje rodys 
kaip kokį virtuvės kombainą, pasirodė kokti. 

Paskui pradėjau galvoti. Nepasakysi, kad pasaulis 
nebūtų ištyrinėjęs mano geografijos. Ne kartą ir ne du 
deginausi nuoga aiškių iškrypėlių džiaugsmui. Per savo 
trumpą profesionalios šokėjos karjerą teko dalyvauti vo- 
kiečių projekte, kur man reikėjo voliotis ant sandėlio grin- 
dų nuskusta grožybe ir apsirengusiai tik miltais. 

Aš net negalėjau apsimesti, kad nebuvau turėjusi ly- 
tinių santykių. Vakarėliuose pasitaikydavo mikroroma- 
nų, užsibaigiančių kambario susiradimu. Man tai netapo 
įpročiu, bet nepasakysiu, kad niekad nebūčiau žavėjusis 
fizika nekvaršindama sau galvos metafizika. 

Gerai pagalvojusi prisiminiau, jog netgi esu tą aktą 
atlikusi viešai. Ir ne kartą. 

Vienas mano vaikinų, Deividas, tai vadindavo krosu. 
Pirmą kartą sekso krosą išbandėme vakarėlyje. Galėčiau 
pasakyti, kad kalti kokainas, alkoholis ir visiškas nu- 
dvakimas, bet šitaip nebuvo. Sekso krosas buvo sueitis 
stačiomis ir bėgant. Deivis mane pakėlė nuo žemės, aš jį 
apsikabinau kojomis, ir jis ėmė bėgioti, kad būtų smages- 
nis pasijodinėjimas. Taigi savotiškas protestas, nes bėgam 
pusnuogiai, plius vienas mėgstamiausių užsiėmimų. Ma- 
lonumai trasoje. Mes apibėgome kelis ratus aplink šokių 
aikštelę sulaukdami daug mažesnių plojimų, negu, man 
regis, Deivis tikėjosi. 

Tačiau tuo nesibaigė. Deividas turėjo autofurgoną (vė- 
liau išmokau saugotis šios transporto priemonės). 

Transportas 


Be abejo, egzemplioriui su autofurgonu galima iš karto 
pasakyti ne: jie visi arba sekso automatai, arba žudikai 
maniakai. Abiem atvejais nenorės eiti į baletą. 

Nemanykite, jog esu snobė, bet vis tiek patariu atsisa- 
kyti, kai vidury nakties į duris paskambina livrėjuotas šo- 
feris ir paaiškina, kad gatvėje pailgintame limuzine tavęs 
laukia garsenybė. Iš to laimėsi tiek, kad būsi pripumpuota 
heroino, o tavo užpakaliui bus liepta atidirbti be eilės. 
Pailgintų limuzinų reikia bijoti kaip ugnies, nes žmogus, 
galintis įsigyti naktinį klubą, užuot paprasčiausiai nuėjęs į 
jį susitikti su draugais, tikrai tavimi nesidomės ir veikiau- 
siai irgi nenorės eiti į baletą. 

Paprastai reikia saugotis ir brangių automobilių. Bran- 
gus automobilis dažnai reiškia, kad jo savininkas turtin- 
gas, bet nori tai nuslėpti (kas beveik neįmanoma pailginto 
limuzino savininkui) ir neketina tavęs vesti, nes turtingi 
veda turtingas, nebent jie būtų aštuoniasdešimties metų 
senumo, tokiu atveju gali parodyti gerą širdį jaunoms 
sunkiai besiverčiančioms moterims, bet man tai netinka. 
Dar brangus automobilis gali priklausyti vyriškiui, ku- 
ris neriasi iš kailio norėdamas padaryti įspūdį, o tai jau 
blogas ženklas, lygiai kaip nieko gera, jei brangus auto- 
mobilis yra ženklas, kad jo savininkas eina iš galvos dėl 
automobilių, o ne dėl tavęs. 

Vidutinio brangumo ir padėvėti automobiliai turėtų 
būti pats tas, bet, aišku, jie irgi gali priklausyti vyriškiams, 
nenusiteikusiems nė piršto pajudinti dėl tavęs, o jeigu ir 
bus nusiteikę eiti į baletą, ar įstengs sumokėti už tave? 
Motociklais daugiausia važinėja šykštūnai arba fanatiški 

organų donorai. Zodžiu, sunku pasakyti, kokia transporto 
priemonė geidžiamiausia. 


Sekso krosas 


Vieną vakarą Deividas sustojo Ketford Hai gatvės gale, ir 
mes nudulkėjome ja pro kvatojančią eilę prie kino kasos 
ir būrelį kvatojančių vakarieniautojų mėsainių bare, tada 
griuvome į furgoną ataušti. Tokį triuką smagiau pasako- 
ti negu daryti, panašiai kaip ir visas tas nesąmones su 
antrankiais ir plakta grietinėle, kuriomis jaunystėje lyg 
ir privalai užsiimti, nors būna gyvas vargas ir taip sunku 
nusivalyti. Sugalvojo Deividas, tačiau jokie santykiai ne- 
įmanomi be abipusių nuolaidų, be to, nesirenki šokėjos 
profesijos, jeigu nemėgsti, kad į tave Žiūrėtų. 

Mano kroso bėgiojimas užsibaigė vieną rudens vaka- 
rą Deivido sporto klube (jis bėgo keturis šimtus metrų). 
Sekso krosą gali pabėgėti keletą metrų, bet kiekvienas 
ilgesnis nuotolis reikalauja nežmoniškų jėgų-- Deivido 
patraukliausios savybės; tiesą sakant, jėga ir buvo kone 
visas jo patrauklumas. 

Norėdami patekti į vidų turėjome perlipti per tvorą, 
taigi buvau prastai nusiteikusi, nes sušlapau ir išsipur- 
vinau. Kai leidomės aplink sporto salę, man neatrodė 
nei -malonu, nei juokinga; Deivido energija atrodė neiš- 
semiama, tiesiog fantastiška, bet salė buvo šalta, drėgna, 
tamsi — juokas, o ne sporto klubas labai nemadingame 
Londono rajone. Nemadingi rajonai ne be pagrindo nema- 
dingi. Bėda ne tai, kad jie nėra madingi, nes tas dalykas 
gali būti visai kas kita negu nemadingumas. Jei rajonas 


70 


nėra madingas, gali paprasčiausiai reikšti, kad jis išėjo 
iš mados arba kad stovi eilėje madingumo pažymėjimui 
gauti, arba kad jam visai nerūpi madingumas. Na, o ne- 
madingumas niekad nebūna atsitiktinis. Kol mudu su 
Deividu plumpsėjome pirmyn, gailėjausi, kad nesame 
bent jau madingame Londono rajone, paskui nei iš šio, 
nei iš to prisiminiau Tiną. Ir dar pagalvojau - o kodėl ją 
prisiminiau? 

Jau artėjome prie finišo, kai išgirdau užpakalyje trep- 
sint. Persigandau, kad mūsų nebūtų užkropę teisėsaugos 
ir neviešo dulkinimosi pajėgos, bet mus pavijo ir pralen- 
kė didžiulis juodis - tokiu greičiu, kad Deividas galėjo 
ir nebesistengti. Didžiulis juodis bėgo krosą su dičke ru- 
daplauke, ji man dar spėjo prašvilpdama pro šalį pasiųsti 
šypsenėlę, sakančią: „Jau tie vyrai, ar ne?“ 

„Viskas“, - nukirto Deividas. Turėjau susiprotėti, kad 
niekas be reikalo negauna savo pavadinimo. Deividas 
prisipažino: sekso krosą, kaip papildomą treniravimosi 
būdą, jam pasiūlęs treneris, tačiau gyvybės draudimo su- 
metimais jis pats nebenorįs daugiau juo užsiimti. 


Ne 


Tavo pradinė panieka kvietimui pagyvinti naktinį Bar- 
selonos gyvenimą sušvelnėja ir virsta smalsumu: koks 
gi jis? Praėjusią vasarą tenai gastroliavo Ember, ir kuo 
daugiau ji pasakojo, tuo gražiau atrodė. Viskas, prade- 
dant tavo taranuotoju, baigiant gyvenimo sąlygomis, or- 
ganizuota iš anksto. Darbelis visai gundantis, palyginti 
su kitomis įsidarbinimo galimybėmis, šmėžuojančiomis 

horizonte: dešimtmečiams danams aprodyti Stounhen- 
džą arba žiūrėti, kaip keturiolikmečiai pirkėjai išlanksto 
krūvas megztinių, kuriems tvarkingai sulankstyti tu su- 
gaišai kelias valandas, - ir viskas už gero lūpų blizgiklio 
kainą. Viltis gauti šokėjos darbą galutinai neišblėso, bet 
kažkodėl žlugo tokio šokio rinka, o aš jaučiau, kad šiose 
pievose šienauja daug daug geresnes pažintis turinčios 
šokėjos. Ember šiltai kalbėjo apie Barseloną, apie tai, koks 
draugiškas miestas ir klubas. 

Paskui pamanai: o kas sužinos? Kitaip nei kai kurios 
kitos genitalijų verslo šakos, ši nepalieka įrodymų. Fil- 
muotis visai kas kita. Ember yra tekę filmuotis, ir jos iš- 
mintis šia tema tokia: „Prisimink penkis Žmones iš šeimos 
narių, draugų ar priešų, kurie jokiu būdu neturėtų maty- 
ti tavęs spirgančios ant iešmo, ir jie pirmieji pamatys tą 
filmą“. Ir tai nepanašu į prostituciją. Man nereikės kęsti 
senų storų studijos režisierių juokelių ir patirti žalos. Kai 
kurios pažįstamos šokėjos išbandė tą laimę, ir, nors dirbo 
prabangiuose viešbučiuose, man visai nepatiko, kad jos 
pernelyg karštai gyrė savo darbą: lygiai taip įjunkusieji 
į heroiną tuojau tau siūlo adatą. Krušimasis už pinigus 
gadina gyvenimą. Neklauskite kodėl, tačiau taip yra. 

Tai vienas šokio amato trūkumų. Tu atsiduri „aktorės, 
modelio, šokėjos“ aptvare, į kurį gali patekti kiekviena, 
turinti ne senesnį kaip dvidešimt ketverių metų kūną, 
patirties, siutas ima matant, kaip gremėzdiški buliai virsta 
šokėjais ištarę „taip, aš esu šokėjas“ ir profesijai užtraukia 
nešlovę visokia nešokėjiška veikla. 

Ember liepia pagalvoti per naktį, bet rytą Barselonai 
aš pasakiau ne. 


72 


Gavau pasiūlymą pabandyti laimę vienoje Norvegijos 
šokio trupėje. Po dviejų dienų mes penkios kažkokioje 
parapijos salėje jau aiškinomės padėtį. Jei sieki vietos, turi 
apgalvoti strategiją. Nelengva: pirmiausia, kai vadovas 
vyras, jis gali būti gėjus, juk šokis, šiaip ar taip, vyrukų 
tvirtovė, o tų, kurie tokie nėra, laukia tikras švediškas pu- 
tyčių stalas; paskolindama tokiems lubrikanto susilauksi 
didesnio dėkingumo negu už oralinį seksą. Turi įvertinti 
savo konkurentes: ar jos pasirengusios pulti ant kelių ir 
tokias mintis, ir vieną rytą kitos keturios pretendentės 
išnyko. Matyt, darbščiosios bitutės buvo atleistos, o aš, 
prieš pasirašant kontraktą, buvau palikta tikram bando- 
majam laikotarpiui. 

Aš dar dvi savaites dirbau trupėje ir valgiau smulkiai 
pjaustytus vaisius su jogurtu - ne todėl, kad man patiktų 
valgyti smulkiai pjaustytus vaisius su jogurtu, bet kad 
niekam daugiau neturėjau pinigų. Vietoj pažadėtojo kon- 
trakto sulaukiau vis didėjančio šaltuko savo atžvilgiu. 
Galų gale pasigavau direktorių ir tiesiai paklausiau: 

— Ar gausiu šį darbą? 

— Jokio darbo nėra. Nejaugi niekas nepasakė? 

Įstrigau viešbutėlyje be pinigų. Pikčiausia, jog man 
buvo tekę gyventi tokioje daugybėje viešbutėlių, iš kurių 
išgaruoti nesumokėjus sąskaitos būtų buvę grynas malo- 
numas, tačiau tą viešbutėlį laikanti senutė buvo nuosta- 
bi. Pamačiusi, jog aš alkana, suvaidindavo „pasidariau 
sumuštinį ir pamaniau, gal ir jūs norėtumėt“ scenelę 
apsimesdama, kad šeria mane ne už dyką. Ne taip kaip 
dešrelių gailėtojai anuose viešbutėliuose. 

Dešrelių gailėtojai 


Pavyzdžiui, viešbutėlis Blekpulyje, kuris gyrėsi angliš- 
kus pusryčius įtraukęs į kainą. Valgomajame tave pasi- 
tinka mažutis sulipusių kukurūzų dribsnių dubenėlis. 
Tada savininkai klausia, ar nenorėtum dešrelių ar šo- 
ninės su kiaušiniene, ir daugiau šitų valgių nei girdėsi, 
nei regėsi. Gyvenau ten savaitę ir negavau dešrelių nė 
pauostyti, taip pat nemačiau, kad kas būtų gavęs ko nors 
kepto. Savininkų klasta slypėjo štai kame: jie žinojo, kad 
dauguma svečių skuba, tad po dešimties minučių nusto- 
ja laukę ir tenkinasi šlamšdami atpuolusius skrebučius. 
Vieną rytą leidausi medžioti savininkų. Nuėjau į virtuvę, 
iš ten - į kiemą: nė ženklo nei jų, nei dešrelių, keptų ar 
šaltų. Tikriausiai jie slėpdavosi kokiame nors slaptame 
tunelyje. 

Kitą rytą jie mus užsipuolė: 

— Kur visi prapuolėt? Gal kelias valandas laikėme jums 
karštus pusryčius. 

Ant servanto stovėdavo braškių džemo stiklainis, visa- 
da pilnas, nes niekas neįstengdavo jo atsukti; garantuoju, 
jog džemas buvo padarytas nepasiekiamas priklijūuojant 
dangtelį. Žmogus žinojai, kad kiekviena elektros lemputė 
ir tualetinio popieriaus lapelis yra vogti. Mažų viešbutė- 
lių tendencija tokia: paprastai juos laiko Žmonės, kurie 
neturėtų užsiimti mažų viešbutėlių verslu. Žmonės, ne- 
kenčiantys kitų Žmonių. Žmonės, kuriems šoninės riekelė 
atrodo plati kaip tundra. Ir tada mums visiems menkiau- 
sias niekas atrodo pasaulio pabaiga. 

Žygdarbiai 


Keista, bet vienas brangiausių mano daiktų yra marški- 
nėliai, kuriuos gavau dovanai viename bare prieš dešimt 
metų. Kažkokia alaus darykla dalijo reklaminius marški- 
nėlius, ir man pasisekė gauti. Medvilnė prastos kokybės 
ir piešinys labai šiaip sau, tačiau net ir dabar man malonu 
žinoti, kad jie guli spintoje dailiai sulankstyti. Ten guli ir 
modeliuotojų sukurti vienetiniai drabužiai, bet aš dėl jų 
plušėjau, juos užsidirbau. Tie marškinėliai man kelia tokį 
džiaugsmą todėl, kad iš gyvenimo pasisekė ištraukti kele- 
tą svarų. Tame bare buvo daugybė kitų klientų, bet aš ga- 
vau tuos marškinėlius už dyką. Juokinga, tačiau koks nors 
daiktelis, vertas ne daugiau už sumuštinį, man suteikia 
didelį malonumą, nes nekainavo nieko, nieko nereikėjo 
daryti, tiesiog pasisekė. 


Ne 


Už viešbutėlį sumokėjau iškaulijusi pinigų iš tėvų. Man 
verkiant reikėjo darbo, dar niekad nebuvo taip striuka. 
Paprastai jeigu labai stengiesi, tavęs laukia kas nors bai- 
saus, žeminančio ir prasto, bet šį kartą išvis nieko ne- 
radau. Pagaliau, praslankiojusi kelias dienas, spaudos 
kioske pamačiau skelbimėlį apie darbą bare. 

— Labas rytas, skambinu dėl darbo. 

— Kokio darbo? 

— Darbo bare. 

— Iš kur Žinot apie tą darbą? 

— Buvo jūsų skelbimas. 

— Koks skelbimas? 

— Spaudos kioske. 

- Iš kur gavot šitą numerį? 

— Buvo jūsų skelbime. Ar čia Markas? 

— Iš kur Žinot mano vardą? 

— Buvo jūsų skelbime. 

— Dabar aš per daug užsiėmęs. Paskambinkit vėliau. 

Tas baras buvo netoliese, o man buvo visai riesta, 
antraip nebūčiau prasidėjusi. Po keleto keistų pokalbių 
Markas sutiko mane priimti. Atėjau, paskambinau prie 
durų, palaukiau, paskambinau, palaukiau, paskambinau, 
palaukiau, paskui pabeldžiau į langines, Nieko. Supykusi 
nudrožiau atgal, tačiau dar viena nedarbo diena mane 
nuramino ir sutramdė puikybę. Vėl susitariau dėl susiti- 
kimo. Ir vėl neprasimušiau iki Marko. Trečią kartą Markas 
piktai atidarė duris. 

- Aš per daug užsiėmęs su jumis šnekėtis. - Buvo vi- 
durdienis. Baras uždarytas, tuščias ir tylus, koks tiktai 
gali būti tuščias baras. Kurstomas vaizduotės, Markas 
skrajojo kažkokiais savininkiškais padebesiais. 

Kitą dieną, kai vėl atėjau pagal susitarimą, man buvo 
pasakyta: 

— Aš per daug užsiėmęs. Ateina restoranų inspekto- 
riai. - Man pasirodė keista ir pikta, nes vienintelis valgis, 
kurį patiekdavo baras, buvo česnakinė duona. Buvau iš- 
grūsta pro duris, kai pasirodė du norvegai. Dvidešimt 
keturias valandas keikiau Marką ir krizenau iš minties 
grįžti tenai, tačiau atėjus naujam bedarbystės vakarui vėl 
beldžiausi į Marko duris nutaisiusi savo gražiausią šyp- 
seną. Vienas moters pranašumų yra tai, kad gali atsiker- 
šyti šypsodama; jei būčiau buvusi vyras, būčiau turėjusi 
Marką prikulti. 

Buvau nuvesta į Marko kabinetą, kur jis atsidrėbė savo 
direktoriškame krėsle, ištraukė savo organą ir atsiduso: 

— Greičiau. Aš labai užsiėmęs. 

Aš taip siaubingai pasipiktinau, kad, gėda sakyti, 
neradau tinkamų žodžių jam atrėžti. Na, jeigu Markas 
būtų man siūlęs vadybininkės vietą, dar suprasčiau, ta- 
čiau tikėtis orgazmo dovanėlės už galimybę česnaku trinti 
duonos skrebučius ir atidarinėti alaus butelius gaunant 
bemaž nulinę algą? 

Reikalauti sekso paslaugų už įdarbinimą reikia stilin- 
gai, Markas to nemokėjo. Švelniai tariant, jis nebuvo vy- 
ras, apie kokį svajoja moterys: atrodė pakankamai trenk- 
tas būti žudiku maniaku, tačiau neturėjo tam parako. 

Žmogus, siūlantis tik duonos plutą, reikalauja dau- 
giausia. Supratau, jog nėra reikalo jaustis skolingai kaž- 
kokiame prišnerkštame kambarėlyje iš kiemo pusės tyri- 
nėjant kažką panašaus į negyvą driežą ir fone pilkuojant 
lietaus debesims. Aš galėjau būti Barselonoje. 

Išėjau pasiryžusi paskambinti dviem numeriais. Vie- 
nu - Ember, kitu - baikerių gaujai, kuri man buvo pasiū- 
liusi kreiptis į juos, jeigu reikės ką nors pribakinti. Gaujos 
numerio neradau. 


Barselona 


Iki dvidešimt vienų metų nebuvau išvykusi į užsienį. 
Ne dėl to, kad būčiau troškusi niekad nesiskirti su Bri- 
tanija ar niekur nekeliauti. 
Mano vasaros atostogos visad būdavo smagios. Pilni 
nekantrumo visi sušokdavome į automobilį. Tėvas įsitai- 

sydavo vairuotojo sėdynėje, motina ganydavo mane su 
seserimi, sėdinčias užpakalyje. Džulija visad sėdėdavo iš 
kairės, aš - iš dešinės. Būdavom apsirūpinusios atosto- 
giniais daiktais (komiksais, kasetėmis, gardėsiais, nau- 
jais drabužiais), dažnai supirktais prieš keletą mėnesių 
ir įteiktais prieš pat kelionę. Mes kutinėdavomės su jais, 
kol tėvai tvarkydavo paskutinius reikalus (atšaukdavo 
laikraščių pristatymą ir panašiai). Mums stropiai užseg- 
davo saugos diržus. 

— Pasiruošusios? — klausdavo tėvas užpakalinę sėdy- 
nę, tarsi mūsų dalyvavimas šeimos reikaluose būtų buvęs 
gyvybiškai svarbus. 

— Pasiruošusios, - kaip vyresnioji sesuo, pirmoji atsa- 
kydavo Džulija. 

— Pasiruošusios, - patvirtindavau aš. Automobilis išta- 
randuodavo iš kiemo. Džulijai ir man būdavo pavedama 
svarbi užduotis - žiūrėti, ar kas neatvažiuoja. 

Tėvas laukdavo, kol gatvė bus tuščia, tada atbulas pri- 
važiuodavo prie šaligatvio kitoj pusėj; variklis nuščiūdavo 
tėvui Žiauriai sukiojant vairą, paskui užbaubdavo, kai tas 
trinktelėdavo akceleratorių duodamas ženklą, kad atėjo 
nuotykių metas ir mes iškeliaujame. 

Mūsų išvažiavimas būdavo visiškai pirmykštis: visa 
šeima traukia kartu kaip kokie klajokliai, apsirūpinę vi- 
siems gyvenimo atvejams (alkiui, troškuliui, susižaloji- 
mui, nuoboduliui). 

Mano tėvui užtekdavo pirmos ir antros pavarų, nes iki 
„Keliautojų poilsio viešbučio“, kur mes praleisdavome 
visas vasaros atostogas, buvo tik trys šimtai jardų. Kai 
buvome mažos, mudvi su Džulija neatostogaudavome, 
nes nebuvo pinigų, bet tėčiui tapus skyriaus vedėju išvyk- 

davome kasmet po vieną kartą, tačiau niekad nebuvome 
išvažiavusios toliau „Keliautojų poilsio“. 

Motina nebuvo labai patenkinta (kad viešbutis toje 
pačioje gatvėje kaip ir mūsų namai, jai buvo sunkiausia 
pakelti), tačiau Džulija ir aš neprieštaraudavome, o tėvas 
apie nieką kita nenorėdavo girdėti. 

Argumentai, kuriais tėvas aiškindavo tokį artimą ke- 
lionės tikslą, kai dabar pagalvoji, nebuvo tokie jau ne- 
protingi, gal netgi visai įtikinami: kam eikvoti laiką ir 
pinigus keliaujant kažin kur? Gal kam nors patinka tris 
ar daugiau valandų kiurksoti automobilyje nerimaujant 
dėl fiziologinių kūno funkcijų ir rėkaujant, kad jau reikia 
sukti? „Keliautojų poilsyje“ gali skaityti valgiaraštį ir su- 
sišnekėti su darbuotojais beveik be jokių kalbinių kliūčių. 
O svarbiausias „Keliautojų poilsio“ pranašumas tai, kad, 
jei ką nors pamiršai arba nori patikrinti paštą, gali papras- 
čiausiai parpėdinti namo, ko negalėtum daryti išsitrenkęs 
į pajūrį ar užsienin. Mes išvažiuodavome atostogų, bet 
matydavomės su draugais. 

Atostogos, tvirtindavo tėvas, yra tam, kad atsikraty- 
tum atsakomybės. Mamai nereikėdavo virti, o jis galėda- 
vo miegoti kiek telpa. Mudviem su Džulija nereikėdavo 
kloti lovų. Visi galėdavome džiaugtis laisve. „Keliautojų 
poilsis“ buvo senas, didingas šeimos namas, taigi patogu- 
mai nestebuklingi, bet buvo du žaidimų automatai, mini 
golfo laukas, badmintono aikštė (nors smarkiai paveikta 
gamtos) ir paukščių maudyklės didumo baseinas, tačiau 
kai tau dvylika metų, viskas domina. Kaip ir berniukai. 

ĮŽymybių beveik nepasitaikydavo, nes viešbutis buvo 
nedidelis, nuolatinius klientus sudarė daugiausia smulkūs 
verslininkai ir netikėtai išsiskyrę vyrai. Tačiau gyvenimas 

jame nebuvo visai apsnūdęs. Pavyzdžiui, vieną vasarą aš 
susipažinau su egiptiečiu, vardu Muhamedas. | 

— Egipte visi Muhamedai, - niurnėjo jis. 

Muhamedas buvo dvejais metais vyresnis už mane ir 
labiau domėjosi Džulija, o Džulija domėjosi juo ir kaip 
tik dėl to negailestingai jo nepaisė, todėl mudu su Muha- 
medu daugybę laiko praleisdavom kartu; Džulija mums 
nematant spirgėdavo iš pykčio. 

Muhamedas prikalbino mane žaisti su juo šaškėmis, 
kai pralaimėjusysis partiją ką nors nusirengia. Dabar man 
rodos, jog šaškes jis pasirinko todėl, kad mažiau rizikos, 
ne taip kaip lošiant strippokerį. Muhamedas neabejojo 
laimėsiąs, nes buvo vyresnis, o aš - mergiūkštė. Aš beveik 
niekad nežaisdavau šaškėmis, bet penkis kartus iš eilės 
įveikiau Muhamedą. Jis taip įsiuto, jog vyrų tualete nuo 
sienos nuplėšė prausyklę ir nustojo su manim kalbėtis. 

Motina atkakliai neatsisakė vilties išvykti į užsienį. 
Porą metų lankė ispanų kalbos kursus tikėdamasi būti- 
nybę nors kartą išgirsti gyvą kalbą panaudoti šantažui. 
Tėvas sutiko važiuoti į Ispaniją, jeigu ji sugebės susišne- 
kėti su padavėju vietiniame ispanų restorane. Ji nesuge- 
bėjo. Po daugelio metų tėvas man prisipažino: „Nieko 
nuostabaus, kad padavėjas nesuprato tavo motinos. Jis 
buvo turkas“. 

Tėvas nematė prasmės keliauti. Užsienyje buvo vienui 
vieną kartą. Mamos tėvai dovanojo jiems kelto bilietus į 
Prancūziją. Keltas atplaukė į Bulonę, ir mama buvo pri- 
versta apsistoti arčiausiai uosto esančiame viešbutyje, ten 
jie praleido savaitgalį: valgė artimiausiame restorane, gėrė 
artimiausiame bare ir apsipirko artimiausioje parduotu- 
vėje. Grįžtant per Lamanšą atgal buvo rūkas, jūra nerami; 

dairydamasis nuo denio, tėvas visur matė tik didžiules 
bangas. „Prakeiktas vandenynas“, - sakė jis. - „Ne, čia ne 
vandenynas“, - paprieštaravo vienas prancūzų jūrinin- 
kas. — „Tarsi aš nepažinčiau vandenyno“, - atkirto tėvas. 

Po devynių mėnesių buvau pakrikštyta Oušen, „van- 
denyno“ vardu. Taigi dar visai mažytė jau buvau išvykusi 
į užsienį, į Prancūziją, bet nieko tenai nemačiau ir nieko 


neprisimenu. 


Taip 


Ne visai tiesa, kai sakau iki darbo Barselonoje nebuvusi 
užsienyje. 

Vieną kartą bandžiau. Tėvo užsidarymas man visada 
atrodė juokingas, bet vieną dieną ūmiai suvokiau, kad 
man jau aštuoniolika, o dar nesu niekur išvykusi iš Brita- 
nijos. Greit sėdau į Bulonės keltą ir išplaukiau aplankyti 
draugų, stovyklaujančių Dordonėje. Pasiekiau Prancūziją 
ar ne, lieka atviras klausimas. Keltas nuleido inkarą Bu- 
lonėje, bet aš neišlipau iš jo. Gulėjau gelbėjimo valtyje su 
žavingu vaikinu iš neapmokestintų prekių parduotuvės, 
paskui grįžau į Folkstouną ir savaitę išbuvau vieno kam- 
bario jo bute. 

Paskui mano draugužis Ganešas pasisiūlė nuvež- 
ti mane į Bombėjų. Tačiau ar šią kelionę galima laikyti 
išvyka į užsienį, irgi labai ginčytina. Lėktuvas nutūpė 
naktį, pro taksi, vežančio iš oro uosto į viešbutį, langus 
beveik nieko nemačiau, nes buvo labai tamsu, be to, visą 
laiką reikėjo atmušinėti Ganešą (tai buvo mūsų romano 
pradžia). 


Viešbutyje nusistovėjo tam tikra rutina. Mūsų veikla 
apsiribojo kambariu. Ilgai miegodavome, užsiimdavome 
tuo (ilgai), lovoje papietaudavome (neskubiai), užsiim- 
davome tuo (ilgai), lovoje pavakarieniaudavome (nesku- 
biai), žiūrėdavome televizorių (ramiai), užsiimdavome 
tuo (ilgai) ir vėl miegodavome (ilgai). 

Ganešas buvo kandidatas į nutukėlius, jo skrandis — 
paskutinis žinomas tūkstančių samosų adresas, tačiau 
energija kaip ugnikalnio, o juk visada malonu jausti, kad 
gali įkvėpti šitokį smarkumą. Kad ir kaip vyrai girtųsi 
savo apetitais, daugelis mėgsta užbaigti veiksmą greitai, 
kad galėtų eiti su draugeliais į barą arba Žaisti su auto- 
mobiliais. Ganešas - ne. Aš tikrai norėdavau išeiti, - už 
mūsų kambario lango buvo mūras, - bet kelionę apmo- 
kėjo Ganešas, taigi kas aš tokia, kad būčiau mėginusi pa- 
žaboti jo aistrą? Trečią dieną bandžiau jį išversti iš lovos 
kreipdamasi į jo sąžinę: 

— Nejau nenori aplankyti giminaičių? 

Ganešas valandėlę svarstė savo priedermes. 

— Ne. Jie visi šikniai. | 

Po savaitės vis dėlto būtume išsirangę iš kambario, 
bet sustreikavo skrandžiai. Ganešas nusekusią energiją 
panaudojo vienam vieninteliam dalykui. 

Į oro uostą išvažiavome vėl su patamsiu. 


Barselona 
Pasakiau Ember, kad užrašytų mane. Tame klube ji buvo 
dirbusi, todėl jos žodis lėmė, kad aš gavau vietą ir nepa- 


matyta, ir neišklausyta. Mudvi turėjome keliauti kartu, 

bet Ember partnerį visą išvertė votimis. Truputį buvo 
neramu vienai skristi ir paskui būti krušamai nežinomų 
asmenų, bet pasiguodžiau mintimi, jog taip esti beveik 
visoms atostogautojoms. 

Lėktuve sėdėjau šalia plepios porelės per šešiasdešimt, 
Polo ir Priscilos. Su malonumu tauškiau stengdamasi ne- 
galvoti, kas manęs laukia Barselonoje. Polas buvo tikras 
šnekutis, rodė man vaikaičių nuotraukas ir džiaugėsi, kad 
aš dirbsiu Barselonoje, nors aš neišdaviau tikslaus savo 
pareigybės pobūdžio. 

— Išėję į pensiją visai netoli Barselonos nusipirkome 
vilą. Aš dirbau Lambeto savivaldybėje. Daugiausia gyve- 
name Ispanijoje. Vila puiki, penki miegamieji, baseinas. 
Žinoma, tik todėl, jog aš dirbau Lambete, neturėtumėte 
manyti, kad grobsčiau pinigus... 

— Be abejo. 

— Gerai. Vos tik pasakai dirbęs Lambeto savivaldybėje, 
kiekvienam atrodo, jog esi melagis ir sukčius. Taip, suk- 
čiavo ištisi skyriai, o vienas mano kolega darbo valando- 
mis dvidešimt metų iš degtukų darė karo laivų modelius, 
be to, aną savaitę laikraščiuose buvo tasai skandalas, ta- 
čiau tai dar ne visa firma. Būtinai apsilankykite mūsų 
viloje. Iš jūsų šeimos niekas nedirba mokesčių inspekcijos 
sistemoje? 

— Ne. 

— Taigi galėtumėt pasisvečiuoti kokį savaitgalį, ir, kas 
žino, gal panorėtumėte trise pažaisti su manimi ir žmo- 
na? 

— O, Polai, - nukirto Priscila. Palikau juos prie karu- 
selės laukiančius bagažo. Galbūt grupinis seksas dabar 
atstoja agurkinius sumuštinius ir padeda išsaugoti grožį 

iki septintos dešimties vidurio, tačiau tam reikia turėti 
grožį, kurį galima išsaugoti. Polas atrodė kaip nustipęs 
jūrų vėplys, per ilgai plūduriavęs Atlante. 

— Gyventi reikia taip, tarsi kiekviena diena būtų pas- 
kutinė, - sušuko man pavymui Polas. 

— Geras patarimas. 

Nueidama dar išgirdau, kaip Priscila Polui priekaiš- 
tauja: 

— Sakiau, pirma jas reikia apsvaiginti narkotikais. 

Važiuodama taksi į „Babilono“ klubą nelabai ką ma- 
čiau, nes buvo pernelyg tamsu. Su sunkiu lagaminu nu- 
krypavau prie durų. Buvo sekmadienis, taigi klubas ne- 
veikė, jokių gyvybės ženklų. Baisiai ilgai vilkusi lagaminą 
pagaliau radau šonines duris, jas atidarė moteris rožiniais 
plaukais. 

— Sveiki, aš Oušen. 

— Nieko panašaus. 

— Čia dirbu. 

— Nieko panašaus. 

Ašjau supykau. Mano skolos augo kaip koks paraleli- 
nis pasaulis. Kad nusipirkčiau lėktuvo bilietą, pardaviau 
paskutinį šio to vertą savo daiktą - kompiuterį. Mane 
užsiutino pasileidusių senolių pora. Stovėjau kažkokio- 
je svetimoje tamsoje su lagaminu, kuris baigė nutraukti 
rankas ir pečius. Nustūmusi sargybinę patraukiau ieškoti 
sava boso. 

Už stalo kabinete radau storuliuką dailiai apkirpta ir 
sušukuota barzda. 

— Arjjūs Chorchė? - paklausiau. 

— Chorchės nėra, - pasakė man už nugaros rusva- 
plaukė. 

— O, - burbtelėjo Chorchė, atsikėlęs ir iškišęs galvą į 
koridorių. 

Chorchė nebuvo panašus į naktinio klubo savininką. 
Pirmiausia gal tik kokiais metais vyresnis už mane ir kaž- 
kuo nepaprastas. Praėjo ne vieni metai, kol perpratau, 
kas tai buvo. Ne, ne jo antžmogiškas ramumas - prieš 
ištardamas ką nors ispaniškai ar angliškai ilgai tylėdavo 
panašus į stipriųjų narkotikų prisišniaukusį vėžlį. Ir ne 
žalsvai mėlynas kostiumas - vienintelis klubinis jo as- 
mens dalykas. Jis būdavo linksmas. Linksmas ne todėl, 
kad būtų padėjęs į banką pinigų ar išgirdęs kokią gerą 
žinią, ar paėmęs kokių stiprių narkotikų. Būdavo links- 
mas, ir gana. Prisimenu jį, ir pasitaiso nuotaika. 

— Tikriausiai alkana, - tarė jis, atidarydamas duris kabi- 
neto šone, užjų buvo ilga siaura virtuvė, joje zujo daugy- 
bė baltai vilkinčių figūrų, visos paskubomis sveikinosi su 
praeinančiu Chorche. Šalia klubo buvo didžiulis restora- 
nas, ir praalkęs Chorchė pasinaudodavo asmeniniu keliu. 
Jis paaiškino, kad abi įstaigos nuostabiai viena kitą papil- 
do. Klubo lankytojai po šou susigundo užeiti į restoraną, 
o restorano klientai pavalgę užsimano pažiūrėti šou. 

Geresniame restorane man dar neteko valgyti, o Chor- 
chė nešykštėjo pavyzdžių iš vynų sąrašo. Po pusvalandžio 
jo draugijoje neabejojau, kad jis - geriausias bosas pasau- 
lyje, ir svajojau ištekėti už jo. Kodėl gi gero nebūna po 
truputį, kodėl girdi: „Pamėtėk ikrus“, kai dar nepamiršusi 
mėšlo skonio? 

Paklausiau apie savo darbą, nes tebebuvo baugu dėl 
jo, bet Chorchė tik ranka numojo. 

— Viskas labai paprasta. Naujokams duodu tik vieną 
patarimą. Saugokis vergų. 

Prieš „Big Lux“ laikus vergauti klubui atslinkdavo vi- 
sokių S 6z M ištroškusių vyrų, vienu tarpu įstaigą kimšte 
užkimšo surakinti grandinėmis, užkištomis burnomis ar 
palubėje pakabinti ponai, formaliai priimti įvairiems dar- 
bams, kurių dauguma buvo visiškai beprasmiški. Chor- 
chė įsakė visus grūsti lauk, kai vieno mėgstamiausių jo 
programos numerių atlikėja, tokia lenkaitė, susilaužė koją 
suklupusi ant vergo surištomis rankomis ir kojomis, ku- 
ris laižė — atseit valė - koridoriaus grindis (nors Chorchė 
pripažino, kad jos numeris sugipsuota koja sulaukė ne- 
paprasto pasisekimo). 

- Atlikėjų turime apie dvidešimt, o pasidarė taip, kad 
klube voliojosi beveik trys dešimtys vergų. Atvykusių iš 
visos Europos, politikų, personalo vadovų... savivaldybių 
tarnautojų. Kas darosi toms savivaldybėms? Ypač jūsų 
šalies. Užsisako vietas prieš metus. Seniau buvo madinga 
golfas. Dabar - grandinės. Jie šitiek prisivagia, savival- 
dybių tarnautojai, ir paskui atvažiuoja čia išleisti pinigų 
bjauriausiais būdais. Niekieno apatiniai negalėdavo būti 
saugūs. Turėjome įvesti griežtas vergų priėmimo taisyk- 
les: tik parlamentų nariai ir laikraščių redaktoriai, nes 
niekad nežinai, kada gali prisireikti draugų. Aš visada 
rekomenduodavau viešnamį, esantį toliau šioje gatvėje, 
tačiau neįsivaizduoji, koks būdavo laukiančiųjų sąrašas. 

Tie vergai buvo tikra bėda. Retai užsiimdavo kuo nors 
naudingu ir visiems kliudydavo. Kai aš dirbau klube, tik 
trims buvo leista pasilikti. Vienas, panašus į geraširdį se- 
nelį, valydavo tualetus; kai tik užsinorėdavai į tualetą, 
visada jį ten rasdavai. Gal aš pernelyg priekabus, bet ne- 
tikiu, kad išlaižytas klozetas yra tikrai švarus. Ir nors visi 
turime savo silpnybių ir linkę keistai smagintis, abejoju, 

ar norėčiau, kad tokie žmonės kaip tas rūpintųsi Europos 
gerove. 

O ar daug nušluostysi dulkių įkištas į milžinišką pri- 
pūstą kamuolį, iš jo iškišęs tiktai galvą su šluostikliu 
dantyse? Na, Kamuolį bent galėdavai nuridenti šonan. 
Iš trijulės daugiausia nepatogumų pridarydavo toksai 
sudžiūvęs nuogalius, kniūbsčias priplotas priešais lauko 
duris kaip žmogiškas kilimėlis. Jis inkšdavo: „Prašom lipti 
ant manęs“ ir: „Kaip nuostabiai jūs mane žeminate“, bet 
kojas į jį prastai nusivalydavome. 

- Ir dar, - pridūrė Chorchė, - duosiu vieną patarimą. 
Jeigu Žmogus, pavarde Ratgeris, sakys, kad aš liepiau tau 
su juo nenormaliai santykiauti, žinok, nieko panašaus ne- 
liepiau. Ką jis sakytų, viskas melas. 

Atlikėjai už labai prieinamą kainą galėjo išsinuomoti 
kambarius didžiulėse gyvenamosiose patalpose virš klu- 
bo. Mano kambarys buvo mažas, bet švarus ir jaukus. Pri- 
ėjusi prie lango šiaip taip pakėliau užuolaidą norėdama 
pamatyti, kaip atrodo Barselonos žiburiai. Už metro nuo 
mano lango buvo mūro siena, jos viršaus neįžiūrėjau. 

Atsiguliau patenkinta. Žmogui užtenka kambario ir 
vilties. 


Pusryčiai 


Ar man užteks autoironijos šiame vakarėlyje? 

Restorane rytais atlikėjai ir darbuotojai pusryčiauda- 
vo. Nuėjusi pasiėmiau kavos su rageliu ir atsisėdau šalia 
Hamišo, režisieriaus asistento. 

— Aš norėjau būti kosmonautas, - pasigyrė jis. Nuo vai- 
kystės jį buvo apsėdusi kosmoso tyrimo manija. Norėda- 

mas tapti tinkamu kandidatu, nuo mažų dienų Hamišas 
atkakliai sportavo ir užsiėmė moksline veikla. Jis laimėjo 
universiteto stipendiją, o baigęs pirmą elektrotechnikos 
kursą laimėjo dizaino konkurso prizą - savaitgalį Barse- 
lonoje. Paplūdimyje susipažino su viena klubo merginų, 
o tą vakarą, kai nuėjo į klubą, režisieriaus asistentą nu- 
trenkė elektra. Priėjo Hamišas, sutvarkė elektrą ir pradėjo 
naują karjerą. 

— Tai buvo prieš šešerius metus, - pasakojo jis, žiūrėda- 
mas į ragelį taip, lyg čia būtų jo motinos kepenys. - Savo 
namų neturiu. Kuriam galui? Turiu gražiausią pasaulyje 
miestą su draugiškiausiais pasaulyje žmonėmis, valgau 
gardžiausią pasaulyje maistą, na, o mano darbe susipažin- 
ti su gražiomis moterimis — vienas juokas. Atsakomybė? 
Paspausti keletą jungiklių ir liepti panoms nešti papus. 
Atrodo, Edinburgo nė nebūta. Žmonijos ateitis? Tušti 
pliurpalai. Kodėl man turi rūpėti civilizacijos pažanga? 

— Tu čia turbūt labai laimingas. 

— Ne. Esu velniškai nelaimingas. 

Nors aš labai lanksčiai reaguoju į naujas aplinkybes, 
pradėjau manyti, gal reiktų atsisėsti kitur, bet nespėjau. 

— Aš įsimylėjęs, - pareiškė jis. 

— Nuostabu. 

— Ne. Sakoma, kad meilės nėra. Deja, yra. 

Kalbamoji moteris buvo toji, kurią jis sutiko paplūdi- 
myje lemtingąją karjeros pakeitimo dieną prieš šešerius 
metus. Su kuria gulėjo vieną vienintelį kartą. Prieš šeše- 
rius metus. 

— Ji bedarbė. Beturtė. Benamė. Be draugų. Sunkiai ser- 
ga vėžiu. Vis tiek manęs neprisileidžia. Kas darosi, kur 
dingo tradicija sunkti iš vyro pinigus? Sunk iš manęs. 

Niekink mane. Apgaudinėk mane, bet kodėl negali su 
manim gyventi? 

— Ar bandei susitikinėti su kita? 

— Nuo to karto gulėjau daugiau kaip su penkiasdešim- 
čia moterų. Nuostabių moterų, žydinčių moterų, ne tokių, 
į kurių kaulus gali ranką nusilaužti, moterų, kurios tau 
rūpestingai parenka gimtadienio dovaną ir mielai kalbasi 
apie tarpplanetines keliones. Dvejus metus buvau vedęs. 
Atrodo, esi laimingas, paskui žiūri, kad ne. Visada pil- 
na klaidų darytojų, kurie nesiliauja darę vis tos pačios 
klaidos, o jų draugai sako: kodėl jie nepasimoko iš savo 
klaidų? Bet gali mokytis, mokytis ir dar kartą mokytis, 
o naudos jokios. Lyg būtum koks klaidakalys. Aš nesu 
silpnas žmogus. Nubėgu maratoną per tris valandas pen- 
kiasdešimt dvi minutes. Dvejus metus ištempiau jos ne- 
matydamas, net negalvodamas apie ją. Tada pamačiau ją 
ir pasirodė, lyg būtų praėjusios dvi minutės. 

— Ar būtum buvęs laimingas, jei būtum vedęs ją? 

— Tikriausiai ne. 

— Kojjūs išsiskyrėt? 

— Neįsivaizduoju. 

— Susikivirčijot? 

— Ne. Tai ir apmaudžiausia. Jei būčiau padaręs ką nors 
bloga ar ją kuo nuskriaudęs, būtų galima atgailauti. 

Pamaniau, kad ateityje per pusryčius niekad nebesė- 
dėsiu su Hamišu. Priėjo Lu ir Sju. 

— Mes esame Lu ir Sju. Būnam aštuonioliktame kamba- 
ryje. Visada, - pridūrė jos ir nužygiavo prie dribsnių. 

— Tikriausiai nesu tikrai įsimylėjęs, - pasakė Hamišas. 

— Kodėl taip nutarei? 

— Geros kavos puodukas - pavojingas dalykas. Aš už- 
augau gerdamas tirpią kavą. Gerdavau ir būdavau lai- 

mingas, paskui vieną dieną užėjau į kavinę ir išgėriau 
espreso. Užtenka vieno karto, ir daugiau nebegalėsi gerti 
tirpios. Taigi jei neturi iš ko gerti espreso arba sunku pa- 
siekti vietą, kur daroma espreso, verčiau būtų buvę išvis 
jos neparagauti ir toliau plempti tirpią kavą. 

— Nesuprantu. 

— Malonumas. Aš nesigiriu, bet esu šio to matęs ir, ko 
gero, kaip tik malonumo negaliu pamiršti. Paragavęs vėž- 
lio sriubos, kopūstienės nebenorėsi. Vis galvosi, kaip pras- 
ta, kaip negardu. Ragauk viską iš eilės, vis tiek atrodys 
negardu. Malonumas - tikrasis atlygis, dėl ko daugiau 
dirbti? Nėr kitų dievų, be malonumo. Nežinau, kas įvyko 
tarp mūsų... Nori dar vieno ragelio? 

Aš juo tikėjau. Vyrai, nors iš karto ir nesiūlo gyvena- 
mojo ploto, įrašo tave į eilę ir būsimų sandorių sąskaita 
duoda truputį komplimentų ar dėmesingumo avanso. Ha- 
mišui aš buvau ne moteris, o tik jo apmąstymų talpykla. 

— Niekam nesu to pasakojęs, - pasakė jis. 

Pasirodė Chorchė. Aš apsidžiaugiau. Visada kyla pa- 
gunda ant kieno nors problemų krūvos užmesti kokį pa- 
tarimą, tačiau nelabai išmaniau, ką veikti su tokiu prisi- 
pažinimu. Hamišas priminė man žmogų, kuris įnirtingai 
daužo prekybos automatą mėgindamas atsiimti nepasie- 
kiamą grąžą. 


Dulkių valymas 
— Supažindinsiu tave su partneriu, - tarė Chorchė. Aš ir 
vėl išsigandau būsimojo darbo reikalavimų, ir tai, matyt, 


atsispindėjo mano veide. Iš tiesų kvailystė. Kaip galima 

sugadinti tokį darbą? Bet aš kažkodėl buvau įsitikinusi, 
kad viską sugadinsiu. 

— Tavo darbas, Oušen, bus visai paprastas. Vaizduoti 
ekstazę. Sunkiausia vyrams... Įspėju, kad jų specializacijai 
protas ir vaizduotė tik trukdytų. Taigi susipažink su Rinu. 
Jis tikriausiai viršuje, savo kambaryje. 

Mes ėmėme lipti laiptais. Visur stovėjo dėžės. Vienoje, 
kuri buvo atvira, pastebėjau keistus stiklinius daiktus. 

— Ketinau įrengti liftą, - pasakė Chorchė, - tačiau už- 
lipti ant stogo - gera mankšta. O juk kiekvienas nori už- 
lipti ant stogo. 

Kažkokia senučiukė, vos laikydamasi ant kėdės, valė 
langą; atrodė baisus žiaurumas leisti jai daryti tokį sunkų 
ir pavojingą darbą. Chorchė susirūpinęs kažką jai pasa- 
kė, bet ji tik numojo. Turbūt kokia nors klubo išlaikytinė, 
kuriai leidžiama, kad išsaugotų orumą, dirbti įvairius 
darbus. Mes lipome ir lipome. Tai buvo ilgiausias mano 
gyvenime lipimas. Rino neradome. Į miestą buvo atvykusi 
kažkokia Holivudo filmavimo trupė. Pagrindinė aktorė 
buvo nulūžusi, nes prisivarė į veną per daug adatų, todėl 
Rinas buvo pasamdytas pagyvinti peizažo. 

Mes pasiekėme stogą, ant jo buvo milžiniška terasa. 
Joje - visai neblogas baseinas. Terasos pakraščiu stovėjo su 
žaliavo nepaisydami deginančios saulės. Šezlonge, nuo- 
gutėlis, tik užsidėjęs guminę vergo kaukę, gulėjo stambus, 
raumeningas, kaip siena platus vyriškis. Dievaži, vergavi- 
mas ir fetišizmas - tai šių laikų sumuštiniai su agurkais. 
Įdomu, ar yra koks banko valdytojas, neturintis kojų skė- 
tiklio ar apynasrio su rutuliniu burnos kamšalu? 

— Oue pasa, Rinai? - paklausė Chorchė. 

Leiskite dar pakartoti žodžius „milžiniškas“ ir „rau- 
meningas“ kitame kontekste. Rinas buvo raumenų mūras, 
ir aš - na, ką jau čia - nesusilaikiau nedirstelėjusi. Kaip 
koks premijuotas agurotis. Viskas to vyruko tobula. To- 
buli raumenų kalnai, tobulas plaukų kiekis, tobulas įde- 
gis, net pedikiūras geresnis už mano: nagai apvalūs kaip 
bažnyčios langai. Atrodė toks tobulas, net nerealus. Aš 
prikišau nosį prie mimozų, lyg būčiau mimozų žinovė, 
kad nuolankiai nesuklupčiau prieš jį. 

- Jis turi didelę netikusią svajonę, - pasakė Chorchė. — 
Visa bėda, kad kai turi didelę netikusią svajonę, labai sun- 
ku priverst pasaulį ja patikėti. 

Dažnai apsisprendi dėl ko nors, bet nieko neįvyksta. 
Kartais apsisprendi dėl ko nors, bet rezultatas būna liūd- 
nas. Bet pasitaiko, kad apsisprendi dėl ko nors ir laimi 
aukso puodą. O kartais dėl ko nors apsisprendi, ir paaiš- 
kėja, jog tai geriausia, ką esi padaręs gyvenime. Aš išropo- 
jau iš ilgo ilgo tunelio, pilno tamsos, lietaus, klaidakalių, 
parazitų, nevykėlių, į rojų, kurio plotis kokie trisdešimt 
metrų, o ilgis keturiasdešimt. 

Ar aš nesu jame tuščia vieta? Tas klausimas vėl nedavė 
ramybės. Ar pasaulis pagaliau priklauso man? Iki tol buvo 
prasti pyragai. Ar likimas iš manęs tik šaiposi, ar aš vis 
dėlto neklystu manydama, jog esu svarbi ir geresnė už ki- 
tas? Šokti nesiverži, jei netiki esanti geresnė už kitas, deja, 
pastaruoju metu pastebėjau daugybę įrodymų, jog nesu. 

Rinas atkišo leteną. Apsidžiaugiau, kai jis mano ran- 
kelę paspaudė švelniai, bet vis tiek atrodė, lyg būčiau ją 
įkišusi į kokią mašiną. 

Galvoje plakėsi dvi pagrindinės mintys. Pirmoji - no- 
riu tekėti už Rino. Nesvarbu, kokie mes netinkami vienas 

kitam, nesvarbu, kad jis neskoningai rengiasi, nesvarbu, 
jeigu santuoka truks vos pusvalandį, nesvarbu, jeigu jis 
serga kokia nors bjauria odos liga arba dantys po kauke 
kreivi, nesvarbu, jeigu spinta, ir ta šnekesnė, nesvarbu, 
kiek moterų apie mane sakytų: „Kokia ji buvo kvaila“, — 
vis tiek verta, nes iki gyvenimo galo galėčiau rodyti į jį 
kaip į buvusį vyrą ir visur moterys raitytųsi iš pavydo. 

Norėjau Riną nufotografuoti ir visiems išsiuntinėti 
nuotrauką su užrašu: „Tai mano bendradarbis“. Jaučiau- 
si kvailai dėkinga jam už tai, kad teikėsi paspausti man 
ranką. Negalėjau patikėti, kad tokio gražumo vyras ga- 
lėtų dirbti kažkokiame Barselonos klube. Kodėl toji ame- 
rikiečių trupė nepaėmė jo vaidinti savo filme? Jis buvo 
vaikščiojantis žurnalo viršelis. Ir baisokas, nes juk šitoks 
didelis. Įdomu, pamaniau glostydama mimozą, ar vis 
dėlto jį apžiočiau. 

Chorchė nusišypsojo. 

— Ir dar sakoma, kad laimės už pinigus nenupirksi. 
Koks melas, išgalvotas skurdžių... 

Stogo terasa buvo aukščiau už visus aplinkinius pa- 
status, bet ją supo aukšta siena, kad niekas negalėtų pro 
žiūronus iš tolo gardžiuotis nuogais kąsneliais. Tikėjausi 
išvysti miesto panoramą, tačiau iki jos man pristigo pėdos 
ūgio. O dabar peizažas visai neberūpėjo. 

— Aš persirengsiu ir ateisiu, - pasakiau. Chorchė mane 
palydėjo, aš paklausiau, kam Rinui ta kaukė. Man atrodė, 
Rino pravardę, susijusią su žodžiu „raganosis“, jis gavo 
dėl savo rago, tačiau Chorchė paaiškino, kad Rinas dažnai 
būna su kauke po plastinės operacijos ir dėl savo polinkio 
tiesiogine prasme kišti nosį kur nereikia. „Chorche, mane 
gali išgelbėti tik rinoplastika, - vis kartoja jis. - Aš neno- 
riu, kad man degtų ausys dėl mano pirmųjų filmų.“ 

— Arjis kur nors filmuosis? 

— Kas savaitę gauna pasiūlymą. 

Chorchė abejojo, ar jis kada nors gaus pagrindinį vaid- 
menį. Rinas buvo seniausias klubo darbuotojas. Paspru- 
kęs iš kažkokio Andalūzijos miestelio, išdirbo „Babilone“ 
jau penkerius metus ir buvo medžiojamas odos prekeivių 
ir filmininkų. Jis nesutiko imtis pagrindinių vaidmenų, 
nes nesijautė tinkamai parengęs savo išvaizdos, taip pat 
neužkalė pinigų, tiksliau - jų neišlaikydavo, nes visus 
išleisdavo chirurgo peiliui, kurio svarbiausias taikinys 
buvo jo nosis. Kas keturis mėnesius (ar panašiai) ji būda- 
vo trumpinama, ilginama, siaurinama ir platinama (o juk 
dar buvo skruostikauliai, lūpos, dantys). 

Strimgalviais nulėkiau Žemyn ir ten susidūriau su 
„kiek ko apsirengti“ dilema. Akivaizdu, kad ant stogo 
priimtinas Ievos kostiumas, ir man visai patiko mintis 
lygiai įdegti, bet nėra reikalo iš karto parodyti visų kortų, 
todėl panorau ko nors gundančio apatinei kūno daliai. 
Paskui valandėlę užtrukau tvarkydamasi plaukus taip, 
kad neatrodytų tvarkyti, dar šen ten kepštelėjau, taigi 
grįžau ant stogo po pusvalandžio. 

Rinas buvo dingęs. Jo vietoj tysojo garbiniuotas sūtrau- 
ka sunešiotais marškinėliais. Mane pamatęs susirūpino. 
— Tu manęs nekenti, tiesa? - paklausė jis angliškai. 

— Kodėl taip sakai? 

— Nežinau. 

„Aš apstulbau, bet nors kartą neprireikė visos dienos 
tinkamai atsiliepti. Bent kartą gyvenime tau suteikiama 
galimybė mikliai atsikirsti. 

— Pirmiausia duok progą tavęs nekęsti. - Pamaniau, 
kad šitie žodžiai draugiški ir aiškaus kvanktelėjimo aki- 
vaizdoje gan logiški. 

— Juk nekenti manęs, tiesa? 

Pasitiesiau rankšluostį turėdama vilties, kad ateityje 
bendrausiu tik su ispanais. 

— Aš neturiu-supratimo, kas tu toks. 

— Gerai, prisipažinsiu viską. - Man kilo įtarimas, kad jo 
smegenyse siautėja galingi preparatai. Tikėjausi jo paties 
labui. Norėjau pasideginti ir mėginau atspėti, kiek gali- 
ma gulėti saulėje nevirstant virtu vėžiu. Aš tik norėjau 
pasideginti nevirsdama virtu vėžiu, ir be jokių išpažin- 
čių. Jis man priminė Žmogų, priešais kurį kartą sėdėjau 
kine ir kuris per vidurį filmo garsiai liepė man nekrutinti 
galvos. 

— Kaip mane radai, Sandrina? 

— Aš ne Sandrina. 

— Sandrina, kodėl taip darai? 

— Mano vardas Oušen. 

Jis pagalvojo. 

— Tu jokia ne Oušen. 

— Kaip nori. 

— Tu elgiesi kaip Sandrina. 

Pamaniau, kad reikia grįžti į kambarį. 

— Aš vardu Oušen ir noriu ramiai pasideginti. 

Kai tada kine pirmą kartą man buvo liepta nekrutinti 
galvos, aš mandagiai sustingau pamaniusi, kad be rimtos 
priežasties žmogus viešai neprabils trukdydamas visai 
publikai. Tada suvokiau, kad aš visai nekrutinu tos gal- 
vos, ji tik vos vos juda kvėpuojant, be to, nesu aukšta, 
kad kam nors užstočiau. Kitaip tariant, praktiškai man 
buvo liepiama nekvėpuoti: neįmanoma ir nepakenčiama. 
Aš nekreipiau dėmesio į pastabą - visų pirma todėl, kad 
negalėjau liautis krutinti galvos, jeigu jos apskritai nekru- 

tinau, ar ne? Po valandėlės pastaba vėl nuskambėjo, jau 
garsiau. Padėtis buvo kebli, nes jeigu būčiau pradėjusi 
su juo ginčytis, būčiau dar labiau trukdžiusi žiūrovams, 
tačiau man tylint visi būtų pamanę, kad esu kokia nors 
nenormali galvos kraipytoja, kurčia sveiko proto balsui. 
Taip pat negalėjau atsistoti ir išeiti. Sėdėjau per vidurį 
pilnos eilės, taigi dėl manęs keliolika Žmonių toj arba toj 
pusėj būtų turėję pasikelti. Pasirinkau gan silpną taktiką — 
susikaupusi stengiausi absoliučiai nejudinti galvos, aišku, 
dėl tos priežasties iš filmo neliko jokio džiaugsmo, iš tiesų 
nesupratau nė žodžio, girdėjau tik niurnėjimą už nugaros 
apie kitų nepaisančius žmones, užstojančius vaizdą pado- 
riems kino žiūrovams. Galvoje sukosi vienintelė mintis: 
kodėl šitai neatsitinka tada, kai tavo palydovas - vienas 
tų geros senos chuliganiškos išvaizdos draugužių, kurie 
įžūlėlių atžvilgiu linkę griebtis smurto. 

Blogiausia, vėliau supratau, kad daugelis žmonių nėra 
žmonės. Tie, kurie nėra, išore nesiskiria nuo tų, kurie yra. 
Maskuotė tobula: porėta oda, išsišakoję plaukų galiukai, 
apgamai, plombuoti dantys, gali juos išnagrinėti iki pat 
anglies elemento - viskas atitinka, bet jie nėra Žmonės. 
Panašumas toks didelis, jog reikia būti specialistu norint 
surasti skirtumą. Jie kalba kaip ir mes. Pasakoja anekdo- 
tus kaip ir mes. Žiūrėk kiek nori, vis tiek neatskirsi. 

Jie tuščiaviduriai. Tai, kas vyko kine, neturėjo nieko 
bendra su manimi. Tai tebuvo sumeluotos vaikystės tęsi- 
nys. Paliekamas neužsuktas čiaupas, vanduo užpila bu- 
tus apačioje, bet viską valo kažkodėl ne tie, kurie atsuko 
čiaupą. Mat po tam tikro amžiaus nebe;manoma išmokti 
žmogiškumo; gali stengtis, bet nepavyks. Reikia, kad kas 
išmokytų sakyti „ačiū“. Tai viena svarbiausių pamokų gy- 

venime. Visi galime pasakyti „ačiū“, bet reikia to išmokti. 
Visi galime užaugti, bet reikia išmokti, kaip tai padaryti. 
Kai kurie žmonės sugeba patys, tačiau tokių labai labai 
nedaug. 

O kaip patikrinti žmogiškumą? Nežinau geresnio 
būdo, kaip laukimas. Jeigu žmogus laukia tavęs ant gat- 
vės kampo šaltyje, lyjant, net šviečiant saulei, laukia pus- 
valandį, valandą, nes tu žadėjai ateiti. 


Patarimas 


Nenaudingas. Informacija esti naudinga. Ten toliau Hvoroje 
spraga, pro ją galima pabėgti yra naudinga. Kitoj gatvėj galite 
nusipirkti apelsinų už pusę kainos. Tai irgi naudinga. Tačiau 
jokios naudos iš pasakymo: Štai keletas patarimų apie pabė- 
gimą ar apelsinų pirkimą. 

— Kodėl tu vis kartoji, kad esi Oušen? - suniauzgė sū- 
trauka. | 

— Todėl, kad aš tebesu Oušen. - Buvau taip arti rojaus. 
Saulė skverbėsi į odą. Tik reikėjo sugalvoti, kaip atsiriboti 
nuo sūtraukos. Į mane įšlepsėjo truputis tylos. 

— Ar pasakyti, koks dalykas geriausias pasaulyje? - pa- 
klausė sūtrauka. Ir laukė, kad paprašyčiau pasakyti. Ne- 
paprašiau. | 

— Eiti į kiną. - Jis neabejojo, kad aš paklausiu kodėl. 
Nepaklausiau. 

- Jeigu filmas patinka, nieko nėr geriau pasaulyje. 

— Kiek nedaug nori. - Kodėl neprikandau liežuvio? 

— Ne. Daug noriu. Mat jeigu tau patinka eiti į kiną, 
viskas gali patikti, nes jeigu patinka eiti į kiną, tavo sieloj 
ramybė. 


Aš garsiai užsimerkiau. Įšlepsėjo dar truputis tylos. 

— Ar žinai, kas yra liūdniausia? Ar nori sužinoti, kas 
yra liūdniausia? - mygo jis. 

Aš pasirinkau tiesmuką atsakymą: 

— Ne. 

— Anekdotuose liūdniausia, kai du lakūnai artėja į 
žemę sugedusiu lėktuvu, kuriame tik vienas parašiutas. 
O baisiausias liūdnumas, kai du lakūnai artėja į žemę 
sugedusiu lėktuvu, kuriame penki parašiutai, tačiau nė 
vienas lakūnas nespėja iššokti, nes susibara. 

— Kojie barasi? 

— Maža ko. „Tu paėmei geriausią parašiutą.“ - „Palai- 
kyk tiesiai lėktuvą, kol aš iššoksiu.“ — „Aš visada tavęs 
nekenčiau.“ - „Tu turėjai pasirūpinti degalais.“ Ir taip 
toliau. Štai kur liūdnumas. O kalbėdamas apie ramybę 
turiu galvoje ne ramybę po rinoplastikos. 

Aš deginuosi, pamaniau. Prisiminiau kažkokias nuo- 
trupas iš paskaitų apie tai, kaip svarbu nekontliktuoti su 
žmonėmis. 

— Dabar aš tau prisipažinsiu. - Jis laukė, kol aš paklau- 
siu, ką jis prisipažins. Nepaklausiau. 

— Mano mergina buvo au pair. Aš dirbau prekių sandė- 
lyje. Ar teko dirbti sandėlyje? Paeini dešimt pėdų, ką nors 
pakeli. Nuneši ant pakavimo stalo. Supakuoji, priklijuoji 
etiketę, siunti tolyn. Tada paeini dvylika pėdų, pakeli ką 
nors, nuneši ant pakavimo stalo, supakuoji, siunti tolyn. 
Kartais nueini net trisdešimt pėdų. Kai kurie pakuoto- 
jai buvo išdirbę jau septynerius metus. Liūdni anekdotai 
yra linksmiausia dienos dalis. Praėjus pusvalandžiui nuo 
darbo pradžios, aš jau mirdavau iš nuobodulio. Uždarbio 
vos užteko maistui. 

Tą patį galiu pasakyti ir apie savo merginą, kuri dirbo 
au pair pas vieną turtingą moteriškę. Ji dirbo namų ruošos 
darbus ir buvo Žmogiškasis signalizacijos įtaisas. Namas 
buvo tvirtoviškesnis už bet kokią man žinomą tvirtovę: 
grotos, debesys signalizacijos sistemų, prieštankinės sie- 
nos. Ir šunys, iš kur ji ėmė tuos šunis? Liūtų esu regėjęs 
mažesnių ir draugiškesnių. Nerizikuočiau artintis prie 
tokio šuns net su šautuvu, taip ir matau, kaip šaunu į 
vieną tokį šunį, ojis nė uodega nekrypteli... 

— Kietas šuo, - sakau. 

— Kietesnio nerasi. Gal tau neteko turėti daug reikalų 
su turtuoliais, tačiau yra paprasta formulė. Kuo turtuolis 
turtingesnis, tuo labiau jo nekenti. Yra du būdai pratur- 
tėti. Pinigus arba paveldėti, arba pavogti. Ar Žinai, kiek 
pasaulyje tikrai nelaimingų žmonių? 

— Priklauso nuo to, kaip supranti nelaimingumą. 

— Ne, nepriklauso. Aš tau pasakysiu, kiek yra nelai- 
mingų Žmonių. Vienas. Visame pasaulyje yra vienui vie- 
nas visiškai nelaimingas žmogus. Mat visi kiti žmonės 
turi kokią nors galimybę smaugti kitą. Nesvarbu, kokia 
žema tavo padėtis, visad atsiras, kas stovi dar žemiau. 
Šūdiniausio tualeto valytojas šūdiniausioje šalyje turi pa- 
dėjėją, kuris savo ruožtu turi padėjėją, tas irgi padėjėją, ir 
taip žemyn, žemyn, tačiau galiausiai prieiname žmogų, 
kuris neturi ko smaugti, o tai jau liūdna. 

— Gan ciniškas požiūris. 

— Taip, šitaip sakoma, kai pašnekovas tave nuginčija ir 
tau tai nepatinka. Apie ką aš kalbėjau? 

— Neapykantą turtuoliams? 

— O taip. 

— O kaip Chorchė, jis juk geras? 

— Chorchė geras. Bet nėra turtingas. Chorchė gerai 
uždirba, nesuprask manęs klaidingai, bet jis nėra turtuo- 
lis. Aišku iš to, kad yra dosnus; jei būtų turtingas, nebū- 
tų dosnus, tikriau, kadangi yra dosnus, niekada nebus 
turtingas. Joks vargeta niekad šitaip nedreba dėl cento, 
kaip turtingas šiknius. Mes nutarėme apiplėšti Artemidės 
darbdavius ne dėl pinigų, o kad buvo šlykštūs. Nusamdė 
ją tik todėl, kad ji neturėjo darbo leidimo, taigi galėjo nie- 
ko jai nemokėti ir vis grasinti išsiuntimu iš šalies. 

Tai sugalvojo pati Artemidė. Ji dažnai būdavo viena. 
Kartą apsimečiau atvežęs prekes pagal užsakymą. Ji įlei- 
do mane pro tokį vielinio tinklo tunelį. Į vielas draskėsi 
tie šunys. Aš čiupau pašto ženklų kolekciją ir, kadangi 
Artemidė būtų buvusi pirmiausia įtarta, klasiškai surišau 
ją ir užkišau burną. Darbdaviai turėjo grįžti po valandos. 
Mūsų planas buvo savaitę nepalaikyti jokio ryšio. Gavusi 
turtuolio skundą, policija taip ir šokinėja, gali klausytis 
telefoninių pokalbių, sekti ją ir t. t. 

Praeina savaitė, laukiu naujienų. Kolekciją iškišau šei- 
mininkams nespėjus grįžti namo. Aš laukiau ir laukiau. 
Paskui pradėjau nerimauti. Gal Artemidė nenori rizikuo- 
ti? O gal mes padarėme kokią klaidą? 

Aš grįžau tenai. Įlipęs į aukštą medį priešais namus 
pro žiūronus galėjau matyti priekinį kambarį. Artemidė 
tebebuvo pririšta prie kėdės. 

Jis labai susikrimto. Labai gražu ir suprantama, kad 
kremtasi dėl tokio dalyko. Būtų labai gražu ir supranta- 
ma, jeigu ir aš jį užjausčiau. Tačiau man jis atrodė pana- 
šus į gatvėje suklupusią senutę. Aišku, padėsi jai atsistoti, 
bet nejučia pasigailėsi, kad ji suklupo nepalaukusi, kol tu 
dingsi už horizonto. Norėjau, kad jis krimstųsi kur nors 
kitur, nes gadino man saulės vonias. 

— Iškart paskambinau greitajai, bet jau supratau... Aki- 
vaizdu, kad šeimininkai dėl kažkokios priežasties negrįžo 
namo. Neištvėręs išvykau iš šalies. Šiaip taip verčiausi 
dirbdamas nardymo instruktoriumi, bet... vandenyje irgi 
pilna spąstų. Kokia neteisybė. Po kelerių metų grįžau į 
Angliją ir prisipažinau. Niekam nesu to pasakojęs. 

Dar pasėdėjome saulėje. Jo antakiai buvo neregėtai 
trumpi ir kampuoti, atrodė kaip du juodi kirčio ženklai 
kaktoje. 

— Kalėjime sėdėjai? 

— Ne. 

Jis laukė, kol aš paklausiu kodėl ne. Nepaklausiau. Bet 
buvo labai nusiminęs, tad nenoromis parodžiau lašelį ge- 
ranoriškumo: 

— Tačiau tu buvai nekaltas. 

— Taip. Tikriausiai. Supranti, ji pati sugalvojo. Ir vis 
tiek retkarčiais trečią valandą ryto beldžiuosi į beprot- 
namio duris. 

Gerumas yra mažai kam suprantamas menas. Išdygo 
šykščiai apsirengusi figūra. 

— Labas, Sandrina. Aš esu Ratgeris. 

Gražutis berniukas, kokius mėgsta daugelis panelių. 
Nestoras, neplaukuotas, ne toks stipruolis, kad galėtų tave 
primušti, ir veidas neapdorotas beisbolo lazda. Jis buvo 
su nardymo akiniais, retomis žandenomis, kuriomis, nors 
man gali būti paprieštarauta, šioje planetoje nesižavima 
mažiausiai šimtas metų. 

— Ratgeri, aš ne Sandrina. Mano vardas Oušen. 

— Sandrina, aš ieškau naujosios merginos. 

— Atsiprašau, bet jos nepažįstu. 

— Tu su manim juokauji, Sandrina? Juokauji, Sandrina, 
tiesa? 

— Ne, nejuokauju ir nesu Sandrina. 

— Tačiau tu esi naujoji mergina? 

— Taip. 

— Aš čia dirbu žmogaus teisių direktoriumi. Turiu tau 
pravesti keletą mokomųjų užsiėmimų. Labas, Ričardai. 

— Prasmek, Ratgeri. 

— Tavo priešiškumas pigus, - tarė Ratgeris. 

— Tavo išnykimas brangesnis už auksą, - pareiškė at- 
ėjęs dar vienas baseino mėgėjas, kurį prieš valandą bū- 
čiau palaikiusi svajonių viršūne. Iš pradžių pamaniau, 
jog tai Rinas, staiga sumažėjęs. Tačiau Rinas atrodė tarsi 
pasimaišiusio dėl raumeningų gražuolių gėjaus idealas, 
o naujojo vyruko išvaizda buvo grėsminga, ir vis dėlto jis 
labiau panėšėjo į kaimynišką tipą, jeigu tas kaimyniškas 
tipas mėgtų pavalgyti ir šiurkščias sporto šakas: regbį, 
ledo ritulį, boksą. Jo kūnas ir šypsena bylojo apie pomėgį 
laužyti taisykles, kuriam tokios neatsparios moterų šir- 
dys. Geras blogiukas. Aš niekad iš čia neišeisiu. 

— Tu varžai mano laisvę, Janošai, - šaltai pasakė jam 
Ratgeris. 

— Eik tu Žinai kur... 

— Ošššn, - atsisuko į mane Ratgeris, - Chorchė man 
liepė tave apmokyti. 

— Ne, neliepė, - atkirto Janošas. 

— Neliepė, - pritarė ir Ričardas. 

„— Ne, neliepė, - pasakiau. 

— Ar todėl, kad mano krušimas turi politinį atspalvį? 

— Išnykimas brangesnis už auksą, - pakartojo Janošas. 
Ratgeris pasipūtė. 

— Gerai, Ričardai, gal papasakotum gražų anekdotą 
apie lakūnus? - kreipėsi Janošas. Ričardas irgi pasipūtė. 

Prisistatęs Janošas ėmė rengtis, aš žiūrėjau kitur. Tada 
jis išsitraukė iš kišenės pypkę ir uždegė. Tai buvo sena- 
madiška pypkė. Prikimšta senamadiško tabako. Kurį 
rūkydavo neįdomūs pagyvenę dėdės, kai buvome maži. 
Jau šimtas metų, kai rūkyti pypkę mirtinai nemadinga, 
ir nors Janošo itin vyriška figūra ir triukšmingas būdas 
atsvėrė tą nemadingumą, vis tiek buvo keista. Ar svar- 
bu būti madingam? Ką gi, taip, svarbu. Jeigu mes šiame 
pasaulyje esame ne tam, kad mumis būtų žavimasi, kam 
tada esame? Gyvenimas tau suteikia galimybę pasirinkti 
supermadingą arba išėjusią iš mados suknelę, protingo, 
reiklaus muziko sukurtą muziką arba muzikėlę, kokio 
mulkio sukurptą iš nuvargusių pavogtų natų, ir tie iš 
mūsų, kurie sugeba teisingai pasirinkti, turėtų susilaukti 
plojimų. Juk gyvenime svarbiausia visada teisingai pasi- 
rinkti ir kad tau plotų reikiami žmonės. Kam gi dar mes 
esame šiame pasaulyje? Pamaniau, gal Janošas pasiryžęs 
vėl grąžinti į madą pypkę, bet kažkaip negalėjau tuo pa- 
tikėti. Tačiau kas gi yra tobulas? 

Janošas giliai užsitraukė ir išpūtė rangytą dūmų ka- 
muolį. 

— Jo jo čia geras, - ištarė. Nesupratau, ką jis sako, bet 
žinojau, ką nori pasakyti. 

Pažvelgiau į dieviškai mėlyną dangų. Kažkur šeši mi- 
lijardai lipa vieni kitiems ant galvos. Bet aš buvau laimin- 
ga. Per visą tą vargą įsidarbinant ir kelionę į Barseloną 
nebuvo kada ieškoti vyrų. Man reikėjo kompanijos. Čia 
buvo pats tas. | 

— Man gaila gerų Žmonių, - samprotavo Janošas. 

— Kodėl? 

— Nes kada nors jie vis tiek liks su ilga nosimi. 

Turėdama galvoje, jog beveik visi ankstesnieji mano darb- 
daviai šitai bandė, nustebau ir net nusivyliau, kad Chor- 
chė neprašė manęs orgazmą sukeliančios paslaugos. Bet 
jis buvo tikra retenybė: laimingai vedęs. 

„— Didžiausias išradimas Žmonijos istorijoje buvo ne 
ratas ar raštas, O Žmona, - pareiškė jis. 

— Nedaug vyrų taip mano, - pasakiau. 

— Beveik niekas nemoka mylėti. Tikiuosi, Oušen, jog 
tu moki. 

— Visi moka mylėti. 

— Ne. Nemoka. Tik įsivaizduoja, kad moka. 

— Bet jeigu įsivaizduoji, tai ir moki, tiesa? Kaip sužino- 
ti, moki mylėti ar tik įsivaizduoji, kad moki? 

— Aš tau pasakysiu. 

— Kuo tave patraukė žmona? 

— Ji neklausinėja. 

Chorchė nuvedė mane į sceną ir papasakojo, ką reiks 
daryti. 

— Štai scenarijus. Rinas, šių namų ponas, darosi vis 
keistesnis; tu užeini jį kabinete apsigumavusį kaip-koks 
parlamento narys ar savivaldybės tarnautojas. - Chorchė 
pasibjaurėjęs susiraukė. - Burną jis užsikišęs apelsinu. Jo 
smiltpelei Santosui gresia pavojus, kad bus piktam pasi- 
naudota jo patiklumu ir jis turės leistis į vienišą tamsią ke- 
lionę, kurios jis mieliau nedarytų, tada tu, Prancūzė tarnai- 
tė, įeini su dulkių valikliu ir pasibaisėji radusi šeimininką 
užsiimant negražiais darbeliais. Tavo auksinė širdis liepia 
mo' "škais kerais išgelbėti jį nuo to gėdingo užsiėmimo, 


tadu ,.» dulkina tave kiaurą parą, ir visi patenkinti. 


, 

Aišku, turktis prieš pinigus už tai mokančią publiką — 
ne kiekvieno nervams, bet aš patarčiau kaip priemonę 
būties voratinkliams nubraukti. Pirmą kartą nei šis, nei 
tas, kaip ir viskas, ką darai pirmą kartą, ar vairuotum 
automobilį, ar sakytum kalbą: esi matęs darant, bet norint 
daryti pačiam reikia atsikratyti keistumo jausmo. 

Taip ir laukiau, kad kas nors iš publikos ims šaukti: 
„Čia negalima to daryti“ arba: „Ji per prasta, kad šituo 
užsiimtų su juo“, bet niekas nešaukė. 

Aš spoksojau į nieką. Garsi muzika pagardina įvai- 
riausią veiklą. Rinas buvo patikimas kaip saulė, patekanti 
kadajai skirta. Kas naktį du pasirodymai su manimi, šeš- 
tadieniais trys, be to, jis dar kruša Mariną. Nejau šiame 
darbe bus atradęs savo pašaukimą? 

Visad būdavo malonu girdėti plojimus, nors šilčiau- 
siai publika sutikdavo smiltpelę. Po kelių naktų pripratau 
kaip prie bet kokio kito darbo; tie, kurie atrodo kompe- 
tentingi ir sumanūs, nes žino visų vardus ir kur guli są- 
varžėlės, iš tiesų nėra nei kompetentingi, nei sumanūs, o 
tik įsidarbinę trim savaitėm anksčiau už tave, štai kodėl 
žino visų vardus ir kur guli sąvaržėlės. 

Pradedi galvoti, kaip skauda kelius ir graužia kilimas, 
bet aklimatizavusis atsiranda laiko stebėti publiką ir spė- 
lioti apie žiūrovų profesiją: dykaduoniai (visad anglai), 
poros (moterų veiduose išraiška „tu man už tai sumokė- 
si“ arba „kaip mums visus atlikėjus nusivilioti į viešbu- 
tį?“), nuobodžiaujantys verslininkai, kiekvieną čekį stro- 
piai kišantys į piniginę, ginklų prekeiviai iš kurios nors 
buvusios Sovietų Sąjungos respublikos, kurie paduoda 
Chorchei pinigų pilną „diplomatą“ ir sako: „Praneškit, kai 
pasibaigs“, savivaldybių tarnautojai, atostogaujantys ne 

už savo pinigus. Ir, be abejo, pulkelis televizijos prodiu- 
serių, atėjusių „ieškoti medžiagos“. Chorchė visad jiems 
atsakydavo. 

— Vieną kartą įsileisk televizijos filmavimo grupę, dau- 
giau nenorėsi. Jie meluoja. Apgaudinėja. Vagia. Baisiai. 
Blogiausia, kad yra nuobodybės. Tipeliai iš savivaldy- 
bių - vagys ir pašlemėkai, bet jie nors tai žino. Televizi- 
jos prodiuseriai nežino. Norėjau lauke pakabinti įspėjimą: 
jokių savivaldybės tarnautojų, jokių televizininkų, tačiau 
kur tada riba? Jokių tipų, kurie mėgsta kankinti gyvūnus? 
Jokių golfo žaidėjų? Tai juk verslo įmonė. Kapitalo rizika. 
Antraip visoje publikoje turėsi du draugus. 


Vaidinimas - tai melas 


Šitai supratau „Babilone“, kur reguliariai ant lėkštelės 
būdavo atnešama porcija laimės. Išties dramatiškas per- 
ėjimas nuo ryškiai apšviestos orgazmų puokštės scenoje, 
kur vyksmą diktuodavo norai, prie persirengimo kam- 
barių kamšaties, kur viena mergina varvančia nosimi 
šniurkščioja į nosinę ir telefonu šaukia statybos meistrui, 
kad pataisytų stogą, kita bombarduoja draudimo kompa- 
niją dėl nesuskaičiuojamų prašymų, kuriuos ji nusiuntė, 
kai buvo apiplėštas jos butas (kartu ieškodama auklės 
savo trejų metukų vaikeliui), o trečia mėgina pasiekti ant 
užpakalio iššokusį didelį spuogą prieš eidama į sceną da- 
lyvauti akcijoje „greičiau-smarkiau“, ketvirta aimanuoja, 
kad, nors kas naktį po du kartus (šeštadienį tris) sinchro- 
niškai paimama iš priekio ir iš užpakalio, daugiau kaip 
metai neturi meilužio. Šitame fone po kambarius slan- 

kioja pensinio draudimo agentas ir visiems, kas netingi 
klausytis, aiškina, kaip visi liksią be dantų, be draugų, 
be pinigų ir globališkai be vilties, jeigu jam neatiduosią 
visų turimų lėšų. 

Galų gale Chorchė išveja pensinio draudimo agentą. 

— Mano svainis. Įsileidžiu jį kartą per metus. Tau gerai 
sekasi, Oušen. Publikai patinki beveik kaip smiltpelė. 

— Aha, - sakau. - Jaučiu, jog čia mano vieta. - Taip ir 
buvo. Juokingai gera. 

— Ne, ne čia. Jeigu sakai: „Čia mano vieta“, vadinasi, 
klausei save: „Ar aš jaučiu, jog čia mano vieta?“ O jeigu 
jau klausei, tikrai ne čia tavo vieta. 

Prieš miegą mąstydama malonias mintis supratau, kad 
esu laiminga. Patenkinta. Laimė turi tokią savybę: giliai 
giliai mes jos visada tikimės, kaip skrandis tikisi maisto. 

Spektaklis apie tai, kaip žmogus laukia autobuso, o tas 
valandą vėluoja, niekada nebus toks nykus kaip laukimas 
autobuso, kuris visą valandą vėluoja. Tikrovė neturi var- 
žovo; ką daro, daro geriau už visus mėgdžiotojus. Čia yra 
čia, nieko neatidėsi, nepataupysi ir neparežisuosi. 

Nors mane sutiko lediniu abejingumu, dabar Kristiana 
priversta prašyti, kad sutvarkyčiau jai spuogą. Įdomu, 
kodėl reikėjo apsimesti, kad spuogo išvis nėra. Kristiana 
atsiduso: 

— Kodėl nesu tokia nuostabi, kokia norėčiau būti? 

Pagalvojau, kodėl mes norime būti nuostabūs. Ir pa- 
galvojau, kodėl gi taip pagalvojau. 


L 


Raitytis apimtai ekstazės yra daug sunkesnis darbas, nei 
jums atrodo. Ilgai miegodavau, paskui lipdavau ant stogo 

pasilepinti saulutėje. Chorchė visad keldavosi anksti ir 
kažką krapštinėdavo. Vieną rytą užklupau jį su dėže tų 
stiklinių daiktų, kuriuos buvau mačiusi ant laiptų. 

— Kas čia tokie? 

— Vapsvų spąstai. 

Pamaniau, jog tai pokštas ar nesusipratimas. 

— Kąjie daro? 

— Gaudo tuos geltonus vabzdžius, bzzz, bzzz. 

— Ką sujais čia darai? 

— Nešu į apačią. Jie gerai perkami. Vienas čia dirbęs 
lenkas paliko jų visą dėžę, norėjau išmesti, bet palikau 
prie kiosko, kur parduodamos mūsų programėlės. Vie- 
nas klientas ir klausia: „Kokia jų kaina?“ Aš sakau: „Jie 
neparduodami“. Jis sako: „Parduosit man vienus“, o aš 
sakau: „Ne, neparduosiu, mes nesam ūkinių prekių par- 
duotuvė“, tada jis įjungia savo piniginę, aš sakau: „Šitiek 
jau tikrai nemokėsit“, o jis sako: „Ne, mokėsiu“, tada aš 
klausiu: „Ar jūs dirbate savivaldybėje?“ Pamaniau, na, 
kito tikrai neparduosiu, kai kitas klientas eilėje sako: „Ir 
aš noriu“. Tą vakarą pardavėme visą dėžę. Pabrangimas 
keturi tūkstančiai procentų. 

Chorchės akys maldingai nušvito. 

— Didingas Žaidimas. Neprilygstamas nuotykis, nes 
niekad nežinai, kas privers klientus įjungti pinigines. 
Niekad nežinai. Tikras menas įtikinti nepažįstamą žmo- 
gų atiduoti tau pinigus. Prekyba - žmonijos veiklos vir- 
šūnė. - Jis parodė man gražiai nulakuotą riešutmedžio 
dėžutę, kurioje turi gulėti vapsvų spąstai. - Kai, regis, jau 
niekas nebegalėjo sugalvoti nieko kvailesnio, mes jums 
siūlome naujus kvapus vapsvoms vilioti ir visų Europos 
vapsvų žinyną, jeigu norite geriau žinoti, ką galabijate. 

Atėjo Ričardas. 

— Saulė fantastiška, - sakau. 

— Nieko. 

— Nepatinka? 

— Verčiau nesidžiaugti. Neilgai švies. 

Su pietumis nesiterliodavau, nusinešdavau ant stogo 
vaisių. Beveik visad sakydavome, kad susitiksim vidur- 
dienį. Jei sakau „vidurdienį“, vidurdienį ir būnu. Visada 
ateinu pirmutinė. Punktualus Žmogus amžinai laukia ir 
laukia. 

Pamažėle trupė sušliauždavo degintis. Ričardas prisis- 
tatydavo vienas pirmųjų. Po jo - Vlanas, plačiai išsidėlio- 
jantis savo žaisliukus. 

Retkarčiais ateidavo ir Chorchė - pabendrauti su atli- 
kėjais, pareikšti kokios pastabos ar patysoti saulėkaitoje. 
Jo mėgstamiausia lektūra buvo dešimties metų senumo 
laikraščių iškarpų albumas, įamžinęs įvykius visame pa- 
saulyje, kai pasipiktinę piliečiai užpuolė savivaldybių 
tarnautojus kumščiais, buteliais, peiliais, automatiniais 
ginklais ir bombomis. Pasigardžiuodamas jis garsiai skai- 
tydavo apie pakvaišėlius, kurie Šveicarijoje išpleškino visą 
savivaldybės skyrių. 

Gyvenantieji klubo pastate retai išeidavome į gatvę, 
nes visos pramogos ir visa kita būdavo pristatoma. Po pa- 
sirodymo dažnai paleisdavome garso sistemą ir pašėlusiai 
šokdavome iki aušros. Draugai, pažįstami ir visiškai sve- 
timi Žmonės ateidavo ant stogo paįvairinti kompanijos. 

— Mano mazgas nuoširdus, — pasveikino Janošas Ričar- 
dą. Janošo kalba buvo pilna mįslingų posakių, bet reikė- 
davo tik linksėti ir šypsotis. 

Ričardas skaitė ir mums vertė gatvėje gautą brošiū- 
rėlę. 

— „Adomas ir Ieva nebuvo sukurti, kaip visi tiki, Ro- 
jaus sode. Naujausios tekstų studijos parodė, kad Adomas 
ir Ieva neabejotinai buvo sukurti Barselonoje.“ 

— Ką? 

— Fantastika. Pasak šitos knygelės, mes tiksliai žinome 
vietą, kur jie buvo sukurti. Vila i Vila 35, atrodo, ketvirtas 
aukštas. 

Tuo laiku jau netikėjau kada nors išeisianti iš „Babilo- 
no“. Tada pasirodė Ratgeris, vedinas grupele britų, kuriuos 
sutiko paplūdimyje. Glumino faktas, kad jie atostogauja 
Ispanijoje, nes paklausiusi jų penkias minutes nutariau, 
jog jie nepajėgūs atlikti nė vieno iš nurodytųjų veiksmų, 
ką jau kalbėt apie juos visus iš eilės: pasiimti reklaminę 
brošiūrą, užsisakyti atostogas, nuvykti į oro uostą. Po ke- 
lių minučių jų draugijoje taip ir norėjosi nustoti šnekėt 
angliškai ir paduoti prašymą vokiškam pasui gauti. 

Jų buvo dvi poros, abi iš Halo: Jana ir Ronis, Baza ir 
Tonė. Dievai žino, kas darosi šiaurės Anglijoje. 

Įpusėjusių šeštą dešimtį Janos ir Ronio elgesys būtų 
buvęs kretiniškas net perpus jaunesniam Žmogui. Nedo- 
vanotino įžūlumo spektaklis. Ronis prisistatė puldamas 
pašėlusiai čiulpti mano kojos nykštį. Tai labai rizikinga 
taktika, net jei asmuo nežemiškai žavingas ir pinigingas, 
bet kai kurios merginos sutinka. Jei esi pagyvenęs bedar- 
bis su akivaizdžiomis odos kliaudomis ir kvapu, kurį gali 
užuosti čiulpiamasis asmuo, bala nematė. Kita koja šiaip 
taip nustūmiau Ronį, tada jis atsisuko į abi Patricijas. 

— Dvynukės! 

Abi Patricijos kaip viena susirinko daiktelius ir išėjo. 

Man, kaip ir visiems, patinka malonumai, bet Jana ir 
Ronis aiškiai norėjo sekso su bet kuo. Gal ir beprasmiška 

laikytis tam tikrų normų, vis dėlto nepajėgiau suprasti, 
kodėl Ratgeris jiems draugiškas, mat jeigu net planuoji 
labiausiai iškrypėlišką ir nesveiką užsiėmimą pasaulyje, 
su Jana ir Roniu tokie dalykai neįsivaizduojami. Tai, kad 
mes laikui bėgant šio to išmokstame, mintis patraukli, 
tačiau neteisinga. 

Tonė buvo eilinė keturiasdešimt kelerių metų šliundra, 
visa prisivarsčiusi žiedų žiedelių, nesugadinti buvo labai 
maži kūno ploteliai; ji, matyt, apskaičiavo, kiek orgazmo 
galimybių liko iki mirties. Buvo aišku, jog neišvengiamai 
parodys žiedus, didumo, kad prie jų galėtų prisišvartuoti 
barža, įvertus į lytines lūpas. Galėjai numanyti, kad su 
Baza ji tąsosi tik todėl, kad jis savo smaigą sugeba pakelti 
dažniau negu koks nors jos bendraamžis, daugiau niekuo 
negalėjo pasigirti. Jie nepaprastai didžiavosi nelegaliai 
įvežę į Ispaniją baisybę alkoholio - dabar galėjo kišenėse 
įsinešti į barus ir nusitašyti visiškai už dyką. Suprantu, 
kad Žmogus gali neturėti pinigų, bet vis dėlto ne šitaip. 

Baza buvo su ūsais, ne tokiais, kurie sako: „Aš manau, 
kad nešioti ūsus stilinga“, o: „Šitie plaukai ant veido, po 
velnių, rodo, kad esu vyras“. Kaip ir daugelis mažučių, 
smulkučių nupiepėlių, jis neturėjo nuovokos, kaip lengvai 
iš jo gali likti šlapia vieta. Janošas būtų galėjęs jį nugnyb- 
ti dviem pirštais, ir aš pajutau šito trokštanti. Ne kartą 
pakliuvusi į padėtį, kai turėdavau tramdyti vyrus, kad 
negriebtų kits kitam už gerklės, baisėjausi, kada Baza 
apipylė Janošą alumi, nors Janošas buvo įspėjęs atsargiai 
elgtis su alumi, įmetė Janošo pypkę į baseiną, nors Janošas 
buvo įspėjęs atsargiai elgtis su jo pypke, tada, kol Janošas 
graibė baseine pypkę, atsisėdo ant-Janošo akinių nuo sau- 
lės ir juos sutraiškė, nors Janošas buvo įspėjęs atsargiai 
elgtis su jo akiniais. 

— Šūdas, ne akiniai, — pasiteisino Baza. Jau atrodė, kad 
Janošas duos jam paragauti vengriško kumščio, tačiau jis 
tik susivyniojo rankšluostį ir nuėjo. 

Baza ėmė čiurkšt ant lauro krūmelių. Net ir Tonė ne- 
ištvėrė, sudraudė. 

— Negalima šitaip, - pasakė. 

— Niekas nepastebės, - atšovė Baza. 

Tuo laiku pasirodė Chorchė. 

— Savivaldybė? 

— Ne, - atsakiau. Jana dirbo darbo biržoje, Tonė - auk- 
le, Ronis ir Baza buvo etatiniai sėklos donorai. 

— Aa, vadinasi, posmegeninės visuomenės atstovai. — 
Apsisukęs jis nuėjo, deja, nepanaudojęs savo valdžios 
šitiems parazitams išveisti. 

Man liko dešimt minučių degintis, kad būčiau pasaulio 
priešakyje, tačiau turėjau išeiti. Kai lanksčiau rankšluostį, 
Baza nėrė į baseiną. Jei nebūčiau mačiusi, nebūčiau pati- 
kėjusi. Šoko į baseiną, bet nepataikė - kažkaip pasuko šo- 
nan ir trenkė makaulę į kraštą. Prieš pliūkštelint pasigirdo 
aiškus trekštelėjimas, bet kiti tebeplepėjo. Laukiau, kol 
Baza išnirs. Neišniro. Vienas nepatogumų, jeigū pasigėręs 
neprasiskeli kaukolės ir nepaskęsti baseine, yra tai, kad 
gauni lipti į vandenį ir traukti asmenį, kuris pasigėręs 
prasiskėlė kaukolę ir vos nepaskendo baseine. 

Baza vandenyje atrodė ramus kaip avinėlis. Kraujas 
fantastišku greičiu plūdo į baseiną. Bridau pykdama ant 
savęs. Būtų pakakę, jeigu minutę kitą būčiau apsimetusi, 
kad nieko nematau. Dievaži, baisi klaida, kad esu vienoje 
planetoje su Baza. Aš jį ištraukiau, o kiti apstulbę spokso- 
jo. Turbūt Baza dažnai krečia panašius triukus. 

Ričardas priėjęs ėmė daryti dirbtinį kvėpavimą burna 
į burną - ačiū Dievui, nes aš nebuvau mokyta, kaip tai 

daryti, ir neturėjau menkiausio noro. Netrukus Baza jau 
žiaukčiojo, vėmė ir viską taškė kraujais. 

— Jį reikia vežti į ligoninę, - pasakiau. 

— Nieko jam neatsitiks, - metė Tonė. 

— Man reikia į ligoninę, - zyzė Baza, paniekintasis 
kietuolis. Baza nebūtų pažinęs ligoninės net ir atsidūręs 
priešais ją Anglijoje. Net ir pačiame jėgų Žydėjime Baza 
nebūtų sugraibęs patamsyje savo pimpalo. Jau ketinau 
palyginti juos su žvėrimis, bet susigriebiau, pavyzdžiui, 
kad žvėrys turi tam tikrus įgūdžius, dažnai ir žavesio, o 
rujoje gyvenantys žvėrys netgi rūpinasi vienas kitu. Ga- 
lėjai pamanyti, kad bendras niekingumo hobis skatins 
jų draugiškumą. Kol vienos beždžionės išradinėjo išra- 
dimą, kitos voliojosi vaipydamosi ir kaišiodamos viena 
kitai liežuvį. Ričardas nuvedė apspangusį Bazą tolyn, o aš 
pamaniau, kad vienintelė sėkmė, kurios Baza gali tikėtis, 
tai tapti netradicine rožių lysvės trąša. Pasidarė gėda dėl 
tokios minties. Kas aš tokia, kad galėčiau ką nors smerkti? 
Tačiau toji mintis taip ir prašėsi galvojama. 

— Atsargiau tu su juo, - šūktelėjo Ratgeris Ričardui. 

Buvau per daug jauna suprasti, kam Ratgeris atsivedė 
tuos pašlemėkus. O juk jam tai buvo proga pasirodyti 
svarbiam. Mizanscena naujokų akims. Populiarumas turi 
kažkur prasidėti, ir lengviausias būdas tapti milžinu - at- 
sistoti tarp nykštukų. Jokios abejonės, kad grįžę į Halą 
jie kalbės apie Ratgerį, jei apskritai jį minės, kaip apie „tą 
pasiutusį vokietį“ arba „nuopisą Ratgerį“, bet kol kas jis 
buvo įžymybė, šou verslo žvaigždė. 

Barselonos beveik nemačiau. Norėjau, bet, tiesą sakant, 
turėjau tenkintis kvartalu aplink klubą. Kone visą laisva- 
laikį išbūdavau ant stogo arba valgydavau restorane, bu- 
vau išėjusi tik vieną kartą - į gretimai esančią parduotuvę 
nusipirkti batelių. Atvirukai buvo parduodami klube. Vis 
dėlto vieną kartą pasiryžau padaryti ekskursiją į miesto 
centrą. Autobusų stotelė buvo šalia klubo, bet nespėjau 
įšokti į autobusą ir, penkiolika minučių palaukusi kito, 
nutariau, jog miesto centras niekur nepabėgs. 

Buvo dar dvi progos, kai vos neištrūkau iš klubo. 

Pamaniau, kad reikia palankyti šokio pamokas, papra- 
šiau Chorchę rekomendacijos, bet pamečiau popierėlį su 
adresu ir tada suvokiau ne taip jau ir trokštanti tų kursų 
(ateina laikas, kai niekas nebepadeda, mokykis nesimo- 
kiusi). Klube buvo nedidelis repeticijų kambarys su veid- 
rodžiais ir kartimi palei sieną, tad galėjau treniruotis. 

Vieną vakarą pabandžiau iškišti nosį kartu su Rinu. 
Rinas gerai gaudėsi Barselonoje, o juk visada smagiau, kai 
tau kas nors viską rodo. Be to, man visai patiko mintis, jog 
Barselonos moterys matys mane pakibusią ant rankos Ri- 
nui (iš kur jos galėjo žinoti, kad iškalbingumu jis prilygsta 
žibinto stulpui, o mūsų ryšys grynai fizinis?). Tuo laiku 
Rinas jau vaikščiojo be kaukės ir jo veidas atrodė keistai, 
nes nebuvau pripratusi, be to, nepaprastai išvaizdus, to- 
dėl sunku buvo patikėti, kad tikras. Įtariu, jog, jis sutiko 
eiti su manim į miestą ne trokšdamas mano draugijos, o 
prieš karjerą Holivude norėdamas patobulinti savo anglų 
kalbos įgūdžius. Angliškai kalbėjo nesklandžiai, neįdo- 
miai, tačiau beveik be klaidų. Buvo sekmadienis, mums 
išeiginė. Per pietus susitarėme septintą paekskursuoti po 
miestą ir pavakarieniauti. 

Na, aš esu plaukų džiovinimo profesionalė, taip pat 
nusikaltau šiurkščiais vonios režimo pažeidimais ir il- 
gais apmąstymais, kokį drabužį apsivilkti. Galbūt šitaip 
atsitinka tik vieną kartą, bet aš Žiūrėjau į veidrodį ir ste- 
bėjausi: kas šita gražuolė? Paprastai žiūrėdama į veidro- 
dį matai, kad ko nors trūksta, kokios nors smulkmenos, 
arba norisi naujesnės suknelės, brangesnės suknelės ar 
raudonesnės suknelės, gražesnio įdegio, mažesnio svo- 
rio, naujos laikrodėlio apyrankės. Tačiau mano atspindys 
veidrodyje tik šypsojosi man linkėdamas labos nakties. 
Aš ne tik atrodžiau puikiai, bet, svarbiausia, atrodžiau 
laiminga. 

Penkios po septynių atsisėdau ant lovos laukti pasi- 
beldžiant Rino, bet palaukusi dešimt minučių nebepajė- 
giau ilgiau atidėlioti vakaro ir grakščiai nuplaukiau į jo 
kambarį paskubinti Rino. Tik tada Rinas išlindo iš vonios 
kambario apsisukęs rankšluosčiu ir apgaubtas garo debe- 
sų; prieš keturias valandas girdėjau jį įeinant į vonią. 

— Man neramu dėl mano pronator teres, - pasakė jis. 

— Puikiai atrodo. 

— Tu tik taip sakai. 

— Ne... . 

- Šitas raumuo, - spustelėjo jis dilbį. - Man regis, sil- 
pnokas. 

Jis įėjo į kambarį. Niekad nebuvau mačiusi jo vidaus; 
mano paviršutiniškam žvilgsniui atsivėrė tokia kosmeti- 
kos ir tepalų gausa, kokios nerasi beveik jokioje kosmeti- 
kos parduotuvėje. Tai buvo pasaulinė tualeto priemonių 
istorija su lova. Ant sienos kabėjo žmogaus kūno anatomi- 
nis vaizdas, kur buvo sužymėtos visos raumenų grupės. 
Moterys aprauda vyrų nesugebėjimą puoselėti išvaizdos, 

tačiau dabar įsitikinau, jog vyras, kuris nieko daugiau 
neveikia, tik puoselėja išvaizdą, toks pat blogas, jeigu ne 
blogesnis. Supratau, kad praeis gražaus laiko, kol Rinas 
susiruoš, nes, kad ir geriausi norai, išsirinkti losjoną po 
skutimosi ir drėkinamąjį kremą iš šimtų produkcijos rūšių 
nebus lengva. Grįžau į savo kambarį. 

Po dviejų valandų, kai Rinas pagaliau liko patenkintas 
savo dieviškąja esybe, buvau alkana kaip vilkas ir nuo 
nieko neveikimo alpau iš nuobodulio. Nieko neveikti gali 
būti vienas malonumas, bet nieko neveikimas ko nors lau- 
kiant žmogų papjauna. Tačiau pasirodžius Rinui prasto 
ūpo kaip nebūta. 

Jis buvo pasipuošęs brangiu kostiumu tiesiai iš par- 
duotuvės, kuris tiko kaip jam siūtas, akinamai baltais 
marškiniais tiesiai iš parduotuvės, juosėjo puošnų odinį 
diržą tiesiai iš parduotuvės ir avėjo rankų darbo itališkais 
pusbačiais, blizgančiais taip, kad būtų apsidžiaugęs net 
priekabiausias seržantas. Aš beveik užsimaniau sekso su 
jo drabužiais. Ir dar - Rinas buvo pakankamai pavojingas; 
visos norime vyro, kuris elgiasi taip, lyg vos valdytųsi, ir 
bet kurią akimirką gali pult užgaulioti ir muštis ar bent 
jau sugeba tai, tačiau vis dėlto ne tokio, kuris iš tiesų tuo 
užsiima, jeigu tik tau nepatinka valandų valandas karkso- 
ti policijos nuovadoje arba susipjaustyti butelių šukėmis. 
Santuoka gyvuoja toliau. 

„Mes išėjome per Kilimėlį prie durų. Gyva bėda, jog 
tasai Kilimėlis, žymus italas, Europarlamento narys, mė- 
gino keliomis kalbomis skleisti amžinąją išmintį ir sąmojį, 
bet jam nesisekė. Jeigu jis būtų tenkinęsis ir žvaliai dekla- 
mavęs nuvalkiotas frazes, pavyzdžiui: „Aukščiau galvą, 
gal nieko nebus“ arba: „Puiki naktis tokiam reikalui“, 

gal būtų sukūręs tam tikrą nuotaiką, bet ne, jam reikėjo 
susimauti žarstant tokius perlus: „Kiekvienas bučinys 
tarsi ksilofonų poravimasis“. Kilimėlis Chorchei buvo 
tikras galvos skausmas, mat pasidarė pesimistas ir ėmė 
kibti prie juo žengiančiųjų - klausinėti, ar seniai tikrinęsi 
dėl vėžio. 

— Labas vakaras, jaunieji meilužiai, - pasveikino mus 
išeinančius Kilimėlis. - Malonumas nėra garantuotas, 
skausmas - visada. 

Ir vis tiek mano širdis klykė, jog tai didingiausios 
mano gyvenimo akimirkos. Ši naktis nebus iš tų, kurios 
pralekia niekuo neįsimenamos. Šiltas vasaros vakaras, po 
kojų visas nepažįstamas miestas, pasaulis už jo - tik Bar- 
selonos priemiesčiai, o šalia manęs - jaunesnysis Dievo 
brolis, gražesnis už jį. Nuo šiandien būsiu soti vien savo 
pergale. 

Norėjau gerai pavalgyti, visiškai užsimiršti, ūžti kiaurą 
naktį ir priblokšti Riną ir Barselonos piliečius savo šaunu- 
mu. Mano gyvenimas pagaliau ėmė prisivyti svajones. 

Rinas papurtė galvą. 

— Nieko nebus. Negaliu eiti. 

Mane išgąsdino jo veide prasikalusi neviltis. Beviltiš- 
kos skolos? Gal jis susigriebė kokią baisią ligą? Arba visą 
jo šeimą išskynė šiurpi mirtis? 

- Turiu patreniruoti pronator teres raumenis. - Mes grį- 
žome, Kilimėlis burbtelėjo: 

— Kiekvienas yra tragedija. 

Rinas pasakė, jog jam reikės dvidešimties minučių - 
pagerinti raumens tonusui ir palįsti po dušu, bet nežinau, 
kiek jis užtruko, ir nežinau, ar paskui pabeldė į mano 
duris, nes aš jau buvau soti. Išėjusi laukan pastovėjau 

ant šaligatvio penkias minutes. Nesugalvojau, kur eiti. 
Per didelis pasirinkimas. Mūsų klubo restoranas atrodė 
lengviausias ir geriausias variantas. 


Kaljanas 


Gal ir atrodo juokinga, bet aš ne taip jau ir troškau kur 
nors eiti. Pirmąsias kelias savaites nervinausi dėl progra- 
mos ir kad joje gerai pasirodyčiau. Nieko sunkaus nebu- 
vo, bet reikėjo repetuoti; ir nors visą gyvenimą nusiren- 
ginėdavau, norėdama daryti tai profesionaliai, turėjau 
išmokti keletą triukų. 

Visi įmanomi laisvalaikio malonumai buvo prieinami 
ant stogo. 

Jeigu kada mąstei nusipirkti storapilvį kaljaną ir jį pri- 
kišti marihuanos arba jei niekad nesi mąstęs nusipirkti 
storapilvio kaljano ir jį prikišti marihuanos, mano pata- 
rimas — nereikia. Pradėjus rūkyti žolę per kaljaną, atgal 
kelio nebėra. Supratau, jog dūmai ne veltui aitrūs: tu bi- 
jai per daug įtraukti ir per ilgai laikyti plaučiuose, o šitą 
dūmų savybę vandens pypkė kaip tik panaikina. 

Rūkymas, dėl kurio visi būtume buvę paskelbti žalin- 
gais aplinkai, vykdavo ant stogo. Kaljanas buvo didumo 
sulig krėslu. Vlanas, kenkėjų komandos vadas, iškilmingai 
lyg vyriausiasis žynys aukodavo pypkei importines anglis 
ir specialiai apdorotą žolę. Jis ilgai gražbyliaudavo, esą ši- 
tas kaljanas (jis jį vadindavo nargile) padarytas žmogaus, 
kurio šeima jau daugiau kaip tris šimtus metų modeliuoja 
kaljanus, kuris gyvena Libane kalno viršūnėje, kurią gali- 
ma pasiekti tik mulu (aha, tikrai, patvirtino Ričardas). Gal 

ir gerai, kad kaljano marketingas toks prastas, nes jeigu 
būčiau tokį daiktą nusipirkusi ir parsivežusi namo, man 
būtų buvę šakės. Šitas kaljanas darbuojasi kaip chirurgas. 
Ištisos dienos būtų buvusios amputuotos. Į viršų būdavo 
pristatoma ir alaus bet kokioms likusioms ambicijoms iš- 
plauti. Apatija labiausiai guodžia tuo, žinoma, kad dėljos 
žmogus nesijaudini. 

Vlanas buvo tikras bruzdalas, bet jis padarydavo visą 
juodą darbą ir apmokėdavo beveik visų sprogstamųjų už- 
taisų sąskaitas. Jis būdavo tarsi nekviestas svečias, kuris 
atėjęs imasi tvarkyti muziką: kol visiems įtinka, niekas 
neprieštarauja. Duok, ko mes norime, ir nesuksime sau 
galvos, kas tu toks. 

Aš niekad nebuvau žolės rūkytoja, nes šokant nega- 
lima švaistyti energijos dar kam nors, tačiau jei įsikandi 
kaljano kandiklį, jau nebesinori jo paleisti. 

— Problema ne narkotikai, o gyvenimas, - pareiškė Ri- 
čardas ir atsidrėbė į šezlongą. 

— Svarbu, ne ką rūkai, o su kuo, - atrėmė Vlanas. 

— Atsirado Žinovas, - sumurmėjo Ričardas, kai Vlanas 
negirdėjo. 

Ant stogo buvo daug ginčijamasi. Tačiau ginčams daug 
laiko neturėjome. Laikas buvo iškeliavęs kitur. Klausiau 
save, ar kada nors išeisiu iš tos vietos. Tylą drumstė tik 
deginimosi garsai. Marina krapštėsi su saulės kremo tū- 
bele. 

— Kas buvo garsiausi septyniolikto amžiaus Bohemijos 
spynų meistrai? — paklausė Vlanas. 

— Nežinau, - atsakė Ričardas. 

— Jų vardų ir aš nežinau, bet galiu pasakyti, kokie jie 
buvo, - tarė Vlanas. - Tie spynų meistrai visi buvo pažįs- 
tami. Visais laikais visose šalyse tie, kuriems sekasi, spie- 
čiasi į būrius. Garsiausi keturiolikto amžiaus Italijos kepė- 
jai visi buvo pažįstami. Garsiausi aštuoniolikto amžiaus 
Mongolijos arklių augintojai visi buvo pažįstami. Visada 
susidaro uždara grupė. Atsitvėrusi aksomo virve. 

— Bet jie tikriausiai pažinojo ir nežinomų. 

— Prašau? 

— Pažinojo menkystų ir nevykėlių. Garsūs verslininkai 
gal ir pažįstami, bet jie pažįsta ir visokių bankrotų bei 
juodadarbių. Tačiau biografams jie nerūpi. Pažiūrėkit į 
Chorchę, jis pažįsta daugybę Barselonos tūzų, bet galiu 
lažintis, kad pažįsta ir daugybę nelaimėlių, beviltiškai 
įmerkusių uodegą. 

Vlanas kadaise buvo geologu, bet nepadarė karjeros. 
Pagarsėjo tuo, kad per geologų konferencijas žymius geo- 
logus vaišindavo bare, tačiau tie jo nepakvietė kartu išky- 
lauti, taigi jis neišlaikė tinkamumo egzamino. 

— Reikėjo daugiau jiems statyti. Ir stipresnių gėrimų, — 
nusprendė jis. Nors, pridūrė Vlanas, vienas pagyvenęs 
žmogelis, savivaldybės tarnautojas, turintis storą žmoną, 
pakvietė paišdykauti trise. 

Aš ilgai ilgai Žiopsodavau į sraigę. Kaljano viduje buvo 
didelė jūrų sraigė, ir net jei nerūkydavai, būdavo įdomu 
žiūrėti, kaip ji virpčiojančiomis antenomis čiuopia savo 
erdvę. Man atrodydavo, ji nori man kažką pasakyti. Jei ir 
norėjo, galėjo labiau pasistengti. Aplink baseiną dūzgen- 
davo valytuvas kupoliniu viršumi, jo tas dūzgenimas irgi 
nuteikdavo neatsakingai ramybei, bet neatrodydavo, jog 
ir jis nori kažką man pasakyti. 

Ne visi rėmė kaljano reikalą. Lenkai, Eva ir Piotras, vy- 
ras ir žmona, viešpataudavo rimtajame stogo kampelyje. 
Jie pradėjo dirbti truputį vėliau už mane ir iš mūsų visų 
išsiskyrė labai turiningu laisvalaikiu. Kol mes vaikyda- 
vom sraigę, jie siųsdavo iš Ispanijos laivais savo gausioms 
šeimoms dantų plombą, saulės baterijas ar varinius vamz- 
džius arba mokydavosi atsivertę storus vadovėlius. Eva 
rašė gyvulininkystės daktaro disertaciją, Piotras mokėsi 
padirbinėti jankių dolerius. Mes žinojome, nes patys pa- 
sigyrė. „Svarbiausia ne popierius ar matrica, o dažai“, - 
aiškino Piotras. Eva buvo bebaigianti disertaciją, bet jai 
atsirado baisi alergija gyvuliams. Dauguma nesutarimų 
ant stogo kildavo dėl jos, nes ji neslėpė savo paniekos 
dykaduoniams, kurie kiauras dienas drybso saulėje rūky- 
dami žolę ir aptarinėdami jos smarvės subtilybes. Galbūt 
buvo teisi. 

Tačiau ji rydavo tabletes. Neturiu jokios medicininės 
kvalifikacijos, bet abejoju, ar garsiai paskelbus bendradar- 
biams: „Dabar gersiu vaistus“, tie vaistai geriau veikdavo. 
Jeigu ji šitaip tikėdavosi sulaukti užuojautos ar klausimų, 
jai nepavykdavo. 

— Skenduolio istoriją, Ričardai, - ragindavo Janošas. 

— Ar pasakojau japonišką? — Ričardas po visą pasaulį 
dirbo nardymo instruktoriumi ir turėjo platų skenduolių 
istorijų repertuarą. Nuo siaubingų iki klaikiai juokingų. 
Ričardas niekad nebūdavo kaltas dėl paskendimo, - aš 
tikėjau, kad jis neiškraipo faktų, — veikiau tai nutikda- 
vo nepaisant jo pastangų. Šiurpiosios istorijos buvo apie 
devyniolikmečius jaunavedžius arba vaikus, juokingo- 
sios - apie godžius amerikiečius ar gudručius japonus. 
Jie visi nesilaikė taisyklių. 

— Laikykis taisyklių, ir jos tave išlaikys vandenyje, - 
tvirtino Ričardas. Daugelis istorijų buvo apie tai, kaip nar- 
dytojai pamiršdavo užsijuosti pasvarų diržus. O vienas 
japonas prisijuosė per daug svorio. Ričardas jį įspėjo, kad 
jo diržas per sunkus, tačiau klientams nieko neįrodysi. 

— Jis norėjo panirti kuo greičiau. Paniro greitai, tiesa. 
Kūno taip ir neradome. 

Amerikietis, nepaisydamas pakartotinių įspėjimų, nu- 
sigrūdo į vietą, kur buvo paskendęs laivas, Ričardas įtarė, 
kad norėdamas paplėšikauti. Jis buvo rastas sėdintis ant 
sudužusio laivo. 

— Niekaip nesupratome, kas atsitiko. 

— Mes visa tai girdėjome, - tarė Piotras. 

- Ir apie ryklius? 

— Jus puldavo rykliai? 

— Nepaprastai retas atvejis. Rykliai bailūs, ir jeigu tu 
laikaisi taisyklių, ir jie laikosi. Dažniausiai. - Nors rykliai 
puldavo nepaprastai retai, Ričardas sugebėjo matyti pusę 
pasaulyje pasitaikiusių užpuolimų, kurie baigėsi žmogaus 
mirtimi. - Tai kiviukei buvo pirmoji pamoka. Mes plau- 
kiojome dešimties pėdų gylyje apie dvidešimt pėdų nuo 
kranto, vietoje, kur rykliai bemaž niekad nepasirodo. Ne- 
buvom susižeidę, nesiblaškėme, paprasčiausiai žvalgėmės 
po vandeniu. Staiga aštriadantis ryklys, visiškai neplėšri 
rūšis, be to, nedidukas, am ir nukando jai dešinę koją. 

„- Ar liko gyva? 

— Ji išplaukė į krantą. Vėliau išsiaiškinome, kad kaž- 
koks snarglius nuo molo kasdien mėtydavo mėsgalius 
norėdamas išbandyti, ar pavyks privilioti ryklių. Taigi 
mes grožėjomės povandeniniu pasauliu to ryklio val- 
gomajame. Ryklio negali ir kaltinti. Įsivaizduok, ateini 

į mėsainių užkandinę, užsisakai mėsainį ir kąsdamas jį 
išgirsti: „Aš taikus“. 

— Ričardai, tu tiesiog pritrauki nelaimes. 

Atėjo prietranka Ratgeris. Jis nešėsi vėžlio kiauto pie- 
šinio katę. Atsinešęs sviedė ją į baseiną. Katė stryktelėjo 
iš vandens ir nušoko nuo stogo. 

— Ką čia dabar darai? - paklausė Janošas. 

— Noriu padaryti ją banglentininke. 

— Nelabai sekasi treniruoti, ką? - burbtelėjo Ričardas. 

— Taigi kad. Kitą katę mokysiu duše. 

— Kam tau reikia banglentininkės katės? Ketini su ja 
dalyvauti pasaulio banglentininkių kačių čempionate? 

— Ne, bet aš ketinu įdėti pinigų į tokio čempionato or- 
ganizavimą. 

Mudu su Hamišu, sėdėdami tolimame kampe, stebė- 
jome šį dialogą. 

— Kaip manai, ar mes gauname ko nusipelnę? - pa- 
klausė jis. 

— Aš gyvenu dar ne tiek ilgai, kad galėčiau atsakyti į 
tokį klausimą. - Atsakymas man labai patiko. 

— Kryžkelės blogos tuo, kad jos neatrodo kaip kryžke- 
lės, - porino Hamišas. Visi kiti vijo apačion Ratgerį - tik- 
riausiai norėdami su juo išbandyti kokį nors kankinimo 
vandeniu būdą. 

— O kaipjos atrodo? 

— Jos neatrodo kaip kryžkelės. - Tomis dienomis Ha- 
mišas buvo gerai nusiteikęs ir atokaitoje atrodė muy, labai 
dulkintinas. | 

— Kryžkelės turėtų atrodyti kaip kryžkelės, kad žino- 
tum priėjęs, jog, tai kryžkelė. 

— Tu nieko nenori man prisipažinti, ką? 

— Kai pasakei, prisiminiau, jog norėčiau nuristi nuo 
krūtinės vieną tokį akmenį. Žiema. Tais metais žiema 
buvo labai atšiauri... 

Kodėl kai tik kas nors tau nori ką nors papasakoti, 
niekaip negali išstenėti? Paaiškinęs, koks šaltas tais metais 
buvo sausis, Hamišas pagaliau prisikasė prie esmės. 

— Turėjau zirzeklę merginą, baisiai nelaimingą. Iš tik- 
rųjų. Išeis, būdavo, nupirkti spurgų, bet spurginę ran- 
da uždarytą, pradeda lyti, ji pareina apiplėšta ir gavusi 
plaučių uždegimą. Tačiau, supranti, net ir draugų kančios 
pabosta. Užjauti vieną kartą. Antrą. Daug kartų. Atlieki 
visą užuojautos ritualą. Jei tas žmogus artimas, gali iš- 
tverti daug ilgiau. Bet kai su tuo Žmogumi tiktai keletą 
sykių pasibarškinai, tavo kilnumas išsenka. Ji bedarbė, 
tupi namie, eina iš proto ir dar kasdien susigriebia keis- 
čiausią ligą. 

Penktadienio vakare parėjęs namo atsakiklyje randu 
jos Žinutę, kad paskambinčiau. Aš pavargęs. Ar noriu 
klausytis, kaip ji rypuoja apie galvos skausmus, kurie 
stebina visus šalies gydytojus? Ne. Girdėjau, girdėjau 
nežinia kiek kartų, ir geri patarimai, o būtent: daugiau 
gryno oro, daugiau gyvenimo, būdavo kaip žirniai į sieną. 
Kitą rytą atbundu, ir ką tu manai, noriu klausytis, kaip 
ji dūzgena apie galvos skausmus ir kažkokį dieglį, kuris 
įsimetė į kelį? Ne, aš einu į futbolą. Vakare grįžęs randu 
naują žinutę. Ar noriu girdėti apie galvos skausmus ir 
visos galaktikos sąmokslą, trukdantį jai pasiekti darbo 
biržą? Ne. Radau kur kas geresnį būdą, kaip leisti laiką: 
veikti ką nors kita. Aš išeinu, o grįžęs rytą randu vieną 
sakinį: „Man reikia pasikalbėti“. Po trijų dienų paskam- 
bina policija ir pasako... 

— Savižudybė? 

— Tas skambutis man jos gyvenime buvo paskutinis. 

Išgirdome tolimus riksmus, panašu, jog Ratgeris. Kiti 
parslinko atgal ir pranešė, kad Janošas iškišo Ratgerį pro 
langą, pakabintą už kojų, truputį pakabėti. Po anos pra- 
mogėlės tinkama moralė. Man pasidarė smagu. Kiek laiko 
truks šitos draugystės? Ar jos atšaukiamos? 

Kaljano turinys išsibaigė. Vlanas paskambino prekeiviui, 
tačiau tas neturėjo laiko. Iš mūsų akių buvo likę taške- 
liai, bet visi norėjo rūkyti, tik niekas neturėjo noro kažkur 
vilktis pirkti narkotiko. Ratgeris buvo išsiųstas savanoriu 
parnešti stogui didmeninės prekių partijos. Gerokai nu- 
stebau, kad jis neprieštaravo išsiunčiamas savanoriu. 

— Mikliau, - paliepė Janošas, vaizduodamas, kaip lai- 
ko jį už kojų. Jam širdis alpo, taip norėjo rūkyti. Aš irgi 
norėjau, Bet savo norą tramdžiau. Tačiau ar verta buvo 
tai daryti? 

Ratgeris atgal nesiskubino. Vlanas filosofiškai valė kal- 
jano dalis. Pažvelgė į saulę. 

— Kas baisiausia? Jeigu esame vieninteliai, kosmoso 
klaidelė, ar jei esame ne vieninteliai, 0 vieni iš milijardo 
civilizacijų, tokie menki, jog net neįtraukti į menkumo 
kandidatų sąrašą? - Jis mėgo šitaip postringauti. 

Man toptelėjo, kad iš tiesų ne per toliausiai nuo mūsų 
stogo, valanda ar dvi lėktuvu, kankinami geraširdiškos 
išvaizdos vyrai, kažkam pakišus liežuvį, akmenimis už- 
mėtomos moterys, badauja ištisos šalys. Tai vyko pakan- 
kamai toli, kad išmesčiau tokias mintis iš galvos, bet ir 

pakankamai arti, kad atsidurčiau tenai po kelių savaičių 
ar kelių mėnesių. 

- Žiūrint ko labiau bijai: būti vienas ar būti minioje, — 
atsakė Piotras. 

Janošas pareiškė mielai užsiimsiąs seksu su kosmoso 
ateiviais, jeigu tik jie bus gražūs. Vlanas veržėsi disku- 
tuoti, kas yra grožis, bet niekas su juo neprasidėjo. Rat- 
geris išvis neparsirado, ir tos nakties šou atspindėjo visų 
nepasitenkinimą. 


Naktis 


Ratgeris tikrai niekad nenusiimdavo akinių nuo saulės. 
Atlikdavo savo numerį su akiniais. Su jais valgydavo ir 
dabar, trečią valandą ryto, apsireiškė mano kambaryje 
užsidėjęs tik juos. 

— Oušen, man baisinga erekcija. 

— Ratgeri, visiškai nebaisinga. - Truputį išsigandau, 
kad jis taip lengvai pateko į mano kambarį, tačiau Rat- 
geris šiaip nebuvo toks baisus, be to, už sienos gyveno 
Janošas, žinojau, trokštantis šnektelėti su Ratgeriu apie 
tai, kaip jis išgaravo ir nepargaravo su rūkalais. 

- Šitas milžinas tau, - pasakė jis. Dievaži, žaviuosi vo- 
kiečių švietimo sistema. 

- Eik sau, Ratgeri. 

— Juokauji. 

— Aš geriau Žinau, juokauju ar ne. 

— Aš nenoriu tavęs įžeisti. 

— Prieik, Ratgeri. - Vožiau jam taip smarkiai, kad del- 
ną nudiegė. Ir pajutau Ratgeriui didžiulį dėkingumą, nes 

visą gyvenimą svajojau šitaip užvažiuoti vyrui - nežmo- 
niškai pasipiktinusi ir visiškai teisėtai. Ratgeris susmuko 
ant grindų. 

— Ar pinigai padėtų? - sudejavo jis. 

— Ne. 

Ratgeris apsiverkė. 

- Jeigu sumokėčiau, ar pasakytum, kad miegojau su 
tavim? 

— Ne. - Prisiėjo už ausies ištempti jį iš kambario. Jei 
nori elgtis kaip vyrukas, turi šiek tiek pasistengti. 

Nuėjau pas Chorchę. Ratgeris dergia į mūsų baseiną. 
Tikriausiai galima ką nors padaryti? 

— Turi kokią minutę, Chorche? 

— Pavėlavai, tačiau taip. 

— Pavėlavau? 

— Taip. Pokalbis bus dėl Ratgerio, tiesa? Naujokės mer- 
ginos paprastai ateina po pirmos savaitės. 

Papasakojau vieną kitą ratgerianos epizodą. 

— Jis visus varo iš proto. Turėtum jį atleisti. 

— Ašjį ir atleidau. Prieš pusę metų. 

— Tai kodėl tebėra čia? 

— Todėl, kad nenori išeiti. 

— Dirba už dyką? 

— Ne. Jis man moka. Toks susitarimas. 

Įžengė Eva. | 

— Ar galėčiau pakalbėti prie keturių akių, Chorche? 

Chorchė parėmė pirštais kaktą ir užsimerkė. 

— Suprantu... Ratgeris. 

— Chorche, negaliu su juo dirbti. Jis subingalvis. 

- Pala. Tu dirbi su subingalviu. Argi tai nėra bet kokio 
darbo esmė? 

— Chorche, jis dergia į mūsų baseiną. 

Pasidarė nesmagu, kad atsidūriau vienoje barikadų 
pusėje su Eva. 

— Galjau laikas duoti Ratgeriui progą kitur išmėginti 
savo talentus. 

Abi su Eva užlipome ant stogo nekęsdamos Ratgerio. 
Po valandos pasidarė neramu, kad ji netaptų mano ge- 
riausia drauge. Susijaudinau išgirdusi: 

— Turiu kai ką prisipažinti. 

— Nereikia, - pasakiau. 

— Man rodos, aš sugrioviau savo santuoką. 

— Ką gi tu padarei? 

— Priverčiau Piotrą pasakyti ačiū. Prieš kelionę mano 
motina specialiai iškepė pyragą, bet buvau taip užsiėmusi, 
jog pyragą pamiršau pasiimti. Tačiau žinojau, kad mama 
lauks kokio nors pagyrimo, todėl paprašiau Piotrą nusiųs- 
ti jai atviruką, kaip mums patikęs pyragas. Jis atsisakė, 
girdi, nenoriu meluoti, prisipažink motinai, kad pyragą 
užmiršai. Bet mama dvi dienas sugaišo jį darydama, sa- 
kau, turi parašyti atviruką. Ir jis parašė. 

— Ir kas blogai? 

— Jis taip meistriškai pamelavo. Taip lengvai. Brūkšte- 
lėjo vienu prisėdimu, pasigyrė mamai, kad jam labiausiai 
patikusi traški plutelė. Parašė taip įtaigiai, kad paskambi- 
nau seseriai patikrinti, ar pyragas tebėra mūsų bute. Iki 
tol niekad nebuvau mačiusi jo meluojančio. Man apmau- 
du, nes nebegaliu juo pasitikėti. 

— Pati prašei. 

— Niekas jam neliepė taip tobulai meluoti. 


pa 

Mervas buvo vienas barmenų. Ne iš tų barmenų, kurie 
taip ir svajoja tapti kuo nors kitu; jis džiaugėsi pergalės 
laurais. Jis visada bus barmenu ir visada atrodys kaip 
statinė su peruku ant viršaus. Jis pareigingai lankė sporto 
salę, bet nesvarbu, ar ten praleisdavo visą dieną, ar tyso- 
davo hamake, vis tiek buvo ir bus statinė. Beveik mano 
ūgio, bet įjo kelnes lengvai būtų tilpusios keturios tokios 
kaip aš. Mervo specializacija buvo degtinė. Trijų keturių 
taurelių jam neužtekdavo. Vitrinoje turėjo per penkias- 
dešimt rūšių ir plepėdavo apie jas daug daugiau, negu 
daugumai klientų rūpėdavo klausytis. 

— Abejoju, ar parduoti jums šitą. Ji gali būti apibūdi- 
nama tik kaip piktadariška degtinė, grasinanti sugriauti 
jums gyvenimą. Žinote, nerykit jos taip akimis. (Kartą 
Chorchė man prisipažino: „Atrodo, turėtų būti lengva 
nusamdyti barmeną, tiesa? Juk jų darbas tėra atkimšinėti 
butelius“ .) 

Piotras pakuždėjo Mervui, kad vienas jo pažįstamas 
lenkas atgabeno į Barseloną retos, daugiausia kontra- 
bandinės ir baisiai stiprios degtinės. Šliandrų skonio, 
pučiamosios kramtukės skonio, viskio skonio ir tokios, 
kurią susijaudinęs Mervas pavadino sielų vagimi (satyro 
Sielų Vagies iš kompiuterinio žaidimo garbei). Mervas 
išgyveno Barselonoje dešimt metų, todėl vieną sekmadie- 
nio rytą sutiko bent kiek aprodyti man miestą pakeliui į 
susirinkimą. Mudu sėdėjome fojė ir plepėjome laukdami 
autobuso. 

— Aš, žinoma, myliu Velsą, - kalbėjo jis. - Bet ateina lai- 
kas, kai pavargsti nuo incesto ir smurto. Barselona - mano 
miestas, o aš nieko daugiau nenoriu, tik būti barmenu. 
Kadaise išbandžiau kitokį užsiėmimą. 

— Kokį? 

— Buvau karo korespondentas. Bet neišdegė. 

— Tikrai? Kaip pavyko įsitrinti? 

— Panaudojau senovišką druidų akių dūmimo techniką, 
per amžius perduodamą tėvo sūnui ir neišmanėlių daž- 
nai vadinamą melu. „Ar turite karo korespondento darbo 
patirties?“ — „Taip.“ — „Ar laisvai kalbate arabiškai?“ — 
„Taip.“ - „Ar turite gerų ryšių Beirute?“ — „Taip.“ 

Darbas buvo neblogas, tačiau ne man. Pavargau kurpti 
pramanus. Tuo laiku Beirute buvo pavojinga. Aš pasipus- 
čiau padus po istorijos su aiškiaregiu šunimi. 

— Nejaugi pasakei „aiškiaregiu“? 

— Vienas jų savanorių kariuomenės būrys turėjo tokį 
aiškiaregį šunį, kuris sugebėdavo patarti, kokias akcijas 
pirkti vertybinių popierių biržoje. Tas būrys susikrovė di- 
delį turtą ir prisipirko visokių modernių ginklų. Aš sėdė- 
jau taksi kažkokiame siaubingame priemiestyje ir laukiau 
vairuotojo, nuėjusio susitarti dėl susitikimo su šunimi, kai 
kažkoks praeivis užkalbino mane angliškai. Aš vilkėjau 
Kardifo megztinį. 

Kai vilkiu Kardifo megztinį, moterys man sako: „Ne- 
galima vaikščioti taip apsirengusiam“. Jos sako: „Dėl 
Dievo meilės, vilkėk ką nori, tik ne šitą megztinį, kaži ką 
padarysiu dėl tavęs, netgi kokią šlykštynę“, o aš paaiški- 
nu: „Šį megztinį nešioju todėl, kad jis išgelbėjo man gyvy- 
bę“. Pasirodo, tas tipelis, siaubingai skursdamas, Kardife 
penkerius metus studijavo viešbučių vadybą. Buvo įtū- 
žęs: viešbučių verslui Beirute žlugus, jis ir vėl siaubingai 
skurdo, gyveno išsikastoje duobėje ir, kaip sakė pats, tuos 
penkerius metus galėjo lygiai taip pat sėkmingai kaišiotis 
subinėn morkas. Ir štai jis sako: „Ne mano reikalas, bet tu 

tikriausiai Žinai, jog tavo vairuotojas derasi tave parduoti 
kareiviams“. 

Aš persiutau. Vairuotojui mokėjau baisius pinigus. 
Nepykstu, jei kas nuo manęs devynis kailius nulupa, 
nes visi mes taikomės tą patį padaryti. Apiplėši mane, 
tapsi turtingesnis už mane, bet man nepatinka, jei kas 
nori mane parduoti šešiolikmečių šutvei tarsi vogtą mik- 
robangų krosnelę tam, kad būčiau dešimt metų laikomas 
dėžėje. Tada turėjau padaryti vieną sunkiausių gyvenime 
sprendimų. Ar laukti vairuotojo grįžtant, kad galėčiau iš- 
malti žabtus? Poreikis vėstelėti kumščiu jam į fizionomiją 
buvo nepaprastai stiprus, bet jis galėjo grįžti su pirkėjais. 
Todėl pasirinkau kitą kelią: parvažiavau jo taksi į viešbu- 
tį, padegiau automobilį ir prieš susikraudamas daiktus 
paleidau apie vairuotoją keletą gandų, kurie tikriausiai 
turėjo baigtis jo nugalabijimu. Bet negaliu pamiršti šitos 
istorijos. Kartais naktį man prisisapnuoja jo veidas ir aš 
nesiliauju apgailestauti, jog tada nekibau jam į gerklę. 
Niekad žmogus nežinai, ar teisingai elgiesi, tiesa? Ir mes 
kiekvienas turime savąją taksisto istoriją, ar ne? 

— Gaila, kad taip ir nepamatei aiškiaregio šuns. 

— Taip, bet visas tas nuotykis įvyko tik dėl to, kad su- 
maniau užsiimti žurnalistika. Kelerius metus Beirute kū- 
riau visokias pasakas arba nurašinėjau iš kitur, gyvenau 
geriausiuose baruose ir libaniečiams draugiškai rodyda- 
vau, kaip taisyti tikrą martinį su degtine, o tą vienintelį 
kartą, kai pasitaikė proga susižerti pinigų, vos neprikaitau 
kailio. Bet nors žinojau, kas vyksta. Nė vienas žurnalistas 
nėra nė žodžio parašęs apie tą šunį. O juk tas šuo nebuvo 
iš tų šunėkų, kurie vieną kartą amtelėdami sako „vienas“, 
du kartus - „du“. Jokių panašių nesąmonių. Ne, jis raštu 

smulkiai nurodydavo, už kokią kainą akcijas parduoti ir 
už kokią pirkti. 

Pilna žinovų, kurie dėsto: pilietinis karas Libane buvo 
Levanto piktybės apraiška, susipynusi su tarptautinių in- 
trigų kamuoliu, bet aš sakau: pažiūrėkite į pilietinio karo 
datas. Jis truko penkiolika metų. Keista, ar ne, kad maž- 
aiškinti? Kaip manai, ką ten veikė Izraelis su Sirija? Jiems 
reikėjo to šuns. Galima suprasti, kodėl šitai buvo taip sle- 
piama. Kas norės per spaudos konferenciją pranešti - mes 
įsiveržiame į tą šalį, nes norime sučiupti šunį, kuris pa- 
darys, kad mūsų investicijos per metus šimteriopai atsi- 
pirktų? Bjaurus reikalas. Tikrai nereikėjo man tenai lįsti. 
Sąžinę slegia daug visokių dalykų. 

— Nejau nori papasakoti man ką nors baisaus? 

— Nežinau. Nežinau, ar tai baisu. Prieš pat mano ne- 
pavykusį susitikimą su šunimi mane pasikvietė į svečius 
vienas kovotojų. Svetingumas neapsakomas - kava ir taj 
el malek. Matai, jeigu kokiam nepažįstamam žmogui pasa- 
kysi: „Labas, aš vardu Mervinas, sakau, gal pavaišintum 
taurele ir papasakotum, kaip kruši savo pačią?“, kaulų 
nesurinktum. Ojei sakai: „Aš vardu Mervinas, esu žurna- 
listas, gal pavaišintum taurele ir papasakotum, kaip kruši 
savo pačią?“, nepažįstamasis bent jau pagalvos. Dauguma 
liaudies, ypač tie, kuriems neteko susidurti su Žurnalis- 
tais; neriasi iš kailio norėdami jiems įtikti. Žmogeliams 
atrodo, kad pagaliau jie pastebėti ir įvertinti. Taigi nau- 
dojuosi jų svetingumu, jie išdidžiai man rodo, kaip veikia 
naujoji artilerija. Aš ir mąstau: hm, per amžius nesu matęs 
iš arti šaunant gyvos patrankos. Sakau jiems: „Kodėl gi 
ne?“ Jie pliūpteli keletą kartų, net ir man duoda iššauti. 

Pragariškas trenksmas, ir aiškiai matai, kaip iššovęs svie- 
dinys nulekia į mėlyną tolį. 

Paskui vėl kavutė, vėl užkandėlės, geri rūkalai, visi 
kvatojam, jau amžini draugai. Tik tada prisimenu tuos 
sviedinius, nušvilpusius į tolį. „Kur tie sviediniai nukri- 
to?“ — „A, į drūzų miestelį.“ 

— Tikriausiai buvo baisu. 

— Ne. Tame miestelyje neturėjau nė vieno pažįstamo. 
Nežinojau, ar kas nors buvo sužeistas. Tie vyrai galė- 
jo net juokais taip pasakyti. O jeigu tai buvo netolimas 
miestelis, žmonės tikriausiai žinojo, kad juos gali pasiekti 
sviediniai, todėl turėjo imtis atsargumo priemonių. Ne, 
negera man dėl to, kad mes įsišnekome apie šokių muziką 
ir gan sėkmingai pasirodantį vieną juodaodžių amerikie- 
čių orkestrą, kuris labai įdomiai maišo šokių ritmus su 
elektroninės muzikos akordais ir psichodeliniais efektais, 
nuolat atiduodamas duoklę mokslinės fantastikos žan- 
rui; jo plokšteles šiuo metu vertina kolekcionieriai. Štai 
paslaptis, kaip tapti vertinamam kolekcionierių, - reikia, 
kad pirma plokštelė neturėtų per didelio pasisekimo. Be- 
veik niekas apie juos negirdėjo, kai jie dar grojo, ir beveik 
niekas apie juos negirdi šiuo metu. Jei beveik niekas tavęs 
nežino, kai trokšti būti garsus, - katastrofa, bet jei beveik 
niekas tavęs nežino po dvidešimties metų, kai ir šiaip esi 
baigęs karjerą, labai į naudą tavo kultui ir sukelia milži- 
niškus kainų šuolius. Mano šeimininkas paskolino man 
tris savo mėgstamus kontrabandinius minėtųjų atlikėjų 
albumus. 

„Tu esi pirmas Žurnalistas, atėjęs su mumis pasikal- 
bėti“, — tarė jis, pabučiavęs mane. Širdis neleido prisi- 
pažinti, jog nesu Žurnalistas ir net rašau su klaidomis 

(savo darbdaviams pasakiau, jog esu disleksiškas), taigi 
nesiruošiu apie jį nieko rašyti, net visiškos pasakos. Jei 
vėliau atsiduri vienas viešajame tualete su asmeniu, iš 
kurio ėmei interviu, ir jo trimis geriausiais kūnsargiais, 
o taip beveik visada nutinka, aiškini, jog buvai parašęs 
nuostabią medžiagą, išreiškiančią kaip tik tai, ką norėjo 
pasakyti interviu davėjas, tačiau redaktorius atmetė arba 
iškraipė. Jei būčiau buvęs tikras Žurnalistas, būtų buvę 
tiesiog graudu. 

Tačiau po šuns epizodo, kai turėjau sprukti, albumų 
grąžinti nebegalėjau. Tebejaučiu didžiulę kaltę dėl tų kon- 
trabandinių albumų. Kadangi visi dieviname kontraban- 
dą, niekas nenori mirkti lietuje su plebėjais, visi veržiamės 
į užkulisius, pas muzikantus. 

— Gerai, kad vilkėjai tą megztinį, antraip tebebūtum 
Beirute. 

— Visiems reikia pagalbos, bet ji turi būti suteikta laiku. 
Kokia prasmė skenduolį vaišinti degtine, tiesa? 

Mums išeinant Chorchė barė Kilimėlį: 

— Negalima šitaip elgtis. Su tavim ir taip vierias vargas, 
o dar pradėjai pranašauti lankytojams, kad jie netrukus 
žus traukinio katastrofoje. 

— Ji ne taip išgirdo. 

- Jūs greitai žūsite traukinio katastrofoje. Kaip galima 
dar išgirsti? Jūs greitai pūsite braukinio pakartotoje? Jūs 
greitai ūšite kaukinio antistrofoje? Jūs greitai musite tra- 
tinio kaukalovoje? 

Gatvėje sustojo autobusas. Kai atsistojome, Mervas 
pliaukštelėjo į kaktą klasikiniu judesiu, rodančiu, kad 
žmogus kažką pamiršo, nes Mervas tikrai pamiršo. 

— Turiu paskambinti sūnui. Jo gimtadienis. 

Aš negaišau laiko laukdama Mervo. Žinojau, kad ir vėl 
neišeisiu į miestą. Užlipau ant stogo. 


A 


Pastebėjau, kad Vlanas diena iš dienos skaito kažkokį 
parudavusį suniurkytą laikraštpalaikį. Pagaliau užkibau 
ant jo jauko. 

— Tikriausiai tas laikraštis baisiai įdomus, - sakau. - 
Jau kelintą savaitę jį skaitai. 

— Aš visada skaitau tą patį laikraštį norėdamas primin- 
ti sau, kad nieko naujo nevyksta, - pasakė paaiškinda- 
mas, kodėl nemato reikalo kasdien pirkti tas pačias nau- 
jienas. — Pirkti laikraštį kiekvieną dieną - vaidyba, o ne 
noras ką nors sužinoti, nes iš laikraščio nieko nesužinosi; 
pirkdamas laikraštį štai ką sakai: aš esu žmogus, kasdien 
perkantis laikraštį. - Panašiai, pamaniau aš, dvejus metus 
iš eilės skaitydamas tą patį laikraštį štai ką sakai, jei atsi- 
randa, kas klausosi: aš skaitau tą laikraštį dvejus metus 
iš eilės. 

— Bet visada atrandu ką nors nauja, - pridūrė Vlanas. — 
Kas, kad laikraštis tas pats, bet aš keičiuosi. Arba lieku 
toks pat, o keičiasi popierius? Arba prasiskverbiu į naują 
teksto lygmenį. Be to, pirkti laikraštį pavojinga. 

— Kodėl? 

— Na, ką tu... Juk Žinai, kiek tragiškų istorijų prasideda: 
„Jis išėjo nusipirkti laikraščio“? 

— Man bloga diena, - pareiškė Ratgeris, nešinas kažkuo 
panašiu į defibriliatorių. 

— Puiku, - nutarė Ričardas. 

— Noriu išgirsti apie kieno nors kito kančias, - neat- 
stojo Ratgeris. 

- Štai čia reportažas apie angliakasius, užverstus ne- 
didelėje tamsioje oro kišenėje - šaltyje, iki kaklo ledinia- 
me vandenyje, beldžiančius ir laukiančius pagalbos, bet 
išgelbėtus per vėlai, - pasiūlė Vlanas. 

— Pradžia nebloga. 

— Aišku, - apibendrino Vlanas, - visi esam įkliuvę ma- 
žoje tamsioje oro kišenėje ir iki kaklo lediniame vandeny- 
je, beldžiamės tikėdamiesi pagalbos, bet sulaukiame jos 
per vėlai. - Mes nusikvatojome. 

Apsireiškė Heidė. Ji retai ateidavo ant stogo. Netoliese 
turėjo prašmatnią nuosavą vilą. Tiesą sakant, buvo neaiš- 
ku, ko.ji dar dirba klube. Už kulisų jai kas naktį plauk- 
davo baisingo brangumo dovanos, ir ji neturėdavo už jas 
atidirbti. Tiesiog jos gerbėjai filosofiškai išlaidaudavo. Ji 
negrąžindavo nė vienos dovanos. 

Heidė išsirengė nuoga, ir stogas tarsi pakrypo. Žve- 
jų kaimelyje prisišvartavo geismo lėktuvnešis. Daugelis 
merginų be makiažo jaučiasi kaip iš dangaus nukritusios. 
Pavyzdžiui, Marina atrodo serganti mirtina liga, Eva - tar- 
si išgąsdintas naktinis žinduolis. Heidė bet kokiomis sąly- 
gomis eina kaip visureigis. Jos užpakaliukas pasižymėjo 
tokia traukos jėga, kad, nors aš niekad tuo nesidomėjau, 
nesusilaikiau nepagalvojusi, kaip atrodytų ją užgulti. 

Ji buvo su Volteriu. Jos stūmoklis nuolat būdavo kitas, 
šiuo metu ji dirbo su Volteriu, naujoku. Volterį visi mė- 
gome, ypač aš. Jis buvo glebnus, paviršutiniškam žvilgs- 
niui.netgi apkūnokas, beveik putlutis, ir visada klaikiai 
apsirengęs. Bet jis buvo neįtikėtinai stiprus, kaip įsitiki- 
nau kartą paprašiusi ištraukti iš baseino, - jis viena ranka 
beveik išsviedė mane į orbitą, - ir kaip įsitikino Rinas, 
penkis kartus per kelias sekundes pralaimėjęs jam rankos 
lenkimą. 

— Kodėl gi jis neatrodo stiprus? - dejavo Rinas. - Taip 
nesąžininga. 

Volteris buvo tylus, nekreipė į mane jokio dėmesio, o 
tokia technika, naudojama iš arti, tiesiog pribloškia. Kas iš 
to, jeigu žmogus bus tylus ir nekreips į mane jokio dėme- 
sio gulėdamas vonioje už dviejų kvartalų... Jis turėjo retą 
Dievo dovaną su kiekvienu būti draugiškas, bet nesileisti 
į tamiliarumus. 

Supratau, kad Volteris buvo įsipainiojęs į kažkokius 
pavojingus reikaliukus. Volteris neprasidėdavo su jokio- 
mis įžangomis, pavyzdžiui: „Kur tu taip žiūri?“ arba: „Ar 
tu nori?“ Be įspėjimo parblokšdavo tave ir pamiršdavo net 
nespėjusią Žžnektelėti ant žemės. Ir nieko nesakydavo - o 
tai pašėlusiai kutena jausmus. Nors buvo didžiausias tos 
įstaigos keistuolis, išskyrus nebent Janošą, nepagydomai 
vyriškas, galintis visą naktį lošti pokerį, valgantis konser- 
vus tiesiai iš skardinių, pėstinantis neįmanomus atstumus 
į futbolo varžybas ir vagiantis galingus automobilius, jis 
reguliariai skambindavo motinai ir prisimindavo sesers 
gimtadienį. 

- Štai jums įnoringos blogos lemties pavyzdys. Langų 
plovėjas šiaurės Anglijoje pluša po dvylika valandų šešias 
dienas per savaitę ir per dešimt metų susitaupo svajonių 
automobiliui, rols roisui, - niūriai pasakojo Vlanas. - Pir- 
mą rytą, kai jau turėjo rolsą, išvažiavo laikraščio, nusipir- 
ko, bet einantį nuo kiosko jį partrenkė mirtinai sužalo- 
damas nuosavas automobilis, nes jis paliko neužtrauktą 
rankinį stabdį. 

— Cha cha, - nusižvengė Ratgeris. 

— Tai vadini įnoringa bloga lemtimi? - įsiterpė Ričar- 
das. - Ašjums parodysiu įnoringą blogą lemtį. - Ričardas 

tikrai mokėjo gerų anekdotų, bet jis kasdien juos pasako- 
davo. O dėl Volterio buvo aišku - turėsi pragyventi su 
juo kaži kiek metų, kol bent kiek pradėsi suprasti, kas 
vyksta. 

— Klok, - paragino Vlanas. 

— Kaip jums patiktų Žūti nuo banginio? 

— Atsibodo istorijos su rykliais? 

— Banginiai tokie didžiuliai, nori nenori nuo jų žūsta 
žmonės. Mums atsibodo tos tavo nardymo nelaimės. 

- Čia bus ne nardymo nelaimė. Kaip jums patiktų žūti 
nuo banginio rinktiniame restorane? 

— Apsinuodijimas maistu nėra toks jau įnoringas da- 
lykas. 

— Aš nekalbu apie banginio patiekalą. Kalbu apie tai, 
kaip Žmogų užmušė banginis rinktiniame restorane, 
esančiame per ketvirtį mylios nuo vandens telkinio. Kal- 
bu apie banginį, ateinantį tavęs, pasirenkantį tave, kol tu 
vargsti su vynų meniu. 

— Banginiai lyg ir nėra agresyvūs. 

— Kalbu apie tai, kaip Žmogus žūsta nuo taikiausio 
banginio, koks tik gali būti. Tai atsitiko Tailande, mano 
draugužis Suvatas, turtingas šmikis, pastatė tokį liuksu- 
sinį viešbutį — vien patalynė kainavo siaubingą krūvą pi- 
nigų — su restoranu ir nardymo mokykla šalia fantastiško 
paplūdimio. 

-- Kiek tavo mokinių paskendo? 

— Nė vienas. Nardymo mokykla veikė tik tris dienas. 
Su vietos grietinėle iškilmingai atšventėme jos atidary- 
mą. Kitą rytą turi atvykti pirmieji svečiai. Staiga tame 
nuostabiame paplūdimyje pamatome banginį. Negyvą. 
Paplūdimyje drybso milžiniškas negyvas banginis. Kaip 

žinote, banginiai geriausiomis aplinkybėmis nekvepia, o 
nuo šito smarvės nosį laužte laužia. Šis banginis žlugdo 
Suvatui visą verslą. Tada jis atsiveda vyrus nutempti jo 
į jūrą. Nė iš vietos. Gerai, mes jį užkasime, sako Suva- 
tas, skambina statybos meistrui, kad atsiųstų buldozerį. 
Kaip visada, jeigu reikia buldozerio, niekur jo negausi. 
Suvatas įniršęs, bet jis padarė klaidą sumokėdamas savo 
statybos meistrui, todėl nebelabai turi poveikio svertų. 
Buldozerio nėra iš kur paimti, sako meistras, bet aš ga- 
liu padaryti jums paslaugą, pasiųsti žmogų su keliomis 
dinamito lazdelėmis. Suvatas planu nesižavi, bet nori 
atsikratyti banginio. Iki tol kai kas jau buvo paslydęs 
ant banano žievės. 

— Ant banano žievės? 

— Mirė viena restorano klientė. Ji prarijo vapsvą. Matyt, 
buvo alergiška jos geluoniui ir užduso ištinus gerkloms. 
Suvatas jau nervinasi. Jis girdėjęs šnekas, kad aš nešu ne- 
laimes: ir štai švarutėlį, naujutėlį jo paplūdimį užgriozdi- 
nęs mėlynasis banginis - tokio dalyko šioje šalyje niekas 
neprisimena, mokslininkai pasiryžę skristi į įvykio vietą ir 
dalyvauti veiksme, tuo laiku viena svarbiausių jo klienčių 
žūsta nuo mažyčio, paprastai nekenksmingo vabzdžio. 
Nuo minties apie dinamito panaudojimą jo valdose Su- 
vatui darosi silpna. Tiesą sakant, ir aš neturiu noro artin- 
tis prie to daikto. Taigi abu su Suvatu sėdime restorane 
ketvirtis mylios nuo banginio, Suvatas save įtikinėja turįs 
puikiausią prancūziškų vynų kolekciją į rytus nuo Dižo- 
no, kai banginis sprogsta. 

Galbūt aš per mažai Žinau apie sprogstamąsias me- 
džiagas, o gal sprogdintojas turėjo daugiau apie jas Žinoti, 
tačiau man pasirodė, kad sprogo atominė bomba. Visas 


139 


paplūdimys pakyla į orą. Aišku, jog atsitiko kažkas bai- 
saus. Tada išgirsti artėjant dundesį. Krenta išsilydę bangi- 
nio taukų luistai. Vienas jų pataiko Suvatui. Suvatas žūva 
taip ir nenutaręs, ką gerti: „Pinot noir“ ar „Cabernet“. Visi 
viešbučio kambariai buvo ištinkuoti taukais su smėliu, 
bet pats banginis liko vietoj, tik pakilo dešimt pėdų ir 
nudribo. Aš pasiieškojau darbo kitur. 

Truputį nusivyliau matydama Heidę kartu su Volteriu. 
Ne iš pavydo. O gal ir iš pavydo. Stengiausi būti drau- 
giška abiem, bet į jų kompaniją neįsitryniau. Kad ir kaip 
abejingai gūžčiotum, vis tiek skaudoka matyti, kaip tavo 
draugystės dovana paliekama ant prekystalio neišvynio- 
ta. Daugumas mūsų, ypač Vlanas, linksmai tarškėtų kam- 
baryje, kuriame vien tik nepažįstami žmonės, nekalbantys 
jo kalba. Tačiau man svarbu, su kuo aš kalbuosi. 

„Babilone“ niekad nestigdavo draugijos, bet šešėlio aš 
neturėjau. Tyrinėdama grupelę ant stogo bandžiau įspėti, 
su kuo norėčiau palaikyti ryšį grįžusi į Londoną. Norėjau 
pasiieškoti Barselonoje tikros šokėjos darbo, bet neturė- 
jau jokių pažinčių. Žinojau tiek, kad be rekomendacijų 
neverta net bandyti. | 

Heidė su niekuo nedraugavo. Sklido gandai, kad maža 
ji buvo numesta seneliams ir kentėjo ne vienus metus 
kaip brangus kliuvinys, nelaiminga, nereikalinga, kol ją 
išgelbėjo biologija. Psichologai visi nevispročiai, šito ne- 
užginčysi. Mintis, kad žmogaus praeityje sumeškeriota 
kokia nors šiukšlė gali viską paaiškinti, yra didžiausia 
paikystė, tačiau Heidės atveju galima pasakyti, jog prie 
vairo sėdėjo įniršinta šešiametė, o pasaulis dar gavo per 
mažai. Volteris buvo prieinamesnis, nors niekad pirmas 
nepradėdavo kalbos. Be to, ką nors įdėjusi į Volterį atgau- 
davai vos trupinėlį. 

Visus truputį išjudino Ričardas, pavadindamas Vlaną 
prancūzišku pliuškiu. Pagalvojęs pavadino jį pasipūtusiu 
prancūzišku pliuškiu. 

— Nejaugi noras suprasti yra pasipūtimas? —- paprieš- 
taravo Vlanas. - Kokia prasmė turėti protą, jeigu nieko 
nesuprasi? Ir nejaugi supratimas yra puikybė? Aš supran- 
tu, kaip veikia lėktuvas, nors nemoku jo pagaminti. Aš 
suprantu, kas yra žemės drebėjimas, nors esu prieš jį toks 
pat bejėgis kaip teniso kamuoliukas. 

— Pliuškis, - atkirto Ričardas. - Tu nevykusiai rengiesi 
ir nešioji moteriškas rankines. Ir kodėl tarnavai svetim- 
šalių legione? Todėl, kad Prancūzijoje nerasi tokių Žiau- 
ruolių. 

Nugirdau Volterį šnekučiuojantis su Heide apie tai, 
kaip jis jau kelinti metai ieško neaiškios regio kompak- 
tinės plokštelės, kurią kartą girdėjęs važiuodamas taksi. 
Norėjęs ją nupirkti iš taksisto, bet nieko nepešęs. Vėliau 
šukavęs parduotuvę po parduotuvės, bet neradęs tos 
plokštelės. Ir nerado jokio žmogaus, kuris būtų ją turėjęs 
ir galėjęs padaryti jam įrašą. Sakė niekaip nesuprantąs, 
kodėl plokštelė taip jį apsėdusi: ar kad iš tiesų tokia gera, 
kaip jis prisimena, ar kad negali jos gauti. 

Ėmiau galvoti, kada daryti ėjimą. Mat aš kaip tik bu- 
vau atsivežusi tą plokštelę. Nelaikiau jos nei paslaptinga, 
nei reta, nes ji metų metus gulėjo mano sesers kolekcijoje, 
kol aš pasiėmiau. Tiesa, man ji pasirodė gera. Tai buvo 
aiškus Ženklas, jog mudu susidraugausime. Atsitiktinai 
negalėjau susilaukti tokio palankumo. „Babilone“ seksas, 
aišku, buvo nulis, tačiau draugystė branginama. Man 
knietėjo iškart išsitraukti plokštelę ir įteikti jam. Paskui 
pamaniau: tegul verčiau Volteris juda savo tempu, kad 

ilgiau užtektų jo dėkingumo. Po valandėlės apskritai nu- 
tariau nebeduoti. Volteris visada su manimi elgėsi labai 
mandagiai, bet nesistengė susipažinti artimiau. Jeigu jis 
manimi visai nesidomi, ar verta mėginti, taip sakant, nu- 
sipirkti jo draugystę? 

Garsus blerbimas pranešė atskrendant policijos sraig- 
tasparnį. Tasai sraigtasparnis dažnai sukiodavosi virš 
mūsų stogo, nors kodėl policijai mes taip rūpime, man 
liko mįslė. Jeigu jie nori paspoksoti, paplūdimiai juk pri- 
grūsti visokios rūšies kūnų. Jeigu tikslas — rinkti medžia- 
gą asmeniniams pasismaginimams, parduotuvėse pilna 
puikiausios kokybės ir įvairiausio formato prekių už pri- 
einamą kainą ir tais daikčiukais galima valandų valandas 
netrukdomam žaisti savo būsto prieglobstyje. O jeigu no- 
risi pamatyti mus veikiančius, bilietai į klubą irgi ne tokie 
jau brangūs. 

Tačiau mūsų stogas kažkuo traukė sraigtasparnį kaip 
medus. Lėtai ir kurtinamai kone kiekvieną dieną jis burgz- 
davo virš galvų. Gal todėl, kad paprasta akimi iš lauko 
buvo matomas tik stogas, juos viliojo galimybė žiūrėti tar- 
si pro rakto skylutę. Mano regėjimas ne kaži koks, tačiau 
net aš įžvelgdavau sraigtasparnio kabinoje viso pasaulio 
moterims tokį pažįstamą vaizdelį: tolimą ar ne taip tolimą 
vyriškio figūrą, žaidžiančią su savimi. 

— Heide, žybtelėk į juos savo žvilgsniu, - tarė Ričardas. 
Programoje Heidės numeriai niekad nevėluodavo. Kitos 
poros kai kada beviltiškai laukdavo net po kelias minu- 
tes, o moteriai, dalyvei ar ne, sunku žiūrėti į neveiklų 
pimpalą, bet Heidės garbei reikia pasakyti, jog prireikus 
ji visada galėdavo padaryti, kad bet koks vyriškis iššautų 
maždaug per trisdešimt sekundžių. Visi pasirodymai liu- 

dijo jos labui, taigi galėdavai nusistatyti laikrodį pagal jos 
numerį, kuris kas vakarą be jokių sutrikimų baigdavosi 
skambant muzikai lygiai po dešimties minučių ir ketu- 
riasdešimties sekundžių. Nesvarbu, su kuriuo pavargusiu 
svyruonėliu ji darbuodavosi (mat paprastai vyrukus mes 
jaudindavome panašiai kaip praeitos savaitės laikraštis), 
lemiamą akimirką niekada neapvildavo. 

— Man užtenka tik pažiūrėti į juos, - girdavosi Heidė. 
Buvo įvairiausių spėliojimų ta tema, tačiau iškamantinė- 
jusi apie tai Ratgerį su Rinu likau ne ką daugiau infor- 
muota. 

— Nori sužinoti paslaptį? - paklausė Ratgeris. - Gerai, 
padarysiu tau išimtį, Oušen, ir pasakysiu. Viską daro jos 
žvilgsnis. 

— Ratgeri, žinau, kad žvilgsnis. Tačiau ką tas žvilgs- 
nis daro? 

— Skamba idiotiškai, tačiau toks jausmas, lyg su tavimi 
užsiimtų seksu iš karto šešios moterys. 

— Iš kur tu žinai, Ratgeri? 

— Klausei, aš atsakiau, Oušen. 

Kai paklausiau Riną, jis taip ilgai spoksojo į tolį, jog, 
pamaniau, kad jis klausimą užmiršo ar nenori atsakyti. 

- Ji priverčia tave pasijusti svarbiausiu žmogumi pa- 
saulyje, - pagaliau paskelbė jis savo ištarmę. 

Heidė įbeda žvilgsnį į sraigtasparnio pilotus, ir jeigu 
nebūčiau mačiusi savo akimis, nebūčiau patikėjusi. Sraig- 
tasparnis staigiai apsisuka ir dingsta iš akiračio. Tada pa- 
sipila drioksėjimas, griausmingai bumbteli ir horizonte 
raitydamasis pakyla riebių juodų dūmų debesis. 

Niekas nieko nesako. Gali pamanyti, jei niekas nesa- 
kys, kad nuo Heidės žvilgsnio sudužo sraigtasparnis, 

sraigtasparnis tebebus sveikas. Niekas nejuda. Toks da- 
lykas visad esti staigmena. Žmonėms patariama, ką daryti 
ištikus širdies smūgiui, įgėlus gyvatei, prasidėjus žemės 
drebėjimui ir kitokių krizių atvejais, bet aš nė viename 
lankstinuke nesu mačiusi patarimo, kaip reaguoti blon- 
dinei numušus sraigtasparnį. 

Heidė paima kremą nuo saulės, turintį trisdešimties 
koeficientą, ir pasitepa rankas. Pamaniau, gal ji priekurtė. 
Noriu ką nors pasakyti, tačiau tyliu, nes jei pasakysiu, 
kad, mano galva, sudužo sraigtasparnis, savo žodžiais 
patvirtinsiu, jog sraigtasparnis tikrai sudužo, tai nebuvo 
koks nors sprogimėlis statybos aikštelėje ar perkaitusio 
automobilio pokštelėjimas. 

Bijojome, kad policija nepradėtų tyrimo, bet nieko pa- 
našaus neįvyko. Diena po dienos sėdėjome ant stogo, 
o policijos, mūsų džiaugsmui, kaip nėra, taip nėra. Ką 
būtume galėję pasakyti? „Mūsų draugė Heidė tokia bai- 
si, kad vienu žvilgsniu gali numušti sraigtasparnį“? Ką 
paskutinėmis sekundėmis būtų galėjęs pasakyti pilotas? 
„Gelbėkit, apsižioplinau ir krentu?“ Ir kokią išvadą būtų 
galėjusi padaryti įvykį tirianti komisija? „Karininkas Da- 
jezas mirė taip, kaip norėjo: sugniaužęs savo organą?“ 
Labai protingai darė, kad niekas nekėlė jokių klausimų. 


Tykojau valandžiukės, kada Volteriui galėsiu padovanoti 
slapukę kompaktinę plokštelę, tačiau aplinkybės susimo- 

kė prieš mane. Valandų valandas tysodavau prie baseino 
laukdama tėte-4-tėte su Volteriu, o Lu ir Sju nesustodamos 
tarškėdavo, kaip moterį gali patenkinti tiktai moteris, tai- 
gi aš labai daug prarandanti. Jų dūzgenimas buvo mo- 
notoniškas lyg lašinės kapsėjimas, ir aš supratau, kodėl 
vyrai atsiduria žmonoms po padu, - nes moterys, jeigu 
tik nuoširdžiai nori, gali šnekėti ir šnekėti be perstojo. 
Ašjau beveik norėjau pasiūlyti joms pusvalandžiuką žai- 
dimų, kad tik užsičiauptų. Prieš lesbietes labiausiai esu 
nusistačiusi todėl, kad jos apie nieką daugiau nesugeba 
kalbėti. Retkarčiais suvaidindavau Kristianos numeryje 
spenelių laižytoją, tačiau jos krūtys man buvo tokios pat 
erotiškos kaip ir krėslo ranktūriai. Leiskite pridurti, kad 
krėslo ranktūriai man visiškai neatrodo erotiški. 

— Judvi negalite tapti lesbietėmis, - įsiterpė Vlanas. 

— Atsiprašau? - atsiliepė Lu. 

— Negalite tapti lesbietėmis, jeigu jau esate lesbietės, — 
filosofavo Vlanas. - Tik įprastos seksualinės orientacijos 
žmogus gali tapti homoseksualistu. 

Nuo Sapfo sekėjų rūstybės Vlaną išgelbėjo tik baseine 
verkianti Kristiana. Mat ant baseino dugno ji pastebėjo 
Hamišą; jis ten jau gulėjo taip ilgai, jog buvo aišku - ne 
dugną apžiūrinėja, o iškeliavo iš šio pasaulio. Kristiana 
pajuto, kad jos balsas nebeatlieka pareigų. Ji tik šokinėjo 
aplink ir rodė pirštu. Nelaimės atveju žmogus norėtum 
truputį kitoniško elgesio. 

Bendra nuomonė buvo tokia, kad Hamišas padaugino 
kokio nors dopingo. Tačiau ekspertai Hamišo kūne nera- 
do jokių narkotikų ar alkoholio - na, šiaip, aišku, rado, 
tačiau ne tokius kiekius, kurie būtų galėję tapti mirties 
priežastimi. Neatskleista jokių piktų kėslų, taigi atrodė, 

jog jis paprasčiausiai panoro pamiegoti baseino dugne. 
Niekas nieko įtartino nepastebėjo, niekas net neprisimi- 
nė, kad Hamišas būtų lipęs į baseiną. Aš buvau pernelyg 
užsiėmusi verbuotojomis į lesbiečių gretas, kad būčiau 
galėjusi ką nors doro pasakyti tardytojams. 


Chorchė paprašė mane sutvarkyti Hamišo daiktus. Iš 
pradžių jautiesi pagerbta, jog tau patikima tokia delikati 
užduotis, jog esi laikoma pakankamai suaugusia ir tvirta 
tokiai misijai atlikti, bet veikiai pajunti pyktį, kad tau už- 
krauta šitokia našta. Popierinių servetėlių pakeliai, dvo- 
kiantis apavas, pusiau išgertas kavos puodelis ir medinė 
lentelė su žodžiu ERŽILAS nebebuvo tik servetėlių pake- 
lis, pusiau išgerta kava ar medinis žodis ERŽILAS - tos 
servetėlės, pusiau išgertas kavos puodelis, dvokiantis 
apavas ir medinis žodis jau buvo mirusio žmogaus nuo- 
savybė, taigi paženklinti šiurpumo žyme. 

Lengviausiai atsikračiau tirštos kavos. Ji iškeliavo 
į kriauklę. Kitą turtą pasirodė sunkiau rikiuoti norint 
atituštinti Hamišo būstą. Kone visi drabužiai buvo taip 
sunešioti, jog tiko tik į šiukšlių konteinerį. Taip ir nesu- 
prantu aš vyrų: ar jie laiko marškinėlius dvidešimt metų, 
nes negali su jais išsiskirti, ar bijo eiti į parduotuves. 

Hamišas turėjo vos vieną lagaminą, tas faktas ir įkvėpė 
mane prikrauti pilną lagaminą jo daiktų ir išsiųsti tėvams. 
Kambaryje neradau nei nešvankių fotografijų, kuriose 
Hamišas dulkintų berniukus, nei kasečių su nacistiniais 
maršais, nei buvusių meilužių organų, plūduriuojan- 
čių marinate. Tačiau buvo glėbiai kreditinių kortelių ir 

nuotraukų, įamžinusių Hamišą kambariuose, baruose ir 
paplūdimiuose apspistą draugų ir pažįstamų, išsišiepusį 
objektyvui, mojuojantį cigaretėmis ar taurėmis. Nuotrau- 
kų, kurių vertė jau buvo kritusi. Viena priežasčių, kodėl 
apsiėmiau šitą darbą, buvo smalsumas užklupti Hamišą 
be dvasinių kelnių. Kaip būtų, jeigu galėtume pažvelgti 
vieni kitiems į vidų: ar baisu, ar liūdna, ar tik neįdomu? 
Ar slaptosios gelmės yra neišnarpliojamas labirintas? 
O gal mes per daug greitai pažįstame vieni kitus, iš čia ir 
visas keblumas? 

Kambarys laukė Hamišo, tarsi tas būtų išlėkęs valan- 
dėlę. Didžiule sąvaržėle buvo susegta šūsnis gelsvų maši- 
nėle prirašytų popierių. Prie jų prisegtas laiškutis Hami- 
šui nuo kažkokios senutės (sprendžiant iš tvarkingumo 
ir mandagumo); ji rašė, gal jam pavyktų Anglijoje rasti 
leidėją, kurį sudomintų šitie jos tetulės laiškai. Laiškelis 
rašytas prieš ketverius metus. „Lengva pasakyti, sunku 
padaryti“, - sumurmėjau. Laikiau visą tą krūvelę iškė- 
lusi virš šiukšliadėžės. Neturėjau supratimo, kur tuos 
popierius dėti. Jokio supratimo, ką su jais daryti. Jokio 
supratimo, ar išvis verta su jais prasidėti. Nesinori apvil- 
ti senikės, parašiusios tokį malonų laiškutį. Kaip Žinoti, 
ar tie laiškai verti tiek, kiek neįskaitomas prekių sąrašas, 
kurį žmogus pasidaro prieš eidamas į parduotuvę, ar tai 
galbūt yra gražiausi visų laikų žodžiai? 

Įžengė Ratgeris, nešinas pliauska. Jau Žiojausi klausti, 
tačiau Ratgerio veidas prašyte prašė: „Klausk“. 

— Kas nors gero? — paklausė pats, atšliedamas pliauską 
Į sieną ir visais judesiais priekaištaudamas: „Kodėl ne- 
klausi manęs apie pliauską?“ 

— Vis tiek ne tau. 

- Šito tikrai niekam nereikės, - pasakė paimdamas 
Hamišo dantų pastos tūbelę. Jis pakilnojo manikiūrines 
žirkleles ir paėmė pakelį tablečių nuo pykinimo plau- 
kiant. - Šitas paimsiu. 

— Ar ketini kur nors plaukti? - paklausiau. 

— Ne, bet ką gali Žinoti. 
kodėl aš taip ir nepaklausiau apie tą pliauską. 

— Va pliauską turiu, - prabilo. 

Aš nusišypsojau. 

— Ji istorinė, - toliau kalbėjo jis. 

Aš rausiausi viename Hamišo stalčiuje. 

— Nuo jos prasidėjo muzika, - pasakojo Ratgeris. — 
Medgalys - visos perkusijos šaltinis. Tai bus pirmas mano 
albumas. 

— O aš maniau, tu nori filmuotis. 

— Taip, tačiau noriu turėti savą kūrybos imperiją. Bega- 
lė iš pliauskos išgaunamų nuotaikų bus lemiamas žings- 
nis tikslo linkui. 

— Vadinasi, moki ja groti? 

— Ne. 

dvi dalis: ERŽI ir LAS. Žodį laikė suklijuotą guma. Ratge- 
ris tebebuvo. Čiupinėjo marškinius. Pamaniau, kaip pasi- 
piktintų Hamišas, jeigu jo drabužiai atitektų Ratgeriui. 

— Raudoni gražūs. 

— Marškinių net nesvajok gauti. - Aš pati nė už ką ne- 
norėčiau numirėlio marškinių, ypač mirusio taip tragiš- 
kai. Paskui prisiminiau, jog pati daug ką perku labdaros 
krautuvėse, tikriausiai turiu ir kokios nors mirusios mo- 
ters drabužių. Tačiau bent šito nežinau. 

Ratgeris nusirengė. 

— Jei tik norėsi pasimylėti, pašauk. - Jis apsivilko Ha- 
mišo marškinius: jam buvo per dideli. 

— Tau didžiuliai, - pasakiau. 

— Bet raudoni ir niekam nepriklauso. 

— Juos reikia atiduoti labdarai. 

— Juos geriausia atiduoti man. 

Pamėginau gąsdinimo taktiką. 

— Nebijai blogos lemties? 

— Ne. Oušen, kodėl manęs niekas nemėgsta? 

— Visi tave mėgsta, Ratgeri. Na, gal dabar jau eisi po 
velnių? 

— Ar būsi mano draugė, Oušen? 

— Tavo draugė su tavim atsisveikina, Ratgeri. 

— Turiu tau kai ką prisipažinti, Oušen. 

— Verčiau neprisipažink. 

— Privalau. Ar Žinai, kodėl man patinki? 

— Ne. 

— Todėl, kad tu įžiūri, jog esu šiknius. 

- Hm... 

— Kodėl niekam nepatinka mano asmuo? 

Sėdėjau ir galvojau. Ko žmogus iš tiesų nori klausda- 
mas: „Kodėl manęs niekas nemėgsta?“ Ar tikisi patiki- 
nimo, nors ir baisiausiai veidmainiško, kad kaip tik yra 
mėgstamas, o gal jam nuoširdžiai rūpi jo nepopuliarumo 
priežastys? Gal aš Ratgerį apvyliau? Galbūt parodžiau 
nemalonius jo sielos kontūrus? 

Spoksojau į Hamišo mantą. Pastebėjau, kad praėjo dvi 
valandos, o aš tiek tenuveikiau, jog išpyliau į kriauklę 
kavos likučius. Štai didelė pusiau išspausta dantų pastos 
tūbelė. Neprisiversčiau ja naudotis. Labdarai irgi neati- 


149 


duosi. Be abejo, nepasakojant jos istorijos, dantų pastai 
būtų galima surasti naujus namus, bet aš nežinojau, kaip 
jų ieškoti. Įmečiau tūbelę į šiukšlių dėžę. 

Sėdėjau ant stogo su Konstancija. Ji buvo socialinės pa- 
ramos gavimo apgaulės būdu profesionalė, turinti Lon- 
done du namus, kuriuos, kol gyveno Barselonoje, nuo- 
mojo prancūzams dailininkams. Janošas ją parsivedė iš 
paplūdimio. Dirbti jai nebuvo reikalo, tačiau darbas klube 
patiko. 

Janošas su Serdžu irgi trainiojosi ant stogo. Jie tapo 
neperskiriami. Serdžas kalbėjo tik itališkai, todėl Janošas, 
trupučiuką besigraibantis šioje kalboje, tapo jam langu 
į pasaulį. Janošas visad būdavo puikiai nusiteikęs, nes 
darė tai, kas labiausiai patiko. Gaudavo krūvą pinigų už 
tai, kad visą dieną į gražuoles kaišiodavo savo daikčiu- 
ką. Rinas tikrai bus profesionalas, bet niekada nesiliaus 
dėl ko nors bambėjęs. Janošo vienintelis noras buvo graži 
šviesiaplaukė Žmona, didelis namas, didelis automobilis, 
tada jis bus laimingas. Didesnės blondinės ar didesnio 
namo, ar didesnio automobilio tikrai nenorės. Gal kiek 
pakvailios į šoną, tačiau priklausys tipui, kuris grįžta 
namo vakarienės be lūpdažių žymės ant marškinių apy- 
kaklės. Toks laimės kūdikis. 

Serdžas buvo baisus. Taip, netgi labai baisus. Liesutis, 
mažesnis ir už Ratgerį; jis buvo paklausi prekė todėl, kad 
galėjo bet kam daryti bet ką ir bet kada. Leiskite pakartoti. 
Bet kam daryti bet ką ir bet kada. Mes matėme fotografijas. 
Verslas jam sekėsi, nes iš jo lūpų niekad neišsprūsdavo: 

„Šito nedarysiu“. Galima sakyti, jis buvo žaviai visaėdis, 
bet negalėjai nesutikti su Vlanu, teigiančiu, jog vyras, dul- 
kinantis viską iš eilės, žmoniškai nedulkina nieko. „Babi- 
lonas“ nepaprastai rūpinosi darbuotojų sveikata, bet aš 
tvirtai apsisprendžiau: kad ir kokie būtų kraujo tyrimai, 
su Serdžu niekada nedirbsiu. Jis buvo rūpestingai augina- 
mas, o dvylikos metų jį suviliojo plaukymo treneris. 

— Siaubinga, - užjaučiau. 

— Ne, - paprieštaravo Serdžas. - Tai buvo fantastiška. 
Jis mane mylėjo ir apipildavo dovanomis. 

Serdžas baisus buvo tuo, kad nematė skirtumo tarp 
klausimo: „Gal išgerkim alaus?“ ir: „Gal ką nors pagrob- 
kim, suriškim rankas ir kojas taip, kad pamažu uždustų, 
kol išgersim alaus?“ Kai svarstėme, kaip atsikratyti Rat- 
geriu, Janošo italų kalbos mokėjimo nepakako, ir Serdžas, 
neteisingai supratęs mūsų ketinimus, ramiai, be žodžių 
parodė, kad reikia jį palaikyti įkištą baseine. Janošas nu- 
sikvatojo, tačiau mes su siaubu pamatėme, jog Serdžas 
nejuokavo. Po to nebegalėjome į jį žiūrėti. Tai buvo prieš 
paskęstant Hamišui. 

- Jie tokie godūs ir koktūs, - pasakė Konstancija. Ne- 
beprisimenu, apie kokius politikus ji kalbėjo. Ant stogo 
politikos tema nebuvo populiari, bet jeigu tik išeidavo iš 
kalbos Konstancijai girdint, ji tuoj pat imdavo pilti tulžį. 
Jokios šalies jokioje partijoje, valdančiojoje ar opozicinėje, 
nebuvo tokios politinės figūros, kuri nebūtų buvusi ne- 
dora, godi, kokti ar - jos mėgstamiausias epitetas valdžiai 
apibūdinti - šlykšti. Net apsiputojusi ji keikdavo „siste- 
mą“ ir „valdžios aparatą“. Kaip žmogus, kuriam priklau- 
so gražūs nekilnojamojo turto kąsneliai ir kurio vienintelis 
rūpestis rytą - kurį diržą apsijuosti, ji buvo išties labai 

nirši. Seksas buvo antra jos širdžiai miela tema. Vis dėl- 
to įtartinai Žiūriu į moterį, kuri penktą pažinties minutę 
pareiškia gulėjusi su šimtu septyniasdešimt aštuoniais 
vyrais. Kam toks tikslumas? Kodėl man sakai? Galbūt ir 
aš galėjau laikyti kojas kiečiau suspaudusi, tačiau toks re- 
kordas, kai tau kokie dvidešimt dveji, iš tiesų įspūdingas. 
Na, bet, žinokit, jeigu jau labai norisi kiekybės, užtenka 
skambtelėti regbio komandai. 

Serdžas ir Janošas vėl krizeno dėl Ratgerio skelbimo. 
Serdžas ir Janošas daug filmuodavosi, Ratgeris irgi pa- 
bandė įsisprausti, tačiau pristigo dalykinių savybių. Rat- 
geris viename filme pabandė būti Janošo porininku. Iš 
režisieriaus jis pareikalavo dviejų ar trijų moterų, nes „iš 
vienos jokios naudos“. Janošas pasakojo: „Teisingai. Iš 
vienos nebuvo jokios naudos. Jam jos pasirodė per daug, 
neįveikė“. Jis nė kiek nenusiminė, kad prieš kamerą ne- 
pajėgė pastatyti savo kuolo. Skraidė po visą Europą ir 
Ameriką bandydamas prisiklijuoti prie kokio nors filmo, 
pasirodydamas įvairiais vardais ir su įvairiais perukais, 
tačiau lemiamą akimirką kuolas nesistodavo. Keisčiau- 
sia, kad, nors ekrane jis beveik niekad nieko nekrušdavo, 
šiame versle buvo gerai žinomas. Gerai žinomas ir baisiai 
nemėgstamas. Tiek nemėgstamas, jog vienas režisierius 
profesiniame žurnale išsipirko ketvirtį puslapio reklamos 
ploto, įdėjo Ratgerio veido nuotrauką, jo slapyvardžių 
sąrašą ir antraštę: „Kodėl niekad neverta dirbti su šituo 
žmogumi“. 

Vos atvykusią Ratgeris prikalbino pasižiūrėti jo vaiz- 
dajuostės. Vaizdajuostė buvo trumpa. 

Pirmoje dalyje, kokių trijų minučių ilgumo, buvo viso 
labo du epizodai su juo. Jis vaidino pasipiktinusį grožio 

salono darbuotojos draugužį, žiūrintį, kaip jo meilę dulki- 
na picų išvežiotojas. Pirmasis klipas akivaizdžiai parodė, 
kodėl Ratgeris veržiasi daryti karjerą šioje kino šakoje. 
Jis buvo apdovanotas aktoriniu antitalentu. Siurbė kitų 
su juo vaidinančių aktorių talentą. Visa jo užduotis buvo 
žmogelis, mėginantis atrodyti pasipiktinusiu meilužiu, 
kuris nusivylęs savo gyvenimu. 

Vėliau Janošas paaiškino, kad net ir tą vaidmeniuką 
Ratgeris gavo sumokėjęs režisieriui ir nupirkęs tą picą. 

Kitas klipas irgi, ačiū Dievui, buvo trumputis. Septy- 
niasdešimtmetė moterėlė, vilkinti tik viršutine vienuolės 
abito dalimi, mėgino Ratgeriui įsprausti rankšluostinės 
galą, o Ratgeris mėgino atrodyti patenkintas. Jo vaidybą 
pataisė guminė kaukė. Pusvienuolės veide buvo nusivy- 
limas gyvenimu. 

Paskui Ratgeris pasirodė kaip kiaulių dresuotojas, o 
pagyvenusi moteriškė, aiškiai niekad nepagalvojusi, ko- 
kią naudą gali duoti mankšta, tinkama mityba ar kosme- 
tinė operacija, raičiojosi su kiaule. Kiaulės snukyje buvo 
nusivylimas gyvenimu. 

Paskutiniame klipe Ratgeris buvo pririštas prie „For- 
mulė-1“ bolido, o apatiška blondinė su negrabiai išta- 
tuiruotu skorpionu ant užpakalio sėdėjo jį apžergusi. 
Ratgeris vaidmenį tikriausiai gavo todėl, kad parūpino 
automobilį. Janošas paaiškino, kad Ratgerio tėvas Vokie- 
tijoje - kažkoks ministro pavaduotojas ir sūneliui nuolat 
siunčia pinigų įsitikinęs, jog tas yra narkomanas. 

- Einu paplaukioti, - tariau lipdama į baseiną, kad 
kartais nebūčiau pamiršta, jei paskęsčiau. Baseinas buvo 
toks mažas ir seklus, jog nelaimė jame atrodė neįmanoma, 

tačiau Žmonės juk ir vonioje paskęsta. Tikėjausi maloniai 
paplaukioti, bet nepavyko. Galvojau tik viena: kad pati 
smagiai taškausi saulutėje, o Hamišas ne. Beprasmiška 
liūdėti, bet vis dėlto sunku atsikratyti negero jausmo. 

Žiūrėjau, kaip Konstancija kvatoja su Janošu ir Serdžu. 
Truputį pavydėjau jai to lengvumo bendraujant su žmo- 
nėmis. Buvau per jauna suprasti, jog daugeliui žmonių 
patinka nelabai pažįstami kiti žmonės, nes paprastai jie 
irgi nelabai juos pažįsta. Tame ir slypi svetimo žmogaus 
žavesys. Svetimas Žmogus turi tenkintis tavo suteikiama 
informacija apie save ir vargiai gali ją paneigti. Ne visada 
tai reiškia apgavystę. Tu juk neapsimeti naikintuvo pilo- 
tu ar penktąja pagal turtingumą Ispanijos moterimi. Vei- 
kiau šiek tiek nutyli ir pagražini savo praeitį. Pavyzdžiui, 
sakai: „Aš dievinu Niujorką“, ir niekas tau neprimins: 
„Betgi tu jo nekentei ir nesustodama dejavai visus tuos 
penkerius metus, kai ten gyvenai“. Naujos ausys - naujas 
ir gyvenimas. 

Pagalvojau apie Konstancijos šimtą septyniasdešimt 
aštuonis ir, kaip priešybę, prisiminiau Tiną. Mudvi su 
Tina susidraugavome mokykloje, nes paprasčiausiai per 
matematiką sėdėdavome paskutiniame suole. Ji, aš ir 
Azra. Šiaip aš ir Azra nebūtume Tinos net kalbinusios. 
Devyniolikos metų Tina ištekėjo už pirmojo vyriškio, su 
kuriuo pergulėjo, - už tokio nekenksmingo Filo, sraigta- 
sparnio piloto. Nei šis, nei tas. Norėjau perspėti: „Neda- 
ryk to“, tačiau tai būtų buvę siaubinga, nes ji buvo tie- 
siog nepataisomai laiminga. Vieną penktadienį ir Azra 
patyrė nuotykį. („Pas jį atvažiavo brolis. Jis taip gražiai 
paprašė.“) Įtariau, jog Filas tikriausiai buvo pirmas vy- 
ras, su kuriuo Tina ir bučiavosi. Ji nebuvo negraži, tačiau 

turėjo nežmoniškai griežtus tėvus ir šokiuose jos niekas 
nevesdavo. Per vestuves mums buvo linksma, juk visada 
būna, bet mes nuoširdžiai jos gailėjome. Panašiai kaip vė- 
Žiu susirgusio Žmogaus. Devyniolika metų, o gyvenimas 
baigtas. Juodu išvyko gyventi į Maltą. 

Su Azra nutrūko ryšys. Maža yra liūdnesnių dalykų 
negu nutrūkusi draugystė. Nors buvau per jauna tai su- 
prasti, buvo liūdna, nes nieko negali padaryti. Nepasa- 
kysi, kad nepakankamai dažnai skambindavau ar nusiųs- 
davau per pigų kalėdinį atviruką. Aš įsitikinau mudvi 
draugavus tik todėl, kad kartu sėdėdavome per matema- 
tiką. Nepasakysi, kad Azrai labai reikėjo draugių. Ji turėjo 
krūtis. Buvo išrinkta gražiausia mokyklos krūtine. Savai- 
me aišku, turint už kitų pranašesnes krūtis, rūupėdavo jas 
rodyti; įtariu, kad kai ji tuščiu žvilgsniu spoksodavo per 
matematiką į tolį, tikriausiai ieškodavo tinkamos dings- 
ties išsitraukti jas mokytojui aiškinant aibių teoriją. 

Kita vertus, ne man vienai nutrūko ryšys su Azra. Ji 
buvo kuklesnio masto Heidė, tai yra absoliuti valdovė. Jai 
einant pro šalį imdavo žaisti savimi net visiškai padorūs 
vyriškiai. Na, o ko nori moteris, turinti viską ko nori? Kitų 
moterų turto. Mums visoms užginta net pažiūrėti į vedu- 
sius vyrus, bet iš to jokios naudos. Mums visoms užginti 
tarnybiniai romanai, bet iš to irgi jokios naudos. 

Ir tada, savaime suprantama, Azra supyko ant savo 
vedusio meilužio, kam jis vedęs. Ji nesiėmė jokių įprastų 
priemonių. Neskambindavo jo žmonai. Neapipylė rūgš- 
timi jo automobilio. Neužsakė, kad į jo kiemą būtų meta- 
mos didelių, sunkiai išgabenamų gyvūnų maitos. Nesi- 
kreipė į samdomus žudikus. Ji išvažiavo atostogauti. 

Ji išsiaiškino šeimynėlės atostogų smulkmenas ir, kai 
Ponas Sutuoktinis su Žmona ir vaikučiais oro uoste pri- 

siartino prie registracijos, už jų su elegantišku lagaminu 
atsistojo Azra. Jei prie registracijos imi klykti iš visų plau- 
čių ir svaidytis daiktais, tau gal ir labai smagu (ir nema- 
lonu tavo išpuolio taikiniui), tačiau toks elgesys sutrikdo 
oro linijų darbą. Ojei romiai stovėsi svetimautojui už nu- 
garos, kaip ir bet kuris kitas Žmogus eilėje, niekas negalės 
pasiskųsti viešosios tvarkos palaikymo organams. 

Išvydęs Azrą, Ponas Sutuoktinis užsidaro hermetiš- 
kame siaubo skafandre. Kas, jeigu Azra puls į isteriją? 
Ar tai tėra siaubingas sutapimas? Jis nežino, ką daryti. 
Jo pasaulėlis gali būti sumaltas į miltus. Jis žino, kokia 
nežabota esti žmonų rūstybė. Jis supranta negailestingo 
pado bijančią skruzdę. Stovėti eilėje staiga tapo klaikiau- 
sia pasaulyje kančia. Veidu žliaugia prakaitas, ir jis taip 
stengiasi nenualpti, kad, žmonos paklaustas, kas jam yra, 
net neįstengia gargtelėti: „Nieko“. Oro uosto darbuotoja 
abejoja, ar leisti jį į lėktuvą, nes jis atrodo leisgyvis. Ar 
Azra, čia pasirodydama, jį tik įspėja? Grįžtelėjęs pamato 
ją jau užsiregistravus ir suprato, jog dienelė bus juoda. 

Tačiau jį šiek tiek nuramina tai, kad Azra tyli. Jeigu 
norėjo jį demaskuoti, ko laukia? Bet jam vis tiek darosi 
bloga, jis jau galvoja atsisakyti atostogų. Žmona žiūri į jį 
su įtarumu ir be lašelio užuojautos, kaip moka tik žmo- 
na. Jeigu jis dabar paspruks, bus apkaltintas, kad pametė 
šeimą norėdamas būti su meiluže, nes, be abejo, ji viską 
žino; nežino tik, kad Azra, o šiaip Žino. Be to, atsisakyti 
atostogų reikštų išmesti pinigus į balą. 

Didžiausia bėda, jei prasidedi su vedusiais vyrais, - jo- 
kių pinigučių. Jie dūzgena apie kredito įmokas ir mokes- 
tį už vaikų baleto pamokas, kol pasisiūlai sumokėti už 
abiejų pietus. 

Jie visi išskrenda į Ibisą, Ponas Sutuoktinis graužiamas 
nerimo dėl ateities. Jis neuždirba tiek, kiek norėtųsi, bet 
žmonos šeimai Pertšyre priklauso nedidelių medelių gi- 
raitė, kuri po dvidešimties metų bus aukštų medžių miš- 
kas ir apvali sumelė. Kitokios prošvaistės artimiausius du 
dešimtmečius nenusimato. Ibisos oro uoste Azra išgaruo- 
ja, o Ponas Sutuoktinis griūna į lovą savo viešbutyje. Kitą 
rytą, kai jo šeima išsidėsto paplūdimyje, Azra pasitiesia 
savo rankšluostį šalia jų ir prisistato Žmonai: 

— Aš vardu Azra, jis tikriausiai jums viską apie mane 
papasakojo. 

Šeima persikelia į kitą viešbutį kitoje salos pusėje. 
Azra per penkiolika minučių juos randa ir įsitaiso šalia. 
Ponas Sutuoktinis krizę išgyvena gulėdamas užtamsinta- 
me kambaryje, be perstojo rūkydamas ir kūkčiodamas, o 
abi moterys nerūpestingai plepa prie plaukymo baseino. 
Ketvirtą dieną Azra nebesirodo. Jam regisi, kad ji pavargo 
kariauti. 

Grįžęs namo, Ponas Sutuoktinis guodžiasi neabejotinu 
faktu, kad, blogiausiu atveju, po penkiasdešimties metų 
jis jau bus miręs ir baisiau vis tiek būti nebegali, tačiau 
prisistato policija ir ima jį kamantinėti apie Azros dingi- 
mą. Jos daiktai taip ir neiškeliavo iš viešbučio kambario 
Ibisoje. Paskutinį kartą ji matyta tame viešbutyje. 

Aš nusišluosčiau rankšluosčiu ir atsisėdau prie Kon- 
stancijos. Paplaukiojus maloniai pasitempė pečiai. Janošas 
su Serdžu nuėjo erzinti Ratgerio. Mane glostė švelnus va- 
karas. Išgirdau Konstanciją kostelint. Vienas kostelėjimas 
nieko nereiškia, o du kostelėjimai - jau prisistatymas. 

— Oušen, girdėjau, su tavim galima pasikalbėti. 

— Taip?.. - Net nežinojau. Tai, matyt, buvo komplimen- 

tas, nes „visi sako, kad su tavim neįmanoma pasikalbėti“ 
nebūtų labai geidžiamas apibūdinimas. 

— Mane kankina viena mintis. 

— Tikiuosi, neketini man ko nors prisipažinti? 

— Ne. Bet noriu, kad man pasakytum, jog esu kvaila. 

— Na, jeigu labai reikia. 

— Ne, tu pirma paklausyk. Mama mane pasigimdė la- 
bai vėlai, todėl, kai tik su kuo nors šnekantis ji išeidavo 
iš kalbos, visada apsimesdavau, kad yra dešimčia metų 
jaunesnė. Po kiek laiko įsikaliau, jog, jeigu kam nors pa- 
sakysiu tikrąjį jos amžių, jai atsitiks kas nors baisaus. Ir 
štai atėjo šešiasdešimt penktasis jos gimtadienis. 

— Kam visa tai man pasakoji, jeigu bijai, kad jai gali 
kas nors atsitikti? 

— Mat aš jau esu kam kitam pasipasakojusi. 

— Ar atsitiko kas nors? 

- Ji mirė. Noriu, kad man pasakytum, jog esu kvaila 
laikydama save kalta. 

— Tikrai esi kvaila. 


Klube garso sistema buvo nežmoniškai galinga; tą vakarą, 
kai mes užkulisiuose lyginome, kurios koks nagų lakas, 
todėl ir negalėjome išgirsti, kai buvo nušautas Mervinas. 
Pamažu pamatėme, kad iš salės išprašoma publika, o prie 
durų vyksta kažkas neįprasta. Sužinojome, jog į pirmą 
pasirodymą atėjusi grupelė libaniečių įsiplepėjo su šne- 
kučiu Mervinu. Jie visi išsijuosę gyrė Libaną. Vienas jų 
paklausė Merviną, kada jis baigia darbą, nes norįs pratęsti 
tokį malonų pašnekesį, bet pirma turįs sutvarkyti vieną 

reikalą. Mervinas pasakė dirbąs iki vėlyvos nakties. Tada 
anas libanietis keturias valandas landžiojo po bjauriausius 
Barselonos rajonus, kol rado žmogų, kuris pardavė jam 
pistoletą. Jis vėl nusipirko bilietą į klubą, penkiais šūviais 
į krūtinę nušovė Merviną, tada ramiausiai išėjo paleis- 
damas kulką į šikną Kilimėliui — prieš tai dar išvadino jį 
idiotu — ir dingo naktyje. 

— Girdėjai? 

Po savaitės Kristiana baseino dugne rado Dejuoklę 
Patriciją. Nuotaika buvo sumauta. Atėjo rugsėjis. Buvau 
planavusi į Londoną grįžti po trijų mėnesių. Paskui stai- 
giai sumečiau, kad Kalėdos bus priimtinesnė data. Dabar 
galvojau tučtuojau kalbėti su kelionių agentūra. Chorchė 
buvo pribaigtas. 

— Dešimt metų šiame versle. Nė vienų muštynių. Nė 
vieno nualpusio žiūrovo. Galima sakyti, nė vienos išlietos 
taurės. O dabar štai. 

Buvo svarstoma, ar neuždaryti klubo kokiai savaitėlei. 
Protinga išeitis. Dirbti niekas nenorėjo, tačiau sėdėti din- 
deriaujant buvo ne ką geriau. Be to, už tai niekas nemoka 
pinigų. Gal ir būtų buvę neblogai savaitę patinginiauti, 
bet sąskaitas reikėjo apmokėti, todėl beveik visi ragino 
Chorchę dirbti. 

Mes ir toliau lipdavome ant stogo degintis, bet plau- 
kioti eidavo tik Ratgeris. Jis įžūliai pliuškendavosi, o mes 
kiurksodavom patempę lūpą. Nors nė vienam Patricija 
nebuvo artima, negera matyti, kaip ima ir miršta tokia 
jauna, tokia nepakenčiama mergina su tokiomis gundan- 

čiomis krūtimis. Nebuvimas išvis jokių jos paskendimo 
aplinkybių vertė mus jas sukurti. Neturėdami menkiausių 
ir prisimintų pokalbių nuotrupose išnirusius scenarijus. 
„Taip jau kartais būna. Jaunas, sveikas, nerūpestingas, ir 
nebėr. Dar spėjai pagalvoti: ar man reikia šįvakar trinktis 
galvą?“ 

Man knietėjo visiems padaryti ką nors gera. Vlanas 
visą laiką rūpinosi žolės tiekimu, Janošas ir Serdžas kas- 
dien traukdavo į paplūdimį medžioti bendram naudoji- 
mui tinkamų moteriškių, Rino motina siuntė kumpio ir 
keistos riešutinės masės siuntinius, kuriuos pasidalyda- 
vome, Triskart Dejuoklė Patricija pristatydavo vyno, taigi 
akį visada glostydavo nuostabiai gero raudonojo dėžės. 

Pasisiūliau visiems ištaisyti sekmadieninius pietus. 
Mūsų aukšte buvo viena nedidukė virtuvytė. Turėdama 
galvoje ribotas jos technines galimybes, pasirinkau vištą 
su kario padažu, nes, kaip tikra užsienietė svetimoje ša- 
lyje, turėjau pasiėmusi maišeliuką prieskonių tam atvejui, 
jeigu reikėtų ką virti, be to, nors paruošti labai gardų karį 
sunku, jį sunku ir pagadinti. Deserto neplanavau, nes na- 
mie visada gamindavau pagrindinį patiekalą, o Džulija 
būdavo atsakinga už desertus. Laimei, skurdi virtuvės 
įranga ir rakandų stygius leido apsieiti be šokoladinio 
suflė. 

„ Pakviečiau penkiolika klubo darbuotojų, netgi Ratgerį. 
Tikrai nenorėjau jo kviesti, bet kažkaip neišdrįsau, nors 
bent aštuoniems iš penkiolikos nekviesti Ratgerio būtų 
buvusi labai patraukli priemonė. Iš pradžių tikėjausi tas 
penkias dienas kaip nors su juo nesusidurti. Yra toks keis- 
tas reiškinys, kad gali gyventi visai šalia kokio žmogaus 

ir kaži kiek laiko jo nepamatyti. Tačiau Ratgeris man pai- 
niodavosi kas penkios minutės. Jaučiau, jog tai yra man 
siųstas išmėginimas. Širdyje melsdamasi, kad jis jau būtų 
pakviestas kur nors kitur arba jaustų pasišlykštėjimą ka- 
riu, kvietimą išsakiau kaip mokėdama nepatraukliau. 

— Puiku, - tarė jis. - Bet verčiau pasistenk, kad būtų 
skanu. Aš bet ko nevalgau. Tačiau mano orektinės gali- 
mybės netgi labai patenkinamos. 

— Kokios galimybės? 

— Orektinės. Cha, čia juk iš taviškės kalbos. 

Sekmadienio rytą, terliodamasi su ciberžolės priesko- 
niais, pajutau nebegalinti nuslėpti nuo savęs, jog nervi- 
nuosi. Valgio gaminimas turi tokį trūkumą, kad užtenka 
vienui vieno neteisingo veiksmo ar kelias sekundes užsi- 
žiopsoti, ir tavo kakta bus paženklinta nevėkšlos dėme. 
Kaip ir visose kitose srityse, jeigu neturi praktikos, neturi 
ir įgudimo, o man niekada neteko gaminti tokiam būriui 
žmonių, be to, teko išmokti keletą svėrimo pamokėlių. 

Netrukus nebegalėjau nuslėpti nuo savęs, kad esu ap- 
imta siaubo. Raminau save: net jeigu višta bus suanglėjusi, 
o kario padažas tinkamas tik išspjauti, baisus čia daiktas. 
Galėsime visi iš to pasijuokti. Ištisai kartojau sau šitai, 
bet nėmaž tuo netikėjau. Nuolat laksčiau į tualetą kone 
riečiama baimės, kad mano svečiai gali nepasirodyti ir 
aš tapsiu visuomeniškai likviduota, ir baimės, kad mano 
svečiai pasirodys, bet negalės nė kąsnio praryti. 

Kurių galų visa tai sugalvojau? Juk niekas manęs never- 
tė. Ir šitie pietūs — ne menkniekis. Tai buvo įvertinimas, nes 
aš išlindau į priekį. Kad ir ką apie tai sakyčiau, kad ir ką 
sakytų kas kitas, tie pietūs - tai aš. Mano kaina, mano ver- 
tė, nesvarbu, kaip ją bandai pridengti nereikšmingumu. 

Žinojau galinti pasikliauti Janošu ir dar pora kitų. Ja- 
nošas suvalgys padangą, jeigu tik duosi jam aštrų peilį. 
Stengiausi malšinti siaubą mintimis, kaip Janošas šluoja 
mano patiekalą. Atėjo pietų metas. Kokio etiketo laiky- 
sis tokia internacionalinė komanda? Kiek minučių jiems 
pasirodys mandagu vėluoti? Kambaryje paruošiau sve- 
čių aptarnavimo kamputį ir ėmiau laukti. Gretimuose 
kambariuose girdėdama vaikščiojant įsivaizdavau, kaip 
visiems kyla vilkiškas apetitas. Sėdėjau šalia puodo su 
vištiena ir puodo su ryžiais ir laukiau. Įsidėjau truputį. 
Ne stebuklas, bet valgoma. Tikrai valgoma. Kartojau šitą 
žodį kaip mantrą. 

Kurgi visi yra? Nejau belstis į kiekvienas duris? Per 
vėlu tebedrybsoti lovose, be to, aiškiai girdėjau, kad jie 
atsikėlę. Nėjau ir nesibeldžiau į duris, nes nenorėjau pa- 
rodyti savo nevilties. 

Pagaliau pirmas svečias. Ratgeris su kažkokia dėžute, 
ant kurios buvo nubraižyta skalė. Nė už ką neklausiu, kas 
tai. Įdėjau jam porciją, ir jis ėmė gardžiai valgyti. Mūsų 
pokalbis greit išsisėmė, todėl, neklausydama sveiko ins- 
tinkto, paklausiau apie dėžutę. 

— Čia Geigerio skaitiklis. - Gerai, tuo ir pasitenkinsiu. 
Valandėlę tylėjome, paskui Ratgeris sako: - Laukdami 
galime užsiimti seksu. 

— Galime. 

Įkrėčiau Ratgeriui antrą porciją, jis ir ją prarijo su ati- 
tinkamais vilkiškais garsais, reiškiančiais malonumą. 
Buvau ketinusi Ratgeriu atsikratyti kuo greičiau, tačiau 
dabar man reikėjo, kad jis neišeitų. Nesėkmė prilipo prie 
manęs it purvas. Vienas svečias yra nepalyginti geriau 

negu jokio. Girdėjau kitus šnekant ir judant, bet ateiti 
niekas neatėjo. O juk visą savaitę kasdien kiekvienam 
primindavau apie vaišes. 

— Kaip gyvas nesu valgęs gardesnio vištienos ka- 
rio, — pasakė Ratgeris. Štai kas baisiausia. Komplimentą, 
gal netgi nenuoširdų, ištaria žmogus, kurį niekini, ir tu 
ištirpsti. 

Ratgeris pasėdėjo dar pusvalandį - įtariau, kad užjaus- 
damas mane. Jis netgi paprašė simboliškos trečios porci- 
jos. Daugiau niekas taip ir nepasirodė. Palaukusi dar dvi 
valandas, suverčiau vištieną į šiukšlių kibirą, nes žinojau 
tikrai jos nebevalgysianti. 

Aišku, nedidelė bėda. Ypač po pastarųjų savaičių 
įvykių. Bet mane ir dabar tebesvilina gėda. Mat aš kai 
ko išmokau. Pirmą kartą patyriau, jog teisybė nemalo- 
ni. Teisybė susilaukia palankių spaudos atsiliepimų, bet, 
kaip ir dauguma įžymybių, gali pasielgti bjauriai. Iš tie- 
sų nenorėjau sužinoti, kad jie taip menkai vertina mano 
draugystę, jog patingėjo ateiti porą žingsnių ir už dyką 
pavalgyti. 

Galvojau apie kolektyvizmo dvasią. Ir man toptelėjo, 
kad Janošas ir Serdžas savo radiniais dalijasi todėl, jog 
yra atstumtieji. Rinas visiems dalija riešutų chalvą, nes 
nenori nutukti. Triskart Dejuoklei Patricijai vynas nieko 
nekainuoja. 

Į tokias mintis nesinorėjo gilintis, nes mačiau, kad 
jos prie gero neprives. Girdėjau, kaip kiti vaikšto laip- 
tais, girdėjau balsus. Jie buvo netoliese, bet nesirodė. 
Tikėjausi, kad vienas paskui kitą atsiprašys ir atgailaus 
norėdami užglostyti nemalonumą, bet nieko panašaus 
nesulaukiau. 

Esu tikra, tai nebuvo sąmokslas. Jokio susitarimo, jokio 
boikotavimo. Tik pavienių sprendimų serija. Perkračiau 
savo pačios elgesį. Gal kam negrąžinau plaukų džiovin- 
tuvo? Ar kurį nors apšmeižiau? Iš dalies tokia padėtis 
buvo kur kas skaudesnė. Jeigu jie būtų mane užgaulioję, 
nors būčiau galėjusi pasidžiaugti teisėtu pykčiu. Jeigu kas 
tyčia užmina ant piršto, gali saldžiai atkeršyti, bet jei kas, 
nerūpestingai žengtelėjęs, sutraiško tau pėdą, kad ir kaip 
kenti, sunku, bent jau man, griebtis keršto. Viena prie- 
žasčių, kodėl neužsipuoliau bendradarbių, neatėjusių pas 
mane pietauti, buvo tai, jog niekas nežinojo, kad Ratge- 
ris buvo vienintelis mano svečias. Jeigu kas būtų norėjęs 
klausinėti, iliuziniai pietūs galėjo egzistuoti. 

— Nebijok, - pasakė Ratgeris išeidamas, - gyvenime at- 
siras vienas ar du draugai, kurie tavęs neišduos. Tačiau 
tu juos išduosi. 

Kai draugai tave apvilia, yra dvi išeitys. Prisiminti 
arba pamiršti. Neginčytina, katra išeitis sveikesnė. O gal 
ginčytina? Štai sužinai nemalonią tiesą. Jei tai netinka- 
mas drabužis ar turintis broką elektros prietaisas, gali jį 
grąžinti arba pakeisti, tačiau nedaugelis mūsų turi ga- 
limybę pakeisti draugą, net jei yra tam pasiryžęs. Visi 
verdame savo sultyse. Kelios draugės Anglijoje ketino 
mane aplankyti, bet neaplankė, nors žinojo mane turint 
laisvo ploto. Pradedi sukti galvą, ar nedarai ko nors ne 
taip. Pradėjau suvokti nesanti kaip dauguma Žmonių: aš 
turiu jausmus. 

Prisiminiau, ką sakė Piotras apie vieną seną pinigų 
padirbėją, išsėdėjusį kalėjime dešimt metų: „Pasaulis 
milijardų metų senumo, bet gali pasikeisti per sekundę. 
Dešimt metų sėdi šūde - ir staiga nebe“. 


164 


ž 


Po keleto dienų užlipusi į stogo terasą vėl pamačiau grei- 
tosios pagalbos darbuotojus. Ričardas ir Vlanas stovėjo 
priblokšti. Baisi nelaimė turi savo aurą. Iš tiesų stovi pri- 
blokštas, iš tolo matyti. 

Ratgeris atrodė žvalus kaip visada. Vlanas parodė į 
baseiną ir sugargė: 

— Marina. 

Aš dar buvau pamaniusi, kad greitosios ekipažas at- 
važiavęs pasitreniruoti, ar ką. Ne iki galo suvokiau, kas 
atsitiko, bet Ratgeris aiškiai pasakė. Kada baimė virsta 
siaubu? O gal siaubas yra baimės žiedas? 

Mes buvom nublokšti už Žemės atmosferos ribų. Iki 
tol iš paskutiniųjų dirbome toliau girdami vienas kito 
tvirtybę, galbūt todėl, kad su Hamišu ar Patricija niekas 
labai artimai nedraugavo. Visi gyvenome draugiškai, bet 
nebuvo nė vieno senbuvio, be to, žmogus visada turi šio- 
kias tokias ištvermės atsargas, laikomas netikėtumo atve- 
jui; jeigu ir ne, giliai širdyje visada atkapstysi nuostabių 
savanaudiškumo ir abejingumo kitiems rezervų. Tačiau 
šito jau buvo per daug. 

Išvada ta pati. jokių depresijos ženklų, jokių alkoholio 
ar narkotikų pėdsakų. Tiesiog Patricija ir Marina baseine 
užmigo. 

Chorchė. baseiną uždengė amžinai, tarsi kas nors, 
išskyrus Ratgerį, galėjo sugalvoti jame maudytis. Neiš- 
manėme, ką daryti. Kartoji sau, kad spektaklis tęsiasi, tą 
darėme ir pirmą kartą. Ne visais jausmais gailėjome Ma- 
rinos. Gailestis sudarė menkutę jų dalį. 

— Ar pašalinsi Ričardą? - paklausė Eva Chorchę. 


165 


— Dabar jau Ričardą? Aną savaitę visi reikalavot išmes- 
ti Ratgerį. 

— Jis dirba mirčiai. 

— Ką? - išsižiojo Chorchė. 

- Jis čia atvažiavo, nes visi, kuriuos jis tiktai mokė, 
nuskendo. 

— Ne. Nepamiršk ryklių. O du mirė nuo kesoninės li- 
gos, - paprieštaravo Vlanas. 

— Iš pradžių sudūžta sraigtasparnis. Tada žūsta Ha- 
mišas. Mervas. Patricija. Dabar Marina, - makalavo ran- 
komis Eva. 

— Kaipgi Ričardas tai padarė? Su virve nutraukė sraig- 
tasparnį žemėn? O kai Hamišas nuskendo, jo čia net 
nebuvo. 

— Jis prišaukia mirtį. Arba jis išeina, arba aš, - kietai 
pareiškė Eva. 

— Nesąmones šneki, - nukirto Chorchė. Keista, bet 
Evos žodžiai visai neatrodė kvaili. Mus visus užgriuvo per 
sunki tikrovės našta. - Ką man daryti? Elgtis kaip kokiai 
senei? - klausė Chorchė, irgi mosikuodamas rankomis. 
Niekad nesupratau šito posakio: kiek žinau, senės yra 
istorijos užgrūdintos asmenybės, kurios ničnieko nebijo. 
Lyginti reikėtų su jauna moterimi arba seniu. | 

Laikas tekėjo taip lėtai, jog sutirštėjo it sirupas. Aš ne- 
sisiūliau padėti tvarkant Marinos daiktus. Esama tiesų, 
kurias Žinai, bet jų nejauti. Mes visi buvome informuoti 
apie mirtingumą, tačiau yra skirtumas tarp žinojimo ir 
fakto, kad giltinė jau atėjo ir atsisėdo tau ant veido. 

— Mano žmona jums dėkoja už viršvalandžius, - išei- 
damas pasakė inspektorius. 

— Esam šaunus kolektyvas, - burbtelėjo Chorchė. 

Garso sistema tikriausiai yra Žmonijos išradingumo viršū- 
nė. Lig tol, turėdami visą klubą savo žinioje, griausmingą 
muziką ir svaigalų, pasiekdavom puikių nuotaikos rekor- 
dų. Tačiau dabar visa tai mūsų nebedžiugino. Spektaklis 
nutrūko. 

— Man norisi manyti, kad jie danguje ir kalbasi su Die- 
vu, - pasakė Nadia. 

Eva su Piotru išėjo iš klubo, nors juodu kalbėdavo (be 
paliovos) pasiliksią dar pusmetį, susitaupysią pinigų, kad 
galėtų nusipirkti tuščią vienuolyną Tatrų kalnuose ir jį 
paversti sekso klubu. 

— Neketinu gyva numirti, - pareiškė Eva, ir mums pa- 
sirodė, jog ją supratome. Visi sveikinome save už drąsą 
pasilikti. Niekas taip neįkvepia narsumo, kaip Žinojimas, 
kad kažkas kitas pakratė kojas. Lu ir Sju kalbėdavo (be 
paliovos) apie tai, kad išeisiančios, tačiau dabar nutilo ir 
gavo dar dešimt programos minučių, per kurias pasiro- 
dydavo su plaktuvu. Bet vis tiek mus graužė baimė. 

Kelias dienas buvo ramu. Įvyko keli niekuo neįsimin- 
tini pasirodymai, ir mes truputį aprimome. Mudvi su 
Nadia sumanėme užlipti ant stogo bent kiek pasidegin- 
ti. Chorchė baseiną buvo užpylęs žemėmis ir prisodinęs 
medelių. | 

Ant stogo abi su Nadia taip ir sustingome, nes šalia 
buvusio baseino ant šono tysojo didelė fryzų veislės kar- 
vė. Sakau didelė, nors nesu autoritetas fryzų karvių klau- 
simu, ypač ne ganyklos kontekste, bet man ji pasirodė 
baisiai didelė. Negyvos blauzdos, kyšančios iš po karvės, 
atrodė kaip degtukai. Pažinome oranžinius sandalus ant 
pėdų. Jie priklausė Vlanui. 

— Karvė, - ištariau. 

— Pati Žinau, - atšovė Nadia. Nepasakosiu smulkmenų, 
tačiau nekilo jokios abejonės, kad karvė ir Vlanas negyvi. 
Mudvi buvome taip pritrenktos, jog neįstengėme šauktis 
pagalbos. 

Iš mūsų šnypšdama veržėsi baimė. Vandens į vonią 
prisileisdavau vos kelis centimetrus, kad negalėčiau pa- 
skęsti. Žirkles nagams karpyti imdavau iš stalčiaus su di- 
džiausiu atsargumu, kad nesuklupčiau ir nepersismeig- 
čiau jomis. Paskelbiau turinti grįžti į Angliją rūpintis šokė- 
jos karjera, ir tai buvo tiesa. Džiaugiausi, kad turiu apie ką 
galvoti - apie šokėjos karjerą. Buvo įdomu, bet viskas, kuo 
galėjau pasigirti po „Babilono“ — nuo klūpėjimo scenoje 
keturpėsčia chroniškai skaudančios rankos. 

Daugiau apie tą karvę nieko nepaaiškėjo. Vlaną ištiko 
išskirtinai bloga lemtis. Iš dangaus nukritusi karvė - itin 
retas reiškinys. Karvės savininko neatsirado; kita vertus, 
jeigu išmetei virš Barselonos karvę ir ji ką nors priplojo, 
argi norėsi pakelti ranką? Janošas sukūrė teoriją, kad po- 
licija atkeršijo mums už numuštą sraigtasparnį ir vietoj 
bombos numetė karvę. Niekas nieko gudresnio taip ir 


nesugalvojo. 


Buvo vidurnaktis, kai į mano duris pabeldė Ratgeris. 

— Greičiau, Ričardas bandė nusižudyti. 

Aš atsikėliau, nelabai sėkmingai. Širdį užgulė baisus 
sunkumas. Manęs prašoma daryti tai, ko nesugebu: susi- 
doroti su dar viena nelaime. Mėginau išjudinti bent vieną 
mintį, bet Ratgeris pasakė: 

— Ne, aš juokauju. 

Per kelias sekundes užtrenkiau duris Ratgeriui prieš 
nosį ir suniurzgėjusi griuvau atgal į lovą, bausmę palikau 
ateičiai, kai prašviesės sąmonė. 

Ratgeris vėl pasibeldė. 

— Ne, viskas gerai. Aš pajuokavau. Nusižudyti bandė 
Konstancija. 

Ji surijo saują tablečių, apsivėmė, tada ėmė slankioti 
koridoriais, buvo sugauta ir nuvežta į ligoninę, tada iš- 
plautu skrandžiu, prikištu kitokių tablečių, išgrūsta pro 
duris. Yra tokia keista nuostata, kad jeigu su kuo nors esi 
iš tos pačios salos, abi esate viena už kitą atsakingos. Vėl 
savimeilę paglostė jausmas, jog esu patikimas Žmogus, 
galintis padėti bėdos ištiktam Žmogui, tačiau tas jausmas 
greitai išgaravo. 

Mano kambaryje atsirado sulankstomoji lovelė ir Kon- 
stancija, kad aš galėčiau ją slaugyti. 

— Depresija užpuolė, ką? 

-Ne. | 

— Kam tada rijai tabletes? 

— Aš buvau labai laiminga. Ir pamaniau - kodėl reikia 
žudytis būtinai tada, kai esi nelaimingas? 

Konstancija bijojo tamsos, todėl miegojome palikusios 
įjungtą šviesą, tikriau, ji miegojo, o aš bandžiau migdytis. 
Visi mes turime savo mažų keistybių. Na, aš neturiu. Dau- 
gelis Žmonių turi. Azra visada bijodavo, kad ištirps svies- 
tas. Atsipjovusi ploną juostelę kišdavo atgal į šaldytuvą. 
Jai buvo nepakeliama mintis, jog sviestas gali pasidaryti 
kambario temperatūros. 

Suprantu, kad galima bijoti tamsos. Nesuprantu, kodėl 
reikia visiems tuo girtis. 

Bet aš ją guodžiau kaip mokėdama. Konstancija smir- 
dėjo. Kelis kartus padariau užuominą, tada pamačiau, jog 
reikia rėžti tiesiai. 

— Tau reikia dušo. 

— Teisingai. Pasakyk man, ką turiu daryti. Kodėl gi mo- 
terims visad liepiama ką nors daryti? Padaryk tą. Padaryk 
aną. Ojeigu mums neliepiama ko nors daryti, aiškinama, 
ko nedaryti. Nedaryk to. Nedaryk ano. Kodėl neturime 
jokios laisvės? Vyrams leidžiama nesimaudyti po dušu. 

Vienintelis būdas išdanginti ją iš kambario buvo pa- 
skolinti pinigų, kad ji galėtų eiti į parduotuves, nes ją 
užgriuvusi farmacinė katastrofa negailestingai atėmė lan- 
kymosi banke įgūdžius. Kurį laiką taiksčiausi su tuo, nes 
toks įvykis visai nėra juokingas: gyvybė šventa - šito mes 
buvome griežtai išmokyti. 

Vis dėlto po trijų dienų užuojauta išnyko ir aš nuošir- 
džiai apgailestavau, jog jai savižudybė nepavyko. Įtariau, 
jog buvau nominuota slauge ne dėl to, kad būčiau spin- 
duliavusi gailestingumu, bet kad buvau mulkė. Padėkos 
nesulauksi, o jei ir sulauki, „dėkui“ tėra keletas garsų. 
Ketvirtą dieną, kai ji į mano muilą užgesino cigaretę, nu- 
drožiau pas Chorchę aiškinti, kad Konstancija turi būti 
perkelta į kitą kambarį, arba aš jai ką nors padarysiu. 

Aš burnojau, koneveikiau Chorchę ir ne iš karto paste- 
bėjau kertėje stovint naują vaikiną. 

— Čia Chuanas, — pristatė jį Chorchė. - Gal sutiktum 
aprodyti jam klubą. - Chorchė puikiai žinojo, kad sutik- 
siu. Nemėgstu gražuolėlių, bet Chuanas buvo išimtis. 
Pernelyg gražus dirbti „Babilone“, iš tiesų pernelyg gra- 
žus bet kur dirbti. Jam turėjo būti mokama stipendija už 
tai, kad yra Chuanas. Pajutau, kaip imu mindžikuoti ir 

taisytis plaukus, ir mintyse keikti save, kam nepasida- 
riau geriausio makiažo. Jis buvo jaunesnis už mane. Man 
buvo dvidešimt vieni, o jam devyniolika - pakankamas 
skirtumas, kad nujaustum būsimus žaidimus su jaunu 
meilužiu. 

Vedžiojau Chuaną po klubą rydama seiles. Pamaniau, 
kad Chorchė nebus užvertęs Chuano informacija apie 
velionius, todėl pasakojau apie kitokius, patrauklesnius 
„Babilono“ ypatumus. 

— O kas viršuje? - paklausė jis. 

Planavau stogą praleisti, bet negalėjau rizikuoti ir ap- 
simesti, kad tokio daikto išvis nėra, nes galbūt Chuanas 
jaučia įgimtą pasibjaurėjimą melagystėmis. 

— Stogo terasa. 

—- Užlipkim. 

Niekad nebesiruošiau lipti ant stogo, bet reikėjo įtikti 
Chuanui ir stengtis būti su juo ilgiau nei kas nors kitas iš 
babiloniečių, kol jam nenuginčijamai įrodysiu, jog, tik aš 
viena turiu jo kauptuko vertą rūtų darželį. 

Kai ant stogo pamačiau Ričardą, mano virpulys virto 
nebylia isterija. Mes, išlikusieji, jį tarp savęs vadindavome 
Baigtimi. Aš susigūžiau tarsi saugodamasi krentančios 
karvės ir nuslinkau į stogo vidurį, kad kartais nenupūstų 
netikėtai kilęs vėjo gūsis. 

— Man reikia su tavim pasikalbėti, Oušen, - pasakė 
Ričardas. 

— Vėliau. 

— Ne, - tarė Chuanas, Žingsniuodamas tolyn. - Dėl ma- 
nęs nesukite galvos. - Mandagus iki padų. Pasižadėjau, 
kad jis dar pacyps nuo manęs. 

— Na? - burbtelėjau norėdama pasakyti, jog esu užsi- 
ėmusi, bet nepasakiau. 

— Turi patikimas ausis, - tarė Ričardas. - Daugiau taip 
nebegaliu. 

— Kaip nebegali? - išspaudžiau lyg nežinodama, apie 
ką jis kalba. 

— Dėl visko aš kaltas. 

— Dėl visko tu kaltas? Kaipgi tu galėjai būti kaltas? — 
paklausiau, nes šito iš manęs buvo tikimasi; mano žodžiai 
nuskambėjo nelabai įtikinamai, mat aš norėjau pasakyti, 
jog taip, iš dalies kaltas. 

— Nenoriu būti savimi, - prabilo jis. - Atiduočiau kaži 
ką, kad nebūčiau. Kur tik einu... vis noriu tikrinti saugu- 
mą. - Norėjosi kaip nors jį paguosti, tačiau tik ištariau: 

— Toliau. 

— Esu baisus bailys. 

— Nešnekėk nesąmonių, - atšoviau, nes iš manęs to 
buvo tikimasi. 

— Turiu rasti gerą būdą tai padaryti. Ką nors įsimintina, 
pavyzdžiui, prisirišti prie draudimo agento ir tada šokti į 
gilų vandenį. Ką nors, kas visa tai atlygintų. 

Ilgai neužsibuvau su Ričardu ant stogo. Tą dieną jis 
išdūlino su niekuo neatsisveikinęs, jo išėjimo niekas nė 
nepastebėjo. Beveik visi jo daiktai liko, nors buvo matyti, 
jog dalis jų pasiimta. Programai užlopyti Sju ir Lu gavo 
scenoje visą pusvalandį. Įsijautusios į žvaigždžių vaid- 
menį, jos keliaudavo į paplūdimį mokyti jaunimo visokių 
gudrybių, kaip pasiekti orgazmą. Arba mokinių buvo per 
daug, arba jos per daug norėdavo. 


M 


Prieš išvykdama pasikeičiau adresais su visais, išskyrus 
Volterį (jo vis pasiilgdavau) ir Ratgerį. Man pasisekė: to- 

mis dienomis prieš išskrendant nė karto su juo nesusi- 
dūriau, todėl nereikėjo spręsti dilemos, duoti adresą ar 
neduoti. Keista, bet, įteikdama išlikėliams stropiai prira- 
šytus lapukus, nujaučiau niekad jų nebematysianti, tačiau 
neabejojau, kad vėl pamatysiu Ratgerį. Ratgeris atsiras, 
kad ir kur būčiau ir ką veikčiau. Jis buvo kaip piktas pi- 
nigas. 

Negavau jokios žinelės nė iš vieno, kuriems buvau 
davusi adresą. Skaudu, kai pažįstami nerašo ir neskam- 
bina. Save įtikinėji, kad atsakyti į tavo atviruką, laišką ar 
skambutį trukdo kasdienė rūpesčių, indų plovimo, apsi- 
pirkimo, vonios plytelių šveitimo dulksna. Įsivaizduoji, 
jog tavo korespondentus nutildė pasikeitęs adresas, pa- 
mesta rankinė su adresų knygele, nors iš tiesų bijai, kad 
nesi verta niekieno pastangų arba, dar blogiau, esi verta 
pastangų neatsiliepti. 

Nors ir nesuvokiau, gyvenau grandiozinės eros prieš- 
aušriu. Ėjo paskutinės dienos, kai galėjai prarasti ryšį su 
žmogumi. Žmogiškiausi jausmai - praradimas ir smal- 
sumas. Kur jie pasidėjo? Nuo akmens amžiaus urvų iki 
šiandieninių klubų artimi žmonės ima ir pradingsta pa- 
likdami tave it musę kandusią. Tai tebėra įmanoma. Mo- 
biliuko numeriai ir elektroninio pašto adresai keičiasi, bet, 
jeigu iš rimtųjų nesislapstai, tave lengvai galima susekti. 
Netgi dauguma žiurkėnų internete turi savo tinklalapį. 
Tada gali pasirinkti, rašyti ar nerašyti. Bent jau Žinai, kur 
lindi užbaigtos versijos, kurios dažnai pasirodo nebe to- 
kios viliojančios, ir pasirenki, žiūrėti ar ne. Pačiam būti 
užmirštam daug sunkiau. 

Nusipirkau brangius batelius. Tikrai maniau, kad 
pardavėjai (parduotuvėje per du namus nuo „Babilono“ ) 

juoksis iš manęs, ketinančios suploti šitiek pinigų už ba- 
telius, bet visi stovėjo rimtais veidais. Vyniojant pirkinį 
dingtelėjo, kad aš dar galiu išbėgti. Pinigams įlendant į 
kasos stalčių skrandį suspaudė šleikštulio spazmas. Kitą 
dieną blaškiausi tarp euforijos, kad aš turiu tokius bate- 
lius, ir gėdos, kad šitiek sumokėjau. Dar supratau batelius 
taip man patinkant, jog, saugodama juos nuo susidėvėji- 
mo, tikriausiai niekada jų neapsiausiu. 

Juos pamačiau vitrinoje prieš kelis mėnesius. Labai 
retai pasitaiko aprangos prekių, kad mane verstų iš koto. 
Tačiau šie bateliai padarys mane geresniu žmogumi ir vi- 
sam pasauliui paskelbs mano svarbumą. Su tais bateliais 
man visada patiks save matyti. Tai buvo pirkinys iš pirmo 
žvilgsnio. Nors įsigytas ne iš karto. Aš atidėliojau pirki- 
mą, kad jis suteiktų kuo daugiau džiaugsmo. Bu 'o sma- 
gu apsimetinėti, jog niekad neišleisiu bateliams šitokios 
sumos, jog esu pernelyg praktiška. Tačiau išlaidumas... 
išlaidumas visada turės pasisekimą. Du šimtus svarų ster- 
lingų kainuojantis vyno butelis nėra dešimt kartų geresnis 
už dvidešimties svarų vyno butelį: moki ne už vyną, o už 
mokėjimo malonumą. | 

Kai kas sako, kad drabužiai - tai banalūs niekučiai. 
Netiesa. Tie patys žmonės sako, kad stilius tik padeda 
pasijusti neįveikiamam ir klestinčiam, bet jeigu jis iš tiesų 
padeda jaustis neįveikiamam ir klestinčiam, argi to maža? 
Kas lengviau - nusipirkti drabužį ar iš tiesų tapti neįvei- 
kiamam ir klestinčiam? Be to, kai jautiesi neįveikiamas ir 
klestintis, kiti irgi taip apie tave mano. 

Lagaminai sudėti. Taksi užsakytas. Makiažas patai- 
sytas. Buvau pasirengusi išvykti ir kartu gailėjausi, kad 
grįžtu. Buvau pasiilgusi namų, bet vis tiek norėjau likti. 

Prisiminiau Chuaną. Įbrukau jam lapuką su savo ad- 

resu ir plačiai šypsodama pakviečiau būtinai apsilanky- 
ti, bet bijojau, kad nelabai įtikinamai tai padariau. Kurių 
galų atidėlioti iki neaiškaus vizito į Londoną? Vyrukas juk 
viršuje. Tegul lapė susipažįsta su triušiu. Bet nežinojau 
kambario numerio. Paklausiu Janošą. 

Laiptų aikštelėje Konstancija. Aš bent jau tikėjausi iš- 
girsti tuos trumpus garsus, iš kurių susideda „dėkui“. 
Vieną vienintelį „dėkui“ už tai, kad klausiausi jos ne- 
siliaujančio disonanso ir negailėdama jėgų stengiausi 
įvaryti ją į geresnės nuotaikos zoną. Lengviau dramblį 
užstumti į kalną negu Žmogų ištraukti iš nevilties. Kai 
viską gerai paskaičiuoji, jai nėra kuo skųstis. Be abejo, 
jeigu viskas puiku, nesukiši į save viso buteliuko tablečių, 
bet, atvirai kalbant, ji neturi kuo skųstis. Jauna, sveika, 
patrauklesnė už daugelį kitų ir nepatyrusi jokios dides- 
nės traumos. Neserga jokia skausminga liga. Jai negresia 
badas. „Babilono“ įvykių fone jos veiksmai buvo tiesiog 
nepadorūs. 

— Dar neišvažiavai? - paklausė Konstancija, užsitem- 
pusi vieną mano berankovę palaidinukę. 

— Prasideda atvirkštinis skaičiavimas prieš startą. Ku- 
riam kambary Chuanas? 

— Nežinau. Be to, jis kelioms dienoms išvykęs. - Jei 
esi gudri, sakai „dėkui“. Sugaišti sekundę, tai nieko ne- 
kainuoja ir padeda išvengti neapykantos. Paskui niekas 
nepriekaištaus: „Net „dėkui“ nepasakei“. Pykdama ant 
savęs, kodėl nepasisiūliau Chuanui, pakėliau lagaminą. 
Tada man toptelėjo, jog aš galiu palikti jam dar vieną 
laiškelį, patvirtinantį, kad yra laukiamas Londone, ir 
paaiškinantį, kaip pigiau atskristi. Brūkštelėjau raštelį 
su daugybe pabraukimų ir šauktukų. Man jie kvaili, bet 
santūrumui nebuvo laiko. 

Janošas pasakė, kuris kambarys Chuano. Kišdama la- 
pelį po durimis išgirdau viduje krebždant ir Chuanas jas 
atidarė. Labai mikliai, nes nekliudė jokie drabužiai. 

Po pusvalandžio, nepajėgdama eiti tiesiai, atsisveiki- 
nau su Chuanu, susirinkau bagažą ir sugrūdau į taksi, 
laukiantį prie durų. Akys ašarojo. Man buvo gėda, nes 
nesu jausminga, matyt, kažkas erzino akis. Dirstelėjusi į 
veidrodėlį pamačiau, kad vokai chameleoniškai užtinę. 

— Į oro uostą? - paklausė taksistas. 

Neatsakiau. Galvojau apie Chuano penį, tysantį pa- 
pilvėje tarsi koks žavus poilsiautojas - minkštame paplū- 
dimyje. Apskritai vyrų darbo reikmenys yra patikimas 
džiaugsmo ar nusivylimo šaltinis: pavargsti nuo lervų ir 
nugeibusių jūrų ežių. Chuano ir prakaitas buvo nepakar- 
tojamas. Netgi dabar norėčiau nueiti į prekybos centrą ir 
nusipirkti jo litrą. Prisiverčiau pažiūrėt į laikrodėlį. Liko 
valanda nukakt į oro uostą. 

— Dar penkias minutes, —- pasakiau ir grįžau pas Chua- 
ną. Žinojau užtruksianti ilgiau, bet ir taksistas, pažadėjęs 
grįžti po penkių minučių, neketino to daryti. 

Chuanas buvo pernelyg gražus, kad galėtum tikėtis 
ilgo romano. Kai šitaip fantastiškai padedi moterims ten- 
kinti jų seksualinius poreikius, niekad neapsiraminsi su 
viena. Jokia moteris negali jo turėti nuosavybės teise, ne- 
bent pretenduoti į tam tikrą jo laiko dalį. Be to, moterys 
jam nuoširdžiai patinka. Pavyzdžiui, Rinui - ne. Rinui pa- 
tinka tik Rinas. Janošui patinka tik velniškai patrauklios 
ir smarkiai plaukuotos blondinės, kurios greitai sutinka 
pasiekti su juo orgazmą. Chuanas man gal buvo per daug 
nuolaidus. Kaip koks dresuojamas šuo. Aišku, gerai, kad 
šuo paklūsta, tačiau juk negali iš tikrųjų gerbti šuns, ku- 

ris visada tavęs klauso. Tau norisi šuns, kuris retkarčiais 
peršoka tvorą arba be tavo leidimo krimsteli laiškanešiui; 
norisi nepamiršti, jog turi paklusnų, bet ir laukinį Žvėrį, 
ne kokį šliužą. Vyras turi būti pakankamai stiprus, kad 
galėtų plikomis rankomis tave užplumpinti. 

Vis dėlto svajojau apie santuoką visam gyvenimui 
ir vaikučius su Chuanu. Kai grįžau į taksi, spėti į reisą 
galėjau tik tuo atveju, jei labai pasiseks. Nežinojau, ką 
darysiu, jeigu nepasiseks. Santaupas išleidau įsigydama 
tuos batelius, taksi skaitiklis irgi kėlė siaubą. 

Man niekada nebuvo būdinga taupyti pinigus, bet la- 
bai būdinga - taupyti viltis: štai kodėl tempiau iki pasku- 
tinės dienos ir tik tada nusipirkau batelius. Gal todėl tik 
po dešimties minučių taksistui liepiau apsisukti ir grįžti 
į „Babiloną“. Smagu buvo vėluoti ir smagu įsivaizduoti, 
kaip dar kartelį trinktelėsim su Chuanu. Saldžiausia įsi- 
vaizduoti, be to, niekas taip nepadeda įsivaizduoti mylė- 
jimosi su kokiu vyru, kaip tikras mylėjimasis su juo. 

Lipdama į Chuano kambarį (akys taip ašarojo, kad vos 
įsižiūrėjau kelią) taip ir mačiau, kaip Anglijoje tėvai ir 
sesuo jau važiuoja iš namų visa šeima sutikti manęs oro 
uoste. Gal slenka kokioje eismo spūstyje. Aš truputį susi- 
graudinau. Džulijai pakiaulinti galėjau, tam ir yra sesuo. 
Jei į oro uostą būtų važiavusi vien tik Džulija, būtų buvę 
net smagu. Bet erzinti tėvus - visai kas kita. 

Aš su jais puikiai sutariau. Ilgai nepastebėjau, koks tai 
neįprastas reiškinys. Pirmiausia - turėti abu tėvus, o ne 
vieną katrą gimdytoją, kai kitas tėra tranzitinis. Antra, jie 
niekad manęs neversdavo daryti to, ko tikrai nenorėda- 
vau. Niekad nevertė taisyti jų pačių nesėkmių. Niekada 
nepadarydavo man gėdos. Motina nešlitinėdavo apžioju- 

si džino butelį. Tėvas nepasitikdavo draugų išvėpusiom 
kelnėm. Jie augino mane tik retkarčiais pasipešiodami 
drausmės klausimais. Mes buvome nenormalūs. 

Per vienas Kalėdas parvažiavau namo su draugu. 
Mūsų automobilis, prikimštas dovanų, buvo pavogtas iš 
kiemo. Automobilis ir dovanos ne kaži ką kainavo, bet 
buvo labai apmaudu. Tėvas visą kitą dieną važinėjo ieš- 
kodamas mano automobilio, bet, aišku, nerado. Tokiam 
Žygiui jį pastūmėjo ne užgautas vyriškumas ar fanatiška 
ištikimybė įstatymui ir viešajai tvarkai, o tik paprastas 
noras susigrąžinti dukros dovanas. 

Užaugti kultūringoje šeimoje, kurioje visi myli vienas 
kitą, baisu todėl, kad būni nepasirengęs tam, kas laukia 
užjos ribų. Na, o savanaudiškumas niekada neapvilia. 

— Taip greitai grįžai? - tarė Chuanas. Lyg per rūką pa- 
mačiau, jog jis ne vienas. Jo tarpkojis buvo užklotas Kon- 
stancijos plaukais; ji linkčiojo apžiojusi tą aukščiausios 
rūšies daikčiuką aiškiai rodydama stebėtojui, kad vyksta 
tai, kas vyksta, su įžūlumu, tarsi sakančiu, jog, jos nuo- 
mone, ji yra pagrindinė to aukščiausios rūšies daikčiuko 
savininkė. Chuanui tikrai reiks pirkti gerą lazdą, kad at- 
simuštų nuo moteriškių. 

— Tu verki, - pasakė jis. Niekas neprašė tiesos. Aš at- 
rodžiau taip, lyg man ant akių būtų uždėta po persiką, ir 
šiaip jau būčiau norėjusi pasislėpti tamsiame kambaryje 
su maišu ant galvos, deja, buvau įsukta į šitą ratą. 

— Argi ne geriausias dalykas pasaulyje? - pertraukusi 
savo darbą sušlerpė Konstancija. Ji, aišku, klausė visai ko 
kito. Ir sulaukė visai nepatinkamo atsakymo. 

— Ne, - nedvejodamas tarė Chuanas. - Geriausias da- 
lykas — pasivaikščioti su drauge. 

Aš užėmiau Konstancijos poziciją, oji išslinko pro du- 
ris. Jokiai moteriai, prisijungusiai prie penkių žvaigždučių 
oralinio sekso su liukso.klasės partneriu, nepatinka būti 
taip lengvai atstatytai. Orgazmologija - štai sritis, kurioje 
visi norime gerai pasirodyti. Niekam nė motais, jei šiaip 
kas nors nesiseka, dauguma mūsų mokam pasijuokti iš 
savo nesėkmių virtuvėje, šokių aikštelėje, įstaigoje ar per 
egzaminus, tačiau nė viena nepasigirs: „Verčiau nesivežk 
manęs namo. Turėsi maža džiaugsmo“. 

Neatsakingumas mane visai išmušė iš vėžių. Kodėl 
aš taip elgiuosi? Visos nelaimės mane kažkaip išderino, 
be to, kaip ir daugelį dalykų, šitai dariau turbūt dėl to, 
kad norėjau. Bet ir didžiausias malonumas turi trūkumų: 
nepalieka vietos galvoje kitoms mintims. Priešais kokį 
šviesoforą dabar niršta mano tėvas? Palaidinukę buvau 
nusivilkusi, nes numačiau, jog susiglamžys. (Iš tiesų ne 
tokia jau bėda, nes per tris automobilyje vis atsiras nors 
vienas mobiliukas.) 

Per tą paskutinį paskutinį atsisveikinimą į duris pabel- 
dė Triskart Dejuoklė, prasimetusi „man pasibaigė dantų 
pasta“ dingstimi, bet4sitikino, jog netinkamas laikas pra- 
šyti pastos Chuaną. 

Kai paskutinį kartą nulipau sėsti į taksi, prie jo rymojo 
Ratgeris. 

— Sudiev, Oušen. Norėjau tau pasakyti, jog tada aš vi- 
siems pranešiau, kad tu nebedarysi kario. 

Kelio į oro uostą beveik nemačiau. Akys tebebuvo 
užputusios, protas susidrumstęs. Pavėlavusi į savo reisą 
nebejaučiau poreikio grįžti pas Chuaną. Bandžiau repe- 
tuoti kalbą oro uoste. Visad esu linkusi sakyti tiesą: ar 
todėl, kad nemėgstu meluoti, ar kad nemoku meluoti, 

bala žino. Aš tikrai nemėgstu meluoti, tačiau tik todėl, 
kad nemoku. 

Ir iš tiesų — nejaugi tiesos fanfaros, atvirumo smilkalai 
neverti pagyrimo? Iki tol niekad nebuvau pasielgusi taip 
neatsakingai. Gaila, kad šią valandėlę geras dvidešimt 
vienų metų elgesys ničnieko nereiškė. Negalėjau prieiti 
prie registracijos ir pareikšti: „Per visą gyvenimą nesu 
nieko apvylusi, todėl dabar reikalauju nemokamo skry- 
džio. Štai pažyma, jog nesu chroniška išaušėlė. Dėkui už 
supratingumą“. Turėčiau rasti jėgų prisipažinti: „Klau- 
sykit, šį rytą man verkiant reikėjo išdulkint smegenis“. Ir 
susilaukčiau užuojautos, nes, mano galva, kiekviename iš 
mūsų siautėja geismas, todėl, jeigu jo neišleidi ganytis per 
dažnai, turėtų būti šiokia tokia atlaidumo tendencija. 

Aš pasirinkau ašarų taktiką. Keblioje padėtyje vyrai 
visuomet griebiasi grasinimų ir smurto. Jie ima mojuoti 
kumščiais, mes imame verkti. Su tokia fizionomija sukur- 
piau scenarijų, kaip en route į oro uostą buvau užpulta, 
netekau visų pinigų ir bilieto. Dar pasvarsčiau, ar nerei- 
kėtų pridurti eilutės apie ligoninę (lankiau komos ištiktą 
draugę) ar laidotuves (sesers), bet nutariau, kad jau būtų 
persūdyta. 

Prišliaužiau prie langelio. Kai paaiškinau praleidusi 
reisą, nes buvau užpulta, darbuotoja man pasakė: 

- Jums be galo pasisekė. 

Pamaniau, kad „nepasisekė“, bet, pasirodo, tikrai pasi- 
sekė. Praleidau ne reisą. Praleidau lėktuvo sudužimą. 


JUGIJA 


Ne kažin koks išbandymas, palyginti su ta vieta, kur 
teko būti Odliui, bet vis tiek išbandymas. 

Mes išėjome pasivaikščioti po Nugrimzdusią Salą. Ji 
Šį rytą Hamberio deltoje nemalonu. Gal visada taip esti. 
Klaikiai drėgna, po kojomis šlapia, gal dėl upės ar nuka- 
rusių debesų maišų. Pilkuma apylinkės nė kiek nepuošia. 
Bet, kaip Odlis sakė, čia beveik visada pilka. 

— Saulės nemačiau iki šešerių metų. 

Kurių galų Žmonės gyvena šioje vietoje? Taip, tikrai 
ramu, o jei nori ūkininkauti, tokios žemės reikia paieškoti. 
Bet iki artimiausios parduotuvės kelios mylios, o parduo- 
tuvė turės dvidešimt pakelių cigarečių, dešimt skardinių 
troškintų pupelių, penkias šokolado plyteles ir bulvarinį 
laikraštį. 

Kitam krante Odlis pastebi gelbėjimo stotį. 

— Mano tėvas dirbo gelbėtoju. 

— Tikriausiai juo labai didžiuojiesi. Juk jis gelbėjo 
žmones. 

— Didžiuojuosi. Gelbėtojai nuolat rizikuoja gyvybe 
dažniausiai gelbėdami visiškus nukvakėlius. Tėvas yra iš- 
gelbėjęs ne vieną plaukimo srities besmegenį, bet labiau- 
siai didžiuojuosi, kad vieną jis išmetė iš valties atgal. 

— Išmetė atgal? 

— Vienas bankininkas nepaisė jokių perspėjimų ir ap- 
sivertė su visa jachta. Ir patys gelbėtojai keletą kartų vos 
neapsivožė. Tėvas sakė tokio baisumo dar niekad nepa- 
tyręs. O kai jie išgriebė tą besmegenį, tas tiek tepasakė: 
„Kodėl taip ilgai neatplaukėte? Aš tuojau pat paduosiu 
skundą“. Tėvas jam paaiškino: „Gaunat vienintelę galimy- 
bę padėkoti. Nuoširdumas neprivalomas.“ — „Padėkoti? 
Už ką?“ - „Teisingai“, — tarė tėtis ir išstūmė jį iš valties. 

- Ir neištraukė? 

- Ne. 

— Ir paskui nejuto sąžinės graužimo? 

— Ne. Kaip jis sakė, ko reikėtų graužtis, kad ką nors 
įmetei į kažkokį vandenį? Tegul Šiaurės jūra graužiasi. 

Mes traukiame paukščių draustinio link. Stebėti paukš- 
čius - ramus užsiėmimas. Tačiau tik kelias minutes. Oras 
tikriausiai būtų labai gaivus, jeigu tik aš galėčiau kvė- 
puoti. 

— Kokia ramuma... 

— Ne visada, - paprieštarauja Odlis. - Kartais čia net 
pavojinga. Sykį mane užpuolė pensininkas. 

Aš kvatoju. 

— Rimtai. Vieną naktį einu namo, staiga atkreta toks 
seneliukas, dar pamanau, kad jam nereikėtų vaikštinėti 
vienam. Kokių aštuoniasdešimties metų, o atrodo netgi 
dar senesnis. Pastojęs man kelią sako: „Atiduok pinigus, 
kitaip pasigailėsi“. Na, vargšiukui turbūt ne visi namie. 
Aš žengiu šonan ir einu toliau, bet jis kiša rankas man į 
kišenes, tada jį nustumiu. „Jeigu neatiduosi pinigų, - aiš- 
kina jis, - iškviesiu policiją ir pasiskųsiu, kad tu mane 
užpuolei ir apiplėšei.“ Padėtis nepavydėtina: trečia va- 

landa ryto, aš, jaunas ir žydintis vietos konstebliui gerai 
žinomas chuliganas, ir vos besilaikantis ant kojų senolis 
iš kokio geriatrijos skyriaus. Katruo būtų patikėta? Net jei 
ir būčiau išteisintas, naktį pratupėčiau policijoje. Bandau 
bėgti, bet visą tą naktį rodžiau stebuklus šokių aikštelėje 
ir nikstelėjau kulkšnį, todėl greit judėti negaliu, o tasai 
skrabalas vejasi mane šaukdamas: „Aš turiu skustuvą ir 
ketinu juo pasinaudoti. Stok, arba pasipjausiu!“ Tada nu- 
tariu, kad bus paprasčiau ką nors jam duoti. Įteikiu penkis 
svarus, viską, ką turėjau, ojis ir sako: „Tik tiek, plikši tu?“ 
Jis dar atėmė iš manęs batus. 

— Tikriausiai buvo baisiai nesmagu. 

— Yra buvę blogiau. 

Išgirstu dunkstelėjimą, Odlis nusikeikia. 

— Kas yra? 

— Nervinis tikas. 

— Seniai jį turi? 

— Senokai, - prunkšteli Odlis. 

- Ir be niekur nieko prasidėjo? 

— Ne. Buvau namie, galvojau apie antrus pietus. 

— Kaip nuo minčių apie valgį galėjo atsirasti tikas? 

— Leisi pabaigti? Buvau aštuoniolikos metų, beviltiškai 
norėjau tapti stambesnis. Visad buvau kaip šakalys, bet 
nenustojau melstis, kad nustočiau augti ir sustambėčiau. 
Tačiau nieko nesidarė. Išsišiepęs kilnojau sunkumus, už- 
siiminėjau karatė, ko tik nedariau, ir, velnias, tapau kaip 
geležinis. Bet vis tiek buvau liesas kaip šaukštas. O aš 
norėjau ne tik būti kietas, bet ir atrodyti kietai. Valgiau. 
Valgiau. Valgiau. Visi mano pažįstami bernai leido pini- 
gus mergaitėms, gėrimams ir drabužiams. Aš kiekvieną 
pensą išleisdavau maistui. Atsikėlęs sukirsdavau galingus 

pusryčius. Paskui priešpiečius. Paskui pietus. Paskui pa- 
vakarius. Paskui galingą vakarienę. Paskui naktipiečius. 
Ir taip kasdien. Nekenčiau valgio. Negalėjau pažiūrėt į 
šokoladą. Maniau, gyvenime niekad nebenorėsiu jokios 
dešrelės. Prišikdavau vežimus. Po metų šitokio režimo 
priaugau tris svarus. 

— Ir tada prasidėjo tikas? 

— Ne. Sėdėjau namie galvodamas, kad reikia suvalgyti 
antrus pietus, bet bijojau pavėluoti į karą. Prasidėjo pir- 
mas žmoniškas karas, supranti, vienoj pusėj gerieji, kitoj 
blogieji, su tikrais mūšiais, su visais Žaisliukais. Karas, 
kurį įmanoma suprasti. Karas už durų. Per žinias pama- 
tęs pirmus reportažus negalėjau patikėti. Karas Europoje. 
Maniau, kad karai esti tiktai sumautuose sumauto trečiojo 
pasaulio užkampiuose. Ne Europoje. Nors iš dalies tei- 
singai maniau. 

Visi kalbėjo apie istorijos pabaigą, todėl pamaniau, kad 
ir šitas karas gali būti paskutinis. Jis ruseno jau kelios 
savaitės, visoje karo zonoje diplomatai tuštino viešbučių 
mini barus. Norėjau žaibiškai ten atsidurti, bet susidū- 
riau su kliūtimis. Pavyzdžiui, kurgi, po paraliais, toji 
Jugoslavija? Kas ta Kroatija? Be to, neturėjau pinigų. Tą 
dieną, kai prasidėjo karo veiksmai, nusipirkau irklavimo 
treniruoklį. Buvau nutaręs, jog man reikia stiprinti torsą. 
Parsivežu namo tą šlykščiai brangią mašiną, o Skargilis 
žiūri Žinias. 

— Tavo brolis karininkas? 

— Aha. „Bus baisus karas“, - sako jis. „Kodėl gi jau 
taip?“ — klausiu. „Todėl, kad ten viskas taip pat, - atsa- 
ko jis. - Kaip Šiaurės Airijoje. Pabandyk paaiškinti apie 
Šiaurės Airiją kokiam nors barmenui Belize, nieko apie 

ją nežinančiam. Gyventojai kalba ta pačia kalba, tiki tą 
patį Dievą, visi beveik giminės, bet niekaip negali atsi- 
džiaugti, kai kitas žūsta, nes kai kurie jų nori, kad jų mo- 
kesčiai, nors jų ir nemoka, atitektų Dubline sėdintiems 
suknistiems parazitams, kuriems nusispjaut į mokesčių 
mokėtojus, o kiti nori, kad jų mokesčiai, nors jų ir nemo- 
ka, atitektų Londone sėdintiems suknistiems parazitams, 
kuriems nusispjaut į mokesčių mokėtojus.“ Brolis atsisto- 
jo, nusiperdė ir išėjo. Kaip dabar matau. Jis, aišku, ir vėl 
buvo teisus. Pataikė kaip pirštu į akį. Aš visada norėjau 
būti panašus į Skargilį. Netgi ne panašus, 0 gyvas jis. 

— Sakei, jis buvo Folklando salose? 

— Bet niekad apie tai nepasakodavo. Kartą su juo ir jo 
draugų būriu nuėjom į aludę. Kai Skargilis išėjo nuleist 
vandens, visi sukišo galvas kaip Žmonės, norintys pasaky- 
ti ką nors labai svarbaus, ir pašnibždėjo, girdi, brolis tau 
turbūt nesakė laimėjęs Gus Grino mūšį. Viskas jau ėjo šu- 
niui ant uodegos, jų pusė buvo žiauriai apšaudoma, nie- 
kas nenorėjo kišti nosies iš apkasų. Tada Skargilis atsistojo 
ir sušuko: „Paskui mane!“ Aš nenustebau. Tikrai esama 
žmonių, paskui kuriuos eisi nors į ugnį. „Kodėl jis negavo 
medalio?“ — paklausiau. Jo draugai tik nusikvatojo. 

— Nenuostabu, jog tu norėjai būti panašus į jį. 

— Tai ir blogiausia. Nori būti panašus į kokį Žmogų, nes 
nesi panašus. Skargilis niekad neklysdavo. Visad žinoda- 
vo, ką sakyti merginai, niekad nebūtų nusipirkęs sumauto 
irklavimo treniruoklio, kuris netgi prastai veikia. Namie 
jis turėjo atskirą spintą - tikras gražumėlis. Viskas dailiai 
sulankstyta. Skargilis mokėdavo išlyginti marškinius per 
dvi minutes, ir jie atrodydavo kaip iš fabriko. Spalvotie- 
ji seržantai netekdavo amo pamatę jo kelnių briaunas. 

Namie jo galėdavo nebūti kelis mėnesius, bet spintoje nė 
dulkelės. Ištikrindavau su lupa ir žibintuvėliu - nė dul- 
kelės. Dulkės Skargilį gerbė. 

— Kodėl nestojai į kariuomenę? 

— Kodėl nestojau į kariuomenę? Augdamas nieko dau- 
giau netroškau. Įstojau į karo mokyklą. Mes marširuoda- 
vome priešais Jorko katedrą. Man patiko visa, kas kariška. 
Ne tiktai ginklai, pats priklausymas kariuomenei. Tvarka. 
Bet kariuomenės atsisakiau. 

— Kodėl? 

— Matji manęs atsisakė. Nors tikriausiai buvau geriau- 
siai pasirengęs stojantysis. Atmintinai mokėjau visas ka- 
riškas dainas. Tikėjausi pakliūti pas Skargilį. Bet komisija 
išsiaiškino, kad aš turiu tik vieną inkstą. 

— Kas kitam pasidarė? 

— Nieko. Tiesiog savavališkai išnykęs. Taigi komisija 
nepraleido. Galėjau likti rezervistu, bet nenorėjau būti 
antraeilis. Baisiausiai nusivyliau. Kai karas prasidėjo, 
mokiausi fitneso treneriu. Kariuomenę buvau pamiršęs. 
Staiga man toptelėjo: štai vyksta geras senamadiškas ka- 
ras, kuriame geriesiems reikia pagalbos. Neturėjau su- 
pratimo, kaip tenai nuvykti, neturėjau pinigų. Nežinojau, 
kuo rengtis. Kuo reikia rengtis išeinant į karą? Jeigu nori 
pasirodyti uniformuotas, kokią uniformą pasirinkti? Pas- 
kui pasakiau sau — nė velnio. Nenorėk, kad būtų lengva. 
Važiuok, ir viskas. Važiuok. 

— Kaip tu tenai nusigavai? 

— Autostopu. Ir pėsčiomis. Mat nelabai sekėsi stabdyti 
automobilius. Namie pasakiau, kad išvažiuoju į Prancū- 
ziją padirbėti stovykloje. Birmingame buvau įstrigęs aš- 

lyjant išvažiuoja gražios ir negražios merginos, bet paskui 
vienas toks pamėtėjo net iki Austrijos. Vairuotojas mėgino 
mane prikalbinti, kad stočiau į Peru komunistų partiją. 

— Arjis buvo perujietis? 

— Ne. Kažkoks valdininkėlis iš šiaurės Londono. Atro- 
do, beveik visa Peru komunistų partija susibūrusi tenai. 
Austrijoje nukulniuoju kone šimtą mylių, daugiausia ly- 
jant, ir niekas neveža. Akivaizdu, kad kažką darau ne taip, 
bet nesuvokiu ką. Tačiau nusistatymo nekeičiu. 

Įžengiame į aludę. Odlis užsisako pintą alaus. Aš vir- 
tuvėje užkaičiu vandens ir pasidarau arbatos. Grįžusi 
randu kažkokį rudį peršant Odliui dar vieną pintą alaus, 
nors jis pirmos tik paragavęs. 

— Draugas? 

— Ne. Aš jį kartą primušiau. 

— Nesuprantu. 

- Taip jau yra. Grįžtam prie karo. Sėdžiu tokioje nu- 
triušusioje kavinėje kažkokiame apsnūdusiame Vengrijos 
miestelyje, žiūriu, kaip trys jo kietuoliai apstoję vienintelį 
miestelio motociklą, nelabai didelį. Kojų nebejaučiu, sė- 
džiu pasiryžęs paskutinius skatikus išleisti valgiui, tačiau 
netoli siena. Angliškai niekas nemoka, aš nesuprantu nė 
žodžio jų kalbos, bet iš vaizdų televizoriuje suvokiu, jog 
karas tebevyksta. Nagrinėju kelionių vadovą, kai kažkie- 
no balsas paklausia: „Norite į pietus?“ 

Pakeliu akis, matau Liverpulio čiabuvį. Metelių beveik 
penkiasdešimt, kareiviškos kelnės, piloto striukė, plaukai 
ežiuku, taigi panašus į buvusį kariškį. „Taip“, - sakau. 
„Žurnalistas?“ - klausia jis. „Ne.“ - „Gerai. Nekenčiu 
žurnalistų, - sako jis ir atsisėda. - Aš esu Tikrasis Džo- 
nas. Džonų daugybė, bet aš esu tikrasis. Tu atostogauji, 

ar ne?“ — „Ne“,- burbteliu nežinodamas, ką sakyti, nes 
„Vykstu į karą“ skamba kvailai. Tada susigaudau, kad jis 
pajuokavo. Kvatodamas prisėdo šalia manęs ir sako: „Ir aš 
ne. Britų čia nemažai, nebijok“. Buvo aišku, jog jo planai 
tokie pat kaip mano. 

Apsidžiaugiau, kad turėsiu kompaniją. Kelias pasku- 
tines dienas buvau vienas, todėl nekreipiau dėmesio, kad 
Tikrasis Džonas terorizuoja padavėją. Tikrasis Džonas, 
sugriebęs jos ranką, braukė ja per savo randus, netgi tuos, 
kurie buvo po drabužiais, vardydamas: Kolvezis, Belfas- 
tas ir t. t. Padavėja pasipiktino. 

„Pakliuvai į geras rankas, sūnau, - pareiškė jis. - Tau 
pasisekė, kad sutikai mane.“ - Taip iš tiesų ir atrodė. Tik- 
rasis Džonas turėjo Vienoje išsinuomotą automobilį. Po 
mano baladojimosi autostopu buvo tikras rojus. Netrūko 
nieko, net bulvių traškučių. Švietė saulė, grojo muzika, 
o mes važiavome į karą. Sustojome prie kažkokio baro. 
Priėjo toks amerikietis ir klausia, ar nekirsime sienos. Tu- 
rėjo biblinį vardą... a, Jeremijas. Pabendravęs su juo vos 
penkiolika minučių jau žinojau apie jį beveik viską. Kad 
gyvena Floridoje, Sent Pitersberge, ligoninėse pardavinėja 
narkotikus. Labai tuo didžiavosi: iškišęs jų daugiau nei 
kas kitas visoje Floridoje. „Bet aš turiu daugybę talentų, 
todėl dabar užsiiminėju fotografija.“ Na, fotografu tapti 
nesunku - nusiperki fotoaparatą ir važiuoji į karą. 

„Tuo laiku mano sumanymas vykti į Ju goslaviją jau ne- 
atrodė toks originalus. Maniau, pasienyje stovės turisti- 
nių autobusų eilė. Nepatiko, kad Tikrasis Džonas pasiūlė 
Jeremiją pavėžėti, nes toks dalykas gadino mūsų šaunią 
kompaniją, bet automobilis jo ir dar, pamaniau, gal Jere- 
mijas galės įdėti mano nuotrauką į laikraščius. 

Lekiam plentu, staiga Jeremijas užsimano myžt. Taigi 
išlipa, žengia už krūmo, o Tikrasis Džonas lėtai nuva- 
žiuoja. Jeremijas mus vejasi, toksai storuliukas. Mėgina 
kvatoti, lyg jam būtų juokinga mūsų išdaigėlė. Tikrasis 
Džonas kas kelis šimtus jardų sustoja, bet vėl padidina 
greitį, kai tik Jeremijas atpūškuoja. Tai pakartojęs kelis 
kartus, Tikrasis Džonas paspaudžia pedalą ir nurūksta. 
Visi Jeremijo daiktai likę automobilyje. Apie fotografijos 
meną beveik nieko nenuraukiu, bet matau, kai guli krūva 
pinigų. Tikrasis Džonas kvatoja kaip koks bjaurybė, aš 
taip pat. Pasiekiame sieną, sustojame išgerti ir abu pasi- 
keisdami suvaidiname nevilties apimtą Jeremiją. 

- Baisu, kad jums tai pasirodė juokinga, - priekaištau- 
ju aš. 

- Juokinga? Mes kvatojome valandą. Tiek prisižvengė- 
me, jog sėdę į mašiną grįžom dar pasižiūrėti į Jeremiją. Jis 
tebebuvo maždaug toj pačioj vietoj, kur buvome palikę, 
be pinigų, be paso, sėdi ant griovio krašto ir verkia. Mes 
pasiūlome grąžinti jam pasą mainais į jo kelnes. „Vėl no- 
rite mane apiplėšti“, - skundžiasi jis. „Ne, atiduok mums 
kelnes, o mes grąžinsime tau pasą.“ Taigi jis atiduoda 
mums kelnes ir mes nuvažiuojame. 

„Mes jam padarėme paslaugą, turėtų, po perkūnais, 
padėkoti, - sako Tikrasis Džonas. - Jugijoj toks neišsi- 
laikytų nė kelių minučių.“ Ar jis tai sako dėl manęs, ar 
tikri šunsnukiai niekad nemėgsta sau prisipažinti esą 
šunsnukiai? 

Pasiekiame sieną. Vyrauja eismas į mūsų pusę. Beveik 
niekas nevažiuoja ten. Aš mintyse kūriau savo paraišką 
pasieniečiams: „Girdėjau, pas jus karas. Ar atsiras vietos 
dar vienam kareiviui?“ Tikrasis Džonas prižadėjo šituo 

pasirūpinti pats. Jis pamosavo mano kelionių vadovu. 
„Mes esame maisto inspektoriai. Važiuojame tikrinti res- 
toranų.“ Pasieniečiai keistai mus nužvelgė, bet vis dėlto 
praleido. 

Zagrebe Tikrasis Džonas tučtuojau parduoda automo- 
bilį, - paaiškinęs, kad išsinuomotas su uošvės kreditinė 
kortele, - fotoaparatus ir įteikia man truputį pelno. Tik- 
rąjį Džoną jau buvau įsimylėjęs. Porą dienų vaikščiojome 
po valdiškai atrodančius didžiulius pastatus bandydami 
surasti kokį viršininką, bet mumis niekas nesusidomėjo. 
Kioskuose radome angliškų laikraščių, taigi žinojome, 
kad padėtis darosi vis bjauresnė, o šiaip buvo paprasta 
karšta vasara. 

Sėdėjome lauko kavinėje, aš valgiau aviečių ledus. Kaž- 
koks eurošiknius prie gretimo staliuko pakėlė triukšmą, 
kodėl išsibaigė jo mėgstami ledai, o kitoje gatvės pusėje 
trys vyrukai riejosi, kaip ant mašinos stogo uždėti burlen- 
tę. Tai buvo pirmoji pamoka: kai šalis kariauja, paprastai 
jos vardu visą košę srebia saujelė delegatų. 

„Gerai, - sako Tikrasis Džonas. — Gan tinginiauti, mes 
ne to čia atvažiavome.“ - Jis sustabdė taksi. „Vežk mus, bi- 
čiuli, į karą.“ Po poros valandų atsidūrėme prie apsiausto 
Osijeko. Kažkoks karininkas, šiek tiek šnekantis angliškai, 
mums paaiškino, kad viename miesteliuke lyg ir renka- 
mas svetimšalių legionas. Šiaip taksistai sukčiai, tačiau 
turiu pasakyti, jog tas nugabeno mus tiesiai į vietą. 

Svetimšalių grupė buvo apsistojusi miesteliuko mo- 
kykloje. Kieme stypsojo iki pusės nuogas bernas, užsi- 
kabinęs nuogą kalašnikovą - toks labai neorganizuotas 
sargybinis. Ant kaktos turėjo tatuiruotę „Fuck U“, taigi 
reikėjo manyti, kad šneka angliškai. 

„Mes norim stoti savanoriais“, - pasakė Tikrasis Džo- 
nas. „Per vėlu, - paaiškino U. - Jau pilna. Čiuožkit.“ - Ne- 
juokink, - sako Tikrasis Džonas ir drožia sau. - Kur bo- 
sas?“ Jeigu ne Tikrasis Džonas, aš gal būčiau supasavęs. 

Labai nusivyliau pamatęs, kad ne aš vienas buvau toks 
gudrus. Visur drybsojo dešimtys savanorių, blogiausia, 
kad visi buvo vienaip ar kitaip trenkti. Išskyrus U, ku- 
ris arba vilko sunkų emocinį bagažą, arba buvo kokio 
nors bernvakario dalyvių auka, grupės kalibrą geriau- 
siai nusakė jankis Rikas. Jis pirmas atskrido į Belgradą 
pasipuošęs chaki apranga, įsiveržė pas kažkokį generolą 
Krašto apsaugos ministerijoje ir tam ilgai įrodinėjo, kad 
jis „iš tikrųjų, rupūže, nekenčia serbų“ ir nori nukauti 
„kuo daugiau prakeiktųjų serbų“, nes jis, „rupuže, tikrai 
jų nekenčia“. Ką galima dar pasakyti apie Riką? Jis buvo 
mandagiai išsiųstas į Kroatiją, jam suteikta visokeriopa 
pagalba, o jis paskui visiems gyrėsi savo nuotykiu. Su- 
pranti, prieš kelionę aš irgi nebūčiau galėjęs pasakyti, kad 
Belgradas - Serbijos sostinė, bet prieš pirkdamas bilietą 
paprastai Žmogus pasižiūri į žemėlapį. 

Boso vadavietė buvo viename mokyklos kabinetų. Įėję 
randame du liesus ir piktus, labai rimtus profesionalus 
juodomis uniformomis, palinkusius prie kažkokių žemė- 
lapių, ir vieną dručkį, tokį mokyklos storulį, kurį visi per- 
sekioja ir kuris užaugęs tampa durininku masažo salone. 
Tikrasis Džonas atiduoda juodžiams pagarbą ir praneša, 
kad mes atvykome savanoriais tarnauti jų kariuomenėje. 
Juodžiai nukreipia jį pas dručkį. | 

„Aš esu Robertas Diasas“, - prisistato dručkis. „Ispa- 
nas?“ - klausia Tikrasis Džonas, stengdamasis atgauti 
pusiausvyrą. „Vengras“, - atsako vienas juodis. „Nėra 

ko gėdytis“, - sako kitas juodis. „Ispanas, - dėbteli į juos 
Robertas. - Turiu ispanišką pasą.“ — „Tik vieną? - klausia 
Pirmas Juodis. - Aš turiu bent šešis.“ - Ir ima tarškėti su 
Antru Juodžiu, turbūt kroatiškai. Abu užsikvempia ant 
žemėlapių ir vis dirsčioja į rankinį laikrodį ant stalo. „Sa- 
kykit, — taria Robertas, - ar pažįstate nors vieną turtingą 
žmogų, kuriam viskas sekasi, kad būtų padorus? Kad 
tikrai patiktų?“ 

Abu su Tikruoju Džonu kažką numykiam ir imam gal- 
voti. Koks turi būti atsakymas ir kodėl jis mūsų to klau- 
sia? „Nesijaudinkit, - sako Robertas. - Čia ne egzaminas. 
Man patinka šito klausti.“ 

Taigi mes priimami. Kitą dieną atvyko intendantūros 
sunkvežimis ir mudu su Tikruoju Džonu gavome ekipuo- 
tę. Stovykloje kasdien skelbiama karinė išmintis teigė, kad 
serbai neturi jokių šansų. Dėl savo patirties buvau prista- 
tytas rūpintis fizine parengtimi. Visus varinėjau bėgte į 
kalną su pilnais naktipuodžiais vandens, 0 užsispyrėlius 
palaužiau pritūpimų pragaru. | 

Jaučiausi kaip žuvis vandenyje. Buvau didvyris, gra- 
žiai įdegęs, ir man negrėsė joks pavojus. Aplinkui nieko 
nevyko. Visai kaip kurorte, išskyrus faktą, kad nėra mo- 
terų, nėra klubų, nėra barų, nėra baseinų, nėra žmoniško 
maisto, o pokalbis sukasi apie tai, kiek yra būdų kautis 
peiliais. Susipažinau su kitais: trimis apsaugininkais iš 
Gosporto, Baza, Gaza ir Laza, bilietų kontrolieriumi iš 
Inverneso, visa gauja skandų ir vienu vokiečiu, atsivežu- 
siu šunį ir gyvenančiu atskirai palapinėje, apsirūpinusiu 
visais įmanomais buitiniais prietaisais, įskaitant ir daik- 


čiuką, kuris visaip juokingai pjausto pomidorus. 

Visi jie buvo čia dėl skirtingų priežasčių. Baza, Gaza 
ir Laza norėjo pailsėti nuo žmonų. Keletas netgi tiems 
iš mūsų, kurie nebuvo susipažinę su psichiatrija, atrodė 
garantuoti bepročiai. Pavyzdžiui, U, arba Daktaras Mir- 
tis, dirbęs Lilyje fotokopijavimo aparato demonstruotoju, 
negalintis padaryti nė dešimties atsispaudimų ir kurį visi 
priplūkdavo per neginkluotų grumtynių užsiėmimus. 

Paaiškėjo ne iš karto, bet aš netrukus supratau: esame 
ten, kur esame, tam, kad niekam nekliudytume. Tikra- 
sis karas vyko prie Vukovaro ir Osijeko, didelių miestų. 
Niekam nerūpėjo mūsų miesteliūkštis užkampyje, o jeigu 
būtų užėję serbai, mes juos būtume sulaikę maždaug pen- 
kias minutes. Kroatai Pirmas Juodis ir Antras Juodis čia 
buvo ne kariniais tikslais, o kaip auklės, turinčios Žiūrėti, 
kad mes nepridarytume bėdos. 

Tikrasis Džonas užklausė apie pinigus. „Nebus jokių 
pinigų, - atsakė Robertas. - Kas gerai šitoj vietoj, kad gali 
veikti ką nori.“ - Ir iš tikrųjų. Vieną rytą buvo atvežti de- 
šimt serbų belaisvių. Pasklido gandas, kad Robertas juos 
nusipirko už „Stax“ singlų katalogą. Belaisviai buvo suso- 
dinti į sraigtasparnį, kurį Robertas išsinuomojo už keletą 
skalbyklių. Tikrajam Džonui, man ir dar keletui kitų buvo 
įsakyta skristi kartu. Belaisviai nelabai apsidžiaugė, bet 
jie neįsivaizdavo, kaip jiems baigsis ta dienelė. 

„Tai mokslinis klausimas, - kalbėjo Robertas. - Kiek- 
viena tauta turi posakį: „Kas turtingas, prie to turtai ir 
limpa“. Daugelis mano, taip yra todėl, jog turtas suteikia 
pranašumą. O aš sakau, jog turtas nėra svarbiausia. Esa- 
ma kažko daugiau.“ 

Robertas paaiškino, kad penki iš šešių belaisvių yra 
nelaimėliai, o šeštasis - Novi Sado konditerijų karaliukas. 

Pagal Roberto teoriją visata visada pakiša pagalvę tur- 
tuoliui. Tai sakydamas išstūmė vieną belaisvį iš sraigta- 
sparnio. Buvome maždaug šešiasdešimties pėdų aukštyje, 
taigi išlikti gyvam labai menka tikimybė, nors neturėjau 
jokio noro išbandyti. 

„Ko tu nori?“ — sugergždė vienas serbų, klaidingai 
pamanęs, jog tai tokia Žiauri tardymo technika. „Noriu 
įsitikinti, ar jums gali sektis“, - atsakė Robertas ir Tikro- 
jo Džono padedamas išgrūdo lauk tą belaisvį. Pradėjau 
abejoti Roberto ir Tikrojo Džono veiksmais. Aišku, karas, 
serbai pridarę visokių baisybių, bet... Paveikti nieko nega- 
lėjau, bet galėjau ką nors pasakyti ir nepasakiau. 

Robertas buvo patenkintas bandymų rezultatais. Penki 
nelaimėliai ištiško, o šunsnukis turtuolis pliumptelėjo į 
baseiną. Susilaužė kojas, bet jį išgelbėjo dvi paauglės be 
viršutinės maudymosi kostiumėlių dalies. 

„Už tai turėtų skirti Nobelio premiją“, - kartojo Ro- 
bertas. 

Tačiau Pirmas ir Antras Juodžiai įniršo. Vienas nelai- 
mėlis suplojo automobilį, kurio savininkas mus aprūpin- 
davo šviežiomis bandelėmis. Robertas susiriejo su jais 
keturiomis kalbomis. 

— Vadinasi, valgėte ne taip jau prastai? - paklausiau. 

— Labai prastai. Beveik visą laiką makaronai ir ikrai. 
Karo reikmėms buvo rekvizuotas serbų sunkvežimis, pil- 
nas-ikrų. Iš pradžių naujokai kaip aš ir Tikrasis Džonas 
negaudavome jų nė paragauti, bet paskui mums kište bū- 
davo kišama, nes visi atsivalgė ikrų iki blogumo. Net ir 
dabar nuo žodžio „ikrai“ mane pykina. 

Pagaliau patyrėme pirmus nuostolius. Buvo toks por- 
tugalas, gyręsis, kad yra žiedų vėrėjas. Keletui mūsų jis 

pervėrė spenelį - tai buvo lyg ir mūsų pulko ženklas. Po 
dviejų dienų keturi atgulė su kraujo užkrėtimu. Jie atrodė 
taip, tarsi kas būtų jiems po oda įsiuvęs raudoną pagalvė- 
lę. Buvo išgabenti į Zagrebą. Mes su jais atsisveikinome, 
bet vietoj mūsų galėjo būti nors ir japonų princesės, jie 
net nemirktelėjo. 

Tuo laiku mes, kariškai tariant, „laikėme poziciją“, tai 
yra nieko neveikėme. Blokuodavome kelius: iš cemento ir 
geležinių vamzdžių statėme tokias užtvaras, bet vietiniai 
priversdavo jas nugriauti. Miestelio gyventojai žiūrėjo į 
mus kaip į kenkėjus, vagiančius jų pomidorus, nesuprato, 
kad mes ten susirinkome jų ginti. Visa bėda, kad viešpa- 
tavo ramybė. 

Daugybę laiko sugaišdavom taisydami Gilermo ran- 
kinį laikrodį. Gilermas buvo iš Madrido, bet laikrodžio 
apyrankė nutrūko Zagrebo oro uoste. Kare labai svarbu 
tikslus laikas, todėl oro uoste Gilermas iškart nusipirko 
naują apyrankę. 

Miestelyje kilo arši kova dėl šitos apyrankės. Vieni 
sakė, kad pardavėja Gilermą apmovė, įbruko netinkamą 
apyrankę. Kita stovykla aiškino, kad apyrankė gera, bet 
jai pritaisyti reikia specialaus įrankio. Apyrankė turėjo 
būti pritvirtinama dviem kaišteliais su atitraukiamomis 
galvutėmis, ir nors kaišteliai atrodė tinkamo dydžio, nie- 
kas negalėdavo jų įsprausti. Kadangi neturėdavome kuo 
daugiau užsiimti, Gilermas valandų valandas beviltiškai 
terliodavosi su apyranke. Nepakeliamas vaizdas, nes 
viskas atrodė taip paprasta. Kiekvienas tai matydamas 
neišlaikydavo, atimdavo iš Gilermo laikrodį, bet kaipmat 
net pajuoduodavo iš pykčio, nes irgi nieko negalėdavo 
padaryti. 

Kitas puikus užsiėmimas buvo Roberto biografijos aiš- 
kinimasis. Ko tiktai klausiau, visi pasakojo vis kitaip. Ėjo 
kalbos apie tai, kad jis tarnavęs Izraelio, Ispanijos, Vengri- 
jos ir Urugvajaus karinėse pajėgose. Dirbęs rusams. Dirbęs 
amerikonams. Robertas turėjo vos dvidešimt kelerius me- 
tus, taigi tuose žodžiuose galėjo būti tik kruopelė tiesos. 
Iš tikrųjų jis dirbo ispaniškiems laikraščiams. Svetima pa- 
varde kas porą dienų iškepdavo ugningą publikaciją apie 
savo žygdarbius, didvyrį pavadindamas vėl kita pavarde. 
Nieko nėr geriau, kaip interviu su savimi. Dar jis pristaty- 
davo Berlyno restoranus: viską nurašydavo nuo seno va- 
dovo po miestą, iškaulijęs iš restoranų, kad atsiųstų savo 
valgiaraščius. Jis galėdavo tavęs įėjusio paklausti: „Kokia 
tavo nuomonė apie dicke Bohnen mit Rauchfleisch? 

Robertas atrodė tikras plerza, bet turėjo autoritetą. 
Marselis, palapinėje gyvenantis vokietis, rodydavo triu- 
kus, kurių buvo išmokęs savo šunį. Kartą pro šalį eidamas 
Robertas paklausė: „Kodėl su šunimi kalbi vokiškai? Visi 
šunys kalba vengriškai“. — Ir jis ima kažką niurzgėti. Šuo 
ima voliotis, tarnauti, eiti atatupstas. Marselis net pažalia- 
vo, mat visas ausis buvo mums išūžęs apie tai, kaip šitas 
šuo pripažįsta tik vieną fiurerį, nieko kito neklausytų. 
Mane suėmė baimė dėl to šuns saugumo. 

Kai visus pribaigė nuobodulys, atėjo Žinia, kad serbai 
puola. Aštuoni mūsų buvo pasiųsti į tolimąją žvalgybą. 
Vadovavo U. Kelyje supratau bijąs. Juk šito norėjau, to 
atvykau, o kai prasidėjo, ir noras praėjo. Vienas dalykas 
žūti, nes į tave bakstelėjo likimo pirštas, ir visai kas kita 
žūti, nes vadas neskiria kairės nuo dešinės. Taip aš sau 
aiškinau, bet iš tiesų paprasčiausiai bijojau. Bėda buvo 
ne U, o aš pats. 

Po poros valandų truputį apsiraminome. Visad gera 
justi, jog dar esi gyvas. Tada pasukome per kaimą, kuria- 
me buvo atliktas etninis valymas. Visą laiką nėjo iš gal- 
vos mintis, ar mano pozicija saugiausia. Gali nukvankti 
bespėliodamas. Ar voroje, pereinančioje gatvę, kurioje 
įtari tykant snaiperį, nori būti pirmas? Ne. Gal snaiperis 
jau kelia šautuvą. Ar nori būti antras? Ne. Jei snaiperis 
dar nebuvo pasirengęs, dabar jau pabudo. Ar nori būti 
trečias? Ne. Snaiperis jau tikrai nusitaiko. Ar nori būti 
ketvirtas? Ne. Galbūt snaiperis nori perkirsti vorą. Ar nori 
būti penktas? Ne. Snaiperis tikrai turėjo laiko optiniam 
taikikliui nustatyti. Iš tikrųjų tu išvis nenori ten būti. Taip 
baisu, kad net skauda. 

Nepasakosiu, ką mačiau tame kaime. Nėra reikalo tau 
žinoti. Mes įžengiam į kažkokį miškelį, ir staiga - pykšt. 
Visi maniakiškai šaudo. Matau tik skraidančias aplinkui 
šakeles. Aš taip plojuos ant žemės, kad burna prilenda 
purvo. Spaudžiu gaiduką. Šautuvas užsikerta. Išvalau 
šovinio lizdą. Šautuvas vėl užsikerta. Vėl bandau valyti 
šovinio lizdą, bet pamatau, jog, visi lekia kaip pasiutę. 

Ne taip paprasta pabėgti iš mūšio. Norisi sprukti kuo 
greičiau, kad liktum gyvas ar nepakliūtum į nelaisvę; kita 
vertus, nesinori visų pralenkti ir palikti springstančių tavo 
sukeltomis dulkėmis. 

Mūsų atsitraukimas baigėsi ant kažkokio kalno. Nors 
pradėjau bėgti paskutinis, atbėgau toli gražu ne paskuti- 
nis. Reikėjo persigrupuoti, nes kiti jau nepajėgė bėgti. 

Žiūrim, kad nėra Frenkio, tokio jankio. Niekas jo 
nematė. Niekas nesuprato, ko mes pradėjome šaudyti. 
Niekas neprisipažino iššovęs pirmas. Ar kas nors išvydo 
priešą? Ne. 

„Ką darysime dėl Frenkio?“ — labai ne vado balsu pa- 
klausė U. Laukė, ar kas nepasiūlys grįžti. Niekas nepa- 
siūlė. Tikriausiai kas nors iš mūsų tiesiog suklupo kojoms 
susipynus trake, bet niekad negali žinoti. Be to, išpleš- 
kinome beveik visus šovinius, o jeigu ten kas yra, šitai 
žino. Ir dar - mes pabėgome, o kai jau įpranti bėgti, sunku 
atprasti. Drąsa daugiausia reiškia tai, kad nebėgi. 

Sutarėme grįžti į bazę ir pranešti, jog Frenkis dingo, 
nes atrodė labai niekinga šitaip jį pamesti. Jeigu jis kartais 
gyvas, porą valandų patūnosime, kad galėtume apsimes- 
ti grįžę jo ieškoti. Kol laukėme sudegintame kaime, aš 
atsigėriau — kaip niekada gyvenime gardžiai. Paprasto 
vandens iš plastikinio butelio, pirkto mūsų bufete, bet aš 
buvau gyvas ir ištroškęs, todėl dar niekad nebuvau taip 
smagiai gėręs. 

Svarsčiau, kad reikėtų nešdintis iš to karo. Įsitikinau 
nesąs Skargilis. Skargilis būtų viską sutvarkęs per penkias 
minutes. Trumpai aiškiai. Įdomu, kaip man iš čia išva- 
žiuoti. Visa šalis jau apimta karo, tad išvykti turbūt taip 
pat pavojinga kaip ir likti. Man patiko slėptis sudeginto 
namo griuvėsiuose, kur nebuvau atviras taikinys, tačiau 
visiškai aiškiai supratau, jog iš tiesų noriu slėptis namuose 
tokiame kaime ir tokiame krašte, kur nebūtų karo ir nuo 
karo mane skirtų kelios šalys, kur galėčiau nueiti į aludę 
niekieno neapšaudytas. Pavyzdžiui, Anglijoje. Atsidūriau 
šūdiname pasaulyje ir norėjau iš jo ištrūkti. 

Grįžę be Frenkio tikėjomės iš Roberto gauti pylos. Jis 
sutiko mus labai ramiai. „Kas atsitiko?“ — paklausė U. 
„Mus užpuolė. Prasiveržėme atsišaudydami.“ - „Kiek 
buvo serbų?“ —- „Kad nežinau.“ - „Kariuomenė? Bū- 
rys?“ — „Kad nežinau.“ - „Kur Frenkiui pataikė?“ —- „Kad 

nežinau.“ —- „Atrodo, mažai ką matei?“ — „Aš tik sakau 
tiesą.“ — „Ne, nesakai. Net nemoki nuslėpti savo nemok- 
šiškumo.“ 

Mus pasiekė blogos Žinios. Kroatai pralaimi. Net Pir- 
mas ir Antras Juodžiai, šiaip daugiausia Žvengiantys ir 
lošiantys kortomis, susirietė kertėje pastate, kurio sienos 
buvo storiausios, ir lindėjo užsimovę šalmus, suspaudę 
rankose ginklus ir apkėtę apelsinų dėžę, aiškiai neketin- 
dami nieko jais vaišinti. Aš įsigijau žemėlapį ir ėmiau mo- 
kytis kelią iki sienos. Galėjome guostis tik tuo, kad gal 
mes tokie nereikšmingi, jog niekas nesivargins žygiuoti 
čia turėdami tikslą mus išgalabyti. 

Tą vakarą į miestelio aikštę įrieda džipas. Išlipa toks 
italas. Stebuklas, kad nebuvo nušautas, nes trisdešimt ža- 
liūkų į jį nutaikė trisdešimt šautuvų. 

„Labas. Buon giorno. Guten Tag“, - plačiai šypsodamas 
sveikinasi jis. Turėjo bjaurų įprotį viską sakyti trimis kal- 
bomis. 

Tai buvo prekeivis. Norėjo mums parduoti neperšau- 
namas liemenes. Mes jį priėmėme šiltai, nes sakė atvažia- 
vęs iš Osijeko, o tai reiškė, kad kelias laisvas ir nesame 
visiškai atkirsti. 

Paskui viskas pakriko. Mes stovėjome eilėje prie ikrų, 
aš jau buvau beišsitraukiąs savąjį kečupo butelį. Kartą 
Skargilį paklausiau, koks būtų svarbiausias patarimas 
kareiviui, paslaptis, kurią jis norėtų perduoti naujokui. 
„Kečupas“, - atsakė. Pamaniau, gal jis turi omeny kokią 
santrumpą, kad ir: „Kelkis, Eik, Čiupk Užsislėpusį Prie- 
šą“, bet ne, jis kalbėjo apie pomidorų padažą. „Visada ne- 
šiokis kelis kečupo pakelius. Su kečupu gali valgyti viską. 
Skėrius, žiurkes, pervirtas daržoves. Viską.“ Siekiu keču- 

po butelio, kai bumbteli ant žemės šalia manęs stovėjęs 
milžinas suomis. Pamaniau, gal jam koks priepuolis, bet 
žiūriu — iš didelės skylės nugaroje pliūpteli kraujas. Mes 
kare, ir aš pagaliau sumetu, koks reikalas. Noriu kareiviš- 
kai sušukti „snaiperis“, bet mano balsas kaip šešiametės 
mergytės. Robertas įsako niekam nešaudyti ir nejudėti, 
kol snaiperis nebus surastas. Tasai galvažudys turėjo 
įgimtų tam tikros rūšies vado sugebėjimų. 

Pagaliau jis visus išsiveda. Aš likau su suomiu. Mūsų 
medicinos reikmenų atsargos susidėjo iš kelių binto pa- 
kelių ir aspirino. Vadovėlyje patariama sužeistąjį kalbinti 
ir raminti, tačiau tai buvo beveik neįmanoma, nes suo- 
mis jau ketino išleisti paskutinį kvapą. Net jei jis būtų 
buvęs nušautas geriausioje pasaulio ligoninėje, jam būtų 
buvęs galas. 

— Turėjo būti klaiku, - užjaučiau aš. 

— Ne. Ašjo nelabai mėgau. „Nesijaudink, - sakau. - Pa- 
sveiksi.“ — „Aš mirštu, idiote“, - sako suomis. „Ne, ne, tu 
pasveiksi.“ — „Esi nuobodybė. Eik sau.“ 

Visi sugrįžta, Robertas spokso į mane ir klausia: „Tu 
juk esi šnipas, tiesa?“ 

Net atsigręžiau pažiūrėti, kam jis tai sako, bet už ma- 
nęs nieko nebuvo. Paskui pamaniau: čia toks kareiviškas 
humoras. Bet visi žvelgė į mane be juoko. 

- Kodėl jis pamanė, jog tu šnipas? - klausiu aš. Odlis 
žiopteli. Matyt, jam nelabai smagu apie tai kalbėti. 

— Be jokios priežasties. Tiesiog atėjo mano eilė būti šni- 
pu. Žiūrėjau į tą gaują Robertui už nugaros ir pagaliau 
supratau, kodėl su tais bernais nesusidraugavau. Todėl, 


kad buvo pašlemėkai. 

„Kodėl mums nepatikrinus tų neperšaunamų lieme- 
nių?“ —- sako Robertas. Akimirką tikėjausi, kad jis atsisako 
minties apkaltinti mane šnipinėjimu. Deja, skaudžiai su- 
klydau. Jie užvilko man vieną tų liemenių ir pririšo prie 
mokyklos vartų. 

„Kam tu dirbi?“ — paklausė Robertas. Net per liemenę 
mačiau, kaip daužosi mano širdis. Kaži ką būčiau pasakęs 
ar padaręs, kad tik išsisukčiau. Aš maldavau ir įtikinė- 
jau. „Kodėl taip blogai apie mane manote? Tikrai jūsų 
neišduosiu.“ —- „Aš apie tave blogai nemanau, - atsako 
Robertas. - Būti ištikimam nesunku. Ištikimybė - tinginių 
darbas. O norint išduoti reikia pastangų.“ 

Jau norėjau prisipažinti, bet buvau per daug išsigandęs, 
kad padaryčiau tai įtikinamai. Robertas nusitaikė ir šovė į 
mane. Na, bent buvo geras šaulys, pataikė į liemenę. Man 
nė karto nėra įspyręs arklys, bet jausmas turbūt panašus. 
Prekeivis turėjo visokių liemenių: pigių, vidutinės kainos 
ir brangių. Jam nepatiko bandymai - ne dėl manęs, o kad 
nukentės liemenės. Kai man užvilko brangiąją liemenę, 
buvau gatavas, nors dar įstengiau sekti, kas vyksta. 

Italas derėjosi su Robertu šokinėdamas nuo kalbos prie 
kalbos. Jis dar tikėjosi parduoti nors kelias liemenes. 

„Kodėl nekalbi vengriškai?“ — paklausė Robertas. „La- 
bai sunki kalba. Muy difficile.“ — „Šitas šuo ir tai moka 
vengriškai“, - sako Robertas ir parodo, ką moka šuo. 
„Ongrois pas utile. Iš vengrų kalbos jokios naudos.“ — 
„Klysti. Iš vengrų kalbos didžiulė nauda. Aš nešaudau 
žmonių, kalbančių vengriškai“, - paaiškina Robertas-ir 
suvaro apkabą į italą. Kroatija nėra santūrių Žmonių šalis. 
Pamaniau, jog, čia ir yra šuo pakastas. Bet jie mane nutem- 
pė į mokyklos sandėliuką ir uždarė. Man taip skaudėjo, 

kad norėjau mirti. Toptelėjo mintis, jog jei stovykloje tikrai 
yra šnipas, jam užtenka perduoti vienui vieną pranešimą: 
„Nelieskit jų, patys vieni kitus iššaudys per mėnesį“. 

Kitą dieną pas mane atėjo Robertas. „Svarbios tik dvi 
žmogaus savybės. Drąsa ir humoras. Drąsa lyg ir nepasi- 
žymi, bet gal turi humoro.“ Jis vėpsojo į mane, lyg būčiau 
bandomoji žiurkė. 

Pats buvau kaltas. Pats čia atsitrenkiau. Toje fazėje 
mane labiausiai gąsdino, kad būsiu įkištas į lavonmaišį. 
Neabejojau, jog mirsiu, ir nesijaudinau dėl to, kas nutiks 
mano kūnui, kad tik neatsidurtų plastikiniame maiše, 
kaip šiukšlės. 

„Dauguma žmonių nėra žmonės, - kalbėjo Robertas. — 
Jie mano turintys charakterį. Nė velnio neturi. Norint 
žmogų palaužti nebūtina jo kankinti. Nė minutės miego 
per keturiasdešimt aštuonias valandas, ir gali jį lankstyti 
kaip tinkamas. Visos kariuomenės apsėstos fizinio pa- 
rengimo manijos. Nubėgti tiek ir tiek mylių su kuprine. 
Kiekvieną galima pripratinti, kad padarytų penkiasde- 
šimt pritūpimų, šimtą pritūpimų, du šimtus pritūpimų. 
Kiekvieną. Tai neturi reikšmės. Įdomiausias klausimas: 
kas tau lieka, kai nieko nebelieka?“ — „Kodėl taip su ma- 
nim elgiesi, Robertai?“ — „Nes man patinki.“ Ir jis išėjo. 

Teoriškai užraktus lengva atrakinti. Sandėliuke buvo 
užpakalinės durys į kiemą. Jei įstengčiau atrakinti jas ir 
naktį išslinkti, labai galimas daiktas, kad nebūčiau su- 
čiuptas. Manęs jie dorai neiškratė, aš turėjau slaptą diržą 
su išlikimo reikmenimis. Deja, mano išlikimui tie išlikimo 
reikmenys buvo kaip šuniui penkta koja. Meškeriojimo 
kabliukai, adatos ir degtukai užrakto neįveikė. 

Pamaniau, gal duris imt ir išspirti. Jos buvo labai senos, 
tačiau tvirtos. Jei nebūčiau buvęs nusilpęs kaip viščiukas 
ir nesulaužytais šonkauliais, gal ir būčiau jas išspyręs. Bet 
vis tiek mane būtų išdavęs triukšmas. 

Sandėliukas buvo užverstas baldais. Vienas senas ra- 
Taigi ištraukiau jį ir radau raktų ryšelį. Ne, pamaniau, 
būtų pernelyg juokinga uždaryti mane patalpoje su rak- 
tais. Naktį įkišau į spyną pirmą raktą, ir jis gražiausiai, 
nė negirgžtelėdamas pasisuko. Atsargiai iškišau galvą į 
naktį. 

Sandėliukas buvo mokyklos gale. Iš priekio mane pa- 
siekė pašnekesio garsai. Už dvidešimties jardų buvo tvo- 
ra, už jos — atviri laukai. Jei pasisektų, sieną pasiekčiau 
per porą dienų. Mūsų sargybos postas buvo toli, vienin- 
telis žiburys - Roberto kabinete, taigi jei tyliai judėčiau, 
tikriausiai pabėgčiau nepastebėtas. 

— Vadinasi, pabėgai? 

— Ne. Aš žiūrėjau į atviras duris. Žiūrėjau nežinia kiek 
laiko. Kalinio ateitis nebuvo šviesi. Didelė laimė, jeigu lik- 
siu gyvas, šiaip mano padėtis atrodė beviltiška. Ko gera, 
būsiu sušaudytas. Bet jei būsiu sučiuptas lipant per tvorą, 
nors ir kaip tai atrodo neįtikėtina, štai tada garantuotai 
pasirodysiu kaltas ir garantuotai būsiu sušaudytas. Kone 
visą naktį taip ir spoksojau į duris. Drąsa nėra neišsemia- 
ma. Aš savąjį butelį buvau išnaudojęs. Uždariau duris ir 
užrakinau. 

Tada ėmiau fantazuoti, kaip Skargilis su draugais at- 
vyksta manęs vaduoti. Niekas nežinojo, kur aš, ojei ir 
būtų Žinoję, niekas nebūtų jiems leidęs man padėti, tačiau 

manęs tai negąsdino. Jaučiau, kad, jei labai panorėsiu, kaž- 
kaip tai ims ir įvyks. Nuo tokių minčių pasidarė geriau. 

Kitą dieną vėl atėjo Robertas. Jis išėmė iš stalčiaus 
raktus ir liepė per daug savęs nesmerkti. „Šitas karas vi- 
sus nuvylė, - pasakė jis. - Seniau į karą eidavai ieškoti 
nuotykių, pakeliauti ar prisigrobti. Dabar verčiau būti 
buhalteriu. Važinėji pirma klase. Gauni visokių privile- 
gijų. Gali sumakaluoti pajamų mokesčius. Labai retai kas 
nors sugalvoja į tave šauti. Dar geriau būti ekonomistu. 
Buhalteriai bent jau turi mokėti teisingai sudėti. O dabar, 
kol mes čia vargstame, tenai, Zagrebe... tie... tie... kaip 
žmonių kalba pavadinti visiškus veltėdžius, šlykščius, 
impotentiškus, dvokiančius, parazitiškus varliagyvius? 
Gerai, pavadinkim juos ekonomistais. Taigi ekonomistai 
Zagrebe, ekonomistai, nieko nenuraukiantys apie šitą šalį, 
nemokantys jos kalbos, galbūt perskaitę laikraščiuose ko- 
kią dešimtį straipsnių apie Kroatiją, viską ten baigia iš- 
vogti.“ — „Tu nemėgsti ekonomistų, tiesa?“ — „Ekonomistų 
niekas nemėgsta, net ir kiti ekonomistai. Visi darome labai 
žmogišką klaidą - manome, kad už kitus mokėtume gy- 
venti geriau. Tu įsivaizduoji, kad būtum geresnis Rober- 
tas, 0 aš manau, kad galėčiau būti geresnis Odlis. Kaip 
ir su Gilermo laikrodžiu: visi gudrūs įkišti kaištelį, kol 
nepabando. O turime vieni kitiems padėti.“ — „Ar man 
galima namo, Robertai?“ — „Sunkus klausimas“, - atsakė 
jis ir išėjo. | 

Tada įeina tokie du vėplos. „Mes iš Norvegijos. Esa- 
me žurnalistai. Mums pranešta, kad rytoj būsi sušaudytas 
kaip šnipas. Kaip tu jautiesi?“ Valgydami lašišos sumuš- 
tinius, jie mane dar paklausinėjo panašių genialių daly- 
kų. Alkanas nebuvau, bet nutariau pasistiprinti. Tikrasis 

Džonas išleido žurnalistus, o kai paklausiau, ar galima 
paimti sumuštinį, jis pasakė, kad lašišos sumuštiniai yra 
mano paskutinis valgis. Nugirdau, kaip norvegai klausi- 
nėjo, kada tiksliai būsiu sušaudytas. 

— Kas toliau? 

— Nebuvau sušaudytas. 

— Pabėgai? 

— Verčiau nesakysiu. 

— Niekur nedingsi. Ar atsidūrei prieš išprotėjusių sam- 
dinių komandą? 

- Ir taip daug papasakojau. 

— Gal miestelį užpuolė serbai? 

— Ne. Nors tai ir buvo dar viena mano mėgstama fanta- 
zija. Atvaro serbai, Robertą su gauja priverčia suryti savo 
kiaušius, tada sušaudo. Šios fantazijos trūkumas buvo toji 
dalis, kai serbai suranda mane. Sakau: „Aš jums šnipinė- 
ju“. Jie sako: „Ne. Nešnipinėji“. 

— Robertas prisipažino pajuokavęs? 

— Man gėda sakyti. 

— Nesuprantu, kas gali būti dar blogiau. 

— Aha, gerai, kad priminei. Niekada nemanyk, jog ne- 
gali būti dar blogiau. Tuoj pasakysiu, kaip viskas baigėsi. 
Rytą įžengia mano motina. Nuostabu, pamanau, negana, 
kad aš būsiu sušaudytas, dar ir motina žus. 

— Ir kas toliau? | 

— Kaip visada, aš apsirikau. Robertas su sėbrais pa- 
sidarė kaip šilkiniai. Marselis ją vaišino arbata. Staiga 
subliuško visa šnipinėjimo ir sušaudymo byla. Mudu sė- 
dome į taksi ir išrūkome į Zagrebą. Būrys vos neišlydėjo 
mojuodamas rankelėmis. 

— Kaip ji tave surado? 

— Kai Zagrebe su Tikruoju Džonu sėdau į taksi, vienas 
mūsų kaimynų, Zagrebe buvęs su reikalais, mane pamatė 
ir pašaukė, bet neišgirdau. Grįžęs namo motinai pasakė 
baisiausiai nustebęs, kad aš Zagrebe. Laikraštyje pasirodė 
straipsnis apie užsieniečius savanorius, tada ji ir išvažiavo 
manęs ieškoti. 

— Ir surado šitokiam kare? 

— Nebuvo taip sunku, kaip atrodo. Jugijoje viskas vyko 
pagal štai tokį scenarijų. Rytą išeini ir nušauni kaimyną, 
nes jis tau nepatinka arba pareiga liepia, arba bijai, kad 
jis pirmas tavęs nenukeptų. O vakare užtiesi balčiausią 
staltiesę ir viešnią iš Anglijos vaišini gardžiausia nami- 
ne uogiene, nes nori, kad ji paskui girtų tavo šalį ir tavo 
svetingumą. 

— Kodėl Robertas tave paleido? 

— Nežinau. Gal jam pasirodė juokinga. Niekada sau 
neatleidau, kam tenai vykau. Iš čia ir šitas tikas. Štai ko- 
dėl vis spardau sau užpakalį. Visa ta kelionė buvo gryna 
beprotybė plius pakelis bulvių traškučių. Bet kad ir kaip 
žiūrėsi į Roberto legioną, susidedantį iš avantiūristų, at- 
stumtųjų ir psichų, mes buvome vieninteliai miestelio 
gynėjai. 

Mudu vaikščiojome penkias valandas. Viskas veikia 
puikiai. Ypač geras garsas. Girdžiu, kaip po Odlio kojo- 
mis šliurpsi šlapia žemė. Tikėkimės, kad ir Čuuke sistema 
veiks taip pat gerai. 


CUUKAS 


Olalis išvažiuoja traukiniu į Londoną, ir mes paskutinį 
kartą patikriname sistemą. Jam atsidūrus Čuuke vargu ar 
bus laiko techniniams nesklandumams likviduoti. Odlis 
atsisėda, kai įeina aukšta moteriškė ir ima dėliotis bagažą. 
Staiga ji surinka ir ima blaškytis. Nebėra rankinuko. Ji turi 
ratukinį krepšį, ant jo buvo padėjusi rankinuką. Dabar 
prarado bilietą, pinigus, sumuštinius ir visus raktus. Ji 
klykia Odliui ir kitiems keleiviams. Pašaukiamas vagono 
palydovas, ji vėl klykia. Odlis tarsteli: „Kaip baisu“. Ji 
prarado ir savo skaitomąją medžiagą, o kelionė ilga. 

Odlis pasilenkęs iš kišenės ant atlošo ištraukia knygą 
apie Mikroneziją. 

— Prašom, - atkiša jai. Traukinys pajuda. Po dešimties 
minučių ji grąžina knygą Odliui. 

— Ar neturite ko geresnio? - Kažkas nuperka jai su- 


muštinį. 


Palyginti su manimi, Odlis turi vieną pranašumą - pradinį 
tašką. Juk kelionę reikia iš kažkur pradėti. Nugrimzdusi 
Sala galbūt nyki ir tuščia, bet jos stiprybė - pastovumas. 

Joje esančios sodybos ir namai stovi jau kelios kartos ir 
ketina toliau stovėti. 

Tos vietos, kurioje užaugau, pavadinimas tebėra, bet 
namo nebėr. Dauguma gatvių išlikusios, tačiau namo nė 
pėdsako. Jis buvo diena po dienos išardytas po plytą. Per 
dvidešimt metų. Ko gera, dauguma priemiesčių tokie, 
perstatyti, kad nebepažinsi. Praeitą kartą kai buvau čia, 
neišmaniau, kur ką rasti. Ironiška, kad iš esmės viskas likę 
taip pat, tik sumaišyta ir perdaryta. Viskas pasistūmėję 
per penkias ar dešimt durų. Kažkas išmetė mano jau- 
nystę. Net jei namas būtų buvęs rūpestingai išsaugotas, 
nebūčiau norėjusi dažnai į jį grįžti, tačiau negera matyti, 
kokia vienkartinė tavo praeitis. 

Mane visad erzindavo pagyvenę giminaičiai, virkau- 
jantys dėl permainų, bet, sulaukusi vos pusės jų amžiaus, 
pati tai darau. Dažnai labiausiai pasigendame mažmožių: 
laiptų, nuo kurių tavo nusirista, skersgatvio, kuriame bu- 
čiavaisi, suolelio, ant kurio sėdėta su draugėmis. Norisi 
už ko nors užsikabinti, net jei tai būtų šiukšlė. 

Išskyrus didžiąsias turistines įžymybes, Londonas pra- 
skydo: tai didelis sriubos katilas, kuriame mėsa ir daržo- 
vės tos pačios kaip kadaise, bet viskas plaukioja atskirai. 
Juda kompanijos, juda darbuotojai, viskas juda, išskyrus 
eismą. Bet koks atsakingumas atrodo atgyvena. Aš tapau 
pastoviausiu daiktu man žinomame pasaulyje. Belieka 
žiūrėti ir laukti. 


Volteris visada vėluodavo. Negana to, turėjo madą atvy- 
kus į vietą linktelėti man ir sakyti: „Nepyk, kad pavėlavo- 

me. Pati Žinai, kas kaltas“. Priėjome iki to, kad važiuoda- 
vau viena, nes nenorėdavau būti apkaltinta nerangumu. 
Per vieną vakarienę tiesiog raičiausi iš nesmagumo, nes 
Volteris vėlavo valandą. Staiga jis įeina. Paaiškina, kad po- 
licija nepraleidusi, nes kitoje gatvės pusėje dega namas. 

Visi išėjome pasižiūrėti. Gaisras buvo per toli, kad kel- 
tų pavojų šeimininkams, degantis namas - tuščias, o mes 
niekuo negalėjome padėti, todėl stoviniavome gurkšno- 
dami šampaną, o gaisrininkai gesino gaisrą. Tokio vaiz- 
do nebuvau regėjusi - degantis namas baisus: liepsnos 
veržėsi pro langus kone kvatodamos. Kartais nieko kito 
nelieka, tik Žiūrėti, tačiau man pasirodė, kad šeimininkas 
pernelyg žavisi reginiu. 


Trečias laiškas nuo Volterio atėjo po trijų dienų. Kaip ir 
pirmas, buvo antspauduotas Londone, išsiųstas iš vakaro, 
taigi negalėjo net kilti tokios minties, girdi, laiškas pavėla- 
vo aštuonerius metus, kas šiaip jau ne toks retas įvykis. 


Brangioji Oušen, 

staigmenėlė, ką? 

Kai tu šitai škaitysi, aš jau tikrai būsiu... nenoriu net ra- 
šyti to žodžio, juk jis absurdiškas, tiesa? 

Tu supyksi ant manęs, ar ne? Sakoma, kad pyktis naudin- 
gas širdžiai. Retkarčiais juo reikia pasitikrinti. 

Aš dirbu apgraibomis, todėl atleisk, jeigu retkarčiais su- 
klysiu. 

Dar parašysiu. 

Volteris 

Pirmą laišką perskaičiusi tikrai supykau. Ar tai toks pokš- 
tas? Klaida? Mano jausmai buvo labai mišrūs. Nuostaba. 
Apmaudas. Pyktis. O labiausiai susijaudinimas. 

Galbūt pati kalta, gal tokia jau esu, bet savo gyvenime 
turėjau labai nedaug Žmonių, kurie mane jaudino. 

Šito iškart nesuprasi. Tuo laiku nejauti tuštumos. Deja, 
sendama pajunti. Kai prisimenu visus vyrus, kurie mane 
turėjo jaunystėje, atrodo, kad mes tada pagerinome pasi- 
tenkinimo rekordą, kad vyko kažkas visuotinai svarbaus. 
Iš dalies taip ir buvo: dviejų Žmonių pasitenkinimas šiame 
pasaulyje jau yra rekordas. 

Kol man sukako dvidešimt, beveik kiekvienas vyriškis 
sveika oda, stropiai besivalantis dantis ir turintis auto- 
mobilį galėjo laisvai pakliūti į mano lovą: paprasčiausiai 
tavo simpatija taip ir užlieja artimiausią objektą. Vis dėlto 
galų gale suvoki, kad kone visos tavo kišenės tuščios. Ir 
nelabai yra kam jų užpildyti. 

Ir vis tiek orgazmo vaikymasis atrodo vienintelė šio 
to verta veikla. Draugai gali tave pamesti, pinigai - būti 
pavogti, namai - sugriūti, bet malonumas gyvas tol, kol 
žmogus turi Atmintį. Dulkinimasis - vienintelis kokybiš- 
kas laisvalaikis. Laikas, kurį be išlygų gali pavadinti gerai 
praleistu. Tu gailiesi to, kas eina prieš ir po to, bet, sakau 
atvirai, pats aktas, net ir ne pats geriausias, paprastai tei- 
kia malonumą. Gaila, kad negali tuo užsiimti kiaurą parą, 
kad ir kokia esi sportiška; štai tada ir prasideda nusivyli- 
mas ir ginčai. Dėl malonumo niekad nėra jokio vargo, tik 
dėl jausmų ir logistikos. Tačiau net jei galėtum prisirakinti 
prie malonumo, neverta to daryti. Neverta niekam ver- 
gauti, net jei pasaulis būtų viena didžiulė mašina, sukurta 
tau išmėginti. 

Tai ir yra svarbiausia artumo rizika: apmaudu, kai 
Žmogus, seilėdavęs tau šlaunį, nepasivargina pereiti kam- 
bario, kad pasisveikintų su tavimi; kita vertus, retkarčiais 
esti apmaudu, kai jis tai padaro. 

Tačiau nieko nėr malonesnio, kaip matyti žmogų, kurį 
tau malonu matyti ir kuriam malonu matyti tave; niekas 
taip nejaudina, kaip žmogus, su kuriuo nori palaikyti ryšį 
ir kuris nori palaikyti ryšį su tavimi. 

Bet Volteris mane pykdydavo. Visą laiką. Pareini namo 
ir randi Volterį ant grindų be sąmonės. Suki greitosios 
numerį ir išgirsti Volterį kikenant. Aišku, penkiametis 
suaugusio vyro pavidalu yra įprastas reiškinys. Ir ne vi- 
sada toks jau blogas. Tačiau klastingas. Tau tikrai nesinori 
turėti vyro, kuris visą laiką elgiasi kaip penkiametis, ypač 
jei zirzia ir trokšta būti vedžiojamas už rankutės, tačiau 
toks Žaismingumas gali būti visai smagus. Be to, tai sa- 
votiškas komplimentas. Mat tasai penkiametis, bent jau 
dėmesio vertų egzempliorių, visada užrakintas galiniame 
kambarėlyje, todėl gera Žinoti, kad sargai išėję. 

Volteris buvo ir juokingiausias iš visų mano meilu- 
žių. Dėl daugelio priežasčių. Pirmiausia jis leido man jį 
spardyti. Jeigu jis pažeisdavo tinkamo indų suplovimo 
techninius reikalavimus, išėjęs į parduotuvę pamiršda- 
vo ką nors nupirkti, nupirkdavo ne tai arba, kaip tikras 
vyras, parnešdavo nukainotų vaisių („Ar žiūrėjai prieš 
pirkdamas?“), jis pasilenkdavo ir sakydavo: „Du spyriai“. 
Ir jeigu spyris būdavo nestiprus, pridurdavo: „Gali dar 
kartelį“. Velniškai smagu. | 

Taip pat jis suprato, kaip kuriama kalba. Kai pa- 
skambindavau prie jo durų, jis jas truputį praverdavo, 
nužvelgdavo mane nuo galvos iki kojų ir tardavo: „Ne, 

nereikia“. Ir užtrenkdavo duris. Paskui vėl atidarydavo 
ir mane įleisdavo. Kas kartą šitaip. Savaitė po savaitės. 
Pirmą sykį nebuvo labai juokinga, bet ir neturėjo būti. Tai 
buvo ne klounada, o toks mūsų pasisveikinimas. 
Kiekvienos poros sėkmė priklauso nuo to, kaip jaučia- 
masi dviese. Volterio juokingumą geriausiai iliustruoja 
mūsų pamėgtas žaidimas. Iš pradžių lošdavom iš pinigų. 
Ilgoje kelionėje ar ilgai ko laukiant Volteris pasiūlydavo 
lažintis, kad žiūrėdama į jį aš neištversiu nesijuokusi tris- 
dešimties sekundžių. Apstulbau įsitikinusi, kad neištveriu 
nė dviejų sekundžių. Volteriui nereikėdavo nei vaipytis, 
nei kvailioti. Užtekdavo pažvelgti į mane, ir aš užsikvato- 
davau. Iš pradžių prakišdavau baisybę pinigų, nes nega- 
lėdavau patikėti, kad perjungusi protą (ir galvodama apie 
ligas, mirtį, atšalusią kopūstienę ar mintyse skaičiuodama 
gėlių rūšis motinos sode: tūbės, muilinės gubojos, nakvi- 
šos ir t. t.) neištverčiau trisdešimties sekundžių. Volterio 
paslaptis buvo tai, kad jis niekada specialiai manęs nejuo- 
kindavo, bet jo veido raumenys turėjo kažko šelmiško, ir 
jo žinojimas, tikrumas, kad gali mane prajuokinti, mane 
ir prajuokindavo; pagaliau būdavo taip juokinga, kad ne- 
galiu susilaikyti nesijuokusi, ir aš imdavau kvatotis. 


Kartą su drauge Ember sėdėjome vienoje Soho kavinėje ir 
žaidėme „adresų knygelę“. Žaidimas toks: sėdi kavinėje, 
geri, laimi tas, prie kurio prieina koks pažįstamas pasi- 
sveikinti. Pralaimėtojas ar pralaimėtojai moka už gėrimus. 
Patartina iš anksto išsiaiškinti taisykles. Mudvi prasėdė- 
jome visą vakarą, staiga prieina Volteris ir sako: 


216 


— Oušen, aš tavęs ieškau. 

Ember negalėjo patikėti, kad aš nebuvau su juo susi- 
mokiusi. Išvydusi Volterį ji net iškorė liežuvį. Iš karto jo 
nepažinau, nes buvo apsirengęs, nes buvau ne Barselono- 
je, nes gėriau absentą, nes aš nesitikėjau jo pamatyti. Man 
grįžus iš Barselonos, tai įvyko po kelių mėnesių. Aš dar 
gailėjausi, kad nespėjau atsisveikinti su Volteriu. 

Jis atvyko į Londoną tos dienos rytą. 

— Niekas Barselonoje neturėjo tavo adreso, - tarė jis, 
bet aš vis tiek nutariau skristi. - Pasuko į Londono centrą 
ir pamatė mane su Ember lauko kavinukėje. Kaip jums 
patinka toks sutapimas? Taip atsitikti gali tiktai kartą gy- 
venime, tačiau gal to vieno karto ir pakanka. 

Man su Volteriu buvo gera. Gal tai ir svarbiausia - 
jaustis laisvai. Kai gali būti savimi, vaikščioti susivėlusi, 
be baimės klysti. 

— Kodėl manęs ieškojai? - paklausiau. 

— Norėjau. 

— Bet kodėl? 

— Galvojau apie tave. 

— Betgi manęs beveik nepažinojai. 

— Užteko, kiek pažinojau. 

— Argi nepasiilgsti Heidės? 

— Paėmus ją penkis šimtus kartų visas įdomumas išga- 
ruoja. Argi ne gerai padariau susiieškodamas tave? 

Gerai padarė. Dar Barselonoje mane sužavėjo beato- 
dairiškas jo optimizmas, bet ir toliau jis nesiliovė manęs 
stebinti. Dauguma romanų prasideda aukšta gaida, pas- 
kui nusirita žemyn. Bet kuo daugiau mačiau Volterį, tuo 
labiau jis man patiko. 

Volterio laiškai visada mane jaudino. Jo rašysena buvo 

nepaprastai graži, retai pamatysi vyrą šitaip rašant. Jis 
veikiau piešdavo, nei rašydavo. 

Jo atsisveikinimo laiškas mane sukrėtė. Pirmiausia to- 
dėl, kad buvo netikėtas. Paprastai prieš nutrūkstant santy- 
kiams jauti tam tikrus virpesius. O čia viskas buvo puiku, 
kol atplėšiau tą laišką. Bėda, kad jei tavo gyvenimui kokie 
nors žmonės daro didžiulę įtaką, toji įtaka paprastai esti 
ir gera, ir bloga. 

Aš pergedau, kad jis parašė: „Kaltas aš, ne tu“. Dar 
man aiškins kas apie klišes... Negalėjau patikėti, jog tai 
tiesa. Jo laišką ir išėjimą laikiau baisiausiu bailumu. Iš 
tiesų jo veiksmai, kad ir kokie buvo, net nekvepėjo bai- 
lumu. Buvau pastebėjusi, kad jam mažėja svoris, bet jis 
uoliai lankė sporto salę, todėl nutariau, jog tai jo pastangų 
vaisius. 

Praėjus penkiems mėnesiams nuo tos dienos, kai jis 
laišku pasitraukė iš mano gyvenimo, gavau pranešimą 
apie jo mirtį. Ir dar vieną laiškelį. Jame buvo viena eilutė, 


kurią įsiminiau visam gyvenimui: 
Norėsi rėkti ir verkti - būtų gera tada atsidurti šalia tavęs. 


Jo žingsnis gal buvo trupučiuką savanaudiškas, bet ir 
drąsiausias, kokį man yra tekę matyti. Išeiti iš šviesos į 
tamsą vienut vienam, išeiti solo šiais laikais, kai beveik 
kiekvienas norėtų, kad kas palaikytų jam už rankos. Iš 
teisybės, širdies gilumoje jaučiau palengvėjimą, kad man 
nereikėjo kankintis sėdint prie ligonio lovos. Tikri vyrai 
nesimėto. Volteris buvo vienintelis, kurį galėjau pavadinti 
tikru vyru. Gal tas apibūdinimas ir kvailas, bet geresnio 
nesugalvoju. Šitiek išsišokėlių ir idiotų, kurie liaupsi- 

nami už nieką. O čia šitokia drąsa. Išėjo į tamsą vienas, 
beginklis, nesiskųsdamas, gerai suvokdamas, jog pralai- 
mės, - štai kur tikra kovotojo narsa. Retai pasitaikantis 
daiktas. Jam išėjus jo neieškojau ir nesivaikiau, bet labiau 
dėl išdidumo, o ne stiprumo. Kartais gailiuosi, kad neieš- 
kojau. Maža ką. 

Gedėjau ilgai. Gedulas beprasmis, tačiau tai ir yra jo 
prasmė. 

Volteris buvo vienintelis, su kuriuo įsivaizdavau ga- 
linti turėti vaikų. Vis dar pagalvoju apie tai, tačiau, net jei 
padėtis būtų palanki, abejočiau. Ne tik dėl visų tų baisy- 
bių, kurios gali nutikti, bet ir' dėl mokymo. Ko mokytumėt 
savo vaikus? Būti doram, sąžiningam, darbščiam? Visa tai 
tik laiko gaišimas. Būtų negarbinga ir žiauru auginti juos 
tikinčius, kad panašus elgesys atneš jiems meilę ar sėkmę. 
Ne, tik pavers kilimėliais prie durų. 

Ir štai vėl laiškai. Neturėjau supratimo, iš kur eina tie 
pomirtiniai laiškai. Turbūt kam nors buvo juos patikėjęs. 
Vargu ar kam iš savo draugų: jie buvo pernelyg trenkti. 
Nors jei Volteris nenorėjo, kad jie būtų išsiųsti prieš ke- 
lerius, tarkim, penkerius metus, gal ir kokiam draugui. 
Ne, vis dėlto tikriausiai advokatui arba bankui, kokiai 
nors įstaigai. 

Atėjo trečias laiškas. 


Brangioji Oušen, 

turiu tiek daug tau papasakoti. 

Visko pradžia - mano brolis. Jis išvyko per atostogas nar- 
dyti ir nebegrįžo. Tvarkyti brolio palaikų pargabenimą iš 
užsienio - neapsakomai liūdnas reikalas. Smulkiau nepasa- 
kosiu. Būdamas Čuuke išgirdau, kad kur tik pasirodo Ričar- 

das, ten įvyksta nelaimė. Daugybė brolio daiktų, visų pirma 
pinigai, buvo dingę. Na, pinigams nebūdinga voliotis, bet 
man vis bHek kilo įtarimas. 

Štai kodėl atsidūriau Barselonoje. Aš susekiau Ričardą. 
Dėl tų nelaimingų atsitikimų nebuvau tikras. Juk visi ma- 
nome galį žaisti privačius seklius, tiesa? Norėjau Ričardą 
nutverti ir tada nuspręsti, ar gydyti jį jo paties vaistais, ar 
įduoti. Juk svarbiausia išbandyti, ką tu gali, ar ne? 

Jei dar abejojai, žinok, kad Ričardas tikrai nekaltas dėl 
tų paskendimų. Pirmą kartą jis buvo pas dantistą, antrą 
kartą - turguje pirko nosies procedūrų reikmenis. Galiu ga- 
rantuoti, nes jį sekiau valandų valandas. Pirmąjį kartą neti- 
kėjau, kad jis nekaltas, tačiau vis dėlto turėjau prisipažinti, 
j0g jis negalėjo įvykdyti dviejų neįmanomų žmogžudysčių 
iš eilės. Jis, matyt, paprasčiausiai tebuvo slidžiausia banano 
žievelė pasaulyje. 

Tik tada supratau dar vieną dalyką. Vaidindamas seklį 
guldavau paryčiui, todėl mano sugebėjimai palaikyti pokalbį 
ne visada atitikdavo reikalavimus. Vieną naktį pagaliau su- 
laukiau. Tavo kambarys buvo už dviejų durų nuo Ričardo. 
Išgirdau kažką tyliai tapenant. Pamačiau, kaip jis daro tavo 
kambario duris. Buvau įsitikinęs, jog tai Ričardas, išsirengęs 
su piktais kėslais, antraip gal būčiau palaukęs, kas bus to- 
liau. Aš šokau artyn. Ten buvo ne Ričardas. Kitas žmogus. 
Ir keisčiausia, 09 jis suprato įkliuvęs. 

— Susiruošei į svečius pas Oušen? — paklausiau. 

— Ne, - atsakė jis, užverdamas duris. Melavo. Tai buvo 
padėtis, kai aš žinojau jį meluojant ir jis žinojo mane ži- 
nant, bet nė kiek nesijaudino, 0 aš nieko negalėjau įrodyti. 
Keista, kad auštant jis atsidūrė koridoriuje, bet ne keisčiau 
už mano pasirodymą. Galų gale visada galėjo pasiteisinti 
norėjęs įlįsti į tavo lovą. 

— Man pasirodė, kad suveikė gaisro signalizacija, — pasakė 
jis. —- Ar girdėjai? 

— Ne. Nebuvo jokios signalizacijos. 

— Gal kas netyčia įjungė. 

— Ne. Jokio signalo nebuvo. 

— Visos signalizacijos retkarčiais išbandomos. 

— Nebuvo jokio signalo. 

— Gal susapnavau. 

Supratau susidūręs su blogio įsikūnijimu. Panašiai zo0- 
logijos sode perskaitai lentelėje pavadinimą, staiga iš krū- 
mų aptvaro gale išlenda tasai padaras ir tu pamanai - štai 
koks jis. Nežinojau, ką daryti. Būti blogio įsikūnijimu, kiek 
žinau, niekur nėra nusikaltimas, be to, abejojau, ar mano 
žodis būtų buvęs toks jau svarus. Ar esi studijavęs grynąjį 
blogį? Kur tavo kvalifikacijos pažymėjimas? O iš profesijos 
esi blondinių išjodinėtojas? Ir manai, kad mes patikėsime? 
Pasitariau su Chorche, bet jis nepritarė. 

Žinojau, kad esu teisus. Jaučiu išgelbėjęs tau gyvybę. Nie- 
kada šito nesakiau tau, kad nepalaikytum manęs pagyrūnu 
ar nemanytum, jog iš dėkingumo turi visus metus plauti 
indus. Galėjau ir suklysti, bet aš žinojau, ką matau. Dėjau 
kumščiu jam po krūtine ir liepiau atstoti nuo tavęs. Turbūt 
savotiškas žygdarbis švėstelėti grynajam blogiui. 

Galbūt jau viską žinai. Galbūt šiuo metu jis bituluojamas 
garsiausiu pasaulio maniaku. Gal netgi duodi interviu: „Aš 
Jį pažinojau Barselonoje“. Aš jį susekiau. Bet nieko nelaimė- 
jau. Gal turėjau labiau pasistengti? Neturėjau įrodymų. 

Tylėjau apie tai, nes toks dalykas slegia. Gąsdina. Manau, 
po šitiek laiko sugebėsi priimti blaivų sprendimą. Yra dar 
vienas laiškas, jame visa informacija. Nuvyk į Čuuką - tai 
salynas Mikronezijoje, o ne koks Luizianos užkampis — ir 
susirask Bruną. Brunas turi tą laišką. 

Jei nenorėsi vykti, irgi protingai padarysi. Kad ir kaip nu- 
spręstum, tikiuosi, tave gaubia keli stori laimės sluoksniai. 
Tavo 
Volteris 


P. S. Saugokis patogių karstų. 


Ką gijis susekė? Tikriausiai Ratgerį, darantį ankstesnįjį 
ar (kas Žino?) vėlesnįjį bandymą įsimontuoti į mane. Blo- 
gio įsikūnijimas? Panašiau į debilizmo įsikūnijimą. 

Volteris visad buvo aktyvistas. Vienas tų Žmonių, 
kurie pašoka iš patalo išplėtę akis, kurie bijo, kad, jeigu 
septintą ryto dar miegos, pražiopsos ką nors svarbaus. Jis 
varstydavo mane, besivoliojančią lovoje, piktais Žvilgs- 
niais. „Tau patiktų niekad nesikelti“, - priekaištaudavo. 
Pagalvojusi nutariau, kad jo pastaba ne visai teisinga, nes 
lovoje nepadarysi šokėjos karjeros, bet, jei būtų įmanoma, 
man patiktų. 

Vieną vakarą grįžtu iš pasirodymo, Volteris pakeitęs 
patalynę (sugebėdavo parodyti tokį dėmesingumą) ir pa- 
sitinka mane su namų euforija. Guliu švarutėliame patale 
patenkinta kaip katė, o Volteris sako: „Patogiau negali 
būti, tiesa?“ 

Supratau, kad iš tiesų negali. Buvau paguldyta į labai 
patogią lovą, čiužinys kaip tik tokio minkštumo, kokio 
reikia, kvepia gaivi patalynė, temperatūra tobula, ap- 
švietimas tobulas. Tiesiog neįmanomas didesnis patogu- 
mas. Ramybė ir malonumas vienu metu. Jokia patogumo 
ekspertų komanda, jokie pinigai nebūtų galėję pagerinti 
poilsio; joks išprotėjęs despotas, kelerius metus daręs ban- 
dymus su lova, nebūtų nieko pataisęs. „Žinai, kas tragiš- 
ka? - tarė Volteris. —- Po dviejų minučių turėsi judintis.“ 

Galėčiau ginčytis, po dviejų minučių ar vėliau, bet ne- 
trukus tikrai turėjau pasisukti į jį. Patogumas - toks daly- 
kas, kuris visad nurieda tolyn kaip sviedinys pakalnėn. 
Norėdama jį pasivyti turi judėti, judesiais jį susigrąžinti, 
nors, aišku, kaip mano atveju, patogumas gali neleisti iš 
tikrųjų pajudėti. 

Taigi reikia keliauti paskutinio laiško. Na, būtinybės 
nebuvo, bet man norėjosi. Tikriau - vietoj manęs galėjo 
keliauti Odlis. 

Reikėjo pasižiūrėti internete apie Čuuką, nebuvau gir- 
dėjusi tokio daikto. 

Viena priežasčių, kodėl nebuvau girdėjusi, yra tai, kad 
jis kitoje Žemės rutulio pusėje, vos kelios smėlio juostelės 
Ramiajame vandenyne. Išvydau Volterio veidą, kai jis, 
negalėdamas patikėti, kad aš Barselonoje niekaip nesuge- 
bėjau iškelti kojos iš klubo, priekaištingai Žiopčiojo: „Ir tu 
nebuvai... ir tu nematei...“ Labiausiai mane stebino, kad 
jis savo paskutiniam žodžiui pasirinko kaip tik Čuuką, 
todėl kelionė dar labiau masino. 

Visi Čuuko gyventojai būtų sutilpę į stadioną. Pažiū- 
rėjau į didžiausios salos, Veno, žemėlapį. Joje buvo vie- 
nintelis kelias. Pakako vieno žvilgsnio, ir jau Žinau ją kaip 
penkis pirštus. Gal tikrai ta sala tokia maža, kad visai 
normalu užeiti į kokį barą ir paklausti: „Gal kas pažįstate 
Bruną?“ 


LŽ 


Kiek pasaulyje gyventojų? Daug mažiau negu Čuuke. 
Niekada nebūna daugiau kaip tūkstantis, nes praktiškai 
tavo smegenų kartotekoje negali daugiau tilpti. Net jei 

tavo adresų knygelė pilnutėlė, kiekgi joje pavardžių? Du 
šimtai, trys šimtai? Net jei dirbi internete, kiek pavardžių 
kontaktų sąraše? Du tūkstančiai, trys tūkstančiai? Tačiau 
kiek jų tau iš tiesų prisireikia? Keturių šimtų, penkių šim- 
tų? Net jei tavo giminė plati, kiek joje žmonių? Šimtinė? 
Du šimtai? 

Kartą Ričardas man sakė, jog iš pradžių didžiausia 
nardymo keistenybė tai, kad būdamas paviršiuje matai 
kaži kur, daugybę mylių aplinkui, bet pasinėręs, nelygu 
šviesumas ir vanduo, matai tik penkis, dešimt, dvidešimt 
jardų, o prie Anglijos krantų - šešis colius. Vandenynas 
virsta mažais tvenkiniais, tu plauki iš vieno į kitą. Taip 
ir pasaulis: retai vienu metu matai daugiau kaip šimtą 
žmonių. Abejoju, ar per visą gyvenimą artimai pažįsti ir 
pajauti daugiau kaip tūkstantį. Visi kiti yra bilietų kontro- 
lieriai, praeiviai, ginklanešiai. Pasikartojanti dekoracija. 

Aš šokau, nes man patiko, be to, troškau sėkmės. Sėk- 
mė būtų reiškusi, kad keliasdešimt figūrų aukščiausioje 
lygoje mane vertina. Keliasdešimt žurnalistų mane dievi- 
na. Keliasdešimt bendraamžių pripažįsta mano pripažini- 
mą. Keliasdešimt draugų ir giminaičių manimi didžiuo- 
jasi. Keliasdešimt priešų graužia nagus. 

Pinigai - nuostabus dalykas. Tikriausiai smagu nu- 
vykti į šalį, kurioje dar niekad nesi buvusi, į miestą, ku- 
riame irgi nesi buvusi, ir kai tave tenai sutinka kaukianti 
iš laimės minia. Ir vis dėlto nemanau, jog labai svarbu, 
kad koks trąšų pardavėjas Gabone žinotų, kas tu tokia. 
Nebent su trąšų pardavėju būtum baigusi tą pačią mo- 
kyklą ar norėtum pas jį į lovą. Svarbiausia - mažos grupės 
susižavėjimas. 

Jaučiu pažįstanti jau pakankamai Žmonių. Tai vienas 
senėjimo požymių, panašiai kaip raukšlelės prie akių 

kampučių. Iš dalies būdingas kiekvienam mūsų. Netgi 
superturtuoliai ir superįžymybės, surenkantys gerbėjų 
stadionus, turi tik nedidelį būrelį geriausių draugų. Jaus- 
mų pasaulis visada bus ne didesnis už kaimą. 


A 


Pyragas. Tai viena didžiausių problemų. Žengi į gyveni- 
mą, ar bent man taip buvo, šventai tikėdama, kad pyragas 
niekad nesibaigia. Aš nepavydėjau kitoms talentingoms 
šokėjoms, nes maniau, jog pyrago visoms pakaks. Nuo- 
stabu. Ar visas padorumas remiasi įsitikinimu, jog tau 
seksis? Jeigu tada, kai buvai penkerių metų, tau buvo pa- 
rodyta, kad tau niekas niekada nepadės ir kad susimausi 
visuose dalykuose, kurie tau svarbūs, ar irgi būsi linkusi 
ar nusiteikusi padėti kitiems? Daugėjant įrodymų, kad 
pyragas baisiai mažas, o trokštančiųjų laimės riekelės — 
tūkstančiai, reikia nežemiškos stiprybės ir toliau būti ge- 
rai. Prieš tai, kai trūkdama pakinklinė sausgyslė nutraukė 
mano karjerą, viena pažįstama šokėja žuvo automobilio 
avarijoje. Jei kas būtų paklausęs: „Ar nori jos mirties?“, 
būčiau pakraupusi. Tačiau, gėda sakyti, kažkokioje ker- 
telėje giliai giliai krepštelėjo pasitenkinimas, jog turėsiu 
mažiau konkurenčių. 

Grįžusi iš Barselonos patyriau didžiulį malonumą. 
Vienas „Babilono“ durininkų, Kuras, karštas futboli- 
ninkas, paprašė mane pažiūrėti, ar Anglijoje neatsirastų 
kokia futbolo komanda, kuri norėtų pasikeisti žaidėjais. 
Prižadėjau pabandyti. Neturėjau jokio supratimo apie 
futbolą, neįsivaizdavau, nuo ko pradėti tokį projektą. Ir 
su Kuru nelabai draugavau, pasisveikindavome, ir tiek. 

Vieną rytą ėmiau galvoti, ką daryti. Taip ir mačiau, kaip 
nesitraukiu nuo telefono, kelias savo gyvenimo dienas 
sugaištu dalykui, kuriuo nė kiek nesidomiu, ir dėl žmo- 
gaus, kurio beveik nepažįstu. Staiga man nušvito protas: 
nieko nedarysiu. Turbūt akivaizdu, kad visą gyvenimą, 
jei tiktai kas paprašydavo padėti ar kokios paslaugos, aš 
nerdavausi iš kailio. Tai buvo pirmas kartas, kai neįvyk- 
džiau prašymo, - džiaugsmas neapsakomas. 

Truputį liūdna manyti, kad padėdamas kitiems žmo- 
gus nėmaž nepadedi sau. Gali visą gyvenimėlį pasitar- 
nauti kitiems, tačiau už tai negausi net stiklinės vandens 
ir nė trupučio nepalengvės sloga. Gal taip ir.turi būti, 
bet nėra jokios abejonės, kad savanaudžiai ir kietaširdžiai 
gyvena lengviausiai; nebūtinai laimingiausiai ar sėkmin- 
giausiai, nors dažnai esti ir taip, bet jau tikrai lengviausiai. 
Pagaliau tai stiliaus klausimas, lygiai kaip sienų dažai - ar 
dažyti švelnia magnolijų spalva, ar ryškiai geltonai. 


Žiūriu į laikrodį. Šiuo metu Odlis turėtų atvykti į Čuuką. 
Netrukus su juo susisieksiu. 

Į Mikroneziją tolimas kelias. Net jei nutarčiau išsiju- 
dinti iš namų, bijočiau taip toli keliauti. Daug skraidan- 
čios mano draugės sako, kad maždaug po vienuolikos 
valandų apsipranti, susitaikai su likimu, netgi pradeda 
taip patikti, jog nesinori lipti iš lėktuvo. 

Pasiųsti į Čuuką Odlį, užuot vykus pačiai, yra iš da- 
lies absurdiška. Būtų paprasčiau žengti pro duris ir pačiai 
skristi, bet aš to nedarysiu. Svarbiausia - išspręsti proble- 
mą, ojei sprendimas truputį keistokas, nesu vienintelis 

žmogus, kuris paprastą dalyką sutvarko neįprastomis 
priemonėmis. 

Gali nekęsti to, kuo tampi, ir priešintis tam, kuo tampi, 
bet vis tiek tapsi, net jei grumsies visomis valios pastan- 
gomis. Jei nesiseks, nieko nebus. Ketinau prašyti pagal- 
bos, bet, visa bėda, nemanau, kad verta šitaip stengtis dėl 
pasaulio. Jame taip neįdomu. Joks daktaras to nepakeis. 
Joks ginčas nepataisys. Tas pat, kas mėtyti į sieną žolės 
stiebelius. 

Jei esi buvusi teatro užkulisiuose, teatras niekada nebe- 
bus toks pat. Jei pastebėjai vazoje įtrūkimą, vaza niekada 
nebebus tokia pati. Jei pamatei draugę darant kokią bai- 
sybę, draugystė niekada nebebus tokia pati. Tai nereiškia, 
jog nustosi vaikščioti į teatrą, atsisakysi vazos ar draugės. 
Galima rinktis. 

Ekrane Odlis. 

— Kaip kelionė? - klausiu. 

- Nuobodi. Ar patikėsi? Čia joks oro uostas, papras- 
čiausia pašiūrė. - Suprantu jį. Čuuko oro uostas tėra di- 
delis angaras. 

— Ačiū, kad esi tenai. Viskas gerai, tiesa? Kodėl neva- 
žiuoji į viešbutį ilsėtis? Darbas palauks. 

— Kaip aš nusigausiu į tą viešbutį? Taksi nėra. Čia tokia 
ramybė, niekas net nebando tavęs apgauti. - Iš tiesų - net 
žiopliams ir laukiantiesiems draugų bei artimųjų atsibos- 
ta slampinėti aplink. 

— Pavaikščiosiu, pažiūrėsiu, gal ką rasiu. Šitokį kelią 
trenktis dėl kažkokio laiško... 

— Žinau. Esu dėkinga. 

— Suprantu. Smalsumas. Gali būti labai stiprus. Varyti 
iš proto. Ar esu tau pasakojęs apie savo draugą Martiną? 

Jis dirbo vienai vargonų gamintojų firmai. Turėjo Ipsvi- 
čo bažnyčiai nugabenti vargonus. Kaip tikriausiai Žinai, 
Ipsvičas - ramus... ne, nereikia slėpti - nykus miestas. 
Martinas sukiojasi prie bažnyčios, ramiame žaliame kam- 
pelyje, padeda iškrauti vargonus, staiga į dešinį sėdmenį 
kas trinkteli, sakytum golfo lazda. Jis apsisuka, mato, jog 
nieko nėra su lazda, ir staiga jaučia, kaip susmunka. Ka- 
dangi niekas negalėjo tikėtis tokio dalyko, jis ne iš karto 
supranta esąs pašautas į užpakalį. 

Kalbant apie šūvį, nebuvo taip jau blogai. Kulka mažo 
kalibro, negreita ir apvali, jis beveik nekraujuoja ir po ke- 
lių dienų išrašomas iš ligoninės. Lieka randelis, kuris kai 
kada patvinkčioja, bet šiaip jokių fizinių problemų. Tačiau 
jis negali suprasti, kodėl jam šauta į užpakalį. 

Niekas negali dorai paaiškinti. Jis gyveno Niukaslyje, 
apsiėmė padaryti tą darbą už susirgusį kolegą, taigi jei 
kas nors norėjo nušauti kaip tik jį, negalėjo žinoti, kad 
jis bus tenai. Be to, niekas neįsivaizdavo, kodėl kas nors 
galėtų ant Martino pykti, ne tik į jį šauti, toks jis buvo 
žmogus. 

Dvidešimt metų Ipsviče nebuvo paleista jokio šūvio. 
Prie bažnyčios nėra nei šaulių klubo, nei šaudyklės. Gin- 
kluoti nusikaltimai beveik nežinomi. Vienintelis paaiš- 
kinimas, kad kas nors netyčia iššovė valydamas šautu- 
vą arba tiesiog iškrypėliškai panoro pykštelėti vargonų 
pristatytojui į užpakalį. Paleisti vienintelį šūvį. Daugiau 
nieko panašaus nepasikartojo. Martinas lipo sienomis. 
Jam tik norėjosi Žinoti. Vietos laikraštin jis įdėjo skelbimą 
prašydamas šovusjįjį susisiekti su juo. 

— Jam tikrai buvo nesaldu. 

- Aš nujaučiu, kaip buvo, bet... 

— Kaip? 

— Ne ne. Nepradėsime... 

Kai pagalvoji, ką jis jau papasakojo man apie save, toks 
slapukavimas atrodo jam nebūdingas, bet, savaime aišku, 
kada nors ši istorija dar iškils į paviršių. 

— Man reikia pamiegoti, - sako jis. 

Štai kada pamatai, koks malonumas keliauti neišei- 
nant iš namų. Kol Odlis mina ieškodamas viešbučio, aš 
galiu išsimaudyti vonioje ar pasidaryti vakarienę. Dar ir 
prieš dešimt metų, norėdama iškrėsti tokį triuką, būčiau 
turėjusi priklausyti vyriausybei. Dabar galiu sėdėti na- 
mie ir žiūrėti savo didžiuliame monitoriuje Čuuką, kurį 
Odlis siunčia man aparatūra, ne didesne už skaitmeninį 
fotoaparatą. Su ausinėmis jis atrodo taip, tarsi klausytų- 
si ausinuko. Vaizdo ir garso kokybė nėra tobula, bet aš 
galiu kada panorėjusi Čuuką išjungti ir tuoj pat užmigti 
nuosavoje lovoje. 


Šokis 


Manoji šokėjos karjera užsibaigė grįžus iš Barselonos. 
Kartą perjunginėjau kanalus sėdėdama labai patogiame 
krėsle, kai pasigirdo bjaurus garsas. Trūko kairė pakin- 
klinė sausgyslė. Ir dainelė sudainuota. 

Metus bandžiau įsisprausti į šokio vadybą. Išsiunčiau 
šimtus, iš tiesų šimtus prašymų. Sulaukiau tik vieno siū- 
lymo pasikalbėti dėl posto Bristolyje. Atsikėliau prieš 
aušrą, kad nepavėluočiau į pokalbį devintą valandą, su- 
plojau taksistui pagal aukščiausią piko valandų tarifą. Kai 
pasirodžiau, jau laukė dvidešimt kitų kandidatų. Šokio 

vadybai aiškiai reikėjo naujų jėgų. Tada mums buvo pa- 
aiškinta, kad Žmogus, turėjęs su mumis kalbėtis, užsiėmęs 
ir mes turėsime grįžti antrą valandą. Jokio atsiprašymo. 
Jokios kavutės. Mes grįžome antrą ir buvome suvaryti į 
ankštą kambarėlį su dviem kėdėmis. Jokio atsiprašymo. 

Tas postas siūlė niekinį darbą už niekinį atlyginimą. 
Valdžia žinojo vis tiek gausianti ką nors panašų į mane, 
verkiant norinčią likti šokio srityje. Pusvalandį pratrepsė- 
jusi tame kambarėlyje ir matydama, kad niekas neketina 
su niekuo kalbėtis, aš išėjau. Pora susižavėjusių žvilgsnių, 
pora patenkintų šypsenėlių. Galvodama apie tai dabar 
niekaip nesuprantu, gerai ar blogai padariau išeidama. 
Viena vertus, pasielgiau arogantiškai - atseit nepakęsiu 
tokio elgesio. Išėjau, nes galėjau tai padaryti: aš norėjau 
to darbo, baisiausiai norėjau, bet man jo nereikėjo. Galbūt 
nebuvau verta to darbo, nes nebuvau pasirengusi taiks- 
tytis su mėšlu, galbūt jis ir turėjo atitekti Žmogui, pasi- 
ryžusiam daryti viską, kad jį gautų. Beje, kai pamačiau, 
kaip viskas organizuota, labai suabejojau, ar išvis toks 
darbas egzistavo. 

Sunku mesti šokį. Kurį laiką žiūrėdavau, kaip šoka 
kiti. Jei šokdavo prastai, aš pykdavau. Jei gerai, vėl pyk- 
davau. Tada nustojau žiūrėti. 


Aš 

Nesu panaši į kitus Žmones. O gal ir panaši. Galbūt jaut- 
resnė už kitus? O gal visi kiti irgi jaučia tą patį, bet susi- 
taiko? Aš sėdžiu namie, nes galiu. Jei negalėčiau, be abejo, 
nesėdėčiau. 


230 


Tačiau vargas dėl apsipirkimo. Kai eidavau iš namų, 
beveik neįstengdavau rasti patinkamų drabužių. Londo- 
nas - didžiulis miestas, bet aš galėdavau pravaikščioti 
kiauras dienas nepamatydama patinkamo daikto. Būdavo 
daugybė daiktų, kurie iš bėdos galėdavo tikti, bet drabu- 
žėlis, kurį iškart norėčiau stverti, pasitaikydavo retai, o 
jei aptikdavau, atrodydavo, kad jis ten guli per klaidą. 
Tas pat būdavo ir dėl maisto. Jei tik pasirodydavo nauji 
ryžiai, naujas sumuštinis, naujas pyragas, naujas pada- 
žas, kurie man patikdavo, išgaruodavo iš prekybos per 
kelias savaites. Pradėjau įtarti, kad mano pirkiniai sekami 
ir viskas, ką nuolatos perku, skubiai išimama iš parduotu- 
vių. Kone visi mes trokštame būti garsūs, svarbūs, žavūs, 
išsiskiriantys, tačiau, deja, egzistuoja prielaida, jog turi 
būti kitoks ar geresnis už kitus, jei nori tai gauti. Ačiū. 
Geriausia būti garsiam, būti publikos numylėtiniu, bet 
kartu būti tokiam kaip visi. 

Nekaltinu tėvų, bet, reikia pasakyti, jei žmogus augi 
mylimas ir su tavim padoriai elgiamasi, prastai pasirengi 
gyvenimui. Mes buvome darni šeima, todėl, nors tai su- 
pratau ne iš karto, atrodėme kaip iškrypėliai. 

Žiūriu pro langą. Ant kampo laukia dvi prostitutės. 
Nepanašios į prostitutes. Bjaurios, klaikiai apsirengusios, 
šlykščių manierų ir gaubiamos mirties auros. Tačiau su- 
interesuoti asmenys Žino, jog šioje gatvėje galima jų rasti. 
Man keista ir baisu, kad jos sulaukia klientų. Žinoma, jog 
vyrai pasirengę kišti savo daiktą net ir į rakto skylutę, 
bet šitos moterys, išskyrus savo biologinį pritaikymą, ne- 
turi nieko patrauklaus. Prostitutės, dirbančios Londono 
viešbučiuose, esti gražutės ir gudrutės. Tos moterys ant 
kampo neturi nieko, netgi kambario darbui, bet prie jų 


231 


nuolat eina vyrai, norintys būti aptarnaujami už krūmo. 
Tie vyrai nėra pensininkai, kuriems nepasiekiamas jaunas 
kūnas. Dauguma jų jauni ir, palyginti su prostitutėmis, 
gražuoliai kaip iš paveikslėlio. Tiesiog klaiku, kad vyrai 
pasirengę kišti savo daiktą kur papuola ir kad kauburys 
kelnėse visiškai nepriklauso nuo jų valios. 

Sutinku, jog nepaprastai lengva susidirbti gyvenimą. 
Viena nerūpestingumo akimirka ar netgi jokios akimirkos, 
ir tau šakės. Tačiau turiu pasakyti, aš nekenčiu tų moterų, 
nes jos yra grynas blogis. Vieną rytą mane prikėlė durų 
skambutis. Moteris paaiškino esanti „iš galinio namo“, 
neturinti pinigų elektrai, kad galėtų pašildyti kūdikiui 
pieno buteliuką. Pažiūrėjau į laikrodį. Pusė penkių. Jei 
skambini į duris antrą nakties, yra tikimybė, kad šeiminin- 
kai bus užsisėdėję. Jei skambini šeštą ryto, yra tikimybė, 
kad šeimininkai jau bus atsikėlę. Paskambink į duris pusę 
penkių, ir gali būti tikras, kad kam nors sugadinsi ūpą. 

Tos moters pasaka buvo aiškūs narkomanės prostitutės 
paistalai. Pusė penkių, klientų upelis išsekęs. Pasakai, kad 
esi „iš galinio namo“, taigi ne kokia valkata, o kaimynė, 
tačiau tokia kaimynė, kurios šeimininkai negali pažinti. 
Pinigų prašai ne sau, o dėl kūdikio. Savo name prašyti 
negali, taigi ateini pas mane. Buvau 99,9 procento tikra, 
kad ji meluoja, tačiau galiniame name tikrai labai daž- 
nai keisdavosi nelaimėliai gyventojai ir aš esu mačiusi 
moterų su kūdikiais, kurios pakvaišusios iškrėsdavo dar 
keistesnių dalykėlių, negu pusę penkių ryto skambinti 
į Žmonių duris. Aš norėjau grįžti į lovą ir miegoti. Da- 
viau jai šiek tiek pinigų, ji pažadėjo tučtuojau grąžinti. 
Negrąžino. Daugiau jos niekad nemačiau, taigi bent liko 
pasitenkinimas, kad mano neapsirikta. 


232 


Grynam blogiui rūpi tik jis pats, net jei jo pasek- 
mės kartais tokios banalios kaip kam nors sugadintas 
miegas. 


Viešbutis 


Įsijungiu Odlį. Jis pagaliau susirado viešbutį. Viešbutis 
toks skurdus ir tuščias, kad panašus į nebaigtą statybą. 
Odlis žengia prie registratūros, joje nieko nėra. Jis garsiai 
pasisveikina. Jokio atsako. 

— Panašu į lindynę, - sakau. 

— Bet ši lindynė šalia oro uosto. Aš noriu miego, - sako 
Odlis. Jis vėl pasisveikina. Pradedu suprasti, kad šis toli- 
mas ryšys ne visada būtinas. Gal man išmokyti Odlį su- 
sisiekti su manim tik tada, kai atsitiks kas nors svarbaus? 
Odlis nueina ieškoti personalo. Viešbutis milžiniškas, bet 
tuščias. Nors vaizdas prastas, matau storiausius dulkių 
sluoksnius. 

Iš kambarėlio už registratūros išlenda žmogiukas. Gan 
greitai įsitikinsiu, kad čuukiečiai nepasižymi augumu. 

— Norėčiau kambario, - sako Odlis. Žmogiukas vaidina 
puikiai. Jis galvoja. 

— Ar rezervavote numerį? - klausia. 

— Ne, - atsako Odlis, matyt, per daug pavargęs rodyti 
sarkazmą. Žmogelis pasklaido žurnalą. 

— Galiu jums duoti septintą kambarį. Kiek naktų? 

Odlis išsitraukia kortelę. 

- Jeigu turite vertingų daiktų, - sako žmogiukas, - pa- 
tariu palikti registratūroje. Ar norėsite imti nardymo pa- 
mokas? 

— Ne. Man nereikia jokių nardymo pamokų. 

— Duokite savo krepšį, pone. Liepsiu, kad nuneštų 
jums į kambarį. 

Žmogelis kėblina į kambarėlį, Odlis eina prie savo 
numerio ir ima krapštyti užraktą. 

Suskamba telefonas. Kai grįžtu, Odlis stovi prie re- 
gistratūros. 

— Kas yra? 

— Nežinau. - Odlis žiauriu balsu šaukia personalą. — 
Negaliu įeiti į kambarį, 0 registratorei pietų pertrauka. 
Supranti, šitokiose šalyse taip jau yra. Nieko negalima 
nervinti. Jie viską sujaukia, o paskui pyksta, nes sėdi iki 
ausų mėšle. 

Odlis perlipa stalą ir eina į kambarėlį. Tenai nieko 
nėra. Tuščia. 

— Negaliu patikėti, - šnypščia Odlis. - Jis paspruko su 
mano daiktais. Aptaisė mane gražiausiai. - Odlis neteko 
paso, kreditinės kortelės, bilieto, beveik visų pinigų ir 
kuprinės. Jam liko tik drabužiai ant kūno ir mano įran- 
ga. - Velniop, - sako jis, - pyksiu vėliau. Dabar einu mie- 
got. - Jis nusikabina apdulkėjusį aštunto numerio raktą 
ir eina. 

- Ar nereikėtų pakalbėti su policija? - pasiūlau. 

— Kalbėti su policija — tas pat, kas kalbėti su žvakių 
liejikais. Pinigų mėtymas. Išsiųsk man kiek nors pinigėlių. 
Štai ką turi padaryti. 

„Pastate jokių gyvybės ženklų. Ant aštunto kambario 
durų tebekaba aštuoniukė, bet vos laikosi. Odlis klebe- 
na užraktą. Ima tyliai keiktis. Man skamba telefonas. Kai 
grįžtu prie monitoriaus, Odlis rėkia ir spardo duris. 

Žiūrėti, kaip kas nors bando atrakinti duris, gana nuo- 
bodu, bet jaučiau, kad reikia žmogų palaikyti. 

— Odli, pyktis nieko nepadės. — Vos ištariu, suprantu 
padariusi klaidą. Odlis vos nesprogsta iš pasiutimo. Nie- 
ko nėra blogiau, kaip protinti vyrus. Aš išjungiu moni- 
torių ir einu pasiieškoti ko nors valgomo. Po valandos 
vėl įjungiu liniją. Matau, jog dabar Odlis galynėjasi su 
trisdešimto kambario durimis. Raktas pagaliau pasisuka 
ir Odlis įžengia į vidų. Neilgam. Vaizdas mirguliuoja, bet 
aš suprantu, kad Odlis prasmego žemyn su visomis grin- 
dimis. Jis nusipurto tinką ir grindų lūženas. 

— Sveiki atvykę į septintą kambarį, - sako jis. — Žino- 
jau, kad nereikia čia skristi. Štai kodėl nesiimu užduočių 
užsienyje. Maunu iš čia pirmu lėktuvu, net jei reikėtų jį 
nuvaryti. Labos nakties, mieli žiūrovai. - Odlis ištraukia 
laidą. 

Pastebiu, kad niekas nebeturi vilties. Smulkios viltys 
tebesilaiko. Turi vilties, kad liausis lietus, turi vilties gauti 
tą darbą, turi vilties laimėti loterijoje, turi vilties susipa- 
žinti su kuo nors patraukliu. Tačiau tikėjimas ateitimi ne- 
beturi ateities. Nutrūkęs judėjimas tobulumo link. 

Žiūriu pro langą. Barnis vyksta toli, bet pakankamai 
garsiai, kad girdėčiau. Du albanai riejasi su prostitute dėl 
oralinio sekso. Už kiekvieno aptarnavimą ji nori dviejų 
sumuštinių kainos. Albanai nusidera iki dviejų sumušti- 
nių už abu. Įsikiša pasipiktinęs suteneris: 

— Manot, kad ji už tiek darys? Kuojūs ją laikote? 

— Prostitute, - atsako vienas albanas. 

— Ne, aš nesu prostitutė, - atšauna prostitutė. - Aš tik 
imu pinigus už seksą. 

Suteneris smeigia peiliu vienam albanui į koją. Mes 
visi vienodi. Visi piktinamės, tik skirtingais dalykais. 
Skambinu policijai, bet niekas nekelia ragelio. 

Aš protarpiais vis prisijungiu. Kitą dieną Odlis stypso 
už registratūros stalo, turbūt ieško ko nors valgomo ar 
pavagiamo. Aš pranešu savo gale užsakiusi jam viešbutį 
ir apmokėjusi. Pamiegojęs jis atrodo nebe toks piktas. 

Įsirita stambus afrikietis. 

— Aš nenoriu būti apsuktas, - sako jis, grasindamas 
pirštu Odliui kitapus stalo. - Aš - svarbus žmogus. Jūs... 
Jūs manęs neapsuksit. Aš noriu geriausio kambario už 
geriausią kainą. Jokių triukų. Manęs neapsuksit. 

— Manau, galime jums padėti, pone, - šypsosi Odlis. 

— Nereikia, Odli, - sakau. Jis girdi, bet neklauso. Duo- 
da afrikiečiui kambarį su 70 procentų nuolaida, parduoda 
jam nardymo pamokas su 40 procentų nuolaida, suor- 
ganizuoja jam oralinį seksą su 10 procentų nuolaida, bet 
iškeliauja su vienu iš dviejų atvykėlio lagaminų. 

— Kam taip padarei? Jo drabužiai tau per dideli, o pa- 
sas vargu ar galiojantis. 

— Jam reikia tik palaukti rytdienos reiso, - atšauna Od- 
lis, žŽygiuodamas keliu su lagaminu rankoje. - Na, kurgi 
tas tavo viešbutis? 

Kelias vienos duobės. Retkarčiais juo nudarda čuukie- 
čių prisigrūdęs džipas. 

— Kas ten dešinėje? - klausiu. 

Statula. Bronzinis vyriškis. Nesu skulptūrų žinovė, bet 
pigieną atpažįstu. Labai keista matyti statulą pakelėje vi- 
dury laukų. 

— O ką? —-burbteli Odlis. - Nesi mačiusi statulos? 

Mes einame į barą. Odlis užkalbina čiabuvį, vardu Kangi- 
čis. Kangičis amerikietišku akcentu siūlo Odliui nardymo 
pamokas. Kangičis mokėsi universitete Valstijose. Pasak 
jo, Čuuko padėtis prasta. Vietos valdžia silpna ir korum- 
puota. Investicijos sporadiškos. 

— Užsienio investuotojai nepatenkinti, nes vietiniams 
rūpi tik alus ir pramogos. 

— Panašu kaip pas mus, - sako Odlis. 

— Kai kurie iš jaunesniųjų važiuoja į užsienį mokytis, 
tačiau tie, kurie sugrįžta, piktinasi tokia padėtimi, kai 
žmonėms rūpi tik alus ir pramogos. 

Kangičis toliau aiškina, jog Čuuko vadukai turi savo 
atskirą kalbą. 

— Panašiai kaip pas mus, - sako Odlis. 

— Paklausk apie Bruną, gerai? - raginu jį. 

— Mes tik pradėjom gerti. 

Barmenas Oskas iš Birmingamo. Kalba nesusičiaupda- 
mas. Iš pradžių atrodo, kad tas plepėjimas yra išplėstinė 
sąmojingumo apraiška, bet po poros valandų supranti, jog 
plepėjimas nesiliautų ir ištuštėjus barui. Ne taip kaip dau- 
gumos plepobholikų, jo visai smagu klausytis, bet vis dėlto 
po trijų valandų bare jaučiu, kad artinasi ciklo pabaiga. 

Oskas buvo automobilių prekeivis. Vedęs jaunutę 
mergaitę, pinigų striuka. Vieną vakarą jis išėjo išgerti 
su draugais. Pasiėmęs taksi nupylė į Londoną, nusipir- 
ko „Concorde“ bilietą, nuskrido į Niujorką ir tris dienas 
ūžė viešbutyje, kukliame pagal Niujorko kainas, bet ne- 
kukliame kukliai apmokamam automobilių prekeiviui iš 
Birmingamo. | 

— Manau, būčiau susitaikęs su žmona, suprantat, už 
bausmę gavęs dvidešimt metų plauti indus. Bet užsino- 
rėjau mėsainio. 

Pakeliui į oro uostą Oskas sustojo nusipirkti mėsainio. 
Jį aptarnavo žavinga padavėja, padavėjavimu užsidirbanti 
studijoms universitete. Ištirpęs nuo jos žavesio ir liūdnos 
dalios iškrapštė visą kortelės turinį ir paliko jai arbatpini- 
gių, tris šimtus kartų viršijančių mėsainio kainą. 

— Net ir tada viskas būtų buvę gerai, bet mane pasi- 
čiupo žiniasklaida. 

Autobusų stotyje Londone laukdamas negarbingo 
savo kelionės galo, jis pamatė per Žinias reportažą apie 
dosnų britą, kuris Niujorke padavėjai davė negirdėtą 
sumą arbatpinigių. 

— Net ir tada būčiau galėjęs išsisukti. Kodėl nebuvo 
karų? Kodėl kur nors Žmonės nemirė badu? Kur pasidėjo 
potvyniai ir žemės drebėjimai? Ne, tą vieną dieną žemėje 
viešpatavo suknista taika ir gerovė. Todėl visos žinios, 
visa laida buvo apie vandens slidėmis lakstančią žirafą ir 
mane. Kadgi būčiau buvęs pavaizduotas kaip paslaptinga 
galantiška figūra, nutolstanti saulėlydžio fone... Kur tau, 
buvau apibūdintas kuo tiksliausiai. „Tiek težinau, kad jis 
vardu Oskas, Birmingame prekiauja automobiliais ir jo 
žmona labai laiminga moteris“, - pareiškė ji. Dabar aš 
turiu priimti lemtingą sprendimą: Grįžti namo ar ne? Ar 
žmona ir visi jos pažįstami bus pražiopsoję mano išgar- 
sėjimą? Mat vienas dalykas prisidaryti kalną skolų be- 
protiškom, pragaištingom išgertuvėm - kiekviena moteris 
iš savo vyro to ir tikisi, tam ir yra santuoka. Tačiau visai 
kita teritorija - praturtinti padavėją pasakiškomis krūti- 
mis; visai kita teritorija, nes vos prieš dvi savaites užkūrei 
žmonai pirtį, kam ta nupirko brangios duonos kepalėlį, ir 
išreiškei nuomonę, kad ji nebeišlaikanti savosios taupymo 
kertės. Daugelis vedusių vyrų sako: „Žmona mane už- 

muš“, tačiau tai tereiškia kasdienės kančias. Jie apmėtomi 
visokiais daiktais. Jie turi pirkti brangius paltus. Sukarpo- 
mi jų mėgstamiausi kaklaraiščiai. Blogiausiu atveju jiems 
uždrožiama ar įkandama. Bet aš žinojau, kad jei žmona 
apie tai išgirs, tikrai mane nužudys. Ji principinga. Tuo 
labiausiai man ir patinka. Todėl ją ir vedžiau. Žinojau, 
kad ji neįtūš. Ji gerai pagalvos. Paskaičiuos, kiek gaus už 
tai, kad įniršio akimirką nudūrė girtuoklį ir išlaidautoją 
savo vyrą. Ji paskaičiuos, kad vaiką paglobos sesuo, kol 
ji nuo penkerių iki dešimties metų kalėjime mokysis vi- 
sokiuose kursuose. Nesiverš į kalėjimą, jai labiau patiktų, 
kad nereikėtų manęs galabyti, ji norėtų, kad viskas būtų 
kitaip, bet vis tiek mane nužudys. 

— Liaukis, — sako Odlis. 

— Ne. Aš labai rimtai kalbu. Kai pasipiršau, ji nežinia 
kiek kartų atsisakė. Pagaliau tarė: „Oskai, aš ne tokia kaip 
kitos moterys“. Sunerimau. Gal susipainiojau su pašė- 
lusiu transseksualu? O gal ją kamuoja kokia nors baisi 
liga? Gal ją patenkinti gali tik penki vyrai iš karto? Bet ji 
sako: „Aš nepakenčiu nusivylimo“. - „Niekas nepaken- 
čia nusivylimo.“ — „Ne, Oskai, tu manęs nesiklausai: aš 
nepakenčiu nusivylimo. Nepakenčiu. Norėčiau pakęsti, 
bet nepakenčiu. Gali mane supykdyti, nieko tokio, bet jei 
mane apvilsi, aš tave nužudysiu. Nežinau, kaip atsipra- 
šyti, Oskai. Jeigu mane apgausi ar apvilsi, prašau, labai 
prašau, kad aš to nesužinočiau, nes jei sužinosiu, tau ga- 
las. Tiesiogine, laidotuvių prasme.“ 

— Ir tada atvykai čia? | 

— Ne iš karto. Pirmiausia nusibeldžiau į Barseloną. Bet 
buvo per daug arti namų. Be to, žinojau, kuo ilgiau ji ma- 
nęs neras, tuo atkakliau ieškos. Po truputį sumokės mano 

skolą, tada susitaupiusi pasamdys seklius ir samdomus 
žudikus. Tai viena priežasčių, kodėl ją vedžiau. Ji labai 
tvirta, darbšti moteris, žinojau, kad jai seksis, o man ne. 
Svajojau, kaip ji manimi rūpinsis. Aš juk neturiu nė lašo 
išdidumo. Šiuo metu ji jau tikriausiai maudosi turtuose. 
O aš tikriausiai ieškomas. 

- Iš kur Žinai, kad Žmona nepasiuntė manęs? - klausia 
Odlis. 

— Gal nori nardymo pamokų? 

— Ne. Gal Žinai, kaip man rasti Bruną? 

— Bruną? Bruną Mandėjų. Nepatariu imti nardymo 
pamokas iš Bruno. 

— Teisingai, aš ir neimsiu. Ar Žinai, kur man jį rasti? 

— Niekas nežino, - įsiterpia Kangičis. - Jis nebūna vie- 
noj vietoj. Bet jeigu turi kantrybės, vis tiek kada nors pa- 
sirodys. Kai atleis savo įgulą. 

— Kai atleis savo įgulą? 

— Išvaiko kone kas savaitę. Jis čia gyvena jau dvidešimt 
metų, perėjo visas salas. Samdė udotiečius, dubloniečius, 
umaniečius. Žmonės čia labai ramūs, jiems-svarbiausia 
alus ir pramogos, tačiau net jiems pabosta būti išvaro- 
miems iš laivo. Ypač kad jis atleistą Žmogų išmeta už bor- 
to. Dabar paprastai renka įgulą Filipinuose, Malaizijoje. 
Kai kas kalba, kad jis susimokęs su oro linijomis. 

— Kodėl jis visus atleidžia? 

„— Esama dviejų teorijų. Bruno teorija teigia, kad jis yra 
paskutinis iš senamadiškų jūros vilkų, kapitonų, tikrai 
išmanančių savo darbą, ir kad šiais laikais jūreiviai visi 
vagys, nemokšos ir įžūlūs tinginiai. Įgulos teorija tvirti- 
na, kad Brunas yra baisus, pavojingas beprotis, neturintis 
jokios teisės vadovauti lėktuvnešiui. 

— Lėktuvnešiui? 

— Aha. Senam tokiam, nedideliam. 

— Ar Bruno teorijai kas nors pritaria? 

— Tik Brunas. 

- Iš kur jis ėmė pinigų lėktuvnešiui? 

— Motina jam nupirko. 

Veidrodyje už baro matau Odlio veidą. Jo plaukai nu- 
kirpti tokiu trumpu ežiuku, kad atrodo kaip užtušuota 
plikė. Jam labiau tiktų, jei bent kiek juos ataugintų (giliai 
manyje tūno kirpėja ir vis taikosi išlįsti). Nors jis griežtai 
atsisakė visų kariškų dalykų, lengvai gali būti palaikytas 
karingu naujoku. Jo drabužiai visada pigiausi ir lengviau- 
siai skalbiami, tarsi jis tikėtųsi nakvoti griovyje. 

— Kąjis veikia su tuo lėktuvnešiu? - toliau kamantinėja 
Odlis. 

— Organizuoja nardymo atostogas. Bet aš pas jį nenar- 
dyčiau. 

— Kodėl gi? 

— Yra dvi teorijos. Bruno teorija, teigianti, kad jo laive 
apsigyvenantys turistai tėra zirzliai ir bestuburiai, ir tu- 
ristų teorija, teigianti, kad Brunas yra baisus, pavojingas 
beprotis, neturintis teisės vadovauti lėktuvnešiui. Pa- 
vyzdžiui, dauguma kapitonų mėgsta bėgti nuo taifūnų, 
dažnai pasitaikančių šiame rajone. Brunas mėgsta plaukti 
tiesiai į juos, kad jo svečiai pajustų tikrą gamtos šėlsmą. 

— Ir kaip svečiams patinka tikras gamtos šėlsmas? 

— Paprastai jie palūžta ir maldauja nežudyti, ir siūlo 
Brunui dideles sumas, kad juos nuvežtų į artimiausią oro 
uostą. Kodėl tu domiesi Brunu? | 

— Mes turime bendrą draugą. Ar daugiau neprisi- 
meni jokio kito Bruno, kuris būtų baisus, pavojingas 
beprotis? 

Oskas, Kangičis ir kiti nuolatiniai baro lankytojai purto 
galvas. 

— Jeigu jis pakvies vakarienės, neatsisakyk, — patarė 
Kangičis. - Kapitono stalas jo laive legendinis. 

Odlis pasakoja, kaip viešbutyje praradęs daiktus. Vie- 
nas gėrovų, išstypęs britas, ima klausinėti smulkmenų. 

— Sakai, mažučiukas? 

— Na, neaukštas, - taria Odlis. 

— Ir jis dingo? 

— Pabėgo. 

— Tikrai matei, kad pabėgo? 

— Ne. Galbūt labai greitai nuėjo. 

— Krispinai, - sako Oskas, --nieko nebus. Krispinas šio- 
je saloje ieško nematomų pigmėjų, nors visi jam aiškina, 
jog tokių nėra. 

— Ne visi. 

— Juos turbūt sunku rasti, - sako Odlis. - Smulkūs, 
mažučiai. 

— Galite juoktis kiek tinkami, - pasišiaušia Krispinas. — 
Žmonės pasakoja. 

— Visai tikėtina. 

Odlis praneša einąs į kitą barą. Oskas sako turėsiąs ga- 
limybę perduoti žinią Brunui; jis ir kiti vyrai įspėja Odlį, 
kad būtų atsargus. Čia, Veno centre, pakankamai saugu, 
bet šiaurėje ir pietuose gan pavojinga. Tenai nežinia kas 
gali atsitikti. Bare salos šiaurėje vyrai tikina, kad čia saugu 
ramu, bet reikia saugotis centre ir pietuose. Tenai nežinia 
kas gali atsitikti. Pietuose jam aiškinama, kad čia saugu 
ramu, bet jie patys nė už ką nevaikštinėtų salos centre ir 
šiaurėje. 

Paskutiniame bare Odlis sutinka žilstelėjusį storuliu- 
ką gėjų, kuris ima lyriškai rypuoti apie aštunto dešimt- 

mečio Niujorką, kaip jame buvo praplečiamos malonu- 
mo ribos. 

— Praeityje gal ir būta bandymų, turėta ir kai kurių nar- 
kotikų, bet nebuvo technologijos. - Jis pasakoja Odliui 
apie Knygą, laikytą po prekystaliu viename barų. Galio- 
jo siūlymas apdovanoti suma, už kurią galėjai nusipirkti 
pusę klubo, bet kokį žmogų, kuris pasiūlytų visiškai naują 
sekso būdą. - Vyrukai ateidavo pilni pasitikėjimo, - pasa- 
kojo paskutinis euforijos mohikanas, - o barmenas tik at- 
sidusdavo, parodydavo atitinkamą skirsnį Knygoje, ir jie 
iškeliaudavo atgal į Ajovą su savo mikseriais. Karta, ieš- 
kodavusi mirtinų malonumų, kelia saikingą susižavėjimą. 
Negali nespėlioti, ar pats įstengtum pranokti Knygą. 

Prie Odlio prisiklijuoja pagyvenusi britų pora. 

— Mes atvykome čia nardyti. Nežmoniškai brangu, 
bet verta. 

— Tikrai? — sako Odlis. 

— Arjau buvote Fudžikava Maru? 

- Žinoma. 

— Manome pasilikti dar savaitę. Tačiau tokia brangybė, 
o mes pensininkai. Turime skaičiuoti kiekvieną pensą. Aš 
dirbau Lambeto savivaldybėje, o visiems atrodo, kad jei- 
gu ten dirbai... juk suprantat... 

— Ne. 

— Na, suprantat... 

— Ne. 

— Grobstymas? Kyšininkavimas? Korupcija? 

— Nesu nieko girdėjęs. | 

— Turėjote girdėti. Lambeto savivaldybė išgarsėjo ko- 
rumpuotumu. 


— Negirdėjau. 

— Iš Lambeto visa šalis juokėsi. Neišmanymas. Nupro- 
tėjimas. Visą laiką linksniavo laikraščiai. 

— Aš nieko nemačiau. 

— Turėjot matyti. Kaip galėjot pražiopsoti? 

— Nežinau. 

- Šiaip ar taip, labai nesmagu, kai kas nors, išgirdęs, 
jog dirbai Lambeto savivaldybėje, automatiškai nutaria, 
kad esi užkietėjęs vagis, kuris, išėjęs į pensiją, lepinasi 
atogrąžų atostogomis, o Lambeto senučiukės vargsta. 

— Galimas daiktas. 

— Malonu sutikti žmogų, suprantantį, kad ne kiekvie- 
nas Lambeto savivaldybės tarnautojas buvo sukčius ar 
neišmanėlis. Jei norite, galite pasismaginti trise su manim 
ir mano Žmona. 

— Nemušk jo, Odli, ir nenuleisk akių nuo savo gėri- 
mo, - liepiu. 

Odlis atsiprašęs išeina. Barmenas įsitikinęs, kad gali 
perduoti žinutę Brunui. Ant sukiojamos lentynos pridėta 
namų darbo sveikinimo atvirukų. Net prastai perduoda- 
mas vaizdas rodo, kad atvirukai jau seniai ten guli. Odlis 
atsisveikina su manimi perskaitydamas vieną: „Tu sakai, 
kad esi viskas. Pasaulis sako, kad niekas“. Jis padeda at- 
viruką, paima kitą. „Depresija - tai niekad nesibaigiantis 
fantastiškas pomėgis, nekertantis per kišenę.“ 


Visi tikina galintys susisiekti su Brunu, bet nieko neįvyks- 
ta. Be Odlio, paplūdimyje yra tik pagyvenusi čuukiečių 
pora, dirbanti seneliais, - mažą berniuką jie atsargiai pra- 
tina prie vandens. 

— Kodėl tau nepasimokius nardyti? —- sakau Odliui. 
Būnant prie vandenyno, horizontas kažkodėl nuvilia. Jis 
neabejotinai atogrąžiškas, auga palmės, smėliukas švarus, 
nors ir išraustas vėžių atsiskyrėlių. Bet kažkodėl nuvilia. 
Gal kad tikras. Jeigu jau esi atogrąžų paplūdimyje, sun- 
kiau jį įsivaizduoti. 

— Pasakysiu tau vieną gerą priežastį - aš nenoriu, - at- 
šauna Odlis. - Esu prastas plaukikas. 

— Keista, kai prisimeni, kur tu užaugęs, - pasakiau gal- 
vodama apie Hamerį ir jūrą už kelių žingsnių. 

— Ne. Esu prastas plaukikas, nes mano stilius netikęs, 
ir dar esu prastas plaukikas todėl, kad apskritai nemėgstu 
plaukioti. Kartą turėjau merginą, ji dalyvaudavo plauki- 
mo varžybose ir visad grauždavo mane, kad gerinčiau 
techniką. „Reikia pasitikėti vandeniu“, - sakydavo, ir aš 
supratau, jog tai tiesa. O aš nė velnio nepasitikėdavau 
vandeniu. Ir niekad nepasitikėsiu. Jis manęs neapmaus. 
Plaukymo.baseinas tėra vandens sąmokslas, tik ir laukian- 
tis progos. Vanduo tik ir laukia progos tave nudaigoti. Net 
vonioje nori tave nudaigoti. Laukia, kad tu paslystum. 
Apsimeta geručiu, tačiau tik ir tyko, kaip tave nudaigoti. 
O šaltas vanduo... šaltas vanduo blogiausias, nesvarbu, 
koks puikus esi plaukikas, koks užsigrūdinęs, koks atkak- 
lus, šaltas vanduo nugalabys per kelias minutes. Pažiūrėk 
į šitą, — sako jis, podydamas į Ramųjį vandenyną. - Pa- 
bandyk jį perskristi. Valandų valandas nepamatysi jokios 
žemės. O kai pamatai, ji ne didesnė už futbolo aikštę. Ban- 
gos sulig daugiaaukščiais. Blogiausia, kad jis viską slepia. 
Nematai, kas apačioj. Rykliai su bjaurybėm draugeliais. 
Nė už ką neisiu į jį. 

- Visi sako, kad paskendę laivai nuostabūs. - Čuuko 
lagūna išgarsėjo paskendusiais laivais. Per Antrąjį pasau- 
linį karą japonai čia turėjo vieną svarbiausių jūrų bazių, 
amerikiečiai ją sutratino. Po karo čia ėmė plūsti nardytojai 
iš viso pasaulio. 

— Paaiškink, jei tokia gudri. Jeigu sausumoje turėsi 
krūvą surūdijusio metalo laužo, į jį arba niekas nežiu- 
rės, arba juo skųsis, arba išveš. Nesu didelis surūdijusios 
amunicijos ar griaučių gerbėjas. Tokia pramogėlė patinka 
žmonėms, nebuvusiems kare. O aš žinau, kaip tie jūreiviai 
dėjo į kelnes. Kol būsiu gyvas, nenorėsiu matyti šautuvo. 
Beveik kiekvienu daiktu galima nužudyti žmogų. Pagal- 
ve. Kepsniu. Riešutu. Keptuve. Virvele. Liemenėle. Tačiau 
pagalvė ir liemenėlė sukurtos kitokiais tikslais. Šautuvas 
turi vienintelį tikslą - jo paskirtis tikrai baisi. 

— O kaip dėl žuvies? 

- Žuvies vieta mano lėkštėje. Visada džiaugsiuosi ją 
matydamas. 

— Tai kas kita. 

— Ar tik agorafobė nekaltina hidrofobo fobija? 

— Aš nesu agorafobė. 

— Tai kodėl tavęs čia nėra? 

— Tai visai kitokia fobija. Manau, ji dar neturi pavadi- 
nimo. 

Kamera slenka kartu su Odlio žvilgsniu, todėl mes tik- 
riausiai kartu pamatome krūtis. Paplūdimiu eina moteris 
nuoga krūtine. Krūtys milžiniškos, bet iš arti matai, kad 
milžiniškos krūtys priklauso moteriai, kurios geriausias 
laikas baigiasi ir kuri jas rodo, kol dar gali. Krūtis atpa- 
žįstu pirmiau negu moterį. Tai Azra ar bent jau moteris, 
nežmoniškai panaši į Azrą po daugelio metų. 

Ji šypsosi Odliui. Aš Žinau, ką reiškia jos šypsena. Ir 
Odlis supranta. 
— Kaip sekasi nardyti? - klausia ji. 


Ekrane Odlis. 

— Ledai pajudėjo. Gavau žinią iš paties kapitono Bru- 
no. - Abu lengviau atsidūstame. Odlis trinasi Čuuke be- 
veik savaitę, jis jau sotus. 

Tačiau Odliui dar reikia būti prieplaukoje. Jis ne iš tų, 
kurie moka laukti. Po valandos akiratyje pasirodo tende- 
ris. Atzvimbia į prieplauką taip nerūpestingai, kad nuta- 
riu, jog jį vairuoja ne savininkas. Išlipęs Žmogus kreipiasi 
į Odlį: 

— Saluuumas? 

— Taip, man reikia į „Universalumą“. 

Vyriškis nykščiu parodo horizonto pusėn. 

- Tenai. Aš negrįšiu. - Ir jis linksmai nudrožia. 

— Na? - klausiu. 

— Manai, aš vienas leisiuos į Ramųjį vandenyną šita 
konservų dėžute? 

— Gerai. Galėsime nuplaukti kitą kartą. 

Odlis tyli. Gurkšteli alaus. 

— Reikalinga finansinė injekcija. 

— Kiek? 

— Maža premijėlė. Aš paplauksiu ir jei pamatysiu tą 
laivą, varysiu toliau. 

— Lėktuvnešio sunku nepastebėti. 

— Tau gera kalbėti. Kiek kartų buvai pastatyta su- 
šaudyti? 

— Kodėl vis tai kartoji? 

— Todėl, kad aš buvau pastatytas. 

— Abejoju, ar ten gresia toks pavojus. Gali paskęsti ar 
būti suėstas ryklių, bet galiu galvą dėti, jog tenai nėra 
jokių šaudytojų. 

— Jie ne visada matomi. Jeigu būtų matomi, niekas ne- 
būtų nušautas, nes pastebėtų juos artinantis. 

— Ką tuo nori pasakyti? 

— Nenoriu apie tai kalbėti. 

— Jeigu nenori apie tai kalbėti, nereikėjo nė užsiminti. 

— Gal aš pats kaltas. Tėvas keliolika kartų mirė dėl ma- 
nęs. Kai dirbau juodadarbiu statybose, norėdamas gauti 
išeiginę iškrėsdavau seną kaip pasaulis laidotuvių triuką. 
Viršininkai lyg ir įtardavo, kad aš meluoju, bet duodavo 
laisvą dieną, netikėdavo, jog dėl vienos laisvos dienos 
žmogus ryžtųsi tokiam juodam melui. Gal todėl chroniš- 
kai tik per plauką išvengiu mirties. 

— Kiek kartų taip buvo? 

- Jugijoj pirmą kartą. Paskui buvau paprašytas nuvykti 
į Las Vegasą parvežti suknelių. Nelabai norėjosi, bet pa- 
maniau: juk Las Vegasas, ne karas. 

— Suknelių? 

— Draugo draugė triukšmingai skyrėsi. Buvau pasiųs- 
tas pargabenti jos drabužių. Pavojingiausia, kas man ga- 
lėjo atsitikti vykdant šią užduotį, buvo įsipjauti pirštą į 
blizgutį. Bet nespėjau apsidairyti, o aš jau Kambodžoje ir 
kasu sau duobę. 

— Kaip tu nuklydai iš Las Vegaso į Kambodžą? 

— Nekomentuoju. 

— Turėjai kasti sau duobę? 

— Mes buvome keturi kaliniai. Mums buvo įsakyta 
išsikasti duobes, tačiau to, kuris iškas greičiausiai, bus 
pasigailėta. Kaip manai, kokio turėjom būti kvailumo? 

- Ir ką jūs darėte? 

— Ėmėm kasti kaip pasiutę. 

— Neturėjote kito pasirinkimo. 

— Ne, iš tiesų turėjome. Gali nepatikti dalykai, iš ku- 
rių renkamasi, alternatyvos gali būti tokios klaikios, kad 
net nepanašios į pasirinkimą, bet vis tiek visada galima 
rinktis. Užuot kasus, reikėjo pavartoti visus pasaulio 
keiksmažodžius ir būti iškart nušautam. Visad galima 
rinktis. Visada. Panašiai kaip rytą atbudus: gali atsikelti, 
nusiprausti, nusiskusti ir visą dieną duotis žeminamas 
visokių šiknių, o gali nusimyžt ir vėl miegot. 

— Visada geriau ką nors daryti. 

— Tik ne šituo atveju. Mudu su broliu Kold Hardu sykį 
likome be darbo. Aš atsikėliau ir visą dieną maliausi. Man 
išeinant Kold Hardas knarkė, o aš pamaniau: iki vaka- 
ro jau turėsiu darbą, tinginio panti. Kol aš maliausi po 
visokias darbovietes, paskambino gražuolė televizijos 
prodiuserė papūstom lūputėm ir pakvietė Kold Hardą 
atvykti į Londoną duoti interviu apie bedarbystę. Jis buvo 
apgyvendintas prabangiame viešbutyje, visą naktį krušo 
prodiuserę, pavogė ferarį, o kitą dieną kažkoks sugrau- 
dintas žiūrovas jam davė gerai apmokamą darbą. Visad 
galima rinktis, bet žmogus ne visada Žinai, ar tavo pasi- 
rinkimas teisingas. 

— Kasti duobę buvo teisingas pasirinkimas? 

— Gal ir ne. Gal man reikėjo pasiųsti juos kai kur iš 
karto, gal šautuvas būtų tada užsikirtęs, o ne vėliau, kai 

mes baigėme kasti duobes, o aš patyriau malonumą būti 
kiečiausiu kasėju. 

- Šautuvas? Taigi ten buvo ne būrys? 

- Jų buvo du. Piemenys. Neapmokyti. Britų kariuome- 
nėje pirmutinė taisyklė sako, kad šautuvą nešioji taip, lyg 
ketintum juo pasinaudoti. Nesiramstai juo krapštydamas 
nosį, nes kol pakelsi jį, spėsi gauti galą. 

— Arjuos nušovei? 

— Aš ne. Bet, tarkime, jie nesulaukė kito gimtadienio. Aš 
niekad nesu nieko nužudęs. Kartą turėjau puikią progą. 
Buvau namie, valiau savo šratinį šautuvą. Tuo laiku apy- 
linkėje padaugėjo apiplėšimų, aš ir galvoju sau: kaip būtų 
įdomu, jeigu dabar kas nors sumanytų apiplėšti mano 
namus, kai staiga kažkoks bernas pastumia langą ir įlipa. 
Visiškas asilas - aš sėdžiu lange su šautuvu, matyti kaip 
ant delno, ojis lipa: Įlipęs netgi ne iš karto mane pamato. 
Tada žiauriai dėbteli į mane, lyg ne jis, o aš būčiau įlipęs 
pro langą į jo namus. Rankose turėjau šautuvą ir baisiai 
rūpėjo paspausti gaiduką, bet nepaspaudžiau. Visiškai 
ne dėl moralės ar pagarbos gyvybei, ar kad policija būtų 
mane apkaltinusi, nes nebuvo jokios abejonės, jog be to 
berno visiems būtų buvę daug geriau. Tiesiog supratau, 
kad būčiau peržengęs ribą, o peržengus tą ribą kelio atgal 
nėra. Gal paskui būčiau šokinėjęs iš džiaugsmo, kad jį 
nupyliau, bet jeigu ne, jau nieko nebūčiau galėjęs pakeisti. 
Taigi priverčiau jį nusirengti iki apatinių ir prirakinau prie 
turėklų lauke. Buvo sausis, plikšala. Jis išbuvo keturias 
valandas, kol man pavyko susisiekti su policija. Ketinau 
palaikyti jį lauke vieną valandą, betgi Žinai, kad policija 
niekad nekelia ragelio, o atvažiavo tiktai kitą dieną. 

— O kaip dėl šaudytojų būrio? 

— Po Las Vegaso-Kambodžos turnė prisiekiau niekad 
nebevykti į užsienį. Tada man buvo pasiūlytas darbas 
lydėti į mokyklą tokią mergaitę. Tos moters dukrelė vis 
pabėgdavo iš pamokų, todėl buvau pasamdytas vedžioti 
ją į mokyklą, kad ji nors pasiektų klasę. Darbas atrodė 
be jokios rizikos, pinigai garantuoti. Mergytė vienuolikos 
metų, mažutė. Mokykla už gatvės kampo. Kokia jau čia 
bėda galėjo tykoti? Bet aš atsidūriau Somalyje. 

— Kaip tu ten pakliuvai? 

— Nepatikėsi. Palyginti su tuo, kaip aš atsidūriau Kam- 
bodžoje, labai paprasta, bet vis tiek nepatikėsi. 

Ir Odlis tenderiu išplaukia į vandenyną. 

Odlis apsidžiaugia beveik tuoj pat išvydęs „Universalu- 
mą“. 

— Ar pasitaikė dar kartą susitikti su kokiu nors papai- 
kėliu iš Jugijos? - klausiu. 

— Taip. 

— Robertu? 

— Ne, ne Robertu. Nenorėčiau su juo susitikti. 

— Su Tikruoju Džonu? 

— Taip, - burbteli jis tonu, sakančiu „nenoriu apie tai 
kalbėti“. „Universalumas“ kažkodėl nė kiek neartėja. — 
Velnias, koks gi atstumas iki tos geldos? - Tenderis kelias 
minutes lekia pirmyn, pagaliau Odlis prabyla: - Kelerius 
metus kūriau planus, ką padaryčiau Tikrajam Džonui, jei- 
gujį vėl sutikčiau. Iš tikrųjų jo vieno nekenčiau, mat, nors 
jis ir nebuvo mano draugas, jaučiau, kad išdavė mane. 
Juk galėjo mane užsistoti. Bent pirštą pajudinti. Ką nors 

padaryti. Robertą galėjai kaži kaip peikti, bet jis buvo tie- 
sus Žmogus, o Žmonės juk iš esmės yra dviejų rūšių: tie, 
kurie gali bėgti į juos šaudantį automatą, ir kurie negali. 
Kadangi pats negaliu, šiek tiek Žaviuosi tais, kurie gali. 
Gal Robertas ir buvo baisus, pavojingas beprotis, tačiau 
drąsus ir ne melagis. Tikrasis Džonas buvo šūdėdys. 

Neįsivaizdavau, kaip jo ieškoti. Pavardė atseit Smitas, 
bet, aišku, tai buvo melas. Porą kartų nuvažiavau į Li- 
verpulį, bet, valandą paspoksojus į veidus gatvėse, ėmė 
plyšti galva. Tada pasakiau sau: jeigu pasirodys, pasiro- 
dys, galėsi jį nudėti. Aš rimtai ketinau jį nudėti. Be jokio 
pykčio. Panašiai vakarienei pasirenki makaronus. Dar vie- 
nas sprendimas, ir tiek. Iš pradžių vis sukau sau galvą, 
kaip tai padaryti. Paskui nustojau galvoti. Tik po devyne- 
rių metų, tvarkdariaudamas vienose didelėse vestuvėse, 
kurias iškėlė vietos įžymybė, aš pamačiau Tikrąjį Džoną 
dirbant tiekėjo komandoje. Jis manęs neatpažino, buvau 
pasikeitęs, be to, manau, ir nesistengė manęs prisiminti. 

— Ką gi tu darei? 

— Pirmiausia nuėjau į tualetą ir gerai išsižliumbiau. 
Nusiraminęs nutariau laukti vestuvių pabaigos ir paga- 
liau suvesti sąskaitas. 

— Tu jo nenudėjai? 

— Ne. Palaukiau, kol viskas bus baigta, visi indai supa- 
kuoti. Kad būtų tobula. Jis vienas kieme krovė daiktus į 
furgoną. Aš paėmiau iš virtuvės kepsninį peilį. Apsidai- 
ręs, ar aplink nieko nėra, priėjau prie jo ir sakau: „Labas, 
Tikrasis Džonai. Turbūt manęs neprisimeni, ką?“ Jis dirs- 
teli į mane. „Atsiprašau, bičiuli, ne.“ - „Jugija, - primenu 
jam. - Dabar aiškiau?“ — „Ne. Bet Jugijoj buvo nesaldu, 
tiesa?“ — „Tai aš, Odlis.“ — „Smagu tave vėl matyti, Odli, 
dovanok, bet neprisimenu tavęs.“ 

— Jis vaidino. 

— Ne. Tikrai manęs neprisiminė. Jei būtų prisiminęs, 
būtų dūmęs, kad net kulnai mirgėję. Jis buvo nedidelis 
vyriokas, ne drąsuolis ir neturėjo kepsninio peilio. 

— Kas buvo toliau? 

— Jis paėmė iš manęs peilį ir sako: „Dėkui. Amžinai 
išmėtom šituos peilius“. Iš pykčio aš nualpau. Kai atsipei- 
kėjau, jo nebebuvo. Būčiau galėjęs jį susekti, bet nemačiau 
prasmės. 

„Universalumas“ darėsi didesnis. 

— Ar manai, kad kas nors pasikeis? - klausia Odlis. 

— Kaip suprasti? 

— Ar manai, kad gali suardyti šabloną? 

— Kokį šabloną? 

— Tokį. Niekas nesikeičia. Kai maniau tarnausiąs ka- 
riuomenėje, skaitydavau kalnus karo istorijos knygų, 
kad galėčiau visus nustebinti. Paimk ploniausią istorijos 
pjūvio riekelę, viską joje rasi. Ar žinai, koks buvo trum- 
piausias istorijoje karas? 

— Vargu. 

— Jis buvo toks trumpas, kad net pavadinimo negavo. 
1896 metais britai paėmė Zanzibarą. Karas truko maždaug 
keturiasdešimt minučių. Kai kas sako, netgi trumpiau. 
Beveik visi sutinka dėl jo pradžios. Jis prasidėjo lygiai de- 
vintą valandą, nes tada pasibaigė ultimatumas šeichui. 

— Koks ultimatumas? 

— Bene svarbu? Galbūt karas truko tik keturiasde- 
šimt minučių todėl, kad britai per pabūklų drioksėjimą 
negirdėjo, kaip arabai klykia. Šis epizodas turi daugybę 
elementų, pažįstamų kiekvienam, kuris buvo kare. Bu- 
kagalviškumas plius maišas bulvių traškučių. Šeichas su 

saviškiais žinojo, kad atplaukė britų laivynas, tad jie visi 
susirinko vienoj vietoj, jo rūmuose, kad būtų patogesnis 
taikinys. 

Arabų Žyniai vaikščiojo aiškindami, kad kanonierės 
šaudys tik į vandenį. Kare visada pilna progų pamoti 
rankele tikrovei. Nukvakimas plius maišas bulvių traš- 
kučių. Vargu ar kas nors žino, kas nutiko žyniams, bet 
galiu galvą dėti, kad rūmuose jų nebuvo. O iš rūmų liko 
blynas. Nė vienas gretimas pastatas nenukentėjo. Kai šei- 
cho jachta ėmė šaudyti į britų laivyną, ugnis buvo tokia 
menka, kad britų vadas jos net nepaisė, jachtą paskandino 
tik tada, kai ji kartą pataikė. Moralas: profai neprasideda 
su žŽudymu, laimi technologija. 

Kai šeicho jachta priburbuliavo, britai iškėlė savo vė- 
liavą. Moralas: dauguma kareivių nenori kariauti ir skuba 
pasiduoti. Štai kodėl karų istorijoje tokia daugybė pasa- 
kojimų apie kareivių narsą - nes ji retas dalykas. 

Odlis užsiropščia į laivą. Jį pasitinka Brunas, nėmaž ne- 
panašus į baisų, pavojingą beprotį, bet, matyt, baisūs, 
pavojingi bepročiai visada tokie. Jis nepanašus ir į jūrų 
vilką. Panašesnis į vieną pažįstamą įkyrų chorvedį, kuris 
kas aštuoniolika mėnesių atkakliai skelbdavo Mesijo at- 
ėjimą. Brunas buvo žilais garbanotais plaukais, siaubingu 
megztiniu. 

— Kas toks? 

— Jis išplaukė tavęs. 

— A, tasai. Pasakė nebegrįšiąs. 

Brunas net pamėlynuoja iš pykčio. Kažkas neįtikėtino. 
Pasikeičia kaip koks egzotiškas driežas, rodomas cirke. 
Per dvi sekundes nuo šypsenos iki įniršio. Niekad nesu 
matęs, kad žmogus pasidarytų tikrai vyšninis. Nemalo- 
nus vaizdas. 

— Suraskit jį! - šaukia jis įgulai. - Suraskit ir pasakykit, 
kad atleistas. Pasakykit, kad atleistas vakar. Ne, pasaky- 
kit, kad net nebuvo pasamdytas. - Į tenderį su gerokai 
įtartinu įkarščiu įšoka kažkoks malaizijietis. 

— Ar tas tenderis vienintelis? - klausia Odlis. 

— Ne. Turiu keturis. Nardymui gali pasirinkti bet kurį. — 
Bruno veidas staiga subliuško, liko tik dvi dėmės. 

— Puiku. 

— Ojeigu nori pažaisti tenisą, mes turime vienintelę 
teniso aikštelę tūkstančio mylių spinduliu. Ir vienintelę 
kėglinę dviejų tūkstančių mylių spinduliu. 

„Universalumas“ atrodo prastai. Kas penkios minutės 
pamatome šešėlyje tūnantį kokį įgulos narį, žiūrintį į Odlį 
taip gailiai, lyg norėtų būti nušautas. Mes einame pro šūs- 
nis kartoninių dėžių, jos kiekviename žingsnyje. 

— Turėjo būti nebloga investicija, - sako Odlis. 

— Pasidariau gražaus pinigo. 

— Girdėjau, tau jį nupirko motina. - Iš Odlio šiandien 
nekoks diplomatas. 

— Gal nori atsigerti? - sako Brunas, atkemša kokos bu- 
telį, pripila stiklinę ir atkiša Odliui. 

— Daugiau nieko neturi? - klausia Odlis. 

— Ne. Nori bulvių traškučių? 

— Keptos strutienos skonio? Tokių dar neteko ragauti. 

— Juos nustojo gaminti prieš ketverius metus. Turiu 
kelias paskutines dėžes. 


255 


Odlis nustoja kramtyti. 

— Taigi, Brunai, kaip tu patekai į lėktuvnešių verslą? 

— Dirbau gedėjimo psichologu. Paskui sugebėjau su- 
kaupti kapitalo ir štai - presto. Didžiausias pranašumas 
gyvenant tokioje vietoje tai, kad gali metų metus keliauti 
niekur neiškeldamas kojos. 

— Kurių galų? 

— Norėjau įsitikinti, kaip atrodo būti išprotėjusiam. 

— Ir kaip atrodo? 

— Labai nekaip. Labai nemalonu. 

— Tai kam reikėjo prasidėti? 

— Nes norėjau. Kartą pažinojau žmogų, kuris norėjo 
viešos egzekucijos. Nejau nė sykio nenorėjai ko nors to- 
kio, kas kitiems atrodo beprotybė? 

Odlis gurkšteli kolos. 

— Kitas didžiulis pranašumas yra tai, kad čia gali daryti 
ką nori. 

Odlis gurkšteli kolos. 

— Tu nepadėkojai už gėrimą. Mirtingiesiems reikėtų 
būti atsargiems. Ar žinai istoriją apie Amžinąjį Žmogų? 

— Ne. 

— Vietinė legenda. Didysis Vadas mirė ir nukeliavo 
pas Dangaus Valdovą. „Tau labai pasisekė, kad sulaukei 
manęs. Esu Žymiausias Žmogus, kokį kada esi turėjęs 
danguje.“ — „Tikra tiesa, - sako Dangaus Valdovas. - Esi 
žymiausias iš visų mūsų gyventojų. Reikėtų viso tavęs. 
Grįžk atgal ir pasiimk kūną.“ Taigi Vadas pasiima kūną 
ir vėl beldžia į dangaus vartus. „Štai ir aš, - sako, - įleis- 
kit.“ — „Ne ne ne, - taria Dangaus Valdovas. - Mes tave 
įleisim tik tada, kai būsi visas.“ — „Bet aš ir esu visas“, — 
nesupranta Vadas. „Ne, nesi. Turi surinkti kiekvieną 

pamestą plaukelį, odos dalelę, kiekvieną nukirptą nagą, 
kiekvieną išspjautą seilę.“ - „Bet šitai užtruks amžiny- 
bę“, - skundžiasi Vadas. „Tai ko lauki, pradėk“, - sako 
Dangaus Valdovas. Taigi Amžinasis Žmogus turi ieškoti 
žemėje savo pleiskanų, todėl baisiai supyksta. Tačiau vis 
dar nori į dangų, tad atsigriebia ant blogų Žmonių. Jis juos 
bando ir, jeigu tie bandymo neišlaiko, nužudo juos. 

— Dėkui už gėrimą. Kas vakarienės? - klausia Odlis. 

— Nori dar vieno pakelio bulvių traškučių? 

— Ar Žuvies neturi? 

— Į burną jų neimu. 

— Kodėl? 

— Toksinai. Parazitai. Paklausyk apie parazitus. O jeigu 
tavęs neįveiks parazitai, įveiks tarša. Neįtikėtina. Rašiau 
apie tai vyriausybei. Štai parodysiu laišką. - Brunas pen- 
kioms minutėms dingsta. Nesuprantu, Odlis džiaugiasi 
tuo ar ne. Brunas grįžta su popierių pluoštu. 

— Aha, aišku, - burbteli Odlis, dirstelėjęs į juos. 

— Tu juk neperskaitei. 

— Esmę supratau. 

— Perskaityk laiškus kaip reikiant, - įsako Brunas už- 
raudonydamas. 

Odlis paima laiškus ir kelias minutes skaito. Negali 
Bruno pykdyti. 

— Hm, tai ašir vadinčiau proza, — taria Odlis. - Iš tiesų 
atplaukiau pakalbėti dėl vieno laiško. 

— Kuris laiškas tau atrodo geriausias? — paklausia 
Brunas. 

— Aaa... Pirmas. 

— Ar tujautrus, Odli? 

— Ne. 

— Tada leisk tau pasakyti, kad esi kvailas. Pirmame 
laiške taip ir nesugebėjau visko išdėstyti. 

— Gerai sakai. Aš norėjau paklausti apie vieną tokį 
laišką... 

— Perskaityk iki galo, - išsitraukia pistoletą Brunas. 

— Tuojau tuojau. 

Brunas turi daugybę laiškų. Skundų oro linijoms, nes 
jos nesugebėjo pritraukti į Čuuką daugiau nardytojų. 
Skundų įvairioms laivininkystės bendrovėms, nes nuo- 
lat sudūžta maži Žvejų laiveliai, atsitrenkę į „Universa- 
lumą“. Skundai fabrikantams, nes tie nustojo gaminti jo 
mėgstamo skonio bulvių traškučius. Skundai pasaulio 
viršūnėms, nes jų politika pragaištingai atsiliepė turiz- 
mui Ramiajame vandenyne. Skundai keleto šalių pašto 
tarnyboms, tikriausiai praganiusioms jo skundus, nes jis 
negavęs jokio atsakymo. 

— Verčiau išjunk, nes greit išsieikvos baterijos, - sa- 
kau. - Aš tavim pasitikiu, Odli. Pasakyk jam, kad kai kas 
žino, kur tu esi. 

— Ačiū, man čia labai smagu. Sunku patikėti, kad šiuo 
metu žmonės Anglijoje ramiausiai eina miegoti. 

Odlis išjungia ryšį. Aš susirandu Čuuko policijos nu- 
merį ir skambinu, bet niekas nekelia ragelio. Man negera, 
kad palikau Odlį ginkluoto siaubūno, pavojingo bepročio 
malonei, bet aš beveik niekuo negaliu jam padėti, nebent 
pasiūlyti dar vieną didelę finansinę injekciją. Sąžinė ne- 
leidžia ramiai miegoti. | 


pus 


Ekrane Odlis. 
— Alio? 

Iš balso suvokiu, kad padėtis pasitaisė. Matau, kad 
das akis. Ant jo myža kažkoks įgulos narys. Užsisega kel- 
nes, jo vietą užima kitas, svajingai nusitaiko. 

— Kas atsitiko? 

— Gal aš ir nesu toks žiaurus kaip mano tėvas. Arba 
brolis. Arba koks nors Robertas. Gal ir nesu toks žiaurus, 
kaip norėčiau, bet, palyginti su kai kuriais žmonėmis, pa- 
vyzdžiui, pradinukų mokytojais, fleitininkais, floristais, 
kirpėjais ir galbūt gedėjimo psichologais, esu išties labai 
žiaurus. 

— Kaip jį nuginklavai? 

— Pagyrimais. Pasakiau, kad jis tiesiog genialiai vartoja 
kablelius ir kad noriu dar paskaityti jo laiškų. Mes labai 
susidraugavome, buvo atkimšta daug butelių kolos ir at- 
plėštas ne vienas pakelis bulvių traškučių. Kai tik Brunas 
padėjo pistoletą, aš jį prikūliau. Gal jis ir yra baisus, pa- 
vojingas beprotis, bet nėra Žiaurus. Puiku, kai yra vieta, 
kur gali daryti kas patinka, o gal blogai, kai kiekvienas 
gali daryti kas patinka. 

— Ar pavyko rasti laišką? 

— Kol kas ne. Liko išmesti už borto kelis tūkstančius 
traškučių ir kolos dėžių, taigi gal Brunas dar prabils. 

— Atleisk, - sako Odlis. Jis kalba tiesiai į kamerą, pastebiu, 
kad rudai įdegęs. - Nepavyko rasti. Manau, jokio laiško 
čia nebuvo. Buvai klaidingai informuota. | 

Kaip apmaudu. Ką Volteris galėjo įdėti į tą laišką ir 
kodėl paliko jį Brunui? Kai pažįsti Volterį, voke galėjo būti 
kas tik nori, nuo smilkalų iki jo subinės fotografijos. 

— Tu padarei, ką galėjai. Niekas nebūtų geriau susi- 
tvarkęs. —- Odlis vertas pagyrimų. - Nesuprantu, kodėl 
Volteris patikėjo laišką tokiam nepatikimam žmogui. 

— Manau, Brunas net nežinojo. Nepamiršk, kad kalbėti 
su Brunu - tas pat, kas stumti vandenį į kalną. 

Odlis grįžta į barą, nes daugiau nelabai yra ko veikti. 
Aš žiūriu į jį, nes daugiau visiškai neturiu ko veikti. Čuu- 
kas - saviveiklinių pramogų vieta. Kangičis klausia Odlį, 
kaip jam pavyko pokalbis su Brunu. 

— Aš buvau išbandytas, kaip jūs mėgstate sakyti savo 
Čuuke. 

— Ką tai reiškia? 

- Girdėjai istoriją apie Amžinąjį Žmogų? 

— Kokią istoriją? - Kangičis tvirtina nieko panašaus 
negirdėjęs. 

Oskas vėl prisimena savo nuotykius. Vienas australas, 
net ir prastos kokybės vaizde, mane gąsdina. Jo žvilgsnis 
pilnas tos nepaprastos savikliovos, kuri ateina su beproty- 
be. Jis daug laiko gyvenęs tokiuose planetos užkampiuose 
kaip Saliamono salos bei Papua ir Naujoji Gvinėja. Manęs 
tai nestebina. Nesinorėtų pažvelgti, kas yra po grindimis 
jo namuose. 

— Jei nori, kad pasisektų, pirmiausia atsikratyk visais 
elgetom ir šunuodegiautojais. Svarbiausia anturažas, — 
kalba jis. Visai rimtai. Gerai, kad aplinkui nėra nei elgetų, 
nei šunuodegiautojų. | 

— Laikykis toliau nuo australo, - sakau Odliui. 

Nematomųjų pigmėjų medžiotojas niauriai dėbso į 
savo alų. Atrodo neryžtingai: matyt, nepavyko pačiup- 
ti jokio nematomo pigmėjo ir jam norisi namo, bet išeiti 
nesinori. Kol kas jis yra tyrinėtojas; nors kai kurie jo ar- 

timieji tėvynėje jau dabar laiko jį kvailiu, grįžęs oficialiai 
prisijungs prie juokdarių. Darosi nuobodu, ir aš jau ke- 
tinu išjungti, kai australas visiems pasiūlo pasipasakoti 
blogiausią savo poelgį. Jaučiu, kad jis ne pirmą kartą taip 
daro, bet, aišku, noriu išgirsti, kas bus toliau. Tačiau po 
kelių nenusakomų žygių aš išjungiu ir einu darytis ar- 
batos. 

Vėliau vėl įjungiu. Kalba prancūzas, kaip iš akies trauk- 
tas Vlanas. Mažiau plaukų, daugiau riebalų, tas pats be- 
galinis, daugiausia nuobodus gyrimasis. Po jo eina Osko 
istorija apie beprotišką išlaidavimą. 

— Šitą atsitikimą man papasakojo vienas benamis. Kar- 
tą jis benamiauja kompanionu turėdamas tik savo šlapi- 
mą, kai šalia sustoja automobilis ir Žmogus sviedžia jam 
storą voką. „Čia tau“, - sako ir nurūksta. Vyrukas įtariai 
žiūri į voką, nes benamiai nėra mėgstami, paskui atsargiai 
atidaro tikėdamasis viduje pamatyti šunio šūdą. Bet ne, 
voke įdėta baisi pinigų suma. Metinė darbininko alga. Jis 
galėtų prisipirkti naujų drabužių, visus metus nuomo- 
tis kambarį ir pirkti valgyt. Bet ką jis daro? Penktadienio 
vakare apsistoja brangiausiame viešbutyje ir puola mini 
barą. Pirmadienio rytą išsvirduliuoja pro duris per savait- 
galį išdulkinęs kambarines ir dvi šviesiaplaukes latves, 
konsultantes Žmogaus teisių klausimais. Aš ir klausiu: ar 
tai buvo absurdo šedevras, ar apgalvotas patarlės „gy- 
venk šia diena“ iliustravimas? 

Ištyrus nuomones paaiškėjo bendra nuostata, kad val- 
kata nuėjo per toli, jis turėjo pinigus padalyti: pusę skirti 
pramogoms ir pusę pasidėti. Odlis paskelbė jį švaistūnu, 
o pigmėjų medžiotojas tvirtino, kad Žmogus turėjęs teisę 
išleisti pinigus kaip jam patinka. 

Bet iš tiesų prancūzui nerūpėjo niekieno nuomonė. 

— Ne, jūs visi klystate. Atsakymas — mes nežinome. 

- Pala, - atsisuka Odlis į australą. - Tu taip ir nepapa- 
sakojai savo blogiausio poelgio. 

Aš nenustebau tai išgirdusi. 

— Gerai, - sako australas, - iki šio vakaro blogiausias 
mano darbas buvo tai, kad vieną mergiotę priverčiau 
užsimauti ant galvos popierinį maišelį dar nespėjęs jos 
išdulkinti. Nežinau kaip jums, bet manęs gražios moterys 
nelabai traukia. Verčiau tikri šunys. Aš turiu atsidurti pa- 
dėtyje, kai turiu savęs klausti: „Šūdas, nejaugi tu ruošiesi 
gulti su šita?“ Tada kaip reikiant užsidegu. Taigi būnu su 
tokia jūrų vėpliene, ta net žiaukčioja, kaip nori, aš irgi, 
bet rūpėjo įsitikinti, ar ji viskam pasiryžusi, todėl ir sa- 
kau, kad ją padarysiu tik tada, jeigu užsimaus ant galvos 
popierinį maišelį. 

Meluoja, dar ne to yra pridirbęs. 

— Na, o šįvakar? 

Jis išsitraukia pistoletą ir įgrūda Odliui burnon. 

— Blogiausia, ką esu padaręs, yra nušauti vyruką, var- 
du Odlis. - Po sekundės ištraukia pistoletą, vėl įsideda 
kišenėn ir užjaučiamai nusijuokia. Laukiu, kad Odlis duo- 
tų jam į snukį. 

Odlis išeina, australas šaukia: 

„— Nejau nesupranti juokų? 

Odlis išvirsta į tamsą. Vaizdo kokybė vakare stebėtinai 
gera, kai prisimeni, kokia bloga dieną. 

— Viskas gerai? 

— Taip, - netvirtai atsako jis. Aš jam niekuo negaliu 


padėti, bet jaučiu pareigą likti su juo. 

Odliui grįžtant į viešbutį vėl pamatau statulą. Dau- 
giausia norėdama palaikyti pokalbį klausiu: 

— Ar matai, kieno ta statula galėtų būti? 

— Per tamsu, - sako jis. 

— Nesvarbu, - sakau. - Šiandien gerai padirbėjai. Aš 
tave palieku. 

— Taip, šiandien gerai padirbėjau, - pritaria jis. - Jau 
seniai nebuvau nieko prikūlęs. Praeitą kartą skaudžiai 
apsirikau. 

— O kas buvo? 

— Sėdėjau aludėje gailėdamas savęs. Be darbo, vienišas. 
Galvojau apie gražiąją mergaitę mokykloje, kurios taip ir 
nepakviečiau į pasimatymą. Kiekviena mokykla turi tokią 
idiotiškai gražią mergaitę. Ne vienus metus stengiausi ją 
pakviesti į pasimatymą, staiga vieną dieną ji grįžta namo 
tuo pačiu keliu kaip ir aš. Buvome vieni, man reikėjo tik 
paprašyti. Aš ir paprašiau. Ar bent norėjau. Išsižiojau ir 
likau išsižiojęs, bet balso neišdaviau. Dar pabandžiau. 
Išsižiojau, bet nė mikt. Aš nė kiek nesinervinau, mes ple- 
pėjome, bet man prapuldavo balsas, vos tik mėgindavau 
ją pakviesti į pasimatymą. Taigi nieko neišdegė. 

Man taip pasidarė savęs gaila, staiga Žiūriu — prie 
baro toks lepšis, koks nors banko tarnautojas tviskančiu 
kostiumu, kvatoja su dviem merginom ir spokso į mane. 
Nenuleidžia nuo manęs akių, turbūt mano: tik pažvelkite 
į tą seną nelaimėlį su alaus bokalu. Aš atremiu jo žvilgsnį, 
ir jis nusuka akis. Mane suima pyktis matant šitą kostiu- 
muotą šiknių su merginomis. Atsistoju išeiti, nes žinau, 
kad man nepatiks, kai jis vėl įverps į mane savo veizo- 
lus. Man gėda prisipažinti, kad prieš voždamas jam dar 

paklausiau: „Į ką taip Žiūri?“ — nepaprastai sąmojingas 
klausimėlis. Aš jį pribubinau kaip reikiant. 

— Aiškiai neadekvati reakcija. 

— Ypač kai jis suburbuliavo springdamas krauju: „Odli, 
čia tikrai tu?“ Jis buvo jaunesnysis tos gražuolės mergai- 
tės brolis. Irgi bedarbis, pokalbiui su darbdaviu pasisko- 
lino kostiumą, o tos dvi merginos jį vaišino norėdamos 
kad įsivaizdavo atpažinęs, bet vis abejojo. Pasirodo, prieš 
porą dienų toji mergaitė teiravusis apie mane. 

— Turbūt susitikimas žlugo. 

— Nieko panašaus. Tai ir yra blogiausia. Jis buvo toks 
atlaidus. „Odli, kiekvienam gali taip atsitikti.“ Jo vei- 
das buvo virtęs bifšteksu, kostiumas sugadintas. Bet aš 
laimėjau vakarienę su gražiąja mergaite. „Nesijaudink, 
Odli, pasakysiu, kad buvau užpultas, o tu mane išgelbė- 
jai“, - ramino jis. Blogiausia naujiena buvo tai, kad kitą 
dieną ji turėjo emigruoti į Australiją. Bet aš sakau sau: ir 
vienas vakaras labai daug. Metų metus svajojau apie ją, 
todėl viltis pabūti kartu nors vieną vakarą atrodė pusė- 
tinas atlygis už emigraciją. Pati supranti, ką reiškia, kai 
moteris pasikviečia tave į namus vakarienės. 

— Nereikia rūpintis, kaip grįši namo. 

— Taip. Bet man reikėjo susiprotėti, kad iš vakarienės 
bus šnipštas, kai pamačiau policijos sraigtasparnius. 

- Policijos sraigtasparnius? 

— Einu pas ją, o danguje birbia tie policijos sraigtaspar- 
niai. Atrodė baisiai keista, nes ji gyveno Nugrimzdusioje 
Saloje, o tenai ne tik sraigtasparnių, policijos automobilių 
nepamatysi. Kai buvau visai arti, žiūriu, kad sraigtaspar- 
niai sukiojasi beveik tiesiai viršum jos namų. Kelias buvo 

užtvertas, policininkai liepė man nešdintis, nes apsupti 
kažkokie ginkluoti plėšikai. „Na, Žinoma, pareigūne“, — 
pasakiau ir moviau per laukus. Jokie plėšikai man nerū- 
pėjo. Nerūpėjo, kol už kelių šimtų jardų kažkas įgrūdo 
man į burną pistoletą ir nusivarė į jos namus. 

— Dabar suprantu, apie kokį šabloną kalbėjai. 

- Teisingai. Šitaip aš visą naktį prasėdėjau su trim gin- 
kluotais plėšikais, apšvarinusiais kinų restoraną. Na, ne- 
žinau, kaip esti moterims, nežinau, ar jas gali taip apsėsti 
mintis apie kokią nors kūno dalį, bet aš paskui ne vienus, 
kelerius metus tik ir galvojau apie tą putę. Vos pavaikš- 
čiodavau su styrančiu kuolu. Toji naktis buvo sunkiausia 
gyvenime, išskyrus Jugiją. 

— Arjie pasidavė policijai? 

— Ne. Jie pasidavė man. Kitą dieną, kai iš to nebebuvo 
jokios naudos. Aš jiems vis užkalbinėjau dantis, stengiau- 
si būti draugiškas. Užsiminiau, kad dėl restorano, kurį jie 
bandė apiplėšti, mano brolis ir gavo savo vardą. 

— Skargilis? 

— Ne Skargilis. Kold Hardas. Prieš pat jam gimstant 
tėvas buvo tame restorane, kalbėjosi su direktoriumi 
apie dalingumą, sėkmės ženklus ir panašiai. Mes amži- 
nai neturėdavome pinigų, todėl tėvas pavadino jį Kold 
Hard Kešu. 

— Ar padėjo? 

— Dviem trečdaliais. Tikra tiesa, kad žmonėms labai 
svarbu pinigai, garbė, kitų Žavėjimasis ir panašiai. Jeigu 
tu turi daugiau pinigų už mane, jeigu išradai vaistus nuo 
siaubingos ligos, jeigu milijonai moterų trokšta su tavim 
permiegoti, jeigu laisvai kalbi penkiomis kalbomis, galbūt 
aš truputį ar netgi smarkiai pavydėsiu, bet ne tai svar- 

biausia. Ar tu gali man juką paleisti? Štai kas svarbiausia. 
Širdies gilumoje dauguma vyrų svajoja, kaip jie įžengia į 
aludę ir visi išsigąsta. Ne žavisi. Ne gerbia. Bijo. Toks ir 
yra Kold Hard Kešas - įžengia į aludę, ir visi girtuokliai, 
gelbėdami kailį, šoka pro langus. 

Taigi šitiems trims mapitams užsimenu, kad Kold 
Hard Kešas yra mano brolis. Jie apsitriedžia. Jie dvide- 
šimt minučių trimis egzemplioriais atsiprašinėja. Atiduo- 
da man pavogtus pinigus. „Gal norėtum įspirti mums į 
galvas?“ —- siūlo. „Būk geras, spirk mums į galvas.“ „Jeigu 
nori peršauti mums kelius, prašom.“ 

— Ką gi tas tavo brolis žmonėms daro? 

- Nieko ypatingo. Štai kas įdomiausia. Jam nieko ir 
nereikia daryti. Tiesiog jo visi bijo. Prisipažinsiu, ilgą lai- 
ką norėjau būti toks kietas kaip jis, kad man pasirodžius 
ištuštėtų aludė. Bet nenorėčiau būti Kold Hardu. 

Kitą rytą nesitikiu pamatyti Odlio, nes turi vykti į oro 
uostą. Bet jis pasirodo ekrane. 

— Na? 

— Užrašas beveik ištrupėjęs, bet įskaičiau vardą. Lyg 
ir koks Rotgeris. 


NUGRIMZDUSI SALA 


Paskutinis laiškas atėjo po dviejų dienų nuo Odlio su- 
grįžimo. 


Mieloji Oušen, 

kaip tau patiko? 

Siunčiu kopiją laiško, kuris tavęs laukė Čuuke. Kvaila 
vieta, tačiau, žinai ar nežinai, Brunas dar kvailesnis. Tas 
kvailumas ar jo įgula būtų galėję laišką pasiekti pirma tavęs, 
todėl aš apsidraudžiau. 

Norisi tikėti, kad kelionė tau bent kiek išėjo į naudą. Tik 
neparodyk to Brunui. Brunas yra neįmanomas subingalvis, 
bet, man rodos, įsitikinau, kad ir subingalviai gali praversti. 
Jie gali tave supažindinti su įdomiais žmonėmis. Tokia jų 
paskirtis. Prisimeni, mudu supažindino Ratgeris? 

Man atrodė, jog tau reikės šiokio tokio sukrėtimo. Ar buvai 
sukrėsta? Regzti pinkles - sunkus darbas. Dešimt metų — 
toks ilgns laiko tarpas galvoti. Per dešimt metų kaži kiek 
visko gali nutikti, o gali ir visiškai nieko. Jei ko nekantriai 
lauki, dešimt metų regisi beveik neįsivaizduojamo ilgumo 
laikas, net baisu pagalvoti, kas gali atsitikti per dešimtmetį. 
Manoma, senstant laikas bėga greičiau. Gali virsti vienu 
kvėptelėjimu. 

Tu juk labai nesupyksi, Hesa? Deja, toks aš jau esu. 

Galimas daiktas, visa tai tave supykdys. Atleisk, jeigu 
taip. Kai perki dovaną, visada yra rizikos, kad ji žmogui 
gali nepatikti. Atleisk, jeigu tau nepatiko, bet aš sugaišau 
daugybę laiko ją kurdamas. Mažytį taifūnėlį tavo garbei. 
Nejaugi nesvarbu motyvas? Ne? Papasakok savo vaikams, 
kad pažinojai kvailį, kuris mėgo žaisti. 

Blogiausia žiūrėti į tuos, kurie liks gyventi: į degtukų 
dėžučių kolekcionierius, į planktoną, niekad nepadėkojan- 
tį, kai tu palaikai jiems duris, į vairuotojus, nesugebančius 
pasistatyti automobilio, į draudimo darbuotojus, advokatus, 
žydinčius narkomanus. Kad ir kur jis būtų, Ratgeris sulauks 
šimto penkerių metų. 

Sunku, ar ne, liautis tikėjus, kad esi geresnis už visus? Ir 
dar sunku nuryti faktą, jog esi bejėgis. Kad ir kur slypėtų 
jėga, jos šaltinis nėra mumyse. Juk žinai, kaip būna, kai 
žmogus susergi: Čia tau bloga, čia po dešimties minučių jau 
ne, pasidaro geriau ir tu strykteli iš lovos. Vieną dieną tau 
nebepasidaro geriau. 

Sunkiai susitvarkau su baime. Dieną dar nieko, ją dar 
įveikia protas. Protas ir šviesa stipresni. Naktį būtų geriau- 
sia nemiegoti, nes miegant pabunda baimė. Ir išsiveržia kaip 
koks raugulys. Su protu galima susitarti, o su širdimi - ne. 
Man taip baisu, bet aš tave mylėsiu, kol pajėgsiu. Gaudyk 
laimę. 


P. S. Blogio įsikūnijimas yra Ksaveras. Ksaveras Kin- 
teras. 

Sudiev. 

Volteris 

Ksaveras? Kas tas Ksaveras? Neprisimenu jokio Ksa- 
vero. Pradedu gromuliuoti visą atlikėjų sąrašą, bet nepri- 
simenu jokio bevardžio veido. Neblogai pažinojau beveik 
visus „Babilono“ darbuotojus, tačiau nemažai jų keitėsi, 
padavėjai, barmenai. Gal mano atmintis netikusi, bet ne- 
turiu supratimo, kas jis būtų. | 

Kas tada Barselonoje darėsi? Kas ką padarė? Kas ko 
nepadarė? Galų gale paaiškėja, kad nieko nežinai. Apie 
Šį pasaulį išvis negali nieko Žinoti. Vienintelės Žinios — 
jausmai, bent jau gerieji; ko gera, vienintelės šio to vertos 
žinios. 

Pietų Londono policijos nuovadoje prie savo stalo sė- 
dėjo inspektorius, kai su visa siena jam už nugaros, vos 
nesutraiškydamas jo, įvažiavo automobilis. Patikrinus 
paaiškėjo, kad vairuotojas žuvo. Ne įvažiavęs per sieną, 
o nukraujavęs iš šautinės žaizdos šlaunyje. Buvo nutarta, 
kad vairuotojas bandė susirasti medicinos pagalbą, kai 
neteko sąmonės ir automobilis liko nevaldomas. Byla ir 
taip būtų sulaukusi didelio dėmesio, bet, kadangi vairuo- 
tojas buvo garsus vietinis nusikaltėlis, pavarde Visiškai 
Nekaltas, ji buvo dar labiau išpūsta. Jis oficialiai pasikeitė 
pavardę, kad teisme galėtų kikenti išgirdęs: „Visiškai Ne- 
kaltas, jūs įtariamas...“ Jis prisiekinėjo, kad tokia pavardė 
prisiekusiuosius nuteikia jo naudai. 

Policija, kartu su kitais žmonėmis, džiūgavo jam žu- 
vus. Deja, kadangi jis buvo ne kokia senučiukė, užpulta 
gatvėje ir užtvota, bet šunsnukis prievartautojas, visur 
besišvaistantis pistoletu, o jo žuvimo aplinkybės plačiai 
rodytos per televiziją, policija turėjo ką nors prasimanyti. 
Teorijos dygo kaip grybai po lietaus. Įtakos sferų nepa- 
sidalijimas. Samdyta žmogžudystė. Policija kelis kartus 

kreipėsi į visuomenę informacijos. Rusai, jamaikiečiai, ko- 
lumbiečiai, albanai ir kiti madingi nusikalstamo pasaulio 
šviesuliai, daugybė jo buvusių meilužių ir pati policija 
buvo apkaltinti nušovus Visiškai Nekaltą. Kiti pasišau- 
dymai buvo įvardyti kaip Visiškai Nekalto pasitraukimo 
nuo scenos padariniai. 

Valdžios nepasitenkinimas augo diena iš dienos. Pakilę 
į kryžiaus žygį žurnalistai nušvilpdavo policijos atstovus. 
Po metų į nuovadą atkeliavo vaizdajuostė, filmuota vieno 
koncertuojančio pianisto tą dieną, kai jis išsiruošė į metus 
truksiančią koncertinę kelionę. Jis buvo ką tik nusipirkęs 
filmavimo kamerą ir išbandydamas nerūpestingai nukrei- 
pė ją į gatvę. Jam pakliuvo figūra, lipanti iš automobilio, 
kažką kilnojanti ir įsikišanti į užpakalinę kelnių kišenę. 
Duslus pokšt. Taigi Visiškai Nekaltas savo pistoletu ne- 
tyčia pats persišovė šlaunį. Pianistas nesuko dėl to sau 
galvos, nes Brikstone kiekvieną dieną kas nors nušauna- 
mas ar nusišauna. Grįžęs iš kelionės, jis nustebo, jog dar 
nenutilęs triukšmas. 

Nutrūkus svarstymams kilo visuotinis nusivylimas. 

Visi žiūrėjo ne ton pusėn. Vienintelis įtariamasis, apie 
kurį niekas net nepagalvojo, buvo pati auka. Jeigu atsa- 
kymas nebūtų plaukte įplaukęs į rankas, niekas nebūtų 
jo aptikęs. 

Štai ir aš dabar turiu neprašytą atsakymą ar bent jau 
tai, kas atrodo kaip atsakymas, ir nežinau, ką su juo veikti. 
Ar Volteris mane saugojo nuo kažko, o gal tik treniravo 
savuosius Mąstymo raumenis? 

Džiaugiuosi, kad Volteris parašė man tuos laiškus. 
Labai nedaug Žmonių, su kuriais man gera. Ne tik dėl 
akivaizdžių artumo pranašumų ar malonumų, kurių 
lauki varvindama seilę. Man patikdavo jo knarkimas. Jis 

knarkdavo švelniai, būdavo panašu į tolumoje dundantį 
traukinį. Man patikdavo pirkti jo mėgstamus produktus. 
Man patikdavo girdėti, kaip jis prausiasi vonioje. Man pa- 
tikdavo girdėti jį ateinant, jo Žingsniai turėjo savą ritmą. 

Odlis yra tas žmogus, su kuriuo galiu pasikalbėti apie 
šį atsakymą. 


A 


Vėliau paskambinu Odliui. Liepiu jam įjungti įrangą. 

— Kodėl neužtenka telefono? 

— Norėjau pažiūrėti, kaip jautiesi. 

Odlis bent kiek įdegęs, tačiau suvargęs. Jo kūnas ne- 
paprastai raumeningas. Dėl tokio raumeningumo šokio 
pasaulyje baisybė pirštų kišama sau į gerklę. 

— Nemalonus skrydis? 

— Ir skrydis, ir tai, kad amžinai kas nors nutaiko į mane 
šaudyklę ar bando nušauti. Galima sakyti, gaunu, ko no- 
rėjau, nors daugiau nebenoriu. Sakytum esi užsiprenume- 
ravęs žurnalą ir nebegali atšaukti prenumeratos. 

— Gavau tą paskutinį laišką. 

— Kaip? 

— Volteris atsiuntė kopiją. 

— Kodėl iš pat pradžių to nepadarė? Ir ką gi jis rašo? 

— Tai asmeniška. 

— Išvarai mane į pasaulio kraštą, tu išdūkusi karve, ir 
net nenori pasakyti, ką jis rašo? 

— Sakau, asmeniška, bet vertėjo laukti tokio laiško. 
O tujuk žinai, kokia esu tau dėkinga. 

Ir esu. Jeigu nebūčiau pasiuntusi Odlio į Čuuką, kaž. 
kodėl jaučiu, kad nebūčiau gavusi šito laiško. Reikėjo at- 
likti užduotį. Sumokėti už laišką. Tačiau pristatymas ne 


18. 273 


visada toks, kokio tikiesi. Gal, sakysite, reikėjo pačiai to 
imtis, tačiau, o ironija, prikalbinti ką nors, kad už tave ką 
nors padarytų, dažnai sunkiau, negu būtų pačiai padaryti 
tą darbą. 

Suskamba durų skambutis. 

— Nenueik, - sako Odlis. Jis išeina iš kambario, o grįžta 
su pistoletu burnoje, jį laiko įgrūdęs mažas storuliukas 
kūdikio veidu. Odlis išsigandęs netgi labiau, negu derėtų 
žmogui su pistoletu burnoje. 

— Na? - klausia Odlio svečias. Jo tartis labai keista. 

Odlis tyliai sudejuoja. 

— Na? - vėl klausia tasai. Aš pakeliu ragelį ir renku 
policijos numerį. Niekas neatsiliepia. 

Odlis vėl sudejuoja. Pistoletas ištraukiamas. 

— Aš optimistiškai tikėjau, kad tu žinosi. O tu nežinai. 
Taigi, Odli, mano senas ginklo drauge, kaip kruti? - Spė- 
ju, jog tai tikriausiai Robertas; su pistoletu ar be jo, jis 
mirtinai išgąsdina Odlį. Odlis trūksmingai Žiopčioja. 

— Odli, tu sugadinai visą pramogą. Kur susitinka aust- 
rių augintojai? 

Klausimas nėra kasdieniškas. Odlis sunkiai besupran- 
ta anglų kalbą. 

— Odli, kartais smagu būti geram prieš subjurstant. 
Kartais smagu iš pradžių būti bjauriam, paskui geram. 
Taigi kur susitinka austrių augintojai? 

-Odlis gūžteli. 

— Kur susitinka kraujo dėmių ekspertai? 

— Kraujo banke? 

— Aš ne tokio atsakymo laukiu. O kirpėjai? Atsakymas 
vienodas visais atvejais. 

Odlis nieko nesugalvoja. Jis pribaigtas. Aš tikrai ne- 

matau jokio ryšio tarp austrių augintojų, kraujo tyrėjų 
ar kirpėjų. 

- Jie visi susitinka konferencijose. Kiekviena profesija 
turi savo konferenciją, kur jos atstovai keičiasi idėjomis 
ir adresais. Žudikų konferencijos vadinamos karu. Karas 
Kroatijoje buvo viena didžiulė profesinė mugė. 

- Jeigu nori nušauti, šauk. 

— Kodėl norėčiau tave nušauti, Odli? Nejuokink. Metai 
po Kroatijos nebuvo geri. Gal papasakoti, kokie darbai 
man buvo siūlomi? Sulauki skambučio iš užsienio vals- 
tybės, siūlančio susitikti viešbutyje. Kas nors pasako: 
girdėjome, tu moki išspręsti problemas. Norėtume, kad 
atvyktum į mūsų šalį, kur gali įkvėpti septynių rūšių he- 
patito užkrato, ir išspręstum problemėlę dėl tokio ir to- 
kio. Toks ir toks gyvena įtvirtintoje sodyboje, aprūpintoje 
technologija, kurios pakaktų paleisti raketai į Mėnulį, ir 
turinčioje privačią kariauną. Jei kas nors ne taip, toji pri- 
vati kariauna tavęs nenudobs, o būsi apdovanotas šimtu 
metų nelaisvės, paprastai kalėjime, kuris įeina į blogiau- 
sių pasaulyje dešimtuką, Žinoma, jeigu tavęs nenugaluos 
kvosdama policija. Ir, beje, mes tau niekuo negalėsime 
padėti. Ir ar minėjome, jog norime, kad tai atrodytų kaip 
nelaimingas atsitikimas? Tada pasiūlo honorarą, kurio 
tame viešbutyje net neužtektų susimokėti už gėrimą. 

— Ir ką tu darei? Pametei jam vonioje gabalėlį muilo, 
kad paslystų? — klausia Odlis, regis, apimtas isteriškos 
siaubo formos. 

— Ežiai. 

— Kas tas ežys? 

— Mažas vabzdžiaėdis keturkojis, turintis stuburą. 

— Ežiai? Ką sujais veikei? 

— Profesinė paslaptis, Odli. 

— Tavo darbdaviai tikriausiai liko patenkinti. 

— Ne tiek, kad būtų sumokėję honorarą. 

- Tu negavai savo pinigų? Kažkaip nepanašu į tave. 

— Taip jau esti, kai tavo darbdaviai gyvena įtvirtintose 
sodybose su privačiomis kariaunomis ir visu kitu džiazu. 
Jie nesumoka ir tavęs neįvertina. Aišku, žudyti Žmones 
lengva. Sunkiau yra nužudžius neįkliūti. Kaip jau Žinai, 
Odli, buvimas per šūvio atstumą nuo žmogaus neparan- 
kus tuo, kad ir jis gali tave nušauti. Gavau tokį darbelį. 
Sankt Peterburge, žmogus, turintis įtvirtintą sodybą ir 
privačią kariauną. Jis nekeldavo kojos iš namų be neper- 
šaunamos liemenės. Dešimt dienų iškiurksojau viename 
kambaryje už kilometro, neįmanomu kampu susisukęs 
tarpdury; turėjau pusę sekundės, kol jis kurnėjo į savo 
šarvuotą limuziną paversdamas asmens sargybinius klou- 
nais. Ar kas įvertina tokį šūvį? Ne, tavo užsakovai mano, 
kad tau pasisekė arba kad užduotis buvo lengva, ir per- 
skaičiuoja honorarą. Tu prastai atrodai, Odli. 

— Atsiprašau, šioks toks psichologinis krūvis. 

— Visų mūsų, Odli, tyko nusivylimas. Anądien mano 
mergina susiruošia į kirpyklą. Nepatikėjau, kokios sumos 
ji paprašė. Paklausiau, gal ji ketina ne kirptis, o įsigyti tą 
kirpyklą. Kai grįžo, net nepastebėjau jokio skirtumo, tik 
gražiai sušukuota. Padariau klaidą taip ir pasakydamas 
jai, todėl savaitę pratupėjau šuns būdoje. Na va, sakau 
sau, aš rizikuoju kiaušiais už kažkokius niekingus ho- 
norarėlius, o šitas nusmurgęs plėšikėlis per pusvalandį 
susižeria baisius pinigus. Įgrūdu jam į žabtus pistoletą 
ir liepiu daugiau neimti tokių pinigų iš mano merginos. 
Manai, viskas susitvarkė? Ne. Baisu, tačiau kartais net 

smurtas nepadeda. Kirpėjas išgaravo, o mano mergina 
iš pykčio susirado dar brangesnį kirpėją. Arba štai mano 
kaimynas. Vieną rytą pamatau jį pro langą prabangiame 
automobilyje. Jis dirba pradžios mokyklos mokytoju. Aš 
važinėju lūžena. Gyvenime esama tam tikrų dalykų, kurie 
nekintami, vienas jų tai, kad turi gyventi geriau už pra- 
džios mokyklos mokytoją. Prisimeni mūsų karą? 

- Taip. 

— Kol mudu už nulinį honorarą rizikavom savo kiau- 
šiais, tas mokytojas kalė pinigus. Ar Žinai Krt? 

— Narkotikai? | 

— Ak tu vienakalbi neišmanėli... Tai sala, atostogauto- 
jų rojus. Kol mes buvome fronto linijoje, tas mokytojas 
pasistatydino ten lūšną ir paskui pardavė už didelius pi- 
nigus. Supratau, kad visą laiką darydavau neteisingus 
sprendimus. 

— Vidutinio amžiaus krizė. 

— Grįžtam prie reikalo. Prieš ketverius metus buvau 
pakviestas į vieną Anglijos viešbutį. Man visai nepatiko. 
Spėjau įsitikinti, kad didelių šalių gyventojai į mažų šalių 
žmones žiūri iš aukšto. Mano, kad esame kvaili ir dievina- 
me ūkinius gyvulius. Londono pelė niekina Kiskunmajsos 
pelę. 

— Ką turėjai nužudyti? 

— Nieko. Tai man dar mažiau patiko. Užduotis buvo 
labai keista. Turėjau palaidoti vieną žmogų. Iš pradžių 
išsigandau, Kad gal ne taip supratau, kad mano anglų 
kalbos žinios per menkos. Išreiškiau nuostabą. Girdi, ne- 
žinojau, kad Anglijoje laidotojų stygius. Klientas norėjo 
palaidoti draugą neoficialiai. Darbas man pasirodė su 
kvapeliu. 

— Bet apsiėmei. 

— Kurį laiką buvo nutrūkę honorarai. Klientas sakė 
norėjęs nusamdyti mane, nes jam reikėję užsieniečio, 
mokančio laikyti liežuvį už dantų. Trokštančių pasidar- 
buoti pilna, bet svarbu konfidencialumas. Nepatikėjau nė 
vienu žodžiu, bet... - gūžtelėjo Robertas. - Dabar turiu 
tau padėkoti. 

— Už ką? 

— Reikėjo surasti kokią nors ramią, nuošalią vietelę, 
kur niekas nelįstų. Prisiminiau, kaip tu pasakojai, kad 
Nugrimzdusi Sala - pačiose velnių urkštynėse. 

— Neprisimenu, kad būčiau pasakojęs. 

— Buvai per daug užsiėmęs, nes maldavai neatimti gy- 
vybės. 

— Aišku. 

— Vieną naktį atsiduriu prie milžiniškos tranšėjos 
vidury laukų. Privažiuoja du konteineriai. Vairuotojai 
nuvaromi. Mudu su klientu iškrauname rols roisą ir du 
mersedesus, visi šarvuoti. Pirmas į tranšėją nukeliauja 
mersedesas. Brangiausias modelis. Viduje sėdi atšaldyti 
asmens sargybiniai brangiais kostiumais, su akiniais nuo 
saulės ir apginkluoti brangiais vokiškais ginklais. Tada 
į tranšėją keliauja rols roisas. Jame - dar du atšaldyti 
asmens sargybiniai, kliento draugas ir trys puošniai ap- 
rengtos paauglės prostitutės, apkarstytos brangenybėmis, 
irgi atšaldytos. Automobiliai prikrauti viskio, cigarų ir 
visokiausių narkotikų. Įrieda antras mersedesas su dar 
dviem asmens sargybiniais. Mes išjungiame variklius ir 
užverčiame tranšėją. Ar supranti, kas vyksta? 

— Užkasate baisingus pinigus. 

— Ar tau teko lankyti mokyklą, Odli? Tai ritualas, mėg- 
džiojantis seniausius laidojimo papročius. Miręs svarbus 

asmuo į aną pasaulį pasiima šeimyną. Pasiima turtą, ta- 
čiau ne tai svarbiausia. Bet kuris kirpėjas gali turėti bliz- 
gučių. O šituo tu parodai savo galią: aš miręs, bet žiūrėkit, 
ką galiu. 

— O ką? 

- Įsivaizduok, kad po tūkstančio metų būsi atkastas 
ir visi išsižios. Niekas nenori būti pamirštas. Ar vienišas. 
Kaip tau atrodo ateitis, Odli? 

— Nekaip. 

— Įdomu. Matyt, optimistams gresia išnykimas. Be to, 
dalyvauti tokiose laidotuvėse tradiciškai žalinga sveika- 
tai. Man buvo labai negera, kai paaiškėjo užduoties po- 
būdis. 

— Neatrodo, kad ji tau būtų pakenkusi. 

— Dar ir kaip pakenkė. Puikiai prisimenu tą naktį. 
Prisimenu, kaip po šešių savaičių atsibudau ligoninėje. 
Pasirodo, buvau pakliuvęs į avariją ir ištiktas komos. Na, 
mano profesijos žmonės nelabai tiki nelaimingais ar pu- 
siau nelaimingais atsitikimais. Kita vertus, ką gali Žinoti? 
Tačiau grįžtantį namo mane tikrai kažkas bandė išsiųsti 
į Anapilį. Tikriausiai klientas, ponas Slipas. Jaučiau pa- 
gundą atkeršyti, bet norėjosi namo. Mano draugužė ėjo 
iš proto dėl prakiurusio stogo. 

— Kas buvo toliau? 

— Įsivaizduok, kaip aš nustebau, kai prieš kelias savai- 
tes paskambina ponas Slipas. „Labas, turbūt mane prisi- 
meni, vos tavęs nenugalabijau.“ Ponas Slipas turi bėdą. 
Jis nebeturi pinigų. Iki tol gyveno Folkstoune. Atspėsi, 
kuo užsiėmė? 

— Kontrabanda? 

— Teisingai. Jo vaikystė buvo labai varginga. Jis taip 
skurdo, kad policija, jį suėmusi, darydavo rinkliavą ir 

pirkdavo jam drabužių. Bet užaugęs ėmė darbuotis do- 
kuose. Priiminėti narkotikus, ginklus, imigrantus. Viską. 
Galų gale susikrovė tiek pinigų, kad galėjo išeiti užtar- 
nauto poilsio. Pinigų turėjo tiek, kad niekad nebūtų spėjęs 
jų išleisti. Taigi metė dirbti kartu su savo partneriu, irgi 
nežmoniškai turtingu. Kai tas draugas mirė, jis jam ištaisė 
tas beprotiškas laidotuves. Jam jos buvo gyvas niekas, nes 
jo turtai buvo pasakiški, tokius gali susikrauti tik labai da- 
lingas nusikaltėlis ar bankininkas. Ponui Slipui priklausė 
dvi ar trys centrinio Londono gatvės. Deja, jis turi proble- 
mą. Ar atspėsi, Odli, kokią? 

— Lošimas? Moterys? Kvailumas? 

— Ne. Dainavimas. 

— Karaokės komplektas nebrangiai kainuoja. O gal jis 
įsirengė didžiausią pasaulyje vonios kambarį, kad turėtų 
kur dainuoti? 

— Viskas prasidėjo karaoke ir baigėsi turnė po Ameriką 
su septyniasdešimties muzikantų orkestru. Ponas Slipas 
norėjo tapti dainininku. Jis išsinuomojo geriausią studiją, 
nusisamdė geriausius orkestrantus, geriausią prodiuserį. 
Rezultatas — visiškas krachas. Tada ponas Slipas išsinuo- 
moja kitą studiją, kitą orkestrą, vokalo mokytoją ir taip 
toliau. Londono muzikantai niekada taip gerai negyveno. 
Tame etape jis išleido baisybę pinigų, bet mes kalbame 
tik apie ketvirtį gatvės. Jokia įrašų kompanija jo nė iš tolo 
neprisileido. 

— Kodėl gi jis neįsigijo nuosavos įrašų kompanijos? 

— Norėjo, kad būtų pripažintas jo talentas. 

— Ir buvo pripažintas? 

— Ne. Jis neturėjo nė kruopelės talento. Ir jokios klau- 
sos. Jokio muzikinio pasirengimo. Nemokėjo nei šokti, nei 

dainuoti, buvo storas ir plikas — tos savybės gali praversti 
komedijoje, daugiau niekur. Deja, ponas Slipas buvo at- 
kaklus žmogus, kaip ir galima tikėtis turtuoliu virtusio 
skurdžiaus biografijoje. Jam buvo nė motais, kad viskas 
eina prieš jį. Jis šventai tikėjo, kad publika pamėgs jo dai- 
navimo stilių, jei tik jai bus suteikta galimybė. Pirmiausia 
jis surengė koncertinę kelionę po Britaniją. Neprisimeni? 

— Ne. 

— Niekas neprisimena. Išskyrus poną Slipą, jo muzi- 
kantų būrį ir visą gaują personalo. Jie surengė per dvi- 
dešimt koncertų nepardavę nė vieno bilieto, išskyrus tris 
olandų turistus, kurie apsigavo pamanę, kad paklius į 
gėjų klubą. Slipas su savo taboru apsistodavo geriausiuo- 
se viešbučiuose, mat nenorėjo per spaudos konferencijas 
žurnalistams pasirodyti šykštuoliu. 

— O daug buvo spaudos konferencijų? 

— Nė vienos. Po šitos turnė sudėjus visas išlaidas jis 
neteko dar ketvirčio gatvės. Ponas Slipas ilgai ilgai mąstė 
apie savąją dainininko karjerą. Ir suprato, ką negerai daro. 
Per mažai dirba. Taigi reikia geresnių muzikantų. Daugiau 
muzikantų. Daugiau viešųjų ryšių specialistų. Daugiau 
reklamos. Galingesnio apšvietimo. Rezultatas - šlovinga 
koncertinė kelionė po Ameriką, kurios viršūnė buvo pen- 
kiolika klausytojų trisdešimties tūkstančių vietų stadione, 
ir tie patys bilietus nusipirko per klaidą. Išnyksta visa gat- 
vė. Tuo laiku ponas Slipas patyrė širdies priepuolį, širdies 
persodinimą ir skyrybas. Kol gydytojai ir advokatai tuko 
jo pinigais, jis gyveno nedideliame bute nemadingame 
Londono rajone. Ponas Slipas prirakintas prie invalido 
vežimėlio, bet vieną dieną kažkoks pienburnis jį išstumia 
ir nueina su tuo vežimėliu. Ponas Slipas keikia vagį, tas 

grįžta ir jį apmyža. Ir tada ponas Slipas supranta praradęs 
ne tik pinigus. Kokia buvo jo klaida, Odli? 

— Kad iššvaistė pinigus? 

— Ne, jam reikėjo pradėti karą. Tada visi būtų suplūdę. 
Ar manai, kad jis negerai padarė išleisdamas pinigus? 

— Taip atrodo. 

- Jeigu bijai viskuo rizikuoti dėl to, ko trokšti, ar esi 
vertas jų turėti? 

— Ko tau čia reikia, Robertai? 

— Turėk kantrybės. Ponas Slipas prisimena kai ką apie 
laidotuves, ko aš nežinojau. Be tos prabangos, kurią ma- 
čiau, automobilių bagažinėse buvo padėtas aukso lobis. 
Už jį gal nenupirktum gatvės Londone, tačiau tikrai - ke- 
letą didelių namų, kurie pasaldintų gyvenimą invalido 
vežimėlyje. Ponas Slipas norėtų atkasti tuos automobilius, 
bet negali. 

— Kodėl? 

— Neprisimena, kur jie užkasti. Vietą parinkau aš, visus 
nuvežiau tenai aš, ojis nelabai kreipė dėmesio, nes nema- 
nė, kad kada nors pritrūks pinigų. Maždaug įsivaizduoja, 
kur toji vieta, bet juk negali sukasti kiekvieno lauko dvi- 
dešimt mylių aplink Halą. Jam reikia manęs. 

— Koks įžūlumas tau skambinti. 

— Ne, žmonėms atrodo visai normalu į tave kėsintis, o 
paskui prašyti paslaugos. 

“= Kodėl man visa tai pasakoji, Robertai? Kad ir kas tai 
būtų, aš nenoriu kišti nagų. 

— Prie paslėpto lobio? Tavęs nedomina tasai paslėptas 
lobis? 

— Ne. 

— Tačiau tai geriausias lobis, koks tiktai gali būti. 

— Mano galva, ponas Slipas padarė dar vieną klaidą, 
kai tau pasakė apie auksą. 

— Ne. Jis padarė klaidą, kai man paskambino. O kad 
pasakė apie auksą, gerai padarė: penkiom minutėm pail- 
gino sau gyvenimą. Aš tave klausiu, Odli, - viename kam- 
pe turi Žmogų, kuris jaunas buvo didelis smurtininkas, 
tačiau dabar storas ir leisgyvis kriošena be pinigų ir be 
padoraus užnugario, dar mėginantis gudrauti, o kitame 
kampe - mane. Kaip sakai, katras atsidurs žemyn galva 
pilnoje vandens vonioje? 

— Robertai, neketinu nieko tau atkasti. Aš neužsiimu 
kasinėjimais. 

— Tikėjausi, kad norėsi man padėti, bet tu nenori. 

— Kodėl nepasiėmei to aukso? Kodėl atėjai čia? 

— Aš Žinau, kur yra auksas, bet negaliu jo rasti. 

— Mat kaip? 

— Toje automobilio avarijoje man buvo smarkiai su- 
žalota galva. Praradau didelę dalį atminties. Prisimenu 
automobilių, pirkimą, bet savaitės prieš ir po to visiškai 
ištrintos. Matau tą lauką, tačiau laukas ir yra... laukas. 
Juk negaliu iškasti visų laukų dvidešimties mylių spin- 
duliu apie Halą. Žodžiu, žinau, kad užkasta kažkur šiose 
apylinkėse, bet neprisimenu kur. Net neprisiminčiau, ar 
prašiau tavo pagalbos. Prisimenu, kad norėjau. 

— Aš gal buvau Kambodžoje. 

— Bet jeigu būtum apie tai ką nors žinojęs, būtų matyti. 
Man tu aiškus kaip termometras. 

— Ar nebijai, kad aš vienas galiu surasti lobį? 

— Ne, Odli. Tu niekada man nepakiaulintum. Padėk jį 
rasti, ir gausi honorarą. Aišku, nedidelį. Aš planuoju šiokį 
tokį verslą. Visada norėjau atidaryti restoraną ir patyrinėti 
ontologinius skirtumus tarp virtinių ir koldūnų. 

Nors vaizdas buvo prastas, mačiau, kad Odlis svyruo- 
ja. Sutikimas ir pasidavimas iš esmės skiriasi. Mūsų šeima 
niekada nevažiuodavo atostogauti, bet mes kartais visai 
dienai išsiruošdavome prie jūros. Aš pastatydavau smėlio 
pilį, bet ją tuoj pat sugriaudavo koks nors berniūkštis. 
Man liko jausmas, kad jis tai padarydavo netyčia: koja už- 
kliudydavo mano pilį, kai šokinėdavo lyg be galvos kai- 
tinamas testosterono. Tai, kad jis tai padarydavo netyčia 
ir net nepastebėdavo, iš dalies būdavo dar blogiau. Tada 
statydavau mažesnę pilį tėvo šezlongo atramos prieglobs- 
tyje. Taigi mūsų laimė tėra kavos pertraukėlė tarp negan- 
dų. Aš pasidaviau, bet man nepatiko matyti kapituliaciją 
Odlio veide. Pasitaiko regėti, kaip Žmogus suklumpa, bet 
retai — kaip jis stengiasi atsistoti. Kai bėgiodamas parke 
matai atsvirduliuojant kitus bėgiotojus, gaudančius orą 
ir išbalusius, negali Žinoti, ar juos priveikė trijų minučių 
pastangos, ar trijų valandų. 

Robertas atsisėda ir atiduoda pistoletą Odliui. 

— Nušauk mane, jeigu nori. Ne? Ojuk šitaip turėtų būti 
tarp dviejų kareivių, gromuliuojančių savo praeitį. Turiu 
pasakyti, kad mane persekioja chroniškos nešėkmės. Bu- 
vau pakliuvęs į kalėjimą. 

— Už genocidą? Kirpėjo primušimą? 

— Ne. Už tai, kad neleidau pavogti magnetofono iš au- 
tomobilio. Tai atsitiko Rumunijoje. Kai kada, nors pats esu 
iš mažos šalies, man rodos teisinga niekinti mažas šalis. 
Ateinu prie mašinos, žiūriu - langas išmuštas, o kažkas 

kraunasi į krepšį magnetofoną. „Ei!“ - rikteliu kaip tikras 
šeimininkas, bet vagis net neatsisuka. 

- Žmogus nežinojo, kad tai tu. 

— Griebiau už krepšio. Jis šaukia: „Atiduok krepšį!“ 


Tada žiebiau jam į nosį. Apsidžiaugiau pribėgus polici- 

ninkui, bet nelabai džiaugiausi, kai jis mane apkaltino 
chuliganizmu. Kažkas paliudija, kad aš užpuoliau žmogų 
su krepšiu, o jis krepšį turėjo tik todėl, kad jį numetė ki- 
tas žmogus, tas, kuris buvo pavogęs mano magnetofoną. 
Aš gaunu šešis mėnesius kalėjimo, o magnetofoną matau 
kaip savo ausis. Kai jau šaukštai popiet, sužinau, jog tasai 
policininkas yra vagies svainis ir liudininko pusbrolis. 

Robertas Odliui liepia padaryti kavos, paskui skun- 
džiasi, kad ji prasta. Robertas trinasi Odlio bute dar maž- 
daug valandą, nes, įtariu, jam nuobodu, nes jis ieško su- 
pratimo, be to, išėjus reiktų nuspręsti, kur link sukti ienas 
toliau. Visi mes ieškome Žmogaus, kuris mus išklausytų, 
bet kuriam nieko nereikėtų apie save aiškinti. 

— Aš nesu tuščiagarbis, bet sau patinku, - atvirauja 
Robertas. - Kaip sakai, Odli, kas yra dukart nelaimėliai? 
Arba tie, kurie laukia eilėje prie laimės? - Odlis beveik 
nedalyvauja pokalbyje. 

— Odli, tu visiškai gadini mūsų pasilinksminimą. Kur 
tavo aplombas? Žmogus juk elastingas. Gali būti suploja- 
mas į blyną arba ištempiamas aukštyn iki begalybės, ne- 
lygu lemtis. Duok man verksmingiausią nulį, ir per kelias 
valandas aš jį paversiu milžinu: pinigai, šlovė, garbingiau- 
si pobūviai, aplinkui - vieni pasitenkinimo šaltiniai, taigi 
nori nenori patikėsi, jog esi vienas didžiausių pasaulio 
turtų. Nesitaškysiu vardais, bet pažinojau ne vieną laimės 
kūdikį dar prieš tai, kai jam nusišypsojo laimė, kai dar 
buvo nelaimingas. Kai kurie mane vaišindavo, kad turėtų 
su kuo pašnekėti. Kuo skiriasi šaligatvio šildytojas nuo 
pasaulinės įžymybės? Ištempimu į aukštį. | 

Robertas pagaliau išeina pasiūlęs kitos dienos vakare 
nueiti į kiną. Odlis murkso krėsle už debesį tamsesnis. 
Valandėlę tyli, paskui sako: 

— Tokio jo dar nesu matęs. 

— O kas? 

— Likimas. Kad ir ką daryčiau, negaliu įveikti likimo. 
Man net iš namų nebereikia išeiti. Likimas pats įvirsta 
pro duris. 

— Odli, tu juk neiškrėsi kokios kvailystės? 

— Turbūt ne. Neturiu parako. Kas gali būti blogiau, 
kaip norėti Žudytis, bet neturėti tam drąsos? 

— Liaukis. Tu juk atsilaikei prieš sušaudymo būrį. 

— Ką tu išmanai? 

— Aš suprantu likimą. - Susimąstau, nes iš tiesų nesu- 
prantu. Retkia prisiminti ką nors gera, tada ateis į galvą 
geras atsakymas. - Užtenka vieną kartą ištrūkti iš kalėji- 
mo. Aš tau padėsiu. 

Odlis kandžiai šypsosi. 

— Iki pasimatymo vakare, - sakau. 

Odlis tyli. Nugrimzdęs savyje. 

— Iki pasimatymo vakare, gerai? —- pakartoju, Odlis 
pagaliau linkteli ir aš viską išjungiu. Reikėtų užbaigti di- 
zaino projektą, bet jis niekur neprapuls. Prieš išeidama 
ilgam iš namų laistau gėles. 

Išpurtau krepšį ir įsimetu keletą daiktų. Jei šiandien 
važinėja traukiniai, Nugrimzdusią Salą turėčiau pasiekti 
vakare. Galėsiu pataisyti Odliui tikrą vakarienę. Visada 
galima ir pačiam pasidaryti vakarienę, bet visai kas kita, 
jeigu kas kitas ją tau išverda. Kito Žmogaus tau padaryta 
vakarienė - Žiaurus smūgis baisumui. Panašiai su gėlė- 
mis: visada gali jų nusipirkti, bet jos nekvepės taip gar- 
džiai kaip gėlės, dovanotos tau kito žmogaus. 

Lauke nueinu per kiemą, saviausią iš visų kiemų. Žen- 
giu pro išklerusį automobilį, ant kurio prilipintas ranka 

rašytas skelbimėlis: „Į šitą mašiną įsilaužta jau tris kartus. 
Daugiau nieko nebeliko vagiamo. Prašom jos neliesti“. 
Autobusų stotelėje eilutė. Moteris trumpai nukirptais 
plaukais. Kai buvau šokėja, kone visą laiką nešiojau to- 
kius plaukus, kad rimčiau atrodyčiau. Ji apsivilkusi „Mes 
nekenčiam neapykantos“ marškinėliais. Storas paauglys 
aiškina telefonu: „Aš nesu tinginys, tik išrankus, bet ko 
nesiimu“. Prieina moteris su dviem keturmetėm mer- 
gytėm. Tokio amžiaus vaikai paprastai atrodo laimingi, 
tarsi žinotų kokią nuostabią paslaptį, todėl į juos gera 
žiūrėti. Viena mergytė parodo į mane ir kažką sušnibžda 

maldaujančia būti draugėmis šypsena. Stebuklas, ji tarsi 
persijungia. 

Galva išsipučia nuo šviesos, erdvės ir gatvės triukšmo. 
Autobuso nematyti, bet aš nesijaudinu. Paauglys garsiai 
skundžiasi telefonu: „Šitas chaosas netikusiai organizuo- 
tas, jeigu supranti, ką noriu pasakyti“. 

Suprantu, kad nebūčiau kišusi nosies iš namų gelbėti 
savęs. Niekada. Tačiau išėjau gelbėti Odlio. Odlis man 
pasakojo, kaip jo tėvas, jaunystėje prislėgtas depresijos, 
norėjo nušokti nuo Hamberio tilto. Atsidūręs ant tilto pa- 
matė žmogelį, jau keliantį koją per turėklus. Odlio tėvas 
stvėrė jam už. pakarpos, davė į ausį ir liepė nebūti kvai- 
lam. Dabar aš suprantu. Visada reikia įveikti save, bet 
ir tokioje kovoje praverčia sąjungininkas. Visiems mums 
norisi, kad retkarčiais kas nors patrintų dvasinę nugarą. 

Namai - tai ne vieta, 0 žmogus. 

